| 18: 4AmEE 


> 


TURETI 
IR NETURETI 


RW 


As 


TM 
a 3 


744 Pa 


+ . 


2 


+ 
“ 
"4 4 


r 2  jumas 
gr „4 AMEE 
į tt 
L. AEEEEE 

 “AaZūk 
LL 
„au Biki 
ABB: 
ŽALTVYKSLĖ K---—-——1 
.EENE" E 


. . 
mur 


s 
„A "4 
+ 
L "g 
* V 
„iš „ 


MA 


- ŽALTVYKSLĖS KOLEKCIJA 


sr TTT 


Turėti 1r neturėti 


ERNESI 
HEMINGWAY 


Turėti ir neturėti 


Iš anglų kalbos vertė 


GRAŽINA ZOLUBIENĖ 


UDK 820(73)-3 Versta iš: Ernest Hemingway 
He-191 TO HAVE AND HAVE NOT 
Charles Scribner's Sons, New York, 1970 


O Ernest Hemingway family 
€) Vertimas į lietuvių kalbą, Gražina Zolubiene, 2006 
O Leidykla ŽALTVYKSLĖ, 2006 


ISBN 9986-06-156-3 


Atsižvelgiant į šiandien vyraujančią tendenciją tapatinti grožinės 
literatūros herojus su realiais žmonėmis, derėtų pabrėžti, 

Pavasaris 


I skyrius 


Įsivaizduojate turbūt Havaną ankstų rytą, kai benamiai te- 
bemiega pasieniais ir net mašinų, vežiojančių ledą, nematyti prie 
barų? Tai štai, mes atėjome per aikštę iš prieplaukos į „San Fran- 
cisko perlą“ išgerti kavos, ir aikštėje nemiegojo tik vienas elgeta: 
jis gėrė vandenį iš fontano. Bet kai įžengėm į kavinę ir atsisėdom, 
pamatėm, kad tie trys jau laukia mūsų. Mes atsisėdom, ir vienas 
jų priėjo. 

— Tai kaip? — paklausė jis. 

— Negaliu, — atsakiau aš jam. — Mielai jums padėčiau. Bet 
jau vakar sakiau, kad negaliu. 

— Tai siūlykit savo kainą. 

— Ne del kainos. Aš negaliu. Ir viskas. 

Kiti du taip pat priėjo ir stovėjo liūdni. Jie atrodė puikūs 
vyrukai, ir aš mielai būčiau jiems padėjęs. 

— Po tūkstantį nuo žmogaus, — pasakė tas, kuris gerai kalbė- 
jo angliškai. 

— Aš ne mažas, — pasakiau aš jam. — Juk sakau, kad tikrai 
negaliu. 

— Kada nors, kai čia viskas pasikeis, tai jums išeis į naudą. 


— Žinau. Visa širdimi už jus. Bet negaliu. 

— Kodėl? 

— Laivu aš užsidirbu duoną. Jei jo neteksiu, neteksiu duonos. 

— Už tuos pinigus galima nusipirkti kitą laivą. 

— Tik ne kalėjime. 

Jiems, matyt, atrodė, kad mane reikia tik įkalbėti, nes pir- 
masis nesiliovė: 

— Jūs gaunate tris tūkstančius dolerių, ir tai jums vėliau išeis 
į naudą. Šitaip, žinot, ilgai netvers. 

— Klausykit, — pasakiau aš. - Man visai nerūpi, kas čia bus 
prezidentas. Bet aš nevežioju į Valstijas nieko, kas gali šnekėti. 

— Jūs norėjot pasakyti, kad mes išsiplepėsim? — paklausė 
antrasis, iki šiol tylėjęs. Jis buvo įpykęs. 

— Aš pasakiau: nieko, kas ga/7 šnekėti. 

— Jums atrodo, kad mes /engua largas? 

— Ne. 

— Ar žinote, kas yra lengua larga? 

— Taip. Ilgaliežuvis. 

— Ar žinote, ką mes darome su tokiais? 

— Neieškokit priekabių, — pasakiau aš. — Jūs patys kreipėtės 
į mane. Aš jums nesisiūliau. 

— Tylėk, Pančai, — pasakė piktajam tas, kuris užvedė kalbą. 

— Jis sako, kad mes išsiplepėsim. 

— Klausykit, — tariau aš. — Aš jums sakau, kad nevežioju nie- 
ko, kas ga// šnekėti. Maišai su gėrimais negali šnekėti. Apipinti 
buteliai negali šnekėti. Yra ir daugiau dalykų, kurie negali šne- 
kėti. Žmonės gali šnekėti. 

— O kinai negali šnekėti? — paklausė Pančas siusdamas. 

— Gali, tik aš jų kalbos nesuprantu, - atsakiau jam. 

— Tai ne? 


— Vakar sakiau. Negaliu. 

— O jūs nešnekėsit? — paklausė Pančas. 

Jis manęs nesuprato ir dėl to įniršo. Ir dar turbūt dėl to, kad 
jiems neišdegė. Aš nieko jam neatsakiau. 

— O jūs kartais ne /ngua /arga? — užklausė jis, vis dar siusdamas. 

— Tartum ne. 

— Kas tai? Grasinimas? 

— Klausykit, — tariau aš jam. — Nepradėkit ieškot priekabių 
nuo pat labo ryto. Aš žinau, kad jūs ne vieną gerklę perpjovėte. 
O aš dar nė kavos negeriau. 

— Tai jūs žinote, kad aš pjaustau gerkles? 

— Ne, — pasakiau aš. — Ir man tai nė velnio nerūpi. Bet ar 
negalima pakalbėti apie reikalus nesiuntant? 

— Taip, aš įsiutęs, — patvirtino jis. — Galėčiau jus užmušti. 

— Po velnių, - pasakiau aš jam. — Nešnekėkit, ko nereikia. 

— Liaukis, Pančai, — tarė pirmasis. Paskui man: - Man labai 
gaila. Aš labai norėčiau, kad jūs mus perkeltumėt. 

— Man taip pat labai gaila. Bet aš negaliu. 

Visi trys nuėjo prie durų, ir aš žiūrėjau jiems įkandin. Jie 
buvo dailūs vaikinai, gerai apsirengę, vienplaukiai ir iš pažiūros 
atrodė prie pinigo. Jis ir iš kalbos atrodė prie pinigo. Ir angliš- 
kai kalbėjo, kaip kalba pinigingi kubiečiai. 

Du buvo, maryt, broliai, o trečiasis, Pančas, kiek aukštesnis, 
bet irgi to paties lizdo. Na, žinot, tiesus, drabužiai geri, plaukai 
žvilga. Aš pagalvojau, kad ne toks jis turbūt blogas, kaip atrodė 
iš kalbos. Turbūt labai nervinosi. 

Vos tik jie išėjo pro duris ir pasuko į dešinę, pamačiau, kad 
per aikštę tiesiai į juos važiuoja dengta mašina. Pirmiausia išbiro 
lango stiklas, ir kulka cvanktelėjo į išrikiuotus butelius dešiniam 
vitrinos kampe. Išgirdau šūvius, ir terkšt terkšt terkšt subyrėjo 


visi buteliai vitrinoje. 

Aš šokau į kairę, už baro, ir per viršų žiūrėjau, kas dedasi. 
Mašina buvo sustojusi, ir už jos gūžėsi du vyrai. Vienas turėjo 
tomsoną automatą, o kitas šratinį šautuvą su nupjautu vamz- 
džiu. Tas, kur laikė tomsoną, buvo negras. Antrasis vilkėjo bal- 
tą vairuotojo kombinezoną. 

Vienas vaikinų tysojo kniūbsčias ant šaligatvio po pat išdaužta 
vitrina. Kiti du buvo pasislėpę už „Tropikų alaus“ furgono su 
ledu, kuris stovėjo prie Kunardo baro. Vienas arklys parkritęs 
spardėsi pakinktuose, kitas muistė galvą. 

Vienas vaikinų šovė pro furgono galą, ir kulka atšoko nuo 
šaligatvio. Negras su tomsonu prigludo prie pat grindinio ir 
paleido seriją pro furgono apačią; ir tikrai — už furgono vienas 
krito ir atsitrenkė galva į šaligatvį. Jis tampėsi, susiėmęs ranko- 
mis galvą, ir vairuotojas paleido į jį seriją iš šratinio, kol negras 
dėjosi naują apkabą. Paleido kaip reikiant. Per visą šaligatvį kaip 
sidabriniai purslai nusidriekė šratų žymės. 

Antrasis vaikinas įsitraukė už kojų sužeistąjį furgono prie- 
dangon, ir aš pamačiau, kaip negras vėl prigludo prie grindi- 
nio šauti. Bet tuo tarpu mano draugužis Pančas išlindo iš už 
furgono ir pasislėpė už arklio, to, kuris dar stovėjo stačias. Pas- 
kui, baltas kaip nešvari paklodė, iš už arklio šovė į vairuotoją iš 
savo liugerio, laikydamas jį abiem rankom, kad būtų tvirčiau. 
Jis šovė, žengdamas į priekį, du kartus negrui pro galvą ir vieną 
kartą žemiau. 

Jis pataikė į padangą, nes mačiau, kaip staiga dulkės sūku- 
riu pakilo nuo grindinio, kai oras siūbtelėjo iš padangos, ir iš 
dešimties žingsnių negras šovė jam į pilvą iš savo tomio, turbūt 
paskutiniu šoviniu, nes mačiau, kaip paskui numetė automatą, 
o mano draugužis Pančas sunkiai klestelėjo ant žemės ir nuvirto 


kniūbsčias. Jis stengėsi atsistoti, nepaleisdamas iš rankų liuge- 

rio, bet niekaip negalėjo pakelti galvos, tada negras paėmė šra- 
tinį, kuris gulėjo greta vairuotojo prie mašinos rato, ir nunešė 
jam pusę galvos. Tai negras! 

Aš trūktelėjau iš pirmo pasitaikiusio atkimšto butelio; net ir 
šiandien negalėčiau pasakyti, kas ten buvo. Nuo viso šito man 
nelabai smagu darėsi. Leidausi palei barą į virtuvę, pro kiemo 
duris į gatvę, ir — į kojas. Apsukau aikštę skersgatviais, nė ne- 
dirstelėdamas į žmones, bėgančius prie kavinės, nėriau pro var- 
tus į prieplauką ir tiesiai į laivą. Mus pasamdęs žmogėnas jau 
laukė ant denio. Aš papasakojau jam, kas atsitiko. 

— O kur Edis? — paklausė mane Džonsonas, tas mus pasam- 
dęs žmogėnas. 

— Kai pradėjo šaudyti, aš jo daugiau nemačiau. 

— Gal jį sužeidė? 

— Ko ten. Aš juk sakau, kad kavinės nukentėjo tik vitrina. 
Kai mašina juos vijosi. Kai jie nušovė pirmąjį vaikiną tiesiai po 
langu. Jie važiavo štai tokiu kampu... 

— Jūs viską taip smulkiai žinote, — tarė jis. 

— Aš žiūrėjau, — pasakiau aš jam. 

Tada, pakėlęs galvą, pamačiau Edį ateinantį per prieplau- 
ką, jis atrodė dar ilgesnis ir dar labiau išgveręs nei visada. Ėjo 
tarsi išsukiotom kojom. 

— Ateina. | 

Edis labai nekaip atrodė. Jis niekad rytais per daug gerai 
neatrodydavo; bet tada tikrai atrodė labai nekaip. 

— Kur tu buvai? 

— Gulėjau ant grindų. 

— Jūs matėte? — paklausė jį Džonsonas. 

— Nekalbėkite apie tai, pone Džonsonai, - atsakė jam Edis. — 
Man širdis pyksta vien pagalvojus. 

— Jums reikia išgerti, — pasakė jam Džonsonas. Paskui pa- 
klausė mane: — Tai kaip, plaukiam šiandien? 

— Jūsų valia. 

— O koks bus oras? 

— Toks kaip vakar. Gal net geresnis. 

— Tuomet plaukiam. 

— Gerai, kai tik atneš jauką. 

Mes plukdėm tą žmogėną į Golfo srovę žvejoti jau tris savai- 
tes, o aš dar nebuvau gavęs iš jo nė cento, be to šimto dolerių, 
kuriuos jis man davė apmokėti konsului, gauti leidimą, nusi- 
pirkti benzino ir parūpinti ko nors valgomo. Mes sulygome po 
trisdešimt penkis dolerius už dieną, žvejybos reikmenys mano. 
Jis nakvodavo viešbutyje ir kas rytą ateidavo į laivą. Edis man jį 
prirodė, todėl turėjau imti ir jį. Aš mokėdavau jam po keturis 
dolerius už dieną. 

— Reikia pirkti benzino, — pasakiau aš Džonsonui. 

— Gerai. 

— Reikia pinigų. 

— Kiek? 

— Galonas kainuoja dvidešimt aštuonis centus. Reikia ne ma- 
žiau kaip keturiasdešimt galonų. Tai bus vienuolika dvidešimt. 

Jis išėmė penkiolika dolerių. 

— Gal likusieji tegul bus už alų ir ledą? — paklausiau aš. 

— Puiku, - atsakė jis. - Atmeskit iš to, kiek aš jums skolingas. 

Aš pagalvojau, kad tris savaites plukdyti jį už dyką yra per 
ilgai, bet jeigu juo apskritai galima pasitikėti, tai ar ne vis tiek. 
Ir vis dėlto reikėjo man atsiskaityti su juo kas savaitę. Nors esu 
plukdęs klientus po mėnesį ir paskui gaudavau viską, kiek su- 
lygta. Aš pats kaltas, bet iš pradžių džiaugiausi tik, kad pasitaikė 


darbo. Tik paskutinėm dienom pradėjo neramu darytis, bet 

nesakiau nieko, bijojau, kad jo neatbaidyčiau. Jeigu juo apskri- 
tai galima pasitikėti, tai kuo ilgiau jis žvejos, tuo geriau. 

— Gersit alaus? — paklausė jis, atidarydamas dėžę. 

— Ne, ačiū. 

Kaip tik tuo metu prieplaukoje pasirodė negras, kuris ver- 
davo mums jauką, ir aš pasakiau Edžiui, kad pasirengtų atsi- 
švartuoti. 

Negras su jauku įlipo į laivą, mes atsišvartavom ir nuplau- 
kėm prie uosto vartų; tuo tarpu negras ėmė verti ant kabliuko 
skumbres: įkiša kabliuką per burną, išneria pro pažiaunę, per- 
veria per vieną šoną, paskui kiaurai per kitą šoną, apvynioja 
siūlu burną, apžiojusią vielinį pavadėlį, ir tvirtai apriša kabliuką — 
kad neišslystų ir kad jaukas plauktų lygiai, nesisukiodamas. Jis 
buvo tikrų tikriausias juodas negras, vikrus ir paniuręs, su mė- 
lynais apeiginiais vudu karoliais ant kaklo po marškiniais ir sena 
šiaudine skrybėle. Laive jis užvis labiausiai mėgdavo miegoti ir 
skaityti laikraščius. Bet jis buvo miklus ir puikiai verdavo jauką. 

— Ar jūs pats nemokate taip užverti jauko, kapitone? — 
paklausė Džonsonas. 

— Moku, sere. 

— Tai kam jums negras? 

— Kai didžiosios žuvys pradės eiti, tuomet pamatysit, — pa- 
sakiau aš jam. 

— Nesuprantu. 

— Negras mikliau tai daro negu aš. 

— O Edis nemoka? 

— Ne, sere. 

— Man atrodo, kad tai nereikalingos išlaidos. 

Jis duodavo negrui po dolerį už dieną, ir negras kas vakarą 


eidavo šokti rumbos. Aš mačiau, kad jį jau traukia miegas. 

— Be negro nieko nebus, — pasakiau aš. 

Tuo metu mes praplaukėme smekus*, kurie buvo išmetę in- 
karus priešais Kabanjasą, ir žvejų luotelius, stovinčius ant inkaro 
ir gaudančius žuvį nuo uolėto dugno prie Moro forto, ir aš pasu- 
kau laivą tenai, kur tamsavo Meksikos įlankos ruožas. Edis išėmė 
dvi dideles plūdes, o negras užvėrė jauką ant trijų meškerių. 

Golfo srovė beveik siekė pakrantės seklumas, ir kai priplau- 
kėme artyn, buvo matyti, kaip ji teka, vanduo beveik violetinis, 
tankiai sūkuriuojantis. Pūtė švelnus rytų brizas, ir mes pakelė- 
me daug žuvų skraiduolių, tų didžiųjų, su juodais sparnais; kai 
jos pakyla, atrodo kaip paveikslėlis, kur nupieštas Lindbergas, 
skrendantis per Atlantą. 

Tos didžiosios skraiduolės — geriausias ženklas. Kiek akis už- 
matė, visur plūduriavo kuokštai blyškiai gelsvų jūržolių, kurios 
rodo, kad pagrindinė srovė teka giliai, ir priešais, ties pulkelių 
smulkių tunų, sukosi paukščiai. Buvo matyti, kaip tunai šoki- 
nėja iš vandens, nedideli, gal po porą svarų. 

— Dabar galite mesti, - pasakiau aš Džonsonui. 

Jis užsisegė diržą su pakinktais ir užmetė didžiąją meškerę su 
Hardy firmos rite ir šešių šimtų jardų ilgio valu iš trisdešimt 
šešių siūlų. Aš pažvelgiau atgal — jaukas plaukia lygiai, švelniai 
supamas bangų, ir abi plūdės tai pasineria, tai vėl iššoka. Greitis 
buvo beveik geras, ir aš pasukau laivą į srovės vidurį. 

— Įstatykite meškerykotį į lizdą prie kėdės, - pasakiau jam. — 
Nebus taip sunku laikyti. Kai užkibs, atleiskite stabdį, kad valas 
vyniotųsi. Jeigu bus priveržtas, jus gali ištraukti per bortą. 

Kiekvieną dieną aš turėjau kartoti jam tą patį, bet man ne- 


buvo pikta. Iš penkiasdešimt mėgėjų, kuriuos plukdai, tiktai 


* Vienastiebis žvejų laivas. (Cia ir toliau — vert. past.) 

koks vienas moka žvejoti. Bet ir tas pats dažniausiai esti nevėkšla ir 
būtinai pasirenka tokį valą, kuris didesnės žuvies išlaikyti negali. 

— Na, kaip dienelė? — paklausė jis mane. 

— Geresnės nereikia, - atsakiau jam. Diena buvo puiki, kaip 
kažin ką. 

Aš padaviau šturvalą negrui ir liepiau plaukti Golfo srovės 
pakraščiu į rytus, o pats nuėjau į galą, kur Džonsonas sėdėjo ir 
žiūrėjo, kaip jo jaukas šokinėja ant bangų. 

— Gal užmesti kitą meškerę? — paklausiau jį. 

— N-ne, — atsakė jis. — Aš noriu pats užkirsti, kovoti ir iš- 
traukti savo laimikį. 

— Gerai, — tariau aš. — Tai gal tegul Edis užmeta, o paskui 
paduoda jums užkirsti, jeigu užkibs? 

— Ne, — atsakė jis. —- Aš noriu, kad būtų tik viena meškerė 
užmesta. 

— Gerai. 

Negras vis dar suko šturvalą, ir pažvelgęs aš pamačiau, kad 
būrys skraiduolių pakilo prieš mūsų laivą. Negras, matyt, irgi 
jas pastebėjo. Užpakaly mačiau Havaną, gražiai saulės nušvies- 
tą, ir laivą, išplaukiantį iš uosto pro Moro fortą. 

— Man atrodo, šiandien jums tikrai pasiseks, pone Džonso- 
nai, — pasakiau aš. 

— Metas būtų, — atsakė jis. —- Kiek jau laiko mes žvejojam? 

— Šiandien trys savaitės. 

— Kaip žvejojimui, tai daug. 

— Tos žuvys labai keistos, — pasakiau aš. — Kai nėra, tai nėra 
nė vienos. Bet kai pasirodo, tai knibždėte knibžda. Ir turėtų jau 
pasirodyti. Jeigu ne dabar, tai jau niekada. Ir mėnulis pats tas. 
Ir srovė gera, ir vėjas kyla, kokio reikia. 


— Kelias nedideles matėm, kai pirmą kartą išplaukėm. 

— Taip. Aš jums taip ir sakiau. Mažosios retėja, paskui visai 
išnyksta, tada pasirodo didžiosios. 

— Jūs visi tą pačią giesmę giedat. Tai per vėlai, tai per anksti, 
tai vėjas negeras, tai mėnulis netinka. Bet pinigus vis tiek imate. 

— Taigi, — pasakiau aš, — visa beda, kad dažniausiai tikrai 
būna arba per velai, arba per anksti, ir vėjas daugiausia būna 
nepalankus. O kai pasitaiko diena, kokios reikia, tai, žiūrėk, sė- 
di krante be klientų. 

— O kaip jums šiandien atrodo, gera diena? 

— Taigi, — pasakiau aš, — man šiai dienai jau gana. Bet galė- 
čiau lažintis, kad jums dar visko bus. 

— Tikėkimės. 

Mes pasiruošėm velkiauti. Edis nuėjo į priekį ir atsigulė. Aš 
stovėjau ir žiūrėjau, ar nepasirodys kur uodega. Negras kart- 
kartėm knapsėjo, todėl ir jo nepaleidau iš akių. Galiu lažintis, 
kad naktį jis veltui laiko neleidžia. 

— Gal paduotumėt man butelį alaus, kapitone, — paprašė 
Džonsonas. 

— Prašau, sere, — atsakiau aš ir pasirausiau po ledus, ieškoda- 
mas šaltesnio. 

— Gal ir jūs išgersit? — paklausė jis. 

— Ne, ačiū, sere, — atsisakiau aš. — Palauksiu vakaro. 

Atkimšau butelį ir duodu jam, tik žiūriu — didžiausia ruda 
bjaurybė su kardu, ilgesniu už žmogaus ranką, iškišo galvą iš van- 
dens ir puola mūsų skumbrę. Ji pasirodė man stora kaip rąstas. 

— Leiskit valą! — surikau aš. 

— Neužkibo, — pasakė Džonsonas. 

— Tai priveržkit. 

Žuvis pakilo iš labai giliai ir nepataikė sugriebti jauko. Aš 


žinojau, kad ji apsisukus grįš. 

— Dabar žiūrėkit — kai tik ji sugriebs jauką, tuoj atleiskite 
stabdį. 

Ir pamačiau ją, atplaukiančią užpakalyje laivo po vandeniu. 
Buvo aiškiai matyti pelekai, išskleisti lyg raudoni sparnai, ir rau- 
doni dryžiai per rusvą nugarą. Ji pakilo lyg povandeninis laivas, 
ir jos nugaros pelekas iškilo į paviršių, ir buvo matyti, kaip jis 
skrodžia vandenį. Ji priplaukė prie pat jauko iš užpakalio ir iš- 
kišo savo kardą, tarsi pamojuodama juo virš vandens. 

— Tegu gerai apžioja, — pasakiau aš. 

Džonsonas atitraukė ranką nuo ritės, ir ritė suzvimbė, didžioji 
žuvis apsisuko ir nerė po vandeniu; pamačiau visą jos liemenį, tvis- 
kantį sidabru, kai ji pasisuko šonu ir pasileido plaukti kranto link. 

— Paveržkit stabdį, — pasakiau aš. — Tik nedaug. 

Jis paveržė. 

— Tik ne per daug, — pakartojau aš. Pamačiau, kaip valas 
pakrypo į šalį. — Dabar priveržkit iki galo ir trūktelkit, — pasa- 
kiau. — Reikia ją trūktelti. Ji tuoj pradės šokinėti. 

Džonsonas priveržė stabdį ir vėl ėmėsi meškerės. 

— Trūktelkit! — paliepiau. — Kad kabliukas gerai įsmigtų. 
Timptelkit keletą kartų. 

Jis timptelėjo smarkiai dar porą kartų, paskui meškerykotis 
sulinko perpus, ir ritė ėmė girgždėti, ir žuvis šoko iš vandens — 
ūžt — ilga, tiesi, tviskanti sidabru prieš saulę, ir pliaukštelėjo at- 
gal tarsi arklys, nustumtas nuo uolos į vandenį. 

— Atleiskit stabdį, — pasakiau aš jam. 

— Nutrūko, — tarė Džonsonas. 

— Nė velnio, — pasakiau. — Greičiau atleiskit stabdį. 

Stebėjau, kaip krypsta valas, ir kai žuvis vėl šoko, ji buvo jau 
užpakaly laivo ir plaukė atviros jūros link. Paskui ji dar kartą pasi- 
rodė, suplakė aplink save baltas putas, ir aš pamačiau, kad kabliu- 

kas įsmigęs jai į žiočių kraštą. Aiškiai buvo matyti jos dryžiai. Puiki 
žuvis, visa sidabrinė, su raudonais skersadryžiais ir stora kaip rąstas. 

— Nutrūko, - pasakė Džonsonas. 

Valas buvo atsileidęs. 

— Vyniokit, - paliepiau aš. —- Kabliukas tvirtai įsmigęs. Leisk 
visu greičiu pirmyn! — šūktelėjau negrui. 

Tada žuvis šoko dar kartą, paskui dar; tiesi kaip mietas, visu 
liemeniu puldinėdama į mus, aukštai ištekšdama vandenį, kai 
nerdavo atgal. Valas įsitempė, ir aš pamačiau, kad ji vėl plaukia 
kranto link, ir galėjau įžiūrėti, kaip jinai sukasi. 

— Dabar jinai bėgs, — pasakiau aš. — Jeigu ji gerai užkibusi, 
aš ją vysiuos. Atleiskit stabdį. Valo dar daug yra. 

Žuvis pasuko į šiaurės vakarus, kaip visos didžiosios daro, ir, 
broliuk, kaip ji draskėsi! Pradėjo šokinėti ilgais šuoliais ir, krisda- 
ma atgal, pliaukšėjo tarsi greitasis kateris priešais vilnį. Mes plau- 
kėme paskui ją per ketvirtį rumbo. Aš stovėjau prie vairo ir ne- 
silioviau šaukęs Džonsonui, kad laisvai laikytų stabdį ir greičiau 
vyniotų. Staiga pamačiau, kad jo meškere loštelėjo ir valas atsi- 
leido. Nežinodamas nė nepastebėsi, kad jis atsileidęs, nes jis sa- 
vo svoriu dar tempė meškerę. Bet aš tai žinojau. 

— Nutrūko, — pasakiau aš jam. 

Žuvis šokinėjo ir šokinėjo tol, kol pranyko iš akių. Puiki žu- 
vis, kaip kažin ką. 

— Ber aš jaučiu, kaip ji tempia, — nesutiko Džonsonas. 

— Tai valo svoris. 

— Aš vos begaliu pasukti. Gal jinai nugaišo. 

— Pasižiūrėkit, — pasakiau aš jam. — Ana kur ji šokinėja. 

Už kokio pusmylio buvo matyti, kaip žuvis taško vandenį. 

Aš pačiupinėjau jo ritės stabdį. Buvo kietai priveržtas. Valas 


nesivyniojo. Aišku, jis turėjo trūkti. 

— Ar aš nesakiau jums, kad reikia atleisti stabdį? 

— Bet jinai vis traukė valą. 

— Na ir kas? 

— Tai aš ir priveržiau. 

— Klausykit, — pasakiau aš jam. — Jeigu neleisi laisvai valo, kai 
žuvis taip draskosi, jinai nutrauks jį. Nėra tokio valo, kuris atlaiky- 
tų. Kai žuvis traukia valą, reikia jai leisti. Negalima priveržti stab- 
džio. Tas, kas gaudo pardavimui, neišlaikys besidraskančios žu- 
vies nė su harpūno lynu. O mes turime laivą jai vytis, kad 
neišsivyniotų visas valas, kol ji bėga. Kai žuvis nustoja bėgus ir 
nusileidžia į dugną, tuomet galima priveržti stabdį ir atsiimti valą. 

— Tai jeigu valas nebūtų trūkęs, aš būčiau ją pagavęs? 

— Būtumėt galėjęs pagauti. 

— Ji nebūtų taip ilgai šokinėjusi, ar ne? 

— Ji būtų dar ne taip dariusi. Kai žuvis nustoja bėgusi, tuo- 
met tik prasideda tikroji kova. 

— Na, gerai, tai pagaukim kitą, — tarė jisai. 

— Pirmiausia reikia suvynioti valą, — pasakiau aš jam. 

Mums ir užkibo žuvis, ir paleidom ją, o Edis vis miegojo. 
Tik dabar jis atėjo į vairagalį. 

— Kas atsitiko? — paklausė jis. 

Edis kitados buvo geras jūreivis, o dabar iš jo nieko dora — 
visiškai prasigeręs. Aš pažvelgiau — stovi ilgas kaip kartis, skruostai 
įkritę, lūpa atvipusi, akių kampuose baltos traiškanos, plaukai 
išblukę nuo saulės. Žinojau, kad jam mirtinai norisi išgerti. 

— Išgerk butelį alaus, — pasakiau aš jam. 

Jis išsitraukė vieną iš dėžės ir išgėrė. 

— Žinot ką, pone Džonsonai, — pasakė jis, — aš turbūt dar 
nusnūsiu. Labai dekui už alų, sere. 


Tai Edis! Žuvys jam ne galvoj! 

Tai štai, apie vidurdienį mums užkibo dar viena žuvis; ir ta 
pabėgo. Pamatėm tik, kaip kabliukas išlėkė kokia trisdešimt pė- 
dų aukštyn, kai jinai jį išspjovė. 

— Ką dabar ne taip padariau? —- paklausė Džonsonas. 

— Nieko, - atsakiau aš. — Išspjovė kabliuką, ir tiek. 

— Pone Džonsonai, — pasakė Edis, kuris ką tik atsibudo iš- 
gerti dar butelio alaus, - pone Džonsonai, jūs tikrai neturite 
laimės. Tai gal jūs prie moterų turite laimę? Kaip sakote, pone 
Džonsonai, gal patrauktume šįvakar, a? - ir jis nuėjęs vėl atsigulė. 

Apie ketvirtą, plaukiant atgal priešais srovę visiškai netoli 
kranto, — vanduo putoja kaip nuo malūno užtvankos, saulė šil- 
do į nugaras, - Džonsonui užkibo tokia didelė juoda kardžuvė, 
kokios aš gyvenime nebuvau matęs. Mes buvome susigavę ketu- 
rias skumbres, iš tų mažųjų, ir negras užvėrė vieną Džonsonui. 
Ji gerai plaukė, grimzliai, tik labai garsiai pliaukšėjo kilvateryje. 

Džonsonas nusegė dirželius nuo ritės, kad galėtų pasidėti 
meškerę ant kelių, kadangi jam rankos įvargo laikyti tokioj pa- 
dėty visą laiką. O kadangi įvargo, tai jis, kad ritė nesivyniotų 
tempiama didelio jauko, ėmė ir priveržė stabdį, kai aš nežiū- 
rėjau. Aš ir nežinojau, kad jis priveržė. Man labai nepatiko, kad 
jis taip laiko meškerę, bet nebenorėjau visą laiką bambėti. Be 
to, kai stabdis nepriveržtas, valas gali laisvai vyniotis, ir nėra jo- 
kio pavojaus. Bet taip tik nevėkšlos žvejoja. 

Aš stovėjau prie šturvalo ir vedžiau laivą srovės pakraščiu 
link to seno cemento fabriko, kur ji nusileidžia labai giliai ir 
visai netoli kranto pasidaro toks lyg verpetas, ten visada pilna 
smulkių žuvyčių jaukui. Tik staiga vanduo supliauškėjo lyg nuo 
povandeninės bombos, aš pamačiau kardą ir akį, ir išžiotus nas- 
rus, ir didžiulę juodai raudoną juodosios kardžuvės galvą. Visas 


nugaros pelekas kyšojo iš vandens, aukštumo kaip laivas su vi- 

sais stiebais ir burėm, ir uodega kaip pjautuvas išlindo iš van- 
dens, kai ji puolė skumbrę. Jos kardas, didumo sulig beisbolo 
lazda, buvo užlenktas į viršų, ir kai ji griebė jauką, vanduo tarsi 
perpjautas prasiskyrė. Ji buvo visa raudonai juoda, ir jos akys 
atrodė kaip sriubos dubenys. Milžiniška žuvis. Galiu lažintis, 
kad būtų traukusi iki tūkstančio svarų. 

Aš surikau Džonsonui, kad leistų valą, bet vos spėjau išsižio- 
ti - pamačiau, kad Džonsonas pakilo nuo kėdės, tarsi keliamo- 
jo krano trūktelėtas, kokią sekundę laikėsi įsikibęs meškeryko- 
čio, o meškerykotis sulinko lanku, paskui trenkė jam storgaliu į 
pilvą, ir visi reikmenys išlėkė per bortą. 

Džonsonas buvo priveržęs stabdį iki galo, ir kai žuvis timp- 
telėjo, jį atplėšė nuo kėdės, ir jis nebeišlaikė meškerės. Meškerę 
jis buvo pasidėjęs ant dešinio kelio, storąjį galą paspaudęs kai- 
riuoju. Jeigu jis nebūtų nusisegęs dirželių, būtų ir pats išlekęs 
per bortą. 

Aš išjungiau variklį ir atėjau į vairagalį. Jis sėdėjo susiėmęs 
pilvą, kur meškerykočio galas uždrožė. 

— Tai, matyt, šiai dienai bus gana. 

— Kas čia buvo? 

— Juodoji kardžuvė. 

— Kaip čia atsitiko? 

— Geriau paskaičiuotumet, — pasakiau aš. — Rite kainavo du 
šimtus penkiasdešimt dolerių. Dabar už tiek ir nebegausi. Meš- 
kerė - keturiasdešimt penkis. Valo po trisdešimt šešis siūlus bu- 
vo ne ką mažiau kaip šeši šimtai jardų. 

Kur bus buvęs, Edis pliaukšt ranka jam per nugarą. 

— Pone Džonsonai, — pasakė jis. - Jūs tikrai neturit laimės. 
Kaip gyvas tokio nutikimo nebuvau matęs. 


— Užsičiaupk, tu girtuokli, - pasakiau aš jam. 

— Ne, dievaži, pone Džonsonai, tokio nutikimo kaip gyvas 
nebuvau matęs, — pakartojo Edis. 

— Kas man būtų buvę, jei mane būtų pradėjusi vilkti tokia 
žuvis? — paklausė Džonsonas. 

— Jūs juk norėjote viską pats daryti, — atsakiau aš jam. Buvau 
gerai įsiutęs. 

— Per daug jos didelės, - tarė Džonsonas. — Tai jau vargas. 

— Klausykit, — pasakiau aš. —- Tokia žuvis jus ir užmušti gali. 

— Bet žmonės sugauna. 

— Sugauna, kas moka gaudyti. Tik nemanykit, kad be vargo. 

— Esu matęs nuotrauką — viena mergina sugavo tokią. 

— Kur nesugaus, — pasakiau aš. - Tik ne gyvą. Žuvis prarijo 
jauką, jai ištraukė skrandį, tada jinai iškilo į paviršių ir nugaišo. 
Aš kalbu apie žvejojimą, kai žuvis kovoja, kai kabliukas jai tik 
žiotyse įsikabina. 

— Nec-e, - tarė Džonsonas. — Per daug jos didelės. Kam da- 
ryti tai, kas neteikia malonumo? 

— O! Čia tai teisybė, pone Džonsonai, — pritarė Edis. - Kam 
daryti tai, kas neteikia malonumo? Klausykit, pone Džonsonai. 
Čia tai jūs pataikėt kaip pirštu į akį. Kam daryti tai, kas neteikia 
malonumo? 

Aš vis dar negalėjau pamiršti tos žuvies, pykau už meškerę ir 
nesiklausiau, ką jie kalba. Liepiau negrui vesti laivą tiesiai link 
Moro. Aš nieko jiems nesakiau, ir jiedu sėdėjo sau, pasiėmę po 
butelį alaus, Edis vienoj kėdėj, Džonsonas kitoj. 

— Kapitone, — pasakė jis po valandėlės, — ar negalėtumėt 
sutaisyti man viskio su soda? 

Aš sutaisiau jam, nesakydamas nė žodžio, paskui įsipyliau 
sau gryno. Ir galvoju: kaipgi tas Džonsonas taip — trečia savaitė 


plaukia žvejoti, užkimba pagaliau jam žuvis, už kurią tikras žve- 


22 


TURETI IR NETURETI 


jas visus metus atiduotų, jisai paleidžia ją, paleidžia mano ge- 
riausią meškerę, apsikvailina pats, o paskui sėdi sau patenkintas 
ir gurkšnoja su prasigėrusiu valkata. 

Kai sugrįžome į uostą ir negras stovėjo laukdamas, aš pa- 
klausiau: 

— Kaip rytoj? 

— Vargu, — pasakė Džonsonas. — Man jau beveik nusibodo 
tokia žvejyba. 

— Nenorite atsiskaityti su negru? 

— Kiek aš jam skolingas? 

— Dolerį. Galit duoti ir arbatpinigių, jei norit. 

Ir Džonsonas davė negrui dolerį ir dvi kubietiškas monetas 
po dvidešimt centų. 

— Už ką tie? — paklausė negras mane, rodydamas pinigėlius. 

— Arbarpinigiai, — pasakiau aš jam ispaniškai. — Tu neberei- 
kalingas. Jis tau juos dovanoja. 

— Neateiti rytoj? 

— Ne. 

Negras pasiima kamuolį špagato, su kuriuo rišo jauką, ir savo 
juodus akinius, užsideda šiaudinę skrybėlę ir nueina neatsisveiki- 
nęs. Tas negras niekad nebuvo geros nuomonės apie mus visus. 

— Kada manote atsiskaityti, pone Džonsonai? — paklausiau aš. 

— Rytoj rytą eisiu į banką, — pasakė Džonsonas. — Galime 
atsiskaityti po pietų. 

— Jūs žinote, kiek iš viso dienų? 

— Penkiolika. 

— Ne. Šešiolika su šia diena, o dar kelionė Čia ir atgal, tai bus 
aštuoniolika. Paskui dar šiandien meškerė ir ritė, ir valas. 

— Žvejybos reikmenys — jūsų rizika. 


— Ne, sere. Jūs pats juos paleidot. 

— Aš kasdien moku už juos nuomą. Tai jūsų rizika. 

— Ne, sere, — pasakiau aš. — Jeigu žuvis būtų sulaužiusi meške- 
rę ir ne per jūsų kaltę, tuomet kas kita. Bet dabar jūs pats per 
neatsargumą paleidot. 

— Žuvis ištraukė meškerę man iš rankų. 

— Nes jūs išemėt ją iš lizdo ir priveržėte stabdį. 

— Jūs neturite teisės reikalauti už tai atlyginimo. 

— O jeigu jūs išsinuomotumėte automobilį ir sudaužytumėt 
jį į uolą, tai ką, ar neturėtumėt už jį sumokėti? 

— Ne, jeigu būčiau juo važiavęs, — pasakė Džonsonas. 

— Nekvailai, pone Džonsonai, — pasakė Edis. — Supranti, 
kapitone? Jeigu jis būtų tuo automobiliu važiavęs, būtų užsi- 
mušęs. Ir jam nereikėtų mokėti. Nekvailas vyras. 

Aš nepaisiau girtuoklio. 

— Jūs man skolingas du šimtus devyniasdešimt penkis dole- 
rius už tą meškerę, ritę ir valą, — pasakiau aš Džonsonui. 

— Ne, tai neteisinga, — nesutiko jis. — Bet jeigu jau jums taip 
atrodo, pasidalykim nuostolius per pusę. 

— Aš nenusipirksiu naujos meškerės su rite mažiau kaip 
už tris šimtus šešiasdešimt. Už valą aš iš jūsų nereikalauju. 
Tokia žuvis kaip toji gali nusinešti visą valą, ir jūs nebūtumėt 
dėl to kaltas. Jeigu čia būtų kas nors kitas, ne tas prasigėręs 
valkata, tai paliudytų, kad aš nė kiek neužsiprašau. Supran- 
tu, kad tai atrodo nemaži pinigai, bet man taip pat buvo 
nemaži pinigai, kai pirkau tuos reikmenis. Tokių žuvų ne- 
gaudysi su bet kokia meškere, jums reikia pačios geriausios, 
kokią gali gauti. 

— Pone Džonsonai, jis sako, kad aš prasigėręs valkata. Tegu 
bus taip. Bet aš jums sakau, kad jis teisingai šneka. Teisingai 


šneka ir protingai, — pasakė jam Edis. 

— Tiek to, nesiginčysiu, — pagaliau nusileido Džonsonas. — 
Aš užmokėsiu, nors nematau reikalo. Vadinasi, už aštuoniolika 
dienų po trisdešimt penkis dolerius ir dar du šimtai devynias- 
dešimt penki. 

— Šimtą jūs man davėt, — pasakiau aš. — Parodysiu jums 5ą- 
rašą, kiek kam išleista, ir atskaitysiu, kiek dar liko maisto. Iš to, 
ką pirkome kelionei čionai ir atgal. 

— Čia tai teisinga, — pasakė Džonsonas. 

— Klausykit, pone Džonsonai, — vel įsiterpė Edis. — Jeigu jūs 
žinotumet, kaip čia plėšia nuo svetimšalių, sakytumėt, kad tei- 
singiau ir būti negali. Žinote, ką aš jums pasakysiu? Tai reteny- 
be. Kapitonas elgiasi su jumis kaip su tikra motina. 

— Rytoj rytą aš einu į banką, o po pietų ateisiu čia. Poryt 
išplaukiu garlaiviu. 

— Jūs galite plaukti su mumis, sutaupysite už bilietą. 

— Ne, — pasakė jis. — Garlaiviu aš sutaupysiu laiko. 

— Kaip norit, — tariau aš. — Gal išgersim? 

— Puiku, — pritarė Džonsonas. — Tai niekas nesijaučia nu- 
skriaustas? 

— Ne, sere, — pasakiau aš. 

Ir mes visi trys susėdome vairagaly ir išgėrėme po stiklą vis- 
kio su soda. 

Kitą dieną aš visą rytą prasikrapščiau laive — keičiau alyvą, 
taisinėjau šį bei tą. Apie vidurdienį nuėjau į miestą ir užkandau 
kinų restoranėly, kur už keturiasdešimt centų gali visai neblo- 
gai pavalgyti, paskui nupirkau šiokių tokių lauktuvių žmonai ir 
mūsų trims mergaitėms. Na žinot, kvepalų, porą vėduoklių, tre- 
jas tokias aukštas šukas. Apsipirkęs užsukau pas Donovaną ir 
išgeriau alaus plepėdamas su šeimininku, paskui patraukiau at- 


gal į San Francisko prieplauką, eidamas dar trijose ar keturiose 

vietose išgėriau alaus. Kunardo bare pavaišinau Frenkį ir par- 
ėjau į laivą puikiausiai nusiteikęs. Kai grįžau, kišenėje man bu- 
vo likę lygiai keturiasdešimt centų. Frenkis irgi atėjo su manim, 
ir kol sėdėjome ir laukėme Džonsono, mudu su Frenkiu išgėrė- 
me dar porą butelių šalto alaus iš dėžės su ledu. 

Edis nesirodė visą dieną ir visą naktį, bet aš žinojau, kad 
anksčiau ar vėliau jis parsiras, kai tik jam nebeduos į skolą. Do- 
novanas man pasakė, kad vakare jiedu su Džonsonu buvo pas jį 
užėję valandžiukei ir kad Edis vaišino visus į skolą. Mudu lau- 
kėm, ir aš pradėjau stebėtis, ko tas Džonsonas taip ilgai nesiro- 
do. Buvau prašęs prieplaukoj pasakyti jam, kad palauktų ma- 
nęs laive, bet jis nebuvo atėjęs. Paskui pagalvojau, jeigu jis vakar 
iki velumos gėrė, tai gal iki vidurdienio miegojo. Bankai atida- 
ryti iki pusės keturių. Mes matėme, kaip išskrido reisinis lektu- 
vas, O apie pusę šešių mano geros nuotaikos neliko nė kvapo ir 
aš nejuokais pradėjau nerimauti. 

Šeštą valandą pasiunčiau Frenkį į viešbutį pažiūrėti, ar ten 
yra Džonsonas. Aš vis dar maniau, kad jis kur geria ar po vaka- 
rykščios blogai jaučiasi ir nesikelia iš lovos. Laukiau laukiau, kol 
visai sutemo. Bet nejuokais sunerimau, nes jis man buvo skolin- 
gas aštuonis šimtus dvidešimt penkis dolerius. 

Frenkis negrįžo kokią pusę valandos. Galiausiai pamačiau 
ateinantį — ėjo greitai ir purtė galvą. 

— Išskrido lektuvu, — pasakė jis. 

Aha. Štai ir viskas. Konsulatas jau uždarytas. Kišenėj tik ke- 
turiasdešimt centų, ir, be to, lėktuvas jau seniai Majamy. Aš 
negalėjau net telegramos pasiųsti. Tai ponas Džonsonas! Taigi. 
Pats kaltas. Reikėjo būti gudresniam. 

— Ką gi, - pasakiau Frenkiui, — išgerkim dar po vieną šalto, 


vis tiek pono Džonsono pirktas. 

Dėžėj buvo likę trys buteliai „Tropinio“. 

Frenkis buvo susigraužęs ne mažiau už mane. Nežinau kodel, 
bet taip atrodė. Jis tapšnojo man per nugarą ir vis purtė galvą. 

Štai ir viskas. Vadinasi, elgeta. Netekau penkių šimtų aštuo- 
niasdešimties dolerių važtapinigių ir žvejybos reikmenų, kurių 
dabar nenusipirksi nė už tris šimtus penkiasdešimt. Tai džiaug- 
sis dykūnai, kurie trainiojasi po prieplauką, galvojau aš. Kai kas 
iš končų* netvers džiaugsmu. O užvakar atsisakiau trijų tūks- 
tančių dolerių, kuriuos man siūlė vien už tai, kad išplukdyčiau 
iš Čia tris svetimšalius. Bet kur, kad tik toliau nuo Kubos. 

Gerai, tai ką dabar daryti? Krovinio gabenti negaliu, nes 
gėrimų be pinigų nenupirksi, be to, dabar šituo irgi ne kažin 
ką uždirbsi. Miestas alkoholiu užtvindytas, ir nėra kam jo pirk- 
ti. Bet tegu mane velniai rauna, jei grįšiu namo be cento ir ba- 
dausiu visą vasarą. Juk namie šeima. Už leidimą apsimokėjau, 
kai tik atplaukėm. Paprastai moki agentui iš anksto, jis tave už- 
registruoja ir išduoda leidimą. Po velnių, juk aš neturiu pinigų 
net benzinui. Ir įklimpau, kaip kažin ką. Tai ponas Džonsonas! 

— Turiu ką nors iš čia paimti, Frenki, - pasakiau aš. - Turiu 
nors kiek užsidirbti. 

— Aš pažiūrėti, — pasakė Frenkis. 

Jis amžinai trinasi ant kranto, verčiasi, kuo pakliūva, yra be- 
veik kurčias ir kas vakarą girtas. Bet ištikimesnio už jį ir geresnės 
širdies žmogaus nerasi. Aš jį pažįstu nuo tada, kai pradėjau čia 
plaukioti. Jis man ne kartą yra padėjęs pasikrauti. Paskui, kai 
nustojau tuo verstis ir prasimaniau plukdyti mėgėjus žvejoti 


kardžuvių į Kubos pakrantes, dažnai jį sutikdavau prieplaukoje 


" Končomis (conch- kriauklele) Bahamų salose ir Floridoje vadina neturtin- 
giausius baltuosius, kurie verčiasi rinkdami kriaukleles. 

arba kavinėje. Jis atrodo apykvailis, mažai kalba, tik šypsosi, bet 
tai todėl, kad jis kurčias. 

— Ar imti bet kas? — paklausė Frenkis. 

— Žinoma, — pasakiau aš. — Kur čia dabar besirinksi. 

— Ber kas? 

— Žinoma. 

— Aš pažiūrėti, —- pasakė Frenkis. — Kur tu būti? 

— Aš būsiu „Perle“, — pasakiau jam. — Reikia pavalgyti. 

„Perle“ už dvidešimt penkis centus galima gerai pavalgyti. 
Bet koks antrasis patiekalas kainuoja dešimt centų, o sriuba — 
penkis. Frenkis palydėjo mane iki tenai, ir aš įėjau į vidų, o jis 
nužingsniavo toliau. Atsisveikindamas jis pakratė man ranką ir 
dar kartą pliaukštelėjo per nugarą. 

— Nesigraužti, - pasakė jis. - Aš Frenkis; daug politika. Daug 
darbas. Daug gėrimas. Mažas pinigas. Bet didelis draugas. Ne- 
sigraužti. 


— Iki, Frenki, — tariau aš. — Tu irgi nesigraužk, bičiuli. 


II skyrius 


Įėjau į „Perlą“ ir atsisedau prie staliuko. Langas, išdaužtas 
per susišaudymą, buvo įstatytas ir vitrina sutvarkyta. Prie baro 
gerė keli ga/legos*, kiti valgė. Prie vieno staliuko lošė domino. 
Užsisakiau pupų sriubos ir troškintos jautienos su virtom bul- 
vem už penkiolika centų. Pridėjus dar butelį Zlafuey alaus, išėjo 
dvidešimt penki centai. Kai paklausiau padavėją apie susišau- 


dymą, jis nieko neatsakė. Visi jie buvo gerokai įbauginti. 


* Gallegos - kilęs iš Ispanijos provincijos Galasijos; paniekinama pravardė. 

Baigiau valgyti ir sėdėjau atsilošęs, rūkydamas cigaretę ir suk- 
damas galvą, ką daryti. Žiūriu — pro duris įeina Frenkis ir dar 
kažkas. Geltonasis šlamštas, pagalvojau. Taip, vadinasi, gelto- 
nasis šlamštas. 

— Ponas Singas, —- pasakė Frenkis ir nusišypsojo. Jis greitai 
surado man klientą. Ir buvo patenkintas. 

— Labai malonu, — pasisveikino ponas Singas. 

Labiau išsičiustijusio tipo kaip tas ponas Singas gyvenime 
nebuvau matęs. Jis, aišku, buvo geltonsnukis, bet kalbėjo kaip 
tikras anglas ir buvo su balta eilute, šilkiniais marškiniais juo- 
du kaklaraiščiu ir panama už visą šimtą dvidešimt penkis do- 
lerius. 

— Gal išgersite puodelį kavos? — paklausė jis mane. 

— Jei jūs gersit, galiu. 

— Labai ačiū, — pasakė ponas Singas. — Ar mes čia vieni? 

— Jei visi kiti čia ne žmonės, — atsakiau aš. 

— Labai gerai, - pasakė ponas Singas. — Jūs turite laivą? 

— Trisdešimt aštuonių pėdų, — pasakiau aš. — Šimto arklio 
jėgų stiprumo kermatą. 

— A-a, — nutęse ponas Singas. — Aš įsivaizdavau, kad jis 
didesnis. 

— Lengvai kelia du šimtus šešiasdešimt penkias dežes krovinio. 

— Ar galėtumėt jį išnuomoti? 

— Kokiom sąlygom? 

— Jums nereikės plaukti. Komanda ir kapitonas — mano. 

— Ne, — pasakiau aš. — Kur laivas, ten ir aš. 

— Ak taip, — tarė ponas Singas. — Gal jūs paliktumėt mus 
vienus? — kreipėsi jis į Frenkį. 

Frenkis paslaugiai pažvelgė į jį ir nusišypsojo. 


— Jis kurčias, — pasakiau aš. — Ir nedaug tesupranta angliškai. 

— Ak taip, — pasakė ponas Singas. — Jūs kalbate ispaniškai. 
Pasakykit jam, kad prieitų prie mūsų vėliau. 

Aš mostelėjau Frenkiui nykščiu. Jis atsistojo ir nuėjo prie baro. 

— Jūs nemokate ispaniškai? — paklausiau aš. 

— Kur ten, - atsakė ponas Singas. - Prašom pasakyti, kokios 
priežastys... kas privertė jus susidomėti... 

— Man reikia pinigų. 

— Ak taip, — pakartojo ponas Singas. — Ar laivas neužstaty- 
tas? Gal jam gali uždėti areštą? 

— Ne. 

— Puiku, - pasakė ponas Singas. —- Kiek mano vargšų tėvynai- 
nių galima sutalpinti į jūsų laivą? 

— Jūs norėjot pasakyti — kiek galima plukdyti? 

— Na taip. 

— Toli? 

— Viena diena kelio. 

— Nežinau, — pasakiau aš. — Kokia dvylika žmonių, jeigu be 
bagažo. 

— Jie neturės bagažo. 

— Kur juos reikia nuplukdyti? 

— Tai palieku jūsų nuožiūrai, — pasakė ponas Singas. 

— Kas mano nuožiūrai — kur išlaipinti? 

— Jūs paimsite juos plukdyti į Uortugą, ten jų atplauks škuna. 

— Klausykit, — pasakiau aš. — Tortugoje, Logerhedo rage, 
yta švyturys ir radijo stotis. 

— Teisybė, — tarė ponas Singas. — Būtų, žinoma, neprotinga 
išlaipinti juos tenai. 

— Tai kur? 

— Aš jau sakiau: jūs paimsite juos plukdyti tenai. Taip su jais 


sutarta. 

— Aha, — pasakiau aš. 

— Ir išlaipinsite, kur jums atrodys geriausia. 

— O škuna atplauks į Tortugą jų paimti? 

— Žinoma, ne, — pasakė ponas Singas. — Kokia kvailystė. 

— Kiek už galvą? 

— Penkiasdešimt dolerių. 

— Nieko nebus. 

— Septyniasdešimt penki? 

— O po kiek jūs gaunate? 

— O, tai visai kitas klausimas. Matote, reikia turėti minty, 
kad yra daugybė įvairių aspektų, taip sakant, požiūrių. Mano 
vaidmuo vien tuo neapsiriboja. 

— Taip, — pasakiau aš. — O tai, ką turiu padaryti aš, nieko 
nekainuoja? Taip išeina? 

— Aš jus puikiai suprantu, - tarė ponas Singas. — Na, sakyki- 
me, po šimtą. 

— Klausykit, — pradėjau aš, — ar jūs žinote, kiek metų kalėji- 
mo gausiu, jei mane sučiups? 

— Dešimt, — pasakė ponas Singas. — Mažiausiai dešimt. Bet 
kodel būtinai kalėjimas, brangusis kapitone? Jūs rizikuojate tik 
tol, kol įsodinsite keleivius. Visa kita priklauso nuo jūsų. 

— O jeigu jie sugrįš ir pareikalaus jus atsakyti? 

— Labai paprasta. Aš apkaltinsiu jus, kad mane apgavote. 
Atlyginsiu dalį nuostolių ir vel susodinsiu juos į laivą. Jie žino, 
kad tokia kelionė nėra lengva. 

— O kaip aš? 

— Manau, kad turėsiu šį tą pranešti konsulatui. 

— Ak taip. 

— Tūkstantis du šimtai dolerių, kapitone, šiais laikais nesimėto. 


— Kada aš gausiu pinigus? 

— Du šimtus, kai sutarsime, ir tūkstantį, kai paimsite keleivius. 

— O jeigu aš su tais dviem šimtais pabėgsiu? 

— Žinoma, aš nieko negalėsiu padaryti, — nusišypsojo jis. — 
Bet aš žinau, kapitone, kad jūs taip nepadarysite. 

— Ar jūs turite tuos du šimtus su savimi? 

— Suprantama. 

— Padėkite po lekšte. 

Jis padėjo. 

— Gerai, — pasakiau aš. — Rytą aš paimu leidimą ir temstant 
išplaukiu. Dabar: kur mes pasikrauname? 

— Sakysim, prie Bakuranao. 

— Gerai. Ar jūsų jau viskas sutarta? 

— Suprantama. 

— Dabar del eigos, — pasakiau aš. — Jūs uždegsite du žibu- 
rius vieną virš kito, kyšulio gale. Juos pamatęs, aš plaukiu prie 
kranto. Jūs priplaukiate pats ir atvežate pinigus. Kol negausiu 
pinigų, aš nieko nepriimu į laivą. 

— Ne, — pasake jis, — pusę pinigų pradžioj, kitą pusę, kai 
baigsim. 

— Gerai, — nusileidau aš. — Pamatuotas reikalavimas. 

— Tai viskas sutarta? 

— Tarytum viskas, — pasakiau aš. — Tik jokio bagažo, jokio 
ginklo. Nei šautuvo, nei peilio, nei skutimosi peiliuko; nieko. 
Šitai aš turiu tikrai žinoti. 

— Kapitone, — pasakė ponas Singas, — nejau jūs manimi visai 
nepasitikite? Argi nematote, kad mūsų interesai vienodi? 

— Jūs patikrinsite? 

— O, neverskite manęs jaustis nepatogiai! Nejaugi nemato- 
te, kad mūsų interesai sutampa? 


— Gerai. Kelintą jūs ten būsite? 

— Prieš vidurnaktį. 

— Sutarta. Rodos, viskas. 

— Kokiais pinigais jums patogiau? 

— Geriausia šimtinėm. 

Jis atsistojo, ir aš žiūrėjau į jį, einantį prie durų. Frenkis nusi- 
šypsojo jam, kai jis ėjo pro šalį. Ponas Singas nė nepažvelgė į jį. 
Išsičiustijęs buvo geltonsnukis, nieko nepasakysi. Tai ponas Singas! 

Frenkis priėjo prie staliuko. 

— Na kaip? — paklause jis. 

— Iš kur tu pažįsti poną Singą? 

— Jis atvežė kinus, — pasakė Frenkis. — Didelis biznis. 

— Ar seniai tu jį pažįsti? 

— Jis čia jau koks du metas. Kitas buvo prieš jį. Kas nors jį 
nužudė. 

— Kas nors ir poną Singą nužudys. 

— Žinoma. Taip yra. Labai didelis biznis. 

— Velnio biznis. 

— Didelis biznis. Išvežtas kinai niekada atgal. Kitas kinai ra- 
šyti laišką, skaityti viskas gerai. 

— Nuostabu, — pasakiau aš. 

— Toks kinai nemoki rašyti. Rašyti moki turtingas kinai. Toks 
nevalgyti. Būti gyvas ryžiai. Šimtas tūkstančiai kinai čia. Tik trys 
kinai moteris. 

— Kodel? 

— Vyriausybė neleisti. 

— Velniškai smagu, — pasakiau aš. 

— Tu daryti biznis su juo? 

— Galbūt. 

— Geras biznis, — pasakė Frenkis. — Geresnis politika. Dide- 
lis pinigas. Labai didelis biznis. 

— Nori butelio alaus? — paklausiau aš jį. 

— Tu nesigrauši daugiau? 

— Žinoma, ne, — pasakiau aš. — Labai didelis biznis. Ačiū tau. 

— Gerai, — pasakė Frenkis ir patapšnojo man per nugarą. — 
Aš labai džiaugtis. Aš nori, kad tu džiaugtis. Kinas geras biznis, a? 

— Nuostabus. 

— Aš labai džiaugtis, — pasakė Frenkis. 

Mačiau, jis vos neverkia iš džiaugsmo, kad viskas susitvarkė, 
ir patapšnojau jam per nugarą. Tai Frenkis! 

Rytą pirmiausia susiradau agentą ir paprašiau sutvarkyti po- 
pierius. Jis paprašė laivo įgulos sąrašo, ir aš pasakiau, kad plau- 
kiu be komandos. 

— Jūs norite plaukti vienas, kapitone? 

— Taip. 

— O kur jūsų padėjėjas? 

— Geria, — pasakiau. 

— Vienam pavojinga. 

— Tik devyniasdešimt mylių, — pasakiau. — Manot, kad iš 
girtuoklio laive daug naudos? 

Aš perplaukiau skersai uostą į Standart Oil prieplauką ir 
prisipyliau abu bakus benzino. Į abu telpa beveik du šimtai 
galonų, jei pripili pilnus. Labai nenorėjau pirkti tiek po dvide- 
šimt aštuonis centus už galoną, bet kas žino, kur teks atsidurti. 

Nuo to laiko, kai susitikau su geltonsnukiu ir paėmiau iš jo 
pinigus, nedavė man tas dalykas ramybės. Beveik visą naktį ne- 
miegojau. Kai parplaukiau į San Francisko prieplauką, pama- 
čiau Edį, laukiantį manęs. 

— Sveikas, Hari, — sušuko jis man ir pamojavo. 

Aš numečiau jam švartavimosi lyną, jis greit pririšo ir užlipo į 


denį- ilgas, apsiblausęs, girtesnis nei bet kada. Aš jam nieko nesakiau. 

— Tai ką, Hari, išdūmė tas bjaurybė Džonsonas su mūsų 
pinigais? — pasakė jis man. — Ar tu ką nors žinai apie jį? 

— Nešdinkis iš čia, — atšoviau aš jam. — Į tave kaip į kruviną 
negaliu žiūrėti. 

— Brolau, argi aš mažiau graužiuosi del to negu tu? 

— Nešdinkis iš laivo, — pakartojau. 

Jis patogiau atsilošė kedėje ir ištiesė kojas. 

— Girdėjau, mes šiandien išplaukiam? — pasakė jis. — Gal ir 
tikrai nebėra ko čia būti. 

— Tu neplauki. 

— Kas atsitiko, Hari? Nera ko tau ant manęs širsti. 

— Ak, nera? Nešdinkis iš laivo. 

— Nešokinėk. 

Aš trenkiau jam per veidą, jis atsistojo, paskui išlipo į prie- 
plauką. 

— Aš tau taip niekad nepadaryčiau, Hari, - papriekaištavo jis. 

— Pamėgintum, — pasakiau. — Aš tavęs nevežu. Ir viskas. 

— Gerai, bet ko mušiesi? 

— Kad įsidėtum į makaulę. 

— Tai ką man daryti? Pasilikti čia ir badauti? 

— Kuriem velniam badauti, — pasakiau. — Gali grįžti garlai- 
viu. Atidirbsi už parplukdymą. 

— Tu su manim negražiai elgiesi, — pasakė jis. 

— O su kuo tu, girtuokli amžinas, gražiai elgiesi? — paklau- 
siau. — Tu savo tikrą motiną apsukti galėtum. 

Beje, tai buvo teisybe. Bet jaučiausi ne itin gerai, kad užda- 
viau jam. Visada negera, kai primuši girtą. Tačiau negalėjau jo 
imti su savim, kai tokie reikalai, net jei būčiau norėjęs. 

Jis nuėjo per prieplauką, ilgas kaip diena be pusryčių. Pas- 


kui apsisuko ir grįžo atgal. 

— Gal turi porą dolerių, Hari? 

Aš daviau jam penkinę iš geltonsnukio pinigų. 

— Žinojau, kad tu man draugas, Hari. Kodėl tu manęs neimi? 

— Tu užtrauki nelaimę. 

— Tu paprasčiausiai esi užkiršintas, — pasakė jis. — Nieko, 
drauguži. Dar apsidžiaugsi mane pamatęs. 

Dabar, turėdamas pinigų, jis žengė daug greičiau, bet sa- 
kau, man bjauru buvo žiūrėti net kaip jis eina. Tarsi išsukiotom 
kojom. 

Nuėjau į „Perlą“ susitikti su agentu, jis atidavė man doku- 
mentus, ir aš pavaišinau jį. Paskui sėdau valgyt priešpiečių, ir 
atėjo Frenkis. 

— Prašė tau perduot, — pasakė jis ir padavė man kažkokią 
tūtą, suvyniotą į popierių ir perrištą raudona virvute. Kai vy- 
niojau popierių, atrodė, kad fotografija, ir išskleisdamas pama- 
niau, jog kas nors bus nutotografavęs mano laivą prieplaukoje. 

Aha. Iš arti nufotografuota galva ir krūtinė negyvo negro, 
gerklė perpjauta nuo ausies iki ausies ir paskui dailiai susiūta, 
ant krūtinės kortelė su ispanišku užrašu: „Štai ką mes darome 
su lengua largas.“ 

— Kas tau jį davė? — paklausiau Frenkį. 

Jis parodė ispaniuką, kuris dirba prieplaukoje. Vaikinukas 
stovėjo prie užkandžių bufeto. 

— Paprašyk, kad prieitų. 

Vaikinukas priėjo. Jis pasakė, kad du jauni vyrai padavė jam 
tą paketuką apie vienuoliktą valandą. Jie paklausę jį, ar pažįstąs 
mane, jis atsakęs, kad taip. Paskui jis padavęs Frenkiui, kad per- 
duotų man. Jie davę jam už tai dolerį. Jie buvo gražiai apsiren- 
gę, pasakė jis. 

— Politika, — pasakė Frenkis. 

— Taip, — pasakiau aš. 

— Jie mano, kad tu pasakyti policijai tu susitikti su tais jau- 
nais vyrais Čia anas rytas. 

— Taip. 

— Prastas politika, — pasakė Frenkis. — Geras dalykas tu 1š- 
plaukti. 

— Ar jie nieko daugiau neliepė pasakyti man? — paklausiau 
aš ispaniuką. 

— Ne, - pasakė jis. — Tik atiduoti šitą paketuką. 

— Aš išplaukiu tuojau pat, — pasakiau Frenkiui. 

— Prastas politika, - pakartojo Frenkis. - Labai prastas politika. 

Susidėjau į daiktą visus popierius, kuriuos buvo man atne- 
šęs agentas, užsimokėjau ir, išėjęs iš kavinės, leidausi skersai aikštę, 
paskui pro vartus ir buvau labai patenkintas, kai praėjau sandė- 
lius ir atsidūriau prieplaukoje. Tie vaikėzai gerokai man baimės 
įvarė. Kvailiai, jie tikrai galėjo pamanyti, kad aš prasitariau kam 
nors apie anuos. Visi jie tokie kaip Pančas. Iš baimės ima karš- 
čiuotis, o kai įsikarščiuoja, nenurimsta, kol ko nors nenudobia. 

Aš įlipau į laivą ir užvedžiau variklį, kad įšilrų. Frenkis stovė- 
jo prieplaukoje ir žiūrėjo į mane. Jis šypsojosi ta keista kurčiųjų 
šypsena. Išlipau pas jį. 

— Klausyk, — pasakiau. — Žiūrėk, kad pats neįkliūtum. 

Jis nesuprato. Turėjau rekte rėkti. 

— Aš geras politika, —- pasakė Frenkis. Jis atrišo švartavimosi 


lyną. 

III skyrius 


Aš pamojavau Frenkiui, kuris atmetė man lyną, ir atsistū- 
męs nuo prieplaukos leidausi uosto vartų link. Anglų krovini- 
nis laivas plaukė iš uosto, aš jį pasivijau ir pralenkiau. Jis buvo 
sunkiai prikrautas cukraus, ir jo apkalas buvo surūdijęs. Kaž- 
koks citrina* su senu mėlynu megztiniu žiūrėjo nuo vairagalio 
žemyn į mane, kai plaukiau pro šalį. Aš išvedžiau laivą iš uosto 
pro Moro fortą ir paėmiau kursą į Ki Vestą, į šiaurę. Pasitraukiau 
valandėlę nuo šturvalo, nuėjau į priekį, suringiavau lyną, pas- 
kui grįžau į vairagalį ir pakoregavau kursą, ir Havana, iš pra- 
džių plytėjusi užpakaly laivo, ėme nykti, kai tarp mūsų pradėjo 
kilti kalnai. 

Netrukus iš akių pranyko Moro fortas, paskui viešbutis NVa- 
tHonalir galiausiai liko įžvelgiamas tik Kapitolijaus kupolas. Srovė 
buvo nestipri, palyginti su vakar diena, kai mes žvejojome, ir pū- 
te visai nesmarkus brizas. Aš pamačiau du smekus, grįžtančius į 
Havaną, jie plaukė iš vakarų, iš to supratau, kad srovė nestipri. 

Nuspaudžiau starterį ir išjungiau variklį. Kam be reikalo eik- 
voti benziną. Tegul srovė neša. Kai sutems, aš visad susiorien- 
tuosiu pagal Moro švyturį arba, jeigu per toli nuneš, pagal Ko- 
himaro žiburius, tuomet paimsiu reikiamą kursą ir priplauksiu 
prie Bakuranao. Apskaičiavau, kad tokio stiprumo srovė iki su- 
temų nuneš dvylika mylių, kaip tik iki Bakuranao, ir aš pamaty- 
siu Barakoa žiburius. 

Taigi išjungiau variklį ir užlipau į viršų apsižvalgyti. Tie 


du smekai ir tebuvo matyti vakaruose, plaukiantys į uostą, ir 


* Taip pravardžiuojami anglų jūrininkai, kuriems duodamos gerti citrinų sultys, 
kad nesirgtų skorbutu. 

toli baltas Kapitolijaus kupolas kyšojo vandenyno pakrašty. 
Vandens paviršiuje kur ne kur plūduriavo kuokštai jūržolių, 
ir ore sukosi keletas paukščių, bet nedaug. Pasėdėjau ant bū- 
delės stogo, pasižvalgiau, bet žuvų nepastebėjau, tik apie jūr- 
žoles trainiojosi tas rudas mailius. Netikėk, brolau, jei kas sa- 
kys, kad nuo Havanos iki Ki Vesto netolimas kelias. Man tas 
kelias buvo visas prieš akis. 

Dar kiek pasėdėjęs, nusileidau į kokpitą ir ten radau Edį. 

— Kas atsitiko? Kas varikliui? 

— Sugedo. 

— Tai ko neuždarai liuko? 

— Tai velnias! — pasakiau aš. 

Žinote, ką jis man iškrėtė? Sugrįžo į prieplauką, įlindo per 
priekinį liuką, nulipo į kajutę ir atsigulė. Atsinešė su savim porą 
butelių. Užėjo į pirmą pasitaikiusią 50dega*, nusipirko tuos bu- 
telius ir sugrįžo į laivą. Kai aš užvedžiau variklį, jis pabudo ir 
tuoj vėl užmigo, o kai įlankoje išjungiau ir bangos pradėjo sū- 
puoti laivą, jis visai atsibudo. 

— Aš žinojau, kad tu mane pargabensi, Hari. 

— Aš taip pargabensiu, velniai rautų, kad daugiau nenorė- 
si, — pasakiau aš. — Esi netgi neįtrauktas į įgulą. Dabar tu man 
šoksi per bortą. 

— Senas tu juokdarys, Hari, — pasakė jis. — Mes, končos, 
turime bėdoj drauge laikytis. 

— Taigi, — sakau, — su tokiu ilgaliežuviu kaip tu? Kas gali 
tavim pasitikėti, kad įkaušęs liežuvio nevaldai? 

— Manim gali pasitikėti, Hari. Išbandyk mane, ir pats pa- 


matysi, kad manim galima pasitikėti. 


* Vyninė (15p. ). 

— Duok man abu butelius, —- pasakiau aš jam. Galvojau 
apie kitką. 

Jis padavė man butelius, aš patraukiau iš to, kuris buvo 
atkimštas, ir pasistačiau juos prie šturvalo. Jis stovėjo prieš ma- 
ne, ir aš žiūrėjau į jį. Man buvo gaila jo, taip pat gaila, kad 
reikės padaryti tai, ką suvokiau turėsiąs padaryti. Velniai rautų, 
juk aš jį pažinojau, kai jis buvo dar žmogus. 

— Kas yra varikliui, Hari? 

— Varikliui viskas gerai. 

— Tai kas yra? Ko tu taip žiūri į mane? 

— Brolau, — pasakiau aš jam, ir man tikrai buvo jo gaila. — 
Prasti tavo popieriai. 

— Ką tu nori pasakyti? 

— Dar pats gerai nežinau, — pasakiau, — dar ne viską ap- 
galvojau. 

Mes dar kiek pasėdėjome, bet nebeturėjau noro su juo kal- 
bėti. Kai aš jau žinojau, ką žinojau, sunku buvo su juo kalbėti. 
Paskui nulipau žemyn, pasiėmiau orinį šautuvą ir trisdešimto 
kalibro vinčesterį, kuriuos visados laikydavau apačioj, kajutėj, 
ir pakabinau su dėklais būdelės pastogėje, kur paprastai kabi- 
name meškeres, tiesiai ties šturvalu, kad galėčiau ranka pasiek- 
ti. Aš juos laikiau ilguose avikailio dėkluose, vilna į vidų ir ją dar 
sutepęs alyva. Tik taip gali išlaikyti laive šautuvą nesurūdijusį. 

Patikrinau orinį šautuvą, pastumdžiau stūmoklį, paskui už- 
taisiau. Vieną šovinį įvariau į vinčesterio vamzdį, paskui pridė- 
jau pilną apkabą. Išsitraukiau iš po čiužinio trisdešimt aštunto 
kalibro, specialaus pavyzdžio smitą ir vesoną, jį turėjau dar nuo 
tų laikų, kai tarnavau policijoj Majamyje, išvaliau, ištepiau, 
užtaisiau ir prisisegiau prie diržo. 


— Kas yra? — paklausė Edis. — Kas gi, po velnių, yra? 

— Nieko, — pasakiau aš jam. 

— Tai kuriems galams tie šautuvai? 

— Aš visada turiu laive ginklą, - pasakiau. - Šaudyti paukš- 
čius, jeigu jie puola masalą, arba šaudyti ryklius, arba šiaip, kai 
plaukioji palei salas. 

— Kas yra, velniai tave rautų? — nenustygo Edis. — Kas yra? 

— Nieko, - pakartojau. Aš sėdėjau, senasis smitas ir vesonas, 
laivui supantis, daužėsi man į šlaunį, ir žiūrėjau į Edį. Pagalvo- 
jau, kad neverta skubėti. Jis man dar pravers. — Pasitaikė čia 
toks darbelis, — pasakiau. — Prie Bakarunao. Pasakysiu, ką turė- 
si daryti, kai bus laikas. 

Aš nenorėjau jam sakyti iš anksto, — žinojau, jog pradės jau- 
dintis ir taip įsibaimins, kad paskui iš jo nebebus jokios naudos. 

— Geresnio už mane tu nerasi, Hari, - pasakė jis. — Aš kaip 
tik tas, kokio tau reikia. Su tavim viską padarysiu. 

Pažvelgiau į jį - ilgas, apsiblausęs, visas kreta, — ir nieko ne- 
atsakiau. 

— Klausyk, Hari. Duok nors gurkšnelį, — paprašė jis. — Aš 
bijau, kad nepradėtų krėsti. 

Daviau jam išgerti, ir mudu sėdėjom ir laukėm, kol su- 
tems. Saulė gražiai leidosi, ir pūtė nesmarkus brizas, ir kai saulė 
buvo jau visai žemai, aš įjungiau variklį ir iš lėto nuplaukiau 


kranto link. 


IV skyrius 


Mes sustojome tamsoje už kokios mylios nuo kranto. Saulei 
nusileidus, srovė sustiprėjo, ir aš pastebėjau, kad ji pakeitė kryp- 


tį. Buvo matyti Moro švyturys gerokai toliau į vakarus ir Hava- 

nos pašvaistė, o žiburiai priešais mus buvo Rinkono ir Barakoa. 
Aš plaukiau prieš srovę, kol Bakaranao liko už mūsų, ir jau ar- 
tėjo Kohimara. Paskui leidausi pasroviui. Buvo gerai tamsu, bet 
aš puikiausiai žinojau, kur esame. Visas šviesas laikiau užgesinęs. 

— Ką mes darysime, Hari? — paklausė Edis. Jis vėl pradėjo 
gąsčiotis. 

— O kaip tu manai? 

— Nežinau, - atsakė jis. — Tu man įvarei baimės. 

Atrodė, kad jį vėl pradės krėsti, ir kai jis priėjo arčiau, paju- 
tau, kad nuo jo neša kaip nuo maitvanagio. 

— Kiek valandų? 

— Einu pažiūrėti, — tarė jis. Sugrįžęs pasakė, kad puse dešimt. 

— Nori valgyt? — paklausiau aš jį. 

— Ne, - atsakė jis. — Juk tu žinai, kad nė kąsnio nepraryčiau. 

— Gerai, — pasakiau aš. — Gali trūktelėti gurkšnį. 

Kai jis trūktelėjo, aš paklausiau, kaip jaučiasi. Jis atsakė, kad 
puikiai. 

— Po valandžiukės dar porą gurkšnių duosiu, — pasakiau 
jam. — Aš žinau, kad tu susileisi, jei negausi išgerti, o gėrimo 
nedaug turime. Todėl susivaldyk. 

— Pasakyk geriau, ką darysim. 

— Klausyk, — pasakiau aš jam patamsy, — mes plaukiame į 
Bakaranao paimti dvylikos geltonsnukių. Kai aš tau pasakysiu, 
tu stosi prie šturvalo ir darysi, ką aš liepsiu. Mes paimsime į 
laivą tuos dvylika geltonsnukių ir užrakinsime juos kajutėje apa- 
čioj. Eik dabar ir uždaryk iš lauko pusės priekinį liuką. 

Jis nuėjo, ir aš mačiau jo siluetą tamsoje. Sugrįžęs paklausė: 

— Hari, ar galiu dabar gurkšnelį? 

— Ne, - pasakiau. — Aš noriu, kad tu būtum pačiam geru- 


me. Noriu, kad neištižtum. 

— Gali manim pasitikėti, Hari. Pats pamatysi. 

— Tu girtuoklis, - pasakiau aš. - Klausyk. Vienas geltonsnu- 
kis atveš dvylika kitų. Kai tik priplauks, jis duos man pinigų. 
Kai jie visi sulips, jis dar duos man pinigų. Kada pamatysi, jog 
jis duoda pinigų antrą kartą, greit įjunk variklį ir leisk visu grei- 
čiu pirmyn. Nieko nežiūrėk, kad ir kas atsitiktų. Leisk, nežiūrė- 
damas nieko. Supratai? 

— Taip. 

— Jei koks geltonsnukis pradėtų laužtis iš kajutės ar bandytų 
lįsti pro liuką, imk tą orinį šautuvą ir pilk, kai tik nosį iškiš. Ar 
moki šaudyti su oriniu? 

— Ne. Bet tu gali man parodyti. 

— Neatsiminsi. Ar moki apsieiti su vinčesteriu? 

— Reikia tik paspausti gaiduką ir šauti. 

— Teisingai, - pasakiau aš. - Tik žiūrėk, nepramušk korpuso. 

— Duotum dar gurkšnelį, - paprašė Edis. 

— Gerai. Duosiu truputį. 

Daviau jam gerokai patraukti. Žinojau, kad dabar alkoholis 
jo neims: baimė jį permuš. Bet kiekvienas gurkšnis veiks tam 
tikrą laiką. Išgėręs Edis pasake beveik džiugiai: 

— Aha, tai, vadinas, pradėsim geltonsnukius vežioti. Kaip 
Dievą myliu, aš visad sakydavau, kad pradėsiu geltonsnukius 
vežioti, jei kada visai nusigyvensiu. 

— Bet tu dar niekad nebuvai nusigyvenęs, ar ne? — paklau- 
siau. Juokingas jis buvo, kaip kažin ką. 

Iki pusės vienuoliktos aš dar tris kartus daviau jam išgerti 
dėl drąsos. Juokinga buvo į jį žiūrėti, ir nebuvo kada pačiam 
galvoti. Nemaniau, kad teks tiek laukti. Sakiau, leisiuos sute- 
mus, laikydamasis nuo kranto tiek, kad nepakliūčiau į apšviestą 


ruožą, ir slinksiu pakraščiu link Kohimaros. 

Apie vienuoliktą pamačiau, kaip užsižiebė dvi šviesos kyšulyje. 
Truputį palaukiau, paskui iš lėto ėmiau plaukti prie kranto. 

Bakuranao yra užutėkis, ten seniau buvo didelė prieplauka, 
kur kraudavo smėlį į laivus. Ten yra nedidelis upelis, kuris teka 
į užutėkį, kai lietūs išplauna smėlio pylimą žiotyse. Žiemą šiau- 
rys supučia smėlį ir užtveria upeliui kelią. Seniau čia atplaukda- 
vo škunos ir pasikraudavo guavas* tiesiai iš upelio, ir prie žiočių 
buvo miestukas. Bet uraganas jį sugriovė, ir dabar ten testovi 
vienas namas, kurį g4//egos pasistatė iš suneštų lūšnų liekanų ir 
kuris jiems yra tarsi koks klubas; sekmadieniais jie suvažiuoja 
čia iš Havanos maudytis ir iškylauti. Yra dar vienas namas, ku- 
riame gyvena valdžios įgaliotinis, bet tas toliau nuo kranto. 

Kiekvienoj tokioj pakrantės vietovėj yra įgaliotinis, bet aš 
numaniau, kad geltonsnukis bus su juo susitaręs ir gal net iš jo 
valtį pasiskolins. Kai priplaukėm užutėkį, užuodžiau jūros žolių 
ir salstelėjusį krūmokšnių kvapą, kuriuo visados dvelkia nuo 
kranto. 

— Eik į priekį, — paliepiau aš Edžiui. 

— Čia nėr už ko užkliūti, — pasakė jis. - Rifas anam užutėkio 
krašte. 

Matot, jis kadaise tikrai buvo geras jūreivis. 

— Eik, jei sakau, — pakartojau ir nuplaukiau ten, kur jie ga- 
lėtų mus pamatyti. Mūšos nebuvo, ir jie turėjo išgirsti variklio 
tuksėjimą. Aš nenorėjau laukti, nežinojau, ar jie mus matė, ar 
ne, todėl uždegiau vienu metu abi borto šviesas, raudoną ir ža- 
lią, ir tuoj užgesinau. Paskui apgręžiau laivą, išvedžiau iš užutė- 
kio ir pastačiau taip, kad iškart galėtume išplaukti į jūrą, palikęs 
variklį tyliai tuksėti. Cia, netoli kranto, tik truputį supo. 


* Tropikų vaisius. 

— Ateik čia, — pasakiau Edžiui ir daviau jam kaip reikiant 
išgerti. 

— Ar saugiklį pirma nykščiu atlaužti? — pašnibždom paklau- 
sė jis mane. 

Dabar jis sėdėjo prie šturvalo, aš ištiesiau ranką, atsegiau 
abu dėklus ir pusiau ištraukiau buožes. 

— Štai šitaip. 

— O broli! — pasakė jis. 

Iš tiesų net nuostabu, kaip jis pasikeisdavo išgėręs, ir kaip 
greitai. 

Mes stovėjome, ir aš mačiau pro krūmus šviesą įgaliotinio 
name. Abu žiburiai kyšuly užgeso, paskui vienas vėl sužibo — jis 
judėjo aplink kyšulį. Matyt, antrą užgesino. 

Paskui, neilgai trukus, pamačiau užutėkiu atplaukiančią val- 
tį, kurią yrė žmogus vienu irklų. Šitai aš supratau iš to, kaip jis 
lingavo pirmyn ir atgal. Jis yrėsi dideliu irklu. Aš labai apsi- 
džiaugiau. 

Jeigu iriasi vairiniu irklu, vadinasi, valtyje tik vienas irk- 
luotojas. 

Jie priplaukė prie mūsų iš šono. 

— Labas vakaras, kapitone, — pasisveikino ponas Singas. 

— Priplaukite iš galo ir stokitės šonu, — pasakiau aš jam. 

Jis kažką pasake vaikinui, kuris irklavo, bet šis negalėjo vairi- 
niu irklu atsistumti atbulas, todel aš paėmiau jų valtį už planšy- 
ro ir pritraukiau prie savo laivo iš galo. Valtyje buvo aštuonetas 
vyrų. Šeši geltonsnukiai, ponas Singas ir vaikinas irkluotojas. 
Kai aš pasilenkęs tempiau jų valtį, vis laukiau, kad kas nors kaukš- 
tels man per pakaušį, bet nekaukštelėjo. Atsitiesiau ir leidau 
ponui Singui įsitverti už krašto. 


— Tai jau rodykit, — pasakiau aš. 

Jis padavė man pakelį, aš nusinešiau prie šturvalo, kur stovėjo 
Edis, ir užsidegiau kompaso dežės lemputę. Atidžiai patikrinau. 
Rodos, viskas gerai, taigi užgesinau šviesą. Edis visas drebėjo. 

— Patrauk gurkšnį, — pasakiau jam. 

Mačiau, kaip jis paėmė butelį ir užsivertė. Aš grįžau į vai- 
ragalį. 

— Gerai, — pasakiau. — Tegu šeši lipa į laivą. 

Ponas Singas ir kubietis irkluotojas turėjo žiūrėti, kad valtis 
nesusidaužtų su laivu, nors ir nedidelės buvo bangos. Išgirdau, 
kaip ponas Singas kažką pasake kiniškai, ir visi geltonsnukiai, 
kiek tik jų buvo valtyje, šoko lipti per bortą. 

— Po vieną, — paliepiau aš. 

Jis vėl kažką pasakė, ir šeši geltonsnukiai vienas paskui kitą 
sulipo į laivą. Jie buvo įvairaus ūgio ir dydžio. 

— Nuvesk juos apačion, — tariau Edžiui. 

— Prašom čia, džentelmenai, — pasakė Edis. Velniai jį rautų, 
supratau, kad gerokai trūktelėjo. 

— Užrakink kajutę, — pasakiau aš, kai jie visi suėjo. 

— Klausau, sere, — atsakė Edis. 

— Aš plaukiu kitų, — pasakė ponas Singas. 

— Gerai, — tariau jam. 

Aš juos atstūmiau, ir vaikinas nusiyrė. 

— Klausyk, — pasakiau Edžiui. - Duok ramybę tam buteliui. 
Tu jau drąsus, kiek reikia. 

— Klausau, kapitone, — pasakė Edis. 

— Kas tau yra? 

— Toks darbas man patinka, — atitarė Edis. — Tai sakai, rei- 
kia tik šitaip, nykščiu? 

— Girtuokli tu nelaimingas, — pasakiau aš jam. — Duok ir 


man gurkšnį. 

— Neber, — pasakė Edis. — Kaltas, kapitone. 

— Klausyk. Dabar nežiopsok — kai tik jis man paduos pini- 
gus, leisk visu greičiu pirmyn. 

— Klausau, kapitone, - pasakė Edis. 

Aš pasiekiau antrą butelį, paėmiau kamščiatraukį ir ištrau- 
kiau kamštį. Gurkštelėjau ir nuėjau atgal į vairagalį, gerai už- 
kimšęs butelį ir pastatęs jį už dviejų apipintų ąsočių su van- 
deniu. 

— Ponas Singas atplaukia, — pasakiau Edžiui. 

— Taip, sere, — atsiliepė Edis. 

Vienairklė valtis atplaukė. 

Vaikinas prisiyrė iš galo, ir aš leidau jiems įsikibti. Ponas Sin- 
gas įsitvėrė vairagaly pritaisyto veleno, kuriuo mes keldavom į 
laivą dideles žuvis. 

— Tegu lipa, — pasakiau aš. — Tik po vieną. 

Dar šeši geltonsnukiai, šį kartą vienodesni, sulipo į denį 
per galą. 

— Atidaryk ir palydek juos į apačią, — pasakiau Edžiui. 

— Klausau, sere, — atsakė Edis. 

— Užrakink kajutę. 

— Klausau, sere. 

Pamačiau, kad jis jau prie šturvalo. 

— Tai ką, pone Singai, - pasakiau. — Rodykit likusius. 

Jis išemė iš kišenės pinigus ir atkišo man. Pasilenkiau jų pa- 
imti ir čiupau jo ranką, o kai jis užkėlė koją ant denio, kita ran- 
ka griebiau jam už gerklės. Pajutau, kaip laivas trūktelėjo ir nė- 
rė į priekį, taškydamas putas, ir nors buvau užsiėmęs ponu Singu, 
mačiau kubietį, stovintį valties gale su irklų rankoje, kai mes 
plaukėme šalin ir ponas Singas daužėsi ant denio. Jis daužėsi 


labiau negu delfinas, persmeigtas žeberklo. 

Aš užlaužiau jam ranką ir pasukau, bet, matyt, per smarkiai, 
nes pajutau, kaip ji išniro. Kai ji išniro, jis kažkaip juokingai 
tyliai suurzgė ir, pasidavęs į priekį, nors laikiau jį už gerklės ir 
šiaip visą, įkando man į petį. Bet aš jau buvau paleidęs jo išniru- 
sią ranką. Jinai dabar karojo bejėgė, ir aš abiem rankom su- 
emiau jį už gerklės, ir, brolyti, kaip ponas Singas spurdėjo, iš 
tiesų kaip žuvis, sveikąja ranka daužydamas tarsi spragilu. Bet 
aš parklupdžiau jį ant kelių, sukišau nykščius už kvėpuojamo- 
sios gerklės ir spaudžiau, kol trekštelėjo. Nemanykit, jog negir- 
dėt, kaip trekšteli. 

Dar palaikiau jį taip kokią sekundę, paskui paguldžiau skersai 
vairagalio. Jis gulėjo ant nugaros, ramus, geru kostiumu, kojas 
nuleidęs į kokpitą; taip aš jį ir palikau. 

Susirinkau nuo kokpito grindų pinigus, išlipau ir, užsidegęs 
kompaso lemputę, suskaičiavau. Paskui perėmiau šturvalą ir lie- 
piau Edžiui paieškoti po vairagaliu kokio gelžgalio, kuriuos kar- 
tais išmesdavau vietoj inkaro, kai žvejodavom seklumose arba 
nuo uolėto dugno ir nenorėdavau rizikuoti inkaru. 

— Nieko nerandu, - pasakė jis. Jis bijojo būti ten vienas prie 
pono Singo. 

— Imk šturvalą, - paliepiau jam. — Varyk į jūrą. 

Apačioj, kajutėj, buvo girdėti kažkoks bruzdesys, bet tų aš 
nebijojau. 

Susiradau, ko man reikėjo, — kelis gelžgalius iš senosios Tor- 
tugos anglių prieplaukos, — paėmiau galą lyno ir tvirtai pririšau 
porą didelių gelžgalių ponui Singui prie kulkšnių. Paskui, kai 
nuplaukėme maždaug porą mylių nuo kranto, nuleidau jį į van- 
denį. Jis lengvai nuslydo nuo veleno. Net neapžiūrėjau jo kiše- 


nių. Nenorėjau terliotis. 

Ant denio buvo kraujo, išbėgusio jam pro nosį ir pro bur- 
ną, ir aš pasisėmiau kibirą vandens, vos pats neišlėkiau per bor- 
tą tokiu greičiu plaukiant ir, išsitraukęs plaušinę šluotą, gerai 
nušveičiau denį. 

— Sumažink greitį, — pasakiau Edžiui. 

— O jeigu jis išplauks? — paklausė Edis. 

— Ten, kur aš jį paleidau, apie septynis šimtus sieksnių, — 
pasakiau aš. — Jis dabar keliauja tuo keliu žemyn. Tai ne toks 
jau trumpas kelias, brolyti. Jis neiškils, kol jo neišpūs dujos, o be 
to, jis plaukia pasroviui ir yra puikus masalas žuvims. Gali, po 
velnių, nesirūpinti ponu Singu. 

— K3 jis tau padarė? — paklause mane Edis. 

— Nieko, — pasakiau aš. — Jis buvo pats sukalbamiausias žmo- 
gus iš visų, su kuriais teko tureti reikalų. Man visą laiką atrodė, 
kad čia kažkas negerai. 

— Už ką tu jį nužudei? 

— Kad nereikėtų nužudyti dvylikos kitų, — atkirtau aš. 

— Hari, - pasakė jis, — duok išgerti, nes jaučiu, kad man tuoj 
prasidės. Kai pamačiau, kaip jo galva tabaluoja, vos nesusivėmiau. 

Ir aš daviau jam. 

— O ką darysim su geltonsnukiais? — paklausė jis. 

— Reikia juos kuo greičiau iškelti, - pasakiau aš. — Kol ne- 
prismardino kajutės. 

— Kur tu manai juos iškelti? 

— Nuvešim į Ilgąją seklumą, — pasakiau aš. 

— Sukti prie kranto? 

— Suk, — pasakiau, - iš lėto. 

Mes palengva plaukėme virš rifo į tą pusę, kur buvo galima 
įžiūrėti boluojant krantą. Tas rifas gilokai po vandeniu, o toliau 


dugnas lygus, smėlėtas, nuožulniai kylantis į krantą. 

— Eik į priekį ir sakyk, koks gylis. 

Jis matavo kartimi gylį ir iškėlęs rodė. Paskui atėjo 1r pamojo 
sustoti. Aš padaviau laivą atbulą. 

— Apie penkias pėdas. 

— Metam inkarą, — pasakiau aš. — Net jei kas atsitiktų ir 
nespėtume pakelti, nupjausim lyną. 

Edis pradėjo matoti lyną, ir kai daugiau nebetraukė, pri- 
tvirtino jį. Laivas ėmė suptis vietoje, vairagaliu į krantą. 

— Čia, žinai, dugnas smėlėtas, — pasakė jis. 

— Koks gylis prie vairagalio? 

— Ne daugiau kaip penkios pėdos. 

— Imk šautuvą, — pasakiau aš. — Ir nežiopsok. 

— Duok dar išgerti, — pasakė jis. Buvo gerokai praskydęs. 

Aš daviau jam išgerti ir nusikabinau orinį šautuvą. Paskui 
atrakinau kajutę, atidariau duris ir pasakiau: 

— Išeikit. 

Nieko. 

Tada vienas geltonsnukis iškišo galvą, pamatė Edį su šautu- 
vu ir nerė atgal. 

— Išeikit. Niekas jums nieko nedarys, — pasakiau aš. 

Nieko. Tik kalba tarpusavy kiniškai. 

— Ei jūs, išeikit! — riktelėjo Edis. Tai velnias, supratau, kad 
jis aptiko butelį. 

— Padėk į vietą butelį arba lėksi per bortą. Išeikit, — pasa- 
kiau jiems, — arba šausiu. 

Pamačiau, kad vienas žiūri pro durų plyšį ir turbūt pamatė 
krantą, nes pradėjo kažką čiauškėti. 

— Išeikit, — pakartojau jiems, — arba šausiu. 


Jie išėjo. 

Na, žinot, pasakysiu tiesiai, reikia būti paskutiniu niekšu, 
kad galėtum nugalabyti tuziną tokių geltonsnukių, be to, galvą 
guldau, kad būtų nemažai bėdos, o ką jau kalbėti apie terlionę. 

Jie išėjo. Buvo labai išsigandę. Jie neturėjo ginklo, bet jų 
buvo dvylika. Aš žengtelėjau atbulas į vairagalį, nenuleisdamas 
šautuvo. 

- Lipkit lauk, - pasakiau. - Čia bus jums ne aukščiau galvos. 

Nė vienas nepajudėjo. 

— Lipkit! 

Nė vienas nepajudėjo. 

— Ei jūs, geltonsnukiai, žiurkiaedžiai, — pasakė Edis, — lip- 
kit lauk. 

— Užsičiaupk, girtuokli nelaimingas! — šūktelėjau jam. 

— Nemoki plaukti, — pasakė vienas geltonsnukis. 

— Nereikia plaukti, — atsakiau aš. — Negilu. 

— Greičiau, lipkit lauk, — paragino Edis. 

— Eikš čia į vairagalį, - pasakiau aš jam. — Laikyk šautuvą 
viena ranka, kita paimk kartį ir parodyk jiems, koks čia gylis. 

Jis parodė, iškėlęs šlapią kartį. 

— Nereikia plaukti? — paklausė tas pats geltonsnukis. 

— Ne. 

— Teisybė? 

— Taip. 

— Kas čia? 

— Kuba. 

— Tavo sukčius, — pasakė jis, perlipo per bortą ir pakibo ant 
rankų, tada pasileido. Iš pradžių jo ir galva pasinėrė, paskui 
iškilo — vandens buvo iki smakro. — Tavo sukčius, — pakartojo 


jis. — Tavo prakeiktas sukčius. 

Jis buvo įsiutęs ir labai narsus. Pasakė kažką kiniškai, ir kiti 
ėmė šokti nuo vairagalio į vandenį. 

— Tvarka, — tariau Edžiui. — Kelk inkarą. 

Kai mes leidomės į atvirą jūrą, pakilo mėnuo, ir pamatėme 
geltonsnukius iki kaklo vandeny, brendančius į krantą, ir bo- 
luojantį atabradą, ir pakrantės krūmus. 

Mes praplaukėme rifą, tada aš dar kartą atsisukau ir pa- 
žiūrėjau į krantą ir ryškėjančius kalnus; paskui paėmiau kursą į 
Ki Vestą. 

— Dabar gali pamiegoti, — pasakiau Edžiui. — Ne, palauk, 
nueik į apačią ir atidaryk visus iliuminatorius, kad gerai išsivė- 
dintų, ir atnešk man jodą. 

— Kas atsitiko? — paklausė jis, kai atnešė jodą. 

— Įsipjoviau pirštą. 

— Tai gal man vesti laivą? 

— Pamiegok, — pasakiau. — Aš tave pakelsiu. 

Jis atsigulė ant gulto virš benzino bako ir ilgai netrukęs 


užmigo. 


V skyrius 


Aš prispaudžiau šturvalą keliu ir atsisagstęs marškinius pa- 
žiūrėjau, kur ponas Singas man įkando. Giliai buvo įkandęs, ir 
aš užpyliau jodo, o paskui sėdėjau prie šturvalo ir galvojau, ar 
gali nuo kino įkandimo žaizda užsisėtryti, ir klausiausi, kaip ly- 
giai ir ritmingai tuksi variklis ir vanduo pliuškena į šonus, pas- 
kui nusprendžiau: ne, po velnių, nuo šito įkandimo neužsisėt- 
rys. Toks ponas Singas tikriausiai trina dantis šepetuku po du 


tris kartus per dieną. Tai ponas Singas! Jis, matyt, nelabai išma- 

nė apie reikalus. O gal ir išmanė. Gal jis pasitikėjo manim. Sa- 
kau, aš jo taip ir neperpratau. 

Taigi, dabar viskas būtų labai paprasta, jei ne tas Edis. Toks 
girtuoklis būtinai išsiplepės, kai įkauš. Aš sėdėjau prie šturvalo 
ir žiūrėdamas į jį galvojau: velniai nematė, juk iš jo gyvo nedaug 
naudos, o aš būčiau švarus. Kai aptikau jį laive, norėjau tuoj pat 
atsikratyti, bet paskui, kai viskas taip gerai išėjo, kažkaip širdis 
neužleido. O dabar, kai žiūrėjau į jį, gulintį, pagunda, žinoma, 
buvo didelė. Bet pagalvojau, kad neverta gadinti, kas gerai bai- 
gėsi, ir daryti tai, dėl ko vėliau galiu gailėtis. Ir vėl pagalvojau, 
kad jis neįrašytas į laivo įgulos sąrašą. Turėsiu dar ir pabaudą už 
jį mokėti, ir nežinojau, ką su juo daryti. 

Na, bet laiko viskam apgalvoti turėjau užtektinai ir vedžiau 
laivą pagal kursą, kartkartėm patraukdamas iš Edžio atsinešto 
butelio. Jame nedaug tebuvo likę, o kai tą pabaigiau, atsikim- 
šau paskutinį, savo, ir išties malonu buvo sėdėti prie šturvalo, ir 
naktis buvo puiki plaukti per sąsiaurį. Reisas galiausiai vis dėlto 
išėjo geras, nors ne kartą atrodė, kad bus nekas. 

Kai išaušo, Edis atsibudo. Jis pasakė, kad jaučiasi baisiai. 

— Paimk valandėlę šturvalą, aš noriu apsižvalgyti. 

Nuėjau į vairagalį ir perliejau denį vandeniu, nors buvo vi- 
siškai švarus. Patryniau šluota laivo šoną, išėmiau iš šautuvų šo- 
vinius ir paslėpiau apačioj. Bet revolverį pasilikau prie diržo. 
Apačioj oras buvo grynas ir malonus, jokio kvapo, nieko. Tik 
ant vieno gulto pro dešinį iliuminatorių pritiško vandens; todėl 
uždariau iliuminatorius. Joks muitininkas dabar nesuuos, kad 
čia būta geltonsnukių. 

Pamačiau popierius tinkliuke virš įrėminto leidimo, kur pats 
įkišau parėjęs, ir išsiėmiau. Pasižiūrėjęs išlipau į viršų. 


— Klausyk, kaip tu atsidūrei įgulos sąraše? — paklausiau. 

— Sutikau agentą, einantį į konsulatą, ir pasakiau, kad aš 
taip pat plaukiu. 

— Girto velnias negriebia, — pasakiau aš jam ir nusikabinęs 
revolverį paslėpiau apačioj. 

Išsiviriau kavos, paskui išlipau į viršų ir perėmiau šturvalą. 

— Apačioj yra kavos, — pasakiau aš jam. 

— Nuo kavos man, broliuk, nebus geriau, — atsakė jis. 

Ir žinot, turėjau jo pasigailėti. Jis tikrai prastai atrodė. 

Apie devintą nosies tiesumu išvydome Send Ki švyturį. Jau 
seniai matėme tanklaivius, plaukiančius priešais srovę. 

— Dar pora valandų, ir būsim namie, - pasakiau aš. — Su- 
mokėsiu tau po keturis dolerius už dieną, kaip būčiau mokėjęs, 
jei Džonsonas nebūtų mūsų apmovęs. 

— Kiek tu gavai už praėjusią naktį? — paklausė jis mane. 

— Tik šešis šimtus, — atsakiau. Nežinau, ar jis manim patikė- 
jo, ar ne. 

— Ar mano dalies čia nėra? 

— Tai ir yra tavo dalis. Tiek, kiek sakiau, ir jeigu kada prasi- 
žiosi apie tai, ką praėjusią naktį matei, aš sužinosiu, ir geruoju 
tau nesibaigs. 

— Tu žinai, kad aš ne skundikas, Hari. 

— Tu girtuoklis. Bet kad ir kaip įkaitęs būtum, pabandysi tu 
man plepėti — taip ir žinok. 

— Manim gali pasitikėti, - pasakė jis. - Kam tu taip kalbi? 

— Siurbtelsi, ir po viso pasitikėjimo, — atrėmiau aš. Bet dau- 
giau del jo nesirūpinau, nes kas girtuokliu tikės? Ponas Singas 
nesiskųs. Kinai taip pat. O vaikinas, kuris juos atplukdė, tuo 
labiau. Jis nenorės veltis. Edis išsiplepės, anksčiau ar vėliau, bet 
kas tikės girtuokliu? 

Pagaliau — kas gali ką įrodyti? Žinoma, būtų buvę daug dau- 
giau kalbų, kai paskui būtų pamatę Edžio pavardę įgulos sąra- 

— Sutikau agentą, einantį į konsulatą, ir pasakiau, kad aš 
taip pat plaukių. 

— Girto velnias negriebia, — pasakiau aš jam ir nusikabinęs 
revolverį paslėpiau apačioj. 

Išsiviriau kavos, paskui išlipau į viršų ir perėmiau šturvalą. 

— Apačioj yra kavos, — pasakiau aš jam. 

— Nuo kavos man, broliuk, nebus geriau, — atsakė jis. 

Ir žinot, turėjau jo pasigailėti. Jis tikrai prastai atrodė. 

Apie devintą nosies tiesumu išvydome Send Ki švyturį. Jau 
seniai matėme tanklaivius, plaukiančius priešais srovę. 

— Dar pora valandų, ir būsim namie, - pasakiau aš. — Su- 
mokėsiu tau po keturis dolerius už dieną, kaip būčiau mokėjęs, 
jei Džonsonas nebūtų mūsų apmovęs. 

— Kiek tu gavai už praėjusią naktį? — paklausė jis mane. 

— Tik šešis šimtus, — atsakiau. Nežinau, ar jis manim patikė- 
jo, ar ne. 

— Ar mano dalies čia nėra? 

— Tai ir yra tavo dalis. Tiek, kiek sakiau, ir jeigu kada prasi- 
žiosi apie tai, ką praėjusią naktį matei, aš sužinosiu, ir geruoju 
tau nesibaigs. 

— Tu žinai, kad aš ne skundikas, Hari. 

— Tu girtuoklis. Bet kad ir kaip įkaitęs būtum, pabandysi tu 
man plepėti — taip ir žinok. 

— Manim gali pasitikėti, — pasakė jis. — Kam tu taip kalbi? 

— Siurbtelsi, ir po viso pasitikėjimo, — atrėmiau aš. Bet dau- 
giau del jo nesirūpinau, nes kas girtuokliu tikės? Ponas Singas 
nesiskųs. Kinai taip pat. O vaikinas, kuris juos atplukdė, tuo 
labiau. Jis nenorės veltis. Edis išsiplepės, anksčiau ar vėliau, bet 
kas tikės girtuokliu? 

Pagaliau — kas gali ką įrodyti? Žinoma, būtų buvę daug dau- 
giau kalbų, kai paskui būtų pamatę Edžio pavardę įgulos sąra- 

še. Man pasisekė, kaip kažin ką. Aš būčiau galėjęs pasakyti, kad 
jis išvirto per bortą, bet būtų buvę kalbų. Edžiui irgi pasisekė. 
Velniškai pasisekė, kaip kažin ką. 

Paskui mes priplaukėme srovės kraštą, vanduo čia nebe 
mėlynas, o žalsvas ir skaidrus, priešais jau buvo matyti rytinių 
ir vakarinių Sausųjų uolų poliai ir Ki Vesto radijo stulpai, La 
Končos viešbutis tarp žemų namukų ir debesis dūmų ties ta 
vieta, kur deginamos šiukšlės. Send Ki švyturys buvo jau visai 
arti, taip pat valčių prieplauka ir nedidelis dokas švyturio pa- 
pėdėje, ir aš žinojau, kad mums liko plaukti tik keturiasde- 
šimt minučių, ir džiaugiausi, kad grįžtu namo vasarai ne tuš- 
čiomis rankomis. 

— Kaip manai, Edi, ar nevertėtų išgerti? — paklausiau aš. 

— O Hari, - atsiduso jis. — Visados žinojau, kad tu man 
draugas. 

Vakare sėdėjau valgomajam, rūkiau cigarą ir gurkšnojau vis- 
kį, atskiestą vandeniu, ir klausiausi per radiją Greisės Alen*. 
Mergaitės buvo išėjusios į teatrą, ir buvo gera taip sėdėti, ir trau- 
kė miegas. Kažkas pasibeldė į laukujes duris, ir Marija, mano 
žmona, atsistojusi išėjo pažiūrėti. Ji sugrįžo ir pasakė: 

— Tas girtuoklis, Edis Maršalas. Sakosi, kad jam reikia su 
tavim pasimatyti. 

— Pasakyk jam, tegul nešdinasi geruoju, kol neišgrūdau, — 
atsakiau aš. 

Ji sugrįžo ir atsisėdo, ir pro langą, prie kurio aš sėdėjau susi- 
kėlęs kojas, pamačiau Edį, nueinantį gatve po angliniu žibintu 
su kitu girtuokliu; abu siūbavo į šalis, ir jų šešėliai nuo anglinės 


lempos siūbavo dar labiau. 


* Amerikoje populiari humoristinių skečų atlikėja. 


55 


Ernest Hemingway 


— Nelaimingi tie girtuokliai, - pasakė Marija. - Man jų gaila. 

— Šitas — laimingas girtuoklis. 

— Nera laimingų girtuoklių, — tarė Marija. - Tu juk pats 
žinai, Hari. 


— Gal ir taip, — pasakiau aš. — Turbūt nėra. 


ANTROJjI DALIS 


HARIS MORGANAS 


Ruduo 


I skyrius 


Jie įveikė sąsiaurį naktį, ir pūtė stiprus šiaurės vakarų vėjas. 
Kai patekėjo saulė, jis pamatė tanklaivį, plaukiantį iš įlankos; 
saulės apšviestas, šaltame rytmečio ore laivas buvo toks aukštas 
ir baltas, lyg daugiaaukštis namas, iškilęs iš jūros, ir jis pasakė 
negrui: 

— Kas per velnias, kur mes? 

Negras pasikėlė pažiūrėti. 

— Nieko panašaus nėra šitoje Majamio pusėje. 

— Pats gerai žinai, kad mūsų negalėjo nunešti į Majamį, — 
pasakė jis negrui. 

— Aš ir sakau, kad tokių namų nera Florida Kizo salose. 

— Mes juk plaukėme Send Ki kryptimi. 

— Tai jau turėtume jį pamatyti. Arba bent Amerikos sek- 
lumas. 

Paskui jis įsižiūrėjo, kad čia tanklaivis, o ne namas, ir nė va- 
landa nepraėjo, kai pamatė Send Ki švyturį, lengvą, tiesų, plo- 
ną ir rudą, kylantį iš jūros toj vietoj, kur ir turėjo būti. 

— Reikia pasitikėjimo, kai vedi laivą, — pasakė jis negrui. 

— Aš pasitikėjau, — atsakė negras. — Bet kai šitas reisas taip 


išėjo, nebeturiu pasitikėjimo. 

— Nelaimingi tie girtuokliai, - pasakė Marija. - Man jų gaila. 

— Šitas — laimingas girtuoklis. 

— Nėra laimingų girtuoklių, — tarė Marija. — Tu juk pats 
žinai, Hari. 


— Gal ir taip, — pasakiau aš. — Turbūt nėra. 


ANTROJI DALIS 


HaRis MORGANAS 


Ruduo 


I skyrius 


Jie įveikė sąsiaurį naktį, ir pūtė stiprus šiaurės vakarų vėjas. 
Kai patekėjo saulė, jis pamatė tanklaivį, plaukiantį iš įlankos; 
saulės apšviestas, šaltame rytmečio ore laivas buvo toks aukštas 
ir baltas, lyg daugiaaukštis namas, iškilęs iš jūros, ir jis pasakė 
negrui: 

— Kas per velnias, kur mes? 

Negras pasikėlė pažiūrėti. 

— Nieko panašaus nera šitoje Majamio pusėje. 

— Pats gerai žinai, kad mūsų negalėjo nunešti į Majamį, — 
pasakė jis negrui. 

— Aš ir sakau, kad tokių namų nėra Florida Kizo salose. 

— Mes juk plaukėme Send Ki kryptimi. 

— Tai jau turėtume jį pamatyti. Arba bent Amerikos sek- 
lumas. 

Paskui jis įsižiūrėjo, kad čia tanklaivis, o ne namas, ir nė va- 
landa nepraėjo, kai pamatė Send Ki švyturį, lengvą, tiesų, plo- 
ną ir rudą, kylantį iš jūros toj vietoj, kur ir turėjo būti. 

— Reikia pasitikėjimo, kai vedi laivą, — pasakė jis negrui. 

— Aš pasitikėjau, — atsakė negras. — Bet kai šitas reisas taip 


išėjo, nebeturiu pasitikėjimo. 

— Kaip tavo koja? 

— Skauda visą laiką. 

— Tai niekis, — pasakė jis. — Švariai užlaikysi, perrišinėsi, ir 
pati sugis. 

Jis dabar vedė laivą į vakarus, nes ketino prabūti dieną tarp 
manglijų prie Vumen Ki, ten niekam į akis nepakliūsi, ir ten 
atplauks valtis jų sutikti. 

— Koja sugis, — pasakė jis negrui. 

— Kažin, - suabejojo negras. — Labai skauda. 

— Aš tavim pasirūpinsiu, kai parplauksim į vietą, — tarė jis 
negrui. — Tu nesunkiai sužeistas. Nėra ko jaudintis. 

— Aš sužeistas, — pasakė negras. — Aš dar niekada nebuvau 
sužeistas. Ar sunkiai, ar nesunkiai, vis tiek blogai. 

— Tu tik įsibaiminęs. 

— Ne, sere. Aš sužeistas. Ir man labai skauda. Visą naktį šaltis 
krėtė. 

Negras vis bambėjo ir nenukentęs nusirišo koją pasižiūrėti. 

— Palik ramybėje, — pasakė vyras, kuris vairavo. 

Negras gulėjo kokpite, ant grindų, o aplink visur buvo pri- 
krauta į kumpius panašių maišų su gėrimais. Negras buvo pasi- 
daręs tarp jų vietą atsigulti. Kai jis pasijudindavo, sutraškėdavo 
stiklo šukės maišuose ir tvoksteldavo spiritu. Jo visur buvo 
pribeėgę. 

Vyras, kuris vairavo, vedė laivą tiesiai į Vumen Ki. Dabar jis 
aiškiai jį matė. 

— Skauda, — pasakė negras. — Vis labiau ir labiau skauda. 

— Man gaila tavęs, Vesli, — tarė vyras, kuris vairavo. — Bet aš 
negaliu atsitraukti nuo šturvalo. 

— Jūs elgiatės su žmogum kaip su šunim, - pasakė negras. 


Jis pradėjo niršti. Bet anam vis dar buvo jo gaila. 

— Aš padarysiu, kad tau būtų geriau, Vešli, — pasakė jis. — 
Tik gulėk ramiai. 

— Jums nesvarbu, kas žmogui atsitiko, - bambėjo negras. — 
Jūs neturit nė lašo žmoniškumo. 

— Aš tavim pasirūpinsiu, — patikino vyras, kuris vairavo. — 
Tik gulėk ramiai. 

— Nieko jūs manim nepasirūpinsit, —- šnekėjo negras. 

Vyras, kuris vairavo, — jis buvo Haris Morganas, — nieko 
neatsakė, nes jam patiko tas negras, o dabar nieko kita neliko, 
kaip tik užduoti jam, o jis negalėjo to negro mušti. Negras šne- 
kėjo toliau: 

— Kodėl mes nesustojome, kai jie pradėjo šaudyti? 

Vyras neatsakė. | 

— Ar žmogaus gyvybė nėra brangesnė negu krovinys gėrimo? 

Vyras vairavo labai susikaupęs. 

— Mums reikėjo tik sustoti ir leisti jiems pasiimti krovinį. 

— Ne, - pasakė vyras. — Jie būtų pasiėmę krovinį ir laivą, o 
tave pasodinę į kalėjimą. 

— Aš nebijau kalėjimo, — atrėmė negras. — Bet aš nenorėjau, 
kad mane sužeistų. 

Vyras pavargo nuo jo plepalų, jie pradėjo jį erzinti. 

— Kas, po velnių, sunkiau sužeistas, tu ar aš? — paklausė jis 
negrą. 

— Jūs sunkiau sužeistas, - atsakė negras. — Bet aš dar niekad 
nebuvau sužeistas. Net nesitikėjau būti sužeistas. Aš ne tam nu- 
sisamdžiau, kad būčiau sužeistas. Aš nenoriu būti sužeistas. 

— Nusiramink, Vesli, - pasakė jam vyras. — Tik blogiau sau 
pasidarysi taip šnekėdamas. 

Laivas artėjo prie salos. Jie plaukė tarp seklumų, o vanduo 
taip spindėjo prieš saulę, kad nieko nebuvo matyti. Negras ar iš 

— Aš padarysiu, kad tau būtų geriau, Vešli, — pasakė jis. — 
Tik gulek ramiai. 

— Jums nesvarbu, kas žmogui atsitiko, — bambėjo negras. — 
Jūs neturit nė lašo žmoniškumo. 

— Aš tavim pasirūpinsiu, — patikino vyras, kuris vairavo. — 
Tik gulek ramiai. 

— Nieko jūs manim nepasirūpinsit, — šnekėjo negras. 

Vyras, kuris vairavo, — jis buvo Haris Morganas, — nieko 
neatsakė, nes jam patiko tas negras, o dabar nieko kita neliko, 
kaip tik užduoti jam, o jis negalėjo to negro mušti. Negras šne- 
kėjo toliau: 

— Kodėl mes nesustojome, kai jie pradėjo šaudyti? 

Vyras neatsakė. 

— Ar žmogaus gyvybė nėra brangesnė negu krovinys gėrimo? 

Vyras vairavo labai susikaupęs. 

— Mums reikėjo tik sustoti ir leisti jiems pasiimti krovinį. 

— Ne, — pasakė vyras. — Jie būtų pasiėmę krovinį ir laivą, o 
tave pasodinę į kalėjimą. 

— Aš nebijau kalėjimo, — atrėmė negras. — Bet aš nenorėjau, 
kad mane sužeistų. 

Vyras pavargo nuo jo plepalų, jie pradėjo jį erzinti. 

— Kas, po velnių, sunkiau sužeistas, tu ar aš? — paklausė jis 
negrą. 

— Jūs sunkiau sužeistas, — atsakė negras. — Bet aš dar niekad 
nebuvau sužeistas. Net nesitikėjau būti sužeistas. Aš ne tam nu- 
sisamdžiau, kad būčiau sužeistas. Aš nenoriu būti sužeistas. 

— Nusiramink, Vesli, — pasakė jam vyras. — Tik blogiau sau 
pasidarysi taip šnekėdamas. 

Laivas artėjo prie salos. Jie plaukė tarp seklumų, o vanduo 


taip spindėjo prieš saulę, kad nieko nebuvo matyti. Negras ar iš 

galvos kraustėsi nuo skausmo, ar labai susijaudino dėl sužeidi- 
mo, nes nesiliovė malęs liežuviu. 

— Kam dabar vežioti gėrimus? — varė jis. — Sausasis įstatymas 
atšauktas. Kam reikalinga ta kontrabanda? Kodėl negali atvežti 
gėrimų garlaiviu? 

Vyras prie šturvalo susikaupęs stebėjo vandenį priešais laivą. 

— Kodėl žmonės negali būti sąžiningi ir dori ir užsidirbti 
duoną dorai ir sąžiningai? 

Vyras pamatė smulkius raibulius prie kranto, nors paties 
kranto, saulės apakintas, negalėjo įžiūrėti, ir staigiai pasuko. Jis 
kryptelėjo šturvalą viena ranka, ir priešais atsivėrė užutėkio žio- 
tys, tada jis iš lėto įvedė laivą į užutėkį ir priplaukė prie pat 
manglijų. Įjungė atbulinį bėgį ir nuspaudė abi sankabas. 

— Aš galiu išmesti inkarą, — pasakė jis. — Bet pakelti jo ne- 
įstengsiu. 

— O aš neįstengiu nė pajudėti, — atsakė negras. 

— Taip, velniai rautų, tu tikrai silpnas, — tarė jam vyras. 

Nelengva buvo ištraukti, perkelti per bortą ir išmesti ma- 
žąjį inkarą, bet jis susidorojo ir ilgokai matojo lyną, ir laivas 
emė suptis tarp manglijų, kurių šakos lindo tiesiai į kokpitą. 
Paskui jis nulipo žemyn. Velniai žino, kas ten dedasi, pagalvo- 
jo jis. 

Visą naktį po to, kai jis aprišo negrui žaizdą, o negras su- 
tvarstė jam ranką, jis išbuvo prie šturvalo stebėdamas kompasą 
ir tik išaušus pamatė, kad negras guli tarp maišų, vidury kokpi- 
to, bet reikėjo stebėti horizontą ir kompasą ir ieškoti priešais 
Send Ki švyturio, taigi nebuvo kada gerai įsižiūrėti, kas ten de- 
dasi. Ten buvo nekas. Negras gulėjo tarp krūvos maišų su gėri- 
mais, ištiesęs aukštyn koją. Korpuse aštuonios kulkų skylės iš- 


draskytais kraštais. Priekinis stiklas išmuštas. Jis nežinojo, ar daug 

butelių sudaužyta, ir ten, kur neprikruvino negras, buvo pri- 
kruvinęs pats. Bet sunkiausia jam buvo ištverti spirito kvapą. 
Visur jo buvo prisigėrę. Dabar laivas stovėjo ramiai tarp man- 
elijų, bet jam vis rodėsi, kad juos tebesupa, kaip supo visą naktį 
plaukiant per sąsiaurį. 

— Eisiu išvirsiu kavos, — pasakė jis negrui. — Paskui pasirū- 
pinsiu tavim. 

— Nenoriu aš kavos. 

— O aš noriu, — atsakė jam vyras. 

Bet nusileidęs į kajutę pajuto, kad ima svaigti galva, ir vel 
išlipo į denį. 

— Mavyr, teks apsieiti be kavos, — tarė jis. 

— Aš noriu vandens. 

— Tuojau. 

Jis įpylė negrui puodelį vandens iš apipinto butelio. 

— Kam jums reikėjo plaukti tolyn, kai jie pradėjo šaudyti? 

— O kam jiems reikėjo pradėti šaudyt? — atsakė vyras. 

— Aš noriu daktaro, - pasakė negras. 

— Ką tau daktaras padarys daugiau, negu aš padariau? 

— Daktaras išgydys mane. 

— Pakviesiu tau daktarą vakare, kai atplauks valtis. 

— Nenoriu aš laukti jokios valties. 

— Gerai, — pasakė vyras. — Tuojau išversim visus tuos maišus. 

Jis pradėjo versti maišus per bortą, bet viena ranka toks dar- 
bas buvo per sunkus. Maišas su buteliais sveria tik kokia ketu- 
riasdešimt svarų, bet išvertus kelis jam vėl ėmė svaigti galva. Jis 
atsisėdo ant grindų, paskui atsigulė. 

— Jūs pribaigsit save, — pasakė negras. 

Vyras gulėjo ramiai, pasidėjęs galvą ant vieno maišo. Man- 


elijų šakos sviro į laivą, ir toje vietoje, kur jis gulėjo, nuo jų krito 

šešėlis. Jis girdėjo, kaip virš manglijų švilpia vėjas, ir žiūrėdamas 
į aukštą, šaltą dangų matė šiaurinio vėjo genamus skystus debesis. 

Niekas nearplauks per tokią vėtrą, galvojo jis. Jie nepatikės, 
kad mes tokiu oru galėjom plaukti. 

— Manor, kad valtis atplauks? — paklausė negras. 

— Žinoma, — atsakė jis. - Kodėl ne. 

— Per smarkus vėjas. 

— Jie mūsų laukia. 

— Tik ne tokiu oru. Kam jūs man meluojat? — negras kalbė- 
jo beveik priglaudęs burną prie maišo. 

— Nusiramink, Vešli, — pasakė vyras. 

— Nusiramink, sako jis man, — nesiliovė negras. — Nusira- 
mink. Geras nusiraminimas. Dvesi kaip šuo ir dar nusiramink. 
Jūs mane čia įkišot. Dabar ir ištraukit. 

— Nusiramink, - švelniai pakartojo vyras. 

— Niekas neatplauks, — neatlyžo negras. — Aš žinau, kad nie- 
kas neatplauks. Man šalta, sakau jums. Nebegaliu daugiau kęs- 
ti skausmo ir šalčio, sakau aš jums. 

Vyras atsisėdo jusdamas krūtinėj tuštumą ir silpnumą. Neg- 
ras sekė akimis, kaip jis atsiklaupė ant vieno kelio, paėmė kaire 
ranka dešinę, kuri karojo prie šono kaip pagalys, ir suspaudė ją 
tarp kelių, paskui, įsikibęs į lentą, prikaltą virš planšyro, atsisto- 
jo, žiūrėdamas žemyn, į negrą, dešinę ranką laikydamas suspau- 
dęs tarp kelių. Jis galvojo, kad iki šiol dar niekad nebuvo jutęs 
tikro skausmo. 

— Kai laikau ją ištiestą ir suspaustą, ne taip skauda, — tarė jis. 

— Duokit, parišiu, — pasisiūlė negras. 

— Negaliu sulenkti per alkūnę, — pasakė vyras. — Sustingo 
taip ištiesta. 


— Ką darysim? 

— Versim krovinį, — pasakė vyras. — Ar tu negalėtum išversti 
per bortą nors tuos maišus, kuriuos pasieki, Vešli? 

Negras pasijudino, siekdamas maišo, bet sudejavo ir atvirto 
atgal. 

— Tau taip labai skauda, Vesli? 

— O Dieve, - sudejavo negras. 

— Ar tau neatrodo, kad vieną kartą pajudėjus paskui nebe 
taip skauda? 

— Aš sužeistas, — pasakė negras. — Ir nė nemanau stotis. Jis 
dar nori, kad aš, būdamas sužeistas, versčiau per bortą krovinį. 

— Nusiramink. 

— Dar sykį pasakykit, ir aš visai nuo proto nušoksiu. 

— Nusiramink, — ramiai pasakė vyras. 

Negras sukauke ir, pasigraibęs rankomis po denį, išsitraukė 
iš po apytvaro galąstuvą. 

— Aš jus užmušiu, — pasakė jis. — Aš jums širdį išpjausiu. 

— Tik ne su galąstuvu, — tarė vyras. — Nusiramink, Vesli. 

Negras pravirko, įsikniaubęs į maišą. Vyras iš lėto kėlė mai- 


šus su buteliais ir vertė per bortą. 


II skyrius 


Versdamas lauk krovinį jis išgirdo variklio tuksenimą ir ap- 
sidairęs pamatė valtį, kuri plaukė į jų pusę lenkdama salą. Valtis 
buvo balta su gelsvai nudažyta būdele ir su priekiniu stiklų. 

— Valtis atplaukia, — tarė jis. — Kelkis, Vesli. 

— Negaliu. 

— Kas buvo iki šiol, aš pamiršau, — pasakė vyras. — Bet nuo 


dabar viską atsiminsiu. 

— Ir atsimink sau, — atrėžė negras. — Aš nieko nepamiršau. 
Dabar jau skubėdamas, net prakaitas žliaugė jam per veidą, 
nesustodamas nė pažiūrėti į valtį, iš lėto atplaukiančią užutėkiu, 
vyras sveikąja ranka kėlė maišus su buteliais ir vertė per bortą. 

— Pasijudink. 

Jis pasiekė maišą, kuris buvo negrui po galva, ir išmetė per 
bortą. Negras atsisėdo. 

— Štai jie, — pasakė jis. 

Valtis jau buvo traverse. 

— Tai kapitonas Vilis, - atpažino negras. — Vežioja mėgėjus. 

Baltosios valties vairagaly du vyrai flanelės kostiumais ir bal- 
tomis drobinėmis skrybėlėmis sėdėjo žvejojimo kėdėse su 
meškerėmis rankose, o prie vairo sėdintis senis su fetrine skry- 
bėle ir lietpalčiu vedė valtį pro pat manglijas, kur stovėjo laivas 
su kontrabanda. 

— Kaip einasi, Hari? — sušuko senis, plaukdamas pro šalį. 

Vyras, pavadintas Hariu, pamojavo jam sveikąja ranka. Val- 
tis praplaukė, meškeriotojai pasižiūrėjo atsigręžę, paskui pradė- 
jo kažką aiškintis su seniu. Haris negalėjo girdėti, ką jie sako. 

— Ties žiotimis jis apsigręš ir vėl čia atplauks, - pasakė Haris 
negrui. 

Tada nuėjo į apačią ir atnešė antklodę. 

— Duokš, užklosiu. 

— Laiku susipratot mane užkloti. Jie negalėjo nematyti bute- 
lių. K3 dabar darysim? 

— Vilis kiaulystės neiškrės, — atsakė vyras. — Jis perduos mies- 
te, kam reikia, kad mūsų laivas čia. O tiems meškeriotojams 
mes išvis nerūpim. 

Jį krėtė drebulys, ir jis atsisėdo ant suoliuko prie šturvalo 


tvirtai suspausdamas dešinę ranką tarp kelių. Bet keliai drebė- 

jo, ir sutrupinto žasto galai trynėsi į kits kitą. Jis praskėtė kelius, 
paleido ranką, ir jinai nukaro palei šoną. Taip ir sėdėjo su nu- 
karusia ranka, kai valtis vėl praplaukė pro juos, grįždama są- 
siauriu aukštyn. Abu meškeriotojai vairagaly kažką kalbėjo. Jie 
buvo pasidėję meškerės, ir vienas žiūrėjo į jį po žiūronus. Buvo 
per toli, kad jis galėtų girdėti, ką jie kalba. Bet jam nebūtų bu- 
vę geriau, jeigu ir būtų girdėjęs. 

Motorinėje valtyje „Pietų Florida“, plukdydamas mėgėjus 
po Vumen Ki sąsiaurį, nes atviroje jūroje buvo per smarkus vė- 
jas, kapitonas Vilis Adamsas galvojo: „Vadinasi, Haris šiąnakt 
parplaukė. Su pautais tas vyrukas. Tikriausiai pakliuvo į pačią 
audrą. Nors, teisybe, laivas jo geras. Bet kaip jis iškūlė priekinį 
stiklą? Tegu jį galas, kad aš plaukčiau tokią naktį kaip vakar. 
Tegu jį galas, kad aš kada vežiočiau gėrimus iš Kubos. Dabar 
visi veža iš Marielio. Ten, sako, visiškai laisvai...“ 

— K3 jūs sakote, kapitone? 

— Kieno tas laivas? — paklausė vienas meškeriotojų. 

— Ar tas laivas? 

— Taip, tas laivas. 

— A-a. Tas laivas iš Ki Vesto. 

— Aš klausiu, kieno tas laivas? 

— Kad nepasakysiu, sere. 

— Ar jo savininkas žvejys? 

— Sako, kad ir žvejys. 

— Ką jūs norite pasakyti? 

— lis verčiasi viskuo po truputį. 

— Jūs nežinote, kaip jo pavardė? 

— Ne, sere. 

— Jūs šaukėte jį Hariu. 


— Aš? Tikrai ne. 

— Juk girdėjau, kaip jūs šaukėte jį Hariu. 

Kapitonas Vilis Adamsas įdėmiai pasižiūrėjo į žmogų, su ku- 
riuo kalbėjo. Jis pamatė platų veidą su plonom lūpom, pašaipia 
burna, raudonais skruostais ir įdubusiom pilkom akim, žiūrin- 
čiom į jį iš po baltos drobinės skrybėlės. 

— Aš, matyt, taip sau pasakiau, — atsakė kapitonas Vilis. 

— Atrodo, kad tas žmogus sužeistas, daktare, - pasakė antra- 
sis vyras, duodamas draugui žiūronus. 

— Aš ir be žiūronų matau, — atsakė daktaru pavadintas vy- 
ras. — Kas tas žmogus? 

— Kad nepasakysiu, — atsakė kapitonas Vilis. 

— Pasakysite, — tarė vyras su pašaipia burna. — Užsirašykite 
to laivo numerį. 

— Jau užsirašiau, daktare. 

— Priplauksim arčiau ir pažiūrėsim, kas ten dedasi, — pasakė 
daktaras. 

— Jūs daktaras? — paklausė kapitonas Vilis. 

— Daktaras, bet ne gydytojas, — atsakė jam pilkaakis. 

— Jeigu jūs ne gydytojas, nėra ko ten plaukti. 

— Kodėl? 

— Jeigu mes jam būtume reikalingi, jis būtų davęs ženklą. 
Jeigu mes jam nereikalingi, nėra ko kištis į ne savo reikalus. Cia 
pas mus kiekvienas rūpinasi savo reikalais. 

— Labai gerai. Tai jūs ir rūpinkitės savo reikalais. Vežkite 
mus prie to laivo. 

Kapitonas Vilis plaukė kaip plaukęs. Dviejų cilindrų Pa/ 
mer variklis ritmingai kosčiojo. 

— Girdėjote, ką pasakiau? 

— Taip, sere. 


— Tai kodėl neklausote? 

— O kas, po galais, jūs toks, kad įsakinėtumėt? — atrežė kapi- 
tonas Vilis. 

— Tai ne jūsų reikalas. Darykit, kas pasakyta! 

— Kas jūs toks? 

— Labai gerai. Jei taip norite žinoti, aš vienas iš trijų pačių 
įtakingiausių žmonių Jungtinėse Valstijose. 

— Tai kokį galą veikiate čia, Ki Veste? 

Antrasis vyras pasilenkė į priekį. 

— Jis yra Frederikas Harisonas, — pasakė reikšmingai. 

— Negirdėjau tokio, — atrėmė kapitonas Vilis. 

— Tai greit išgirsite, — patikino Frederikas Harisonas. — Ir 
ne tik jūs, bet visi, kas gyvas šiame pašvinkusiame užkampy, nors 
man reikėtų nuo žemės paviršiaus jį nušluoti. 

— Jūs malonus vyras, —- pasakė kapitonas Vilis. —- Kaipgi ta- 
pote tokiu svarbiu asmeniu? 

— Jis vienas svarbiausių asmenų mūsų vyriausybėje, — tarė 
antrasis. 

— Niekų kalbos, — pasakė kapitonas Vilis. — Jeigu jis toks 
svarbus, kaip sakosi, tai ko sėdi Ki Veste? 

— Jis čia atvažiavo pailsėti, —- paaiškino sekretorius. — Jis bu- 
vo generalgubernatoriumi... 

— Pakaks, Vilisai, — nutraukė Frederikas Harisonas. — Na, 
tai plauksim dabar prie to laivo? — paklausė šypsodamasis. To- 
kiems atvejams jis turėjo specialią šypseną. 

— Ne, sere. 

— Klausykit jūs, puskvaiši žvejy. Aš galiu padaryti, kad gyve- 
nimas jums taps nebemielas. 

— Galit, — sutiko kapitonas Vilis. 

— Jūs nežinote, kas aš. 


— Ir nenoriu žinoti, - pasakė kapitonas Vilis. 

— Tas žmogus — spirito kontrabandininkas, ar ne? 

— O kaip jums atrodo? 

— Už jį turbūt ir premija pažadėta? 

— Nemanau. 

— Jis nusikaltėlis. 

— Jis turi šeimą, jam reikia pačiam prasimaitinti ir šeimą iš- 
maitinti. O kieno duoną jūs valgote, ar ne tų pačių žmonių, kurie 
čia, Ki Veste, dirba valstybei už šešis su puse dolerio per savaitę? 

— Jis sužeistas. Vadinasi, buvo susišaudymas. 

— Jei ne pats persišovė dėl įdomumo. 

— Savo juokelius pasilaikykite už dantų. Plauksite prie to 
laivo, mes paimsime tą žmogų ir jo laivą ir perduosime policijai. 

— Kur? 

— Į Ki Vestą. 

— Ar jūs policininkas? 

— Aš jums sakiau, kas jis, — pasakė sekretorius. 

— Gerai, — tarė kapitonas Vilis. 

Jis smarkiai patraukė vairalazdę ir apgręžė laivą taip arti pri- 
plaukdamas prie kranto, kad iš po sraigto susūkuriavo debesis 
mergelio. Pūškuodama valtis nuplaukė prie manglijų, kur sto- 
vėjo laivas su gėrimais. 

— Ar jūs neturite šautuvo? — Frederikas Harisonas paklausė 
kapitoną Vilį. 

— Ne, sere. 

Abu vyrai flanelės kostiumais dabar stovėjo ant denio ir žiū- 
rėjo į laivą su gėrimais. 

— Tai įdomiau, negu gaudyti žuvį, ar ne, daktare? — pasakė 
sekretorius. 

— Gaudyti žuvį — beprasmiškas darbas, — tarė Frederikas 


Harisonas. — Jeigu ir pagausi kardžuvę, ką su ja daryti? Mais- 


68 


TURĖTI IR NETURĖTI 


tui jinai netinka. O čia tikrai įdomu. Aš labai džiaugiuosi, kad 
galiu savo akim stebėti tokį dalyką. Taip sužeistas žmogus ne- 
galės pabėgti. Jūra per daug audringa. Mes žinome jo laivo 
numerį. 

— Jūs paimsite jį plikom rankom, - susižavėjęs pasakė sekre- 
torius. 

— Taip, netgi be ginklo, — pasakė Frederikas Harisonas. 

— Be slaptosios policijos triukų, — antrino jam sekretorius. 

— Edgaras Huveris* tiktai plačiai garsinasi, — pasakė Frede- 
rikas Harisonas. — Man atrodo, kad mes per daug duodame 
valios. Plaukite prie pat laivo, — paliepė jis kapitonui Viliui. 

Kapitonas Vilis išjungė variklį, ir valtį ėmė nešti srovė. 

— Ei! - sušuko kapitonas Vilis anai valčiai. — Slepkite galvas. 

— Kas čia dabar? — piktai paklausė Harisonas. 

— Užsičiaupk, — atšovė jam kapitonas Vilis. — Ei, — sušuko jis 
anai valčiai. - Klausyk. Mauk tiesiai į miestą ir nesijaudink. Del 
laivo negaišk. Laivą paims. Versk lauk krovinį ir mauk į miestą. 
Čia pas mane laive kažkoks šnipelis iš Vašingtono. Sakosi esąs 
didesnis už patį prezidentą. Jis nori tave užlaužti. Mano, kad tu 
kontrabandininkas. Ir užsirašė tavo laivo numerį. Aš tavęs ne- 
mačiau ir nežinau, kas tu esi. Taigi negalėsiu tavęs atpažinti! 

Valtį nešė srove. Kapitonas Vilis šaukė toliau: 

— Aš nežinau, kokia čia vieta, kur aš tave mačiau. Ir negalė- 
siu parodyti kelio. 

— Gerai, — atsiliepė iš ano laivo. 

— O tas gudročius tegu žvejoja, kol sutems, tuo aš pasirū- 
pinsiu! — sušuko kapitonas Vilis. 


— (Gerai. 


* Slaptosios JAV policijos viršininkas. 

— Jam labai patinka žvejoti, — visa gerkle šaukė kapitonas 
Vilis. —- Tiktai jis, šunsnukis, sako, kad žuvis maistui netinka. 

— Ačiū, broli, — atsklido Hario balsas. 

— Tas žmogus jūsų brolis? - paklausė Harisonas, visas raudo- 
nas, bet, matyt, negalėdamas įveikti savo nepasotinamo smalsumo. 

— Ne, sere, — atsakė kapitonas Vilis. — Visi jūrininkai vadina 
viens kitą broliais. 

— Tuojau pat grįžtam į Ki Vestą, - pasakė Frederikas Hari- 
sonas, bet nebe taip tvirtai. 

— Ne, sere, - atrėžė kapitonas Vilis. — Jūs, ponai, pasamdėte 
mane visai dienai. Ir aš pasistengsiu, kad jūsų pinigai veltui ne- 
žūtų. Jūs mane apšaukėt puskvaišiu, bet aš tikrai plukdysiu jus, 
kaip sutarta, visą dieną. 

— Sukit į Ki Vestą, — pasake Harisonas. 

— Gerai, sere, — sutiko kapitonas Vilis. — Truputį vėliau. 
Bet, žinote, kardžuvė tokia pat skani žuvis kaip ir kitos valgo- 
mos žuvys. Kai mes pardavinėdavom ją Havanos turguj, gau- 
davom po dešimt centų už svarą, taip pat, kaip ir už kitas. 

— Nutilkit, - pasakė Frederikas Harisonas. 

— Aš maniau, kad jums, kaip vyriausybės žmogui, įdomu. Juk 
ar ne jūs nustatote maisto kainas, ar kaip ten? Ar ne jūs? Kad jis 
būtų brangesnis. Kad duona būtų brangesnė, o žuvis pigesnė? 


— Nutilkit, — pakartojo Harisonas. 
III skyrius 
Iš laivo, kuriuo plukdė gėrimus, Haris išvertė paskutinį maišą. 
— Paduok man didįjį peilį, - pasakė jis negrui. 
— Įkrito į vandenį. 

Haris nuspaudė starterius ir paleido abu variklius. Jis įsiren- 
gė antrą variklį, kai vėl ėmėsi gėrimų kontrabandos, kai dėl kri- 
zės mėgėjų plukdymas žvejoti išėjo iš mados. Jis paėmė kirvį ir 
kairiąja ranka nukirto inkaro lyną. Tegu nuskęsta, o kai trauks 
maišus, iškels ir jį, galvojo jis. Plauksiu tiesiai į Garison Baitą, 
nes jeigu jie žada atimti laivą, tai vis tiek atims. Man reikia pas 
gydytoją. Nenoriu netekti ir rankos, ir laivo. Krovinys vertas ne 
mažiau negu laivas. Ne taip jau daug sudužo. Butelis sudūžta, 
ir tai toliausiai užuosi. 

Jis patraukė kairįjį svertą, ir sulig potvyniu laivas išplaukė iš 
manglijų. Varikliai lygiai tuksėjo. Kapitono Vilio valtis jau bu- 
vo už kokių dviejų mylių, ji plaukė Boka Grandės link. Tikriau- 
siai vanduo jau tiek pakilęs, kad galima plaukti per ežerus, gal- 
vojo Haris. 

Patraukė dešinįjį svertą, atidarė vožtuvą, ir varikliai užkau- 
kė. Jis pajuto, kaip laivo nosis pakilo, ir žalios manglijos ėmė 
greitai slysti pro šalį, kai sraigtas pradėjo čiulpti vandenį nuo jų 
šaknų. Gal vis dėlto laivo neatims, galvojo jis. Gal ranką dar bus 
galima sugydyti. Kas galėjo tikėtis, kad jie pradės šaudyti į mus 
Marielyje, juk pusę metų laisvai plaukiojom ten ir atgal. Še tau 
ir kubiečiai. Kažkas kažkam neužmokėjo, o į mus šaudo. Še tau 
ir kubiečiai, kaip kažin ką. 

— Ei Vesli, — kreipėsi jis atsigręžęs į negrą, kuris gulėjo kokpi- 
te, užklotas antklode. — Kaip jautiesi? 

— O Dieve, - atsakė Veslis. - Blogiau nebegali būti. 

— Bus blogiau, kai daktaras pradės rakinėti žaizdą, — pasakė 
Haris. 

— Jūs ne žmogus, — tarė negras. - Jūs neturit nieko žmogiško. 

Senis Vilis kiaulystės nepadarys, galvojo Haris. Tikrai nepa- 


darys kiaulystės senis Vilis. Gerai, kad mes išplaukėm ir nebe- 

laukėm. Kvaila buvo laukti. Man taip svaigo galva ir pykino 
širdį, kad visai buvau praradęs nuovoką. 

Priešais jau išryškėjo baltas Z2 Conchba viešbutis, radijo stul- 
pai ir miesto namai. Buvo matyti krovinių keltas prie Trumbo 
doko, kurį jis turėjo apiplaukti, norėdamas patekti į Garison 
Baitą. Tai bent senis Vilis. Tai gražiai juos apmulkino. Kažin 
kas jie per paukščiai? Po velnių, kaip negera. Velniškai svaigsta 
galva. Gerai, kad išplaukėme. Gerai, kad nelaukėm. 

— Pone Hari, - pasakė negras. - Dovanokit, kad negalėjau 
jums padėti išverst krovinį. 

— Taigi, — tarė Haris. — Ko norėt iš sužeisto negro. Tu ne- 
blogas negras, Vesli. 

Pro variklių kaukimą ir garsų vandens pliuškenimą į bortus 
jis girdėjo keistą duslų gaudesį savo širdyje. Taip būdavo visa- 
dos, kai jis grįždavo namo po reiso. Gal vis dėlto sugydys man tą 
ranką, galvojo jis. Man labai reikalinga ta ranka. 


TRECIOJI DALIS 


HaRis MORGANAS 


Žiema 


I skyrius 
Pasakoja Elbertas 


Sėdim mes visi bare pas Fredį, tik įeina tas aukštas liesas ad- 
vokatas ir klausia: 

— Kur Chuanas? 

— Dar negrįžo, — atsako kažkas. 

— Aš žinau, kad sugrįžo, ir man reikia jį pamatyti. 

— Na, žinoma, pats jį įskundėte, pats padavėte į teismą ir 
dabar pats ginsite, — sako Haris. — Nera ko čia vaikštinėti ir 
klausinėti, kur jis. Jis turbūt jūsų kišenėj sėdi. 

— Niekus kalbat, - atšauna advokatas. — Aš turiu jam darbo. 

— Tai ieškokit kitur, - sako Haris. — Čia jo nėra. 

— Sakau jums aiškiai — aš turiu jam darbo, — pakartoja ad- 
vokatas. 

— Niekam jūs neturit darbo. Gyvatė jūs, daugiau nieko. 

Tuo tarpu įeina tas žilas senis su ilgais ant apykaklės užkritu- 
siais plaukais, kur prekiauja guminiais daikčiukais, paprašo 
ketvirčio pintos, Fredis įpila, senis užsikemša butelį ir lekia at- 
gal skersai gatvę. 

— Kas jūsų rankai? — klausia advokatas Harį. 

Hario rankovė buvo prisegta iki pat peties. 

— Nepatiko ir nupjoviau, — atsako Haris. 

— Su kuo gi jūs ją pjovėt? 

— Mudu su daktaru ją nupjovėm, - atsako Haris. Jis daug 
gėrė, ir jam jau ėmė galvoj ūžti. — Aš sėdėjau ramiai, o jis pjovė. 
Jeigu pjautų rankas už kaišiojimą į svetimą kišenę, jūs jau seniai 
būtumėt be rankų ir be kojų. 

— Kas atsitiko, kad reikėjo nupjauti? — neatlyžta advokatas. 

— Nesikabinėkit, — atsako jam Haris. 

— Ne, aš tik klausiu. Kas atsitiko, ir kur jūs buvot? 

— Eikit sau nesikabinėjęs, — pakartoja Haris. — Jūs pats ži- 
not, kur aš buvau ir kas atsitiko. Prikąskit liežuvį ir nesikabinė- 
kit prie manęs. 

— Aš noriu su jumis pasikalbėti, - sako jam advokatas. 

— Kalbėkit. 

— Ne čia. 

— Aš nenoriu su jumis kalbėti. Nieko gero iš jūsų nelauk. 
Gyvatė jūs. 

— Aš turiu jums šį tą pasakyti. Šį tą gera. 

— Tiek to. Vieną kartą paklausysiu, — nusileidžia Haris. — 
Apie ką? Apie Chuaną? 

— Ne. Ne apie Chuaną. 

Pro baro galą jiedu įėjo į kambarį su kabinomis ir gerokai 
ten prabuvo. Kol jie ten buvo, atėjo Storulės Liusi duktė su 
viena mergaite iš tų namų, su kuria jinai visada vaikšto, susėdo 
prie baro ir užsisakė kokakolos. 

— Kalba, kad merginoms bus draudžiama po šešių vaikščioti 
gatvėmis, taip pat sėdėti baruose, — tare Fredis Storulės Liusi 
dukteriai. 


— Taip kalba. 

— Šuniškas gyvenimas šiame mieste, — šnekėjo Fredis. 

— Kur ne šuniškas. Išeisi nusipirkti sumuštinio ir išgerti 
kokakolos, tuojau tave areštuoja ir mokėk penkiolika dolerių 
pabaudos. 

— Dabar prie tokių tik ir kimba, — pasakė Storulės Liusi 
duktė. - Kas mėgsta paūžti. Kieno bent kiek linksmesnė fizio- 
nomija. 

— Jeigu tvarka šiame mieste greitai nepasikeis — gero nebus. 

Tuo metu sugrįžo Haris su advokatu, ir advokatas paklausė: 

— Tai ateisite tenai? 

— O kodėl negalėtumėt jų čia atvesti? 

— Ne. Jie čia neis. Tenai. 

— Gerai, — pasakė Haris ir priėjo prie baro, o advokatas išėjo. 

— Ką gersi, Elai? — paklausė jis mane. 

— Bakardį. 

— Mums du bakardžio, Fredi. 

Paskui atsisuko į mane: 

— Kur tu dabar dirbi, Elai? 

— Prie viešųjų darbų. 

— Ką? 

— Griovius kasu. Senus tramvajaus bėgius ardau. 

— Kiek gauni? 

— Po septynis su puse. 

— Per savaitę? 

— O kaip tu manei? 

— Tai už ką geri? 

— Aš ir negeriau, kol tu nepavaišinai, — atsakiau aš jam. 

Jis truputį pasislinko prie manęs. 

— Nori plaukti į reisą? 

— Nelygu į kokį. 

— Apie tai pakalbėsim. 

— Gerai. 

— Važiuojam su manim, — tarė jis. — Iki, Fredi. 

Jis sunkokai alsavo, kaip visada, kai išgerdavo, ir mudu nuė- 
jome išrausta gatve, kur mes visą dieną dirbome, iki kampo; ten 
stovėjo jo automobilis. 

— Seskis, — pasakė jis. 

— Kur mes važiuosim? — paklausiau aš. 

— Nežinau, — atsakė jis. —- Pamatysim. 

Mes važiavome Vaithedstritu, ir jis netarė nė žodžio; kai pri- 
važiavom kryžkelę, pasuko į kairę ir tiesiai per miesto centrą į 
Vaitstritą, o Vaitstritu — į pajūrį. Visą laiką Haris netarė nė žo- 
džio; mes išsukome į smėlėtą krantinę ir važiavome ja iki bulva- 
ro. Bulvare jis sustojo prie šaligatvio. 

— Keli užsieniečiai nori išsinuomoti mano laivą vienam reisui. 

— Juk muitinė uždėjusi tavo laivui areštą. 

— Jie to nežino. 

— Kokiam reisui? 

— Sako, nori nuvežti į Kubą vieną žmogų, kuris turi ten rei- 
kalą ir negali nei lektuvu skristi, nei garlaiviu plaukti. Taip man 
sakė Gražbylys. 

— Ar tai daroma? 

— Žinoma. Visą laiką nuo perversmo. Nieko čia ypatinga. 
Aibė žmonių taip persikelia. 

— O kaip del laivo? 

— Laivą turėsime pavogti. Žinai, kad variklius jie laiko išardy- 
tus, todel aš negalėsiu iš karto užvesti. 

— Kaip tu jį išplukdysi iš prieplaukos? 

— Išplukdysiu. 

— O kai sugrįšim? 

— Reikės pagalvoti. Jeigu nenori, taip ir sakyk. 

— Kur čia nenorėsi, jeigu tik galima užsidirbti. 

— Klausyk, — pasakė jis. — Tu gauni po septynis su puse do- 
lerio per savaitę. Turi tris vaikus, kuriems nėra ko paduot, kai 
pareina iš mokyklos. Turi šeimą, ir visi vaikštote gurgiančiais 
pilvais, o aš tau siūlau progą truputį užsidirbti. 

— Tu nepasakei kiek. Jeigu jau rizikuot, kad bent būtų dėl ko. 

— Šiais laikais, Elai, ir rizikuodamas ne kažkiek uždirbsi, — 
pasakė jis. — Kad ir aš, pavyzdžiui. Būdavo, per visą sezoną pluk- 
dau mėgėjus žvejoti po trisdešimt penkis dolerius per dieną. O 
dabar peršovė, netekau rankos ir netekau laivo per tą nelemtą 
krovinį, kuris visas nebuvo tiek vertas, kiek mano laivas. Bet štai 
ką aš tau pasakysiu: mano vaikai nevaikščios gurgiančiais pil- 
vais, ir aš nekasiu griovių už centus, kurių nė vaikams išmaitinti 
neužtenka. Ir negalėčiau dabar kasti. Aš nežinau, kas sugalvojo 
įstatymus, bet žinau, jog nera tokio įstatymo, kad žmogus turi 
vaikščioti alkanas. 

— Aš streikavau prieš tokį atlyginimą, — pasakiau aš jam. 

— Ir paskui vėl sugrįžai į darbą, — tarė jis. — Jie paskelbė, kad 
jūs streikuojate prieš labdarą. Tu juk visą gyvenimą dirbai, ar 
ne? Ir niekados neprašei labdaros? 

— Dabar nebėra darbo, — pasakiau aš. — Niekur nebėra to- 
kio darbo, kad galėtum pragyventi. 

— O kodėl? 

— Nežinau. 

— Ir aš nežinau, — pasakė jis. — Bet mano šeima bus soti, kol 
nors vienas žmogus žemėje bus sotus. Jie nori jus, končas, badu 


iš čia išvaryti, kad galėtų paskui sudeginti jūsų lūšnas, pristatyti 

viešbučių ir padaryti čia turistų miestą. Taip esu girdėjęs. Gir- 
dėjau, kad jie supirkinėja žemę, ir paskui, kai badu išvarys varg- 
šus kur nors kitur badauti, ateis čia ir įrengs turistams rojų. 

— Tu kalbi kaip kairysis. 

— Joks aš kairysis, — atšovė jis. — Mane tik siutas ima, jau 
seniai siutas ima. 

— Kad ir rankos netekai, bet nepasidarei ramesnis. 

— Velniop tą ranką. Rankos netekai, rankos netekai! Yra blo- 
gesnių dalykų, negu netekti rankos. Žmogus turi dvi rankas ir 
du tuos. Ir žmogus lieka žmogum ir su viena ranka ar vienu tuo. 
Velniop tokias šnekas, — pasakė jis. - Nenoriu apie tai kalbėti. 

Valandėlę parylėjęs tęsė: 

— O tuos aš tebeturiu abu. Važiuojam, reikia pasimatyti su 
tais žmonėm, — ir jis įjungė variklį. 

Mes važiavom bulvaru, ir nuo jūros pūtė vėjas, ir tik kada 
ne kada sutikdavome kokią mašiną, ir kvepėjo jūros žolėm tose 
vietose, kur didelio potvynio valandomis bangos persirita per 
dambą. Haris vairavo kaire ranka. Man jis visada patiko, ir se- 
niau aš dažnai plaukiodavau su juo, bet jis labai pasikeitė, kai 
neteko rankos ir kai muitinė atėmė iš jo laivą, nes tas valdinin- 
kas iš Vašingtono, kur tada čia atostogavo, davė parodymus, 
jog matęs, kaip iš laivo buvo metami gėrimai. Laive Haris bū- 
davo kaip namie, o be laivo jam ne gyvenimas. Ir, man rodos, 
jis džiaugėsi, kad atsirado priežastis jį pavogti. Jis žinojo, kad 
negalės jo ilgai turėti, bet gal per tą laiką pavyks nors kiek pini- 
go uždirbti. Man velniškai reikėjo pinigų, bet nenorėjau bė- 
dos. Aš jam ir pasakiau: 

— Bet žinai, Hari, įkliūti nenorėčiau. 

— Kaip jau labiau begali įkliūti, — pasakė jis. — Kas gali būti 


blogiau už badavimą? 

— Aš nebadauju, — pasakiau aš. — Kurių velnių tu man visą 
laiką prikaišioji tą badavimą. 

— Gal tu ir ne, bet tavo vaikai tai tikrai. 

— Gana, - tariau aš. — Dirbti su tavim aš sutinku, bet tokių 
kalbų nepakęsiu. 

— Gerai, — pasakė jis. — Bet apsigalvok, ar tikrai nori. Aš 
rasių mieste norinčių tiek ir tiek. 

— Noriu. Juk sakiau, kad noriu. 

— Tai nesišiaušk. 

— Pats nesišiaušk, — pasakiau aš. — Juk tu čia visą laiką šneki 
kaip kairysis. 

— Na, nesišiaušk, nesišiaušk, — pakartojo jis. — Visi jūs, kon- 
čos, rukšnos. 

— Nuo kada jau tu ne konča? 

— Nuo tada, kai pirmą kartą sočiai pavalgiau. 

Jis kiauliškai kalbėjo, tegu jį galas, bet nuo pat mažų dienų 
jis niekada niekam gailesčio neturėjo. Teisybė, neturėjo jo ir 
sau. 

— Gerai, — pasakiau aš. 

— Nesišiaušk, — vėl tarė jis. 

Priekyje jau buvo matyti Ričardso baro šviesos. 

— Čia mes turim su jais susitikti, — pasakė Haris. — Tik užsi- 
rakink šnekamąją. 

— Eik po velnių. 

— Na, na, nesišiaušk, — pakartojo Haris, sukdamas mašiną į 
kiemą, ir privažiavo prie baro iš kitos pusės. Jis buvo priekabi- 
ninkas ir piktaliežuvis, bet man jis visada patiko, kaip kažin ką. 

Mes palikom mašiną kieme ir įėjome į virtuvę, kur šeimi- 
ninko žmona prie viryklės taisė valgyti. 


— Labas, Freda, — pasveikino ją Haris. — Gražbylys yra? 

— Ką tik atėjo, Hari. Labas, Elbertai. 

— Labas, ponia Ričards, — pasakiau aš. Pažinojau ją dar tada, 
kai ji gyveno „džiunglėse“*, bet mūsų mieste ne viena darbi- 
ninkė moteris parsivesta iš linksmybės namų, o jau šita tai tikrai 
didžiausia darbininkė iš visų, sakau aš jums. 

— Namiškiai sveiki? — paklausė ji mane. 

— Sveikutėliai. 

Mes suėjome per virtuvę į kambarį už baro. Prie stalo sėdė- 
jo Gražbylys, advokatas ir keturi kubiečiai. 

— Sėskitės, — pasakė vienas angliškai. Jis atrodė vėtytas ir mė- 
tytas, buvo stambaus sudėjimo, plačiaveidis, kalbėjo gerkliniu 
balsu ir, matyt, jau buvo gerai išgėręs. - Kaip tavo vardas? 

— O kaip tavo? — paklausė Haris. 

— Tiek to, - pasakė tas kubietis. — Tegul bus, kaip tu nori. 
Kur laivas? 

— Jachtų prieplaukoje, — atsakė Haris. 

— Kas šitas? — paklausė kubietis jį, žiūrėdamas į mane. 

— Mano padėjėjas, — atsakė Haris. 

Kubietis apžiūrėjo mane, ir kiti kubiečiai apžiūrėjo mudu abu. 

— Jis atrodo alkanas, — pasakė kubietis ir nusijuokė. Kiti ne- 
sijuokė. — Norite išgerti? 

— Kodel ne, — sutiko Haris. 

— Ko? Bakardžio? 

— Ką jūs patys geriat, — pasakė Haris. 

— Ar tavo padėjėjas geria? 


— Neatsisakyčiau, — tariau aš. 


* 


„Džiunglėmis“, arba „Huverto miesteliais“, buvo vadinamos bedarbių gyven- 
vietės. Tų gyvenviečių moterys iš skurdo vertėsi prostitucija. 

— Tau dar niekas nesiūlė, - atrėmė didysis kubietis. — Aš tik 
paklausiau, ar tu geri. 

— O, liaukis, Robertai, — pasakė kitas kubietis, jaunas, dar 
beveik vaikas. — Nejau negali šnekėtis be priekabių? 

— Kokios čia priekabės. Aš tik paklausiau, ar jis geria. Negi, 
samdydamas žmogų, nebegali pasiklausti, ar jis geria? 

— Įpilk jam, ir viskas, — pasakė antrasis kubietis. — Ir kalbė- 
kim apie reikalą. 

— Kiek norite už laivą? — paklausė Harį gerkliniu balsu kal- 
bantis kubietis, vadinamas Robertu. 

— Nelygu kam jis jums reikalingas, — pasakė Haris. 

— Norim, kad perkeltumėt mus keturis į Kubą. 

— Kur - į Kubą? 

— Į Kabanjasą. Netoli Kabanjaso. Pakrante truputį už Ma- 
rielio. Jūs žinote, kur Marielis? 

— Žinau, - atsakė Haris. — Tik nuplukdyt? 

— Tik. Nuplukdyti ir iškelti į krantą. 

— Trys šimtai dolerių. 

— Per daug. O jeigu mes samdytume jūsų laivą padieniui, 
su garantija dviem savaitėm? 

— Po keturiasdešimt dolerių už dieną ir tūkstantis penki šim- 
tai užstato, jeigu kas atsitiktų laivui. Ar reikia imti leidimą? 

— Ne. 

— Benzinas ir tepalas — jūsų, — pasakė Haris. 

— Du šimtai dolerių už tai, kad nugabenate mus ir iškeliate 
į krantą. 

— Ne. 

— Tai kiek? 

— Jau sakiau. 

— Tiek per daug. 

— Visai nedaug, — pasakė Haris. — Aš nežinau, kas jūs. Neži- 
nau, kokiu reikalu plaukiat, ir nežinau, ar į jus nešaudys. Aš 
turiu du kartus perplaukti sąsiaurį žiemą. Šiaip ar taip, rizikuo- 
ju savo laivu. Galiu ir už du šimtus, bet jūs paliksite tūkstantį 
užstato, jei kas atsitiktų laivui. 

— Teisėti reikalavimai, — pasakė Gražbylys jiems. — Išties 
teisėti. 

Kubiečiai ėme kalbėtis tarpusavy ispaniškai. Aš nesupratau, 
ką jie kalba, bet žinojau, kad Haris supranta. 

— Gerai, — pasakė didysis, vadinamas Robertu. — Kada jūs 
galite išplaukti? 

— Bet kuriuo laiku ryt vakare. 

— Gal mes negalėsim be poryt vakaro, — pasakė kitas. 

— Man vis tiek, — tarė Haris. —- Tik praneškite iš anksto. 

— Ar jūsų laivas tvarkingas? 

— Galite būti ramūs, — patikino Haris. 

— Gražus laivelis, — pasakė jauniausias kubietis. 

— Kur jūs matėte? 

— Ponas Simonsas, jūsų advokatas, man parodė. 

— A-a, — pratarė Haris. 

— Išgerkit, — pasakė kitas kubietis. - Ar daug kartų esat bu- 
vęs Kuboje? 

— Teko. 

— Ispaniškai mokat? 

— Neišmokau. 

Aš pamačiau, kaip Gražbylys, advokatas, žvilgtelėjo į jį, bet 
jis toks pat sukčius, tad jam visad malonu, kai kiti nesako teisy- 


bės. Juk ir tada, kai jis atėjo pakalbėti su Hariu apie tą reikalą, 

nepradėjo tiesiai. Apsimetė, kad jam reikią Chuano Rodrigeso, 
to sušvinkusio driskiaus ga//ego, paskutinio vagies, kurį jis pats 
padavė į teismą, kad paskui galėtų ginti. 

— Ponas Simonsas puikiai kalba ispaniškai, - pasakė kubietis. 

— Jis ėjęs mokslus. 

— Ar laivą vesti gerai mokate? 

— Nuplaukti ir parplaukti galiu. 

— Ar jūs Žvejys? 

— Taip, sere, — atsakė Haris. 

— Kaip jūs Žvejojate su viena ranka? — paklausė plačiaveidis. 

— Labai paprastai — dvigubai greičiau, — atsakė jam Haris. — 
Ar aš jums dar reikalingas? 

— Ne. 

Jie ėmė kalbėti tarpusavy ispaniškai. 

— Tai aš eisiu, — pasakė Haris. 

— Aš jums pranešiu dėl laivo, - pasakė Gražbylys Hariui. 

— Pirmiausia užstatas, — priminė Haris. 

— Rytoj sutvarkysime. 

— Tai labanakt, — tarė jiems Haris. 

— Labanakt, — atsakė jaunasis, mandagiausias. 

Plačiaveidis nieko neatsakė. Kiti du, panašūs į indėnus, visą 
laiką tylėjo, išskyrus tuos kelis ispaniškus žodžius, kuriais persi- 
metė su plačiaveidžiu. 

— Mudu dar pasimatysim, — pasakė Gražbylys. 

— Kur? 

— Pas Fredį. 

Mes išėjom vel per virtuvę, ir Freda paklausė: 

— Kaip laikosi Marija, Hari? 


— Gerai, — atsakė jai Haris. — Dabar visai gerai. 

Ir mudu išėjome pro duris. Susėdome į automobilį, ir jis 
išvažiavo atgal į bulvarą. Per visą laiką nepratarė nė žodžio. Ma- 
tyt, kažką galvojo. 

— Parvežti tave namo? 

— Parvežk. 

— Tu dabar prie kelio gyveni? 

— Aha. Kaip dėl reiso? 

— Nežinau, — pasakė jis. — Nežinau dar, ar mes leisimės į tą 
reisą. Iki rytojaus. 

Jis išlaipina mane prie pat namo, kur aš gyvenu, ir aš einu 
vidun, bet nespėju nė durų atidaryti, mano senė kad ims mane 
plūsti, ko taip ilgai valkiojuosi ir girtuokliauju, ir laiku neparei- 
nu valgyti. Aš klausiu ją, už ką aš galiu gerti, neturėdamas pini- 
gų, ji sako, matyt, imu skolon. Aš klausiu ją, kaip jai atrodo, kas 
man gali duoti skolon, jeigu aš prie viešųjų darbų, ji sako ne- 
pūsti jai degtinės dvoko ir sėstis greičiau prie stalo. Aš atsisėdu. 
Vaikai išėję į beisbolą, ir aš sėdžiu vienas prie stalo, ir jinai atne- 


ša vakarienę ir nekalba su manim. 


II skyrius 
Haris 


Nenorėčiau prasidėti, bet ar galiu rinktis? Šiais laikais nėra 
iš ko rinktis. Galėčiau ir atsisakyti, bet kada vėl kas pasitaikys? 
Aš pats juk neieškojau, bet jeigu reikia. Gal geriau neimti El- 
berto? Jis minkštagalvis, bet sąžiningas ir geras jūreivis. Ne iš 
bailiųjų, tik nežinau, ar verta man jį imti. Bet juk negaliu imti 


kokio girtuoklio ar negro. Man reikia žmogaus, kuriuo galė- 

čiau pasikliauti. Jeigu pavyks, jis gaus savo dalį. Bet negaliu 
sakyti jam, nes jis nesutiks, o man reikia žmogaus, kad nebū- 
čiau vienas. Vienam būtų geriau, vienam visada geriau, bet 
galiu nesusitvarkyti vienas pats. Daug geriau būtų vienam. O 
Elbertui bus geriausia, jeigu jis nieko apie tai nežinos. Tiktai 
tas Gražbylys. Gražbylys viską žinos. Bet jie turėjo apie tai pa- 
galvoti. Jie tikriausiai turėjo tai nuspręsti. Negi tas Gražbylys 
būtų toks kvailas ir nesuprastų, ką jie ketina daryti? Nema- 
nau. Žinoma, gal jie visai ne tai ketina daryti. Gal jie nieko 
tokio ir nedarys. Bet nieko nestebina, kad jie būtent tai darys, 
ir aš girdėjau tą žodį. Jeigu jie tai darys, tai turės daryti prieš 
pat uždarymą, nes kitaip suspės atskristi kranto apsaugos lėk- 
tuvas iš Majamio. Dabar šeštą jau tamsu. Lektuvu ne mažiau 
kaip valanda kelio. O kai sutems, jiems nebebus ko bijoti. Taigi 
jeigu aš apsiimu juos vežti, reikia viską apgalvoti del laivo. Jį 
nebus sunku išplukdyti, bet jeigu aš jį paimsiu šiąnakt ir rytoj 
jo pasiges, gali dar ir atrasti. Be triukšmo neapsieis. Bet vis tiek 
paimti jį reikia šiąnakt. Aš galiu jį išplukdyti, kai pakils potvy- 
nis, ir paslėpti. Apžiūrėsiu, ko trūksta, jeigu ko trūksta, jeigu 
jie ką nors išėmė. Dar reikės prisipilti benzino ir vandens. Teks 
pasidarbuoti šią naktį, kaip kažin ką. Paskui, kai jis bus pa- 
slėptas, Elbertas turės atplukdyti juos motorine. Gal Voltono? 
Iš jo galėčiau nusisamdyti. Arba Gražbylys ją nusamdys. Taip 
bus geriau. Gražbylys padės man šiąnakt išplukdyti laivą. Bū- 
tent Gražbylys, o ne kas kitas. Nes aišku kaip diena, kad del 
Gražbylio jie nusprendė. Jie tikrai turėjo dėl jo nuspręsti. O 
jeigu jie ir dėl manęs su Elbertu nusprendė? Ar bent vienas iš 
jų panašus į jūrininką? Ar panašu, kad nors vienas iš jų būtų 
jūrininkas? Reik pagalvoti. Galbūt. Gal tas mandagusis? Tik- 


riausiai jis, tas jauniausias. Sitai reikia išsiaiškinti, nes jeigu jie 

mano nuo pat pradžių apsieiti be manęs ir Elberto, tada nie- 
ko nebus. Anksčiau ar vėliau jie nuspręs ir dėl mūsų. Bet, kol 
plauksim, laiko daug. Aš irgi visą laiką galvoju. Privalau viską 
gerai apgalvoti. Negaliu padaryti klaidos. Ne vienos. Nė men- 
kiausios. Taip, dabar tai yra apie ką galvoti. Yra kas veikti ir 
yra apie ką galvoti. Yra kas veikti ir yra kas galvoti, ne tik spė- 
lioti, kas, po velnių, iš to gali būti. Sėdėt ir speliot, kuo visa ta 
prakeikta velniava baigsis. Jeigu jau ji pradėta. Jeigu jau de- 
diesi į žaidimą. Jeigu tau pasitaikė proga. Užuot sėdėjęs ir žiū- 
rėjęs, kaip viskas eina po plynėm! Be laivo, be nieko, kuo galė- 
tum duoną užsidirbti. Bet tas Gražbylys. Jis nė nenumano, ko 
emėsi. Jis supratimo neturi, kas čia bus. Kad tik nereikėtų jo 
ilgai laukti pas Fredį. Man šiandien dar aibė darbų. Reikia 


nors užvalgyti. 


III skyrius 


Buvo apie pusę dešimtos, kai Gražbylys atėjo į Fredžio barą. 
Aiškiai buvo matyt, kad jie gerokai jį privaišino pas Ričardsą, 
nes įgeręs jis labai narsus, ir čia jis įėjo labai narsiai. 

— Na, šefe, — kreipėsi jis į Harį. 

— Koks aš jums šefas, — pasakė jam Haris. 

— Aš noriu su jumis pasikalbėti, šefe. 

— Kur? Savo priimamajam už baro? — paklausė jį Haris. 

— Taip, už baro. Ar tenai yra kas nors, Fredi? 

— Kas čia bus, kai tokie įstatymai. Ar nežinot, dar ilgai galios 
tas draudimas vaikščioti po šešių? 

— Kodel jūs manęs nepasamdote, kad tuo pasirūpinčiau? — 


paklause Gražbylys. 

— Tegu velniai jus samdo, - pasakė jam Fredis. 

Ir tie abudu išėjo į galinį kambarį už baro, kur yra kabinos 
ir kur sukrautos dėžės su tuščiais buteliais. 

Palubėj švietė viena elektros lemputė, ir Haris, apžiūrėjęs 
visas tamsias kabinas, įsitikino, kad tikrai nieko nėra. 

— Tai ką? — paklausė jis. 

— Jie nori poryt vakare, - atsakė jam Gražbylys. 

— Ką jie ketina daryti? 

— Jūs suprantate ispaniškai, — pasake Gražbylys. 

— Bet jūs nepasakėte jiems to? 

— Ne. Aš jūsų draugas. Jūs žinote. 

— Jūs savo tikrą tėvą parduotumet. 

— Liaukitės. Žiūrėkit, kokią aš jums progą duodu į rankas. 

— Nuo kada pradėjote tuo verstis? 

— Man reikia pinigų. Aš turiu nešdintis iš čia. Labai jau įklim- 
pau. Juk jūs tai žinote, Hari. 

— Kas nežino. 

— Girdėjote turbūt, kaip jie ten parūpina pinigų revoliuci- 
jai - vaikų grobimu ir panašiai? 

— Girdėjau. 

— Čia tas pats. Jie daro tai dėl gero reikalo. 

— Taigi. Bet tai bus čia. Jūsų gimtajame mieste. Jūs pažįstate 
visus tarnautojus. 

— Niekas nenukentės. 

— Nuo tų tipų: 

— Aš maniau, kad tu vyras su pautais. 

— Aš tai vyras. Del to galit būti ramus. Bet tikiuosi čia dar 
pagyventi. 

— O aš ne, - pasake Gražbylys. 

Jėzusmarija, pagalvojo Haris. Jis pats tai pasakė. 

— Aš manau nešdintis iš čia, — tęsė Gražbylys. - Kada keti- 
nate paimti laivą? 

— Šiąnakt. 

— Kas padės? 

— Jūs. 

— Kur jį pastatysit? 

— Kur visada. 

Išplukdyti laivą pasirodė esą visai nesunku. Viskas buvo 
taip paprasta, kaip Haris ir tikėjosi. Naktinis sargas apeidavo 
uostą kas valandą, o paskui sėdėdavo prie išorinių Senojo ka- 
rinio uosto vartų. Jie valtele atsiyrė į prieplauką, nupjovė ly- 
ną, ir kai prasidėjo atoslūgis, laivas išplaukė, valtelės buksy- 
ruojamas. Per tą laiką, kol vanduo nešė jį link uosto vartų, 
Haris patikrino variklius ir pamatė, kad nieko netrūksta, tik 
paskirstymo galvutės atjungtos. Jis apžiūrėjo benzino bakus ir 
įsitikino, kad yra beveik pusantro šimto galonų. Jie neišpum- 
pavo benzino, ir kiek liko jo po paskutinio reiso, tiek ir buvo. 
Tada prieš išplaukdamas jis pripylė pilnus bakus, ir visai ne- 
daug teišdegė, nes jūra buvo audringa ir plaukti reikėjo labai 
pamažu. 

— Aš dar namie turiu bake benzino, — pasakė jis Gražby- 
liui. — Galėsiu su buteliais atsivežti, kiek tilps į mašiną, o paskui 
Elbertas atveš dar, jeigu reikės. Pastatysiu laivą upelyje, ten, kur 
eina kelias. Jie galės atvažiuoti automobiliu. 

— Jie nori, kad lauktumėt jų prie Porter Doko. 

— Kaip aš ten stovėsiu visiems po akimis? 

— Taigi. Bet aš manau, kad jie nenorės automobiliu važiuoti. 

— Gerai, tuomet aš dabar paliksiu laivą tenai, prisipilsiu benzi- 
no ir susitvarkysiu, kas reikia, o paskui atplauksiu. Jūs galite 


pasamdyti jiems motorinę valtį. Dabar plaukiu tenai. Turiu 

daug darbų. Irkitės prie kranto ir atvažiuokit su mašina manęs 
paimti prie tilto. Aš lauksiu ant kelio po kokių dviejų valandų. 
Pastatysiu laivą ir išeisiu ant kelio. 

— Gerai, atvažiuosiu, — pasakė jam Gražbylys, ir Haris, pri- 
gesinęs variklius, kad laivas tyliai slinktų, apsigręže ir nutempė 
valtelę prie kranto, netoli tos vietos, kur mirksėjo stovinčios ant 
inkaro sargybinės škunos šviesos. Jis atleido sankabą ir palaikė 
valtelę, kol Gražbylys persėdo. 

— Po poros valandų. 

— Gerai, — tarė Gražbylys. 

Sėdėdamas prie šturvalo ir iš lėto slinkdamas tamsoje pir- 
myn, laikydamasis atokiau nuo prieplaukos šviesų, Haris galvo- 
jo, kad Gražbylys irgi ne už dyką pinigus ima. Kažin kiek jis 
tikisi gauti? Ir kaip jis susidėjo su tais vyrukais? Klastūnas koks, o 
galėjo iš jo išeiti žmogus. Ir geras advokatas. Bet mane net šiur- 
pas nukrėtė, kai jis pats tai pasakė. Pats apie save, kaip kažin ką. 
Mat kaip būna. Kai išgirdau, kaip jis pats apie save taip pasakė, 


net šiurpu pasidarė. 


IV skyrius 


Parėjęs namo, jis nedegė šviesos, nusiavė batus apačioj ir vie- 
nom kojinėm užlipo plikais laiptais. Nusirengė ir su apatiniais 
baltiniais atsigulė į lovą, tik tuomet jo žmona atsibudo. Ji pa- 
šaukė tamsoj: „Hari!“, ir jis atsiliepė: 

— Miegok, motin. 

— Hari, kas yra? 

— Rengiuos į reisą. 


— Su kuo? 

— Su niekuo. Gal su Elbertu. 

— Kieno laivų? 

— Savo pasiemiau. 

— Kada? 

— Ką tik. 

— Pakliūsi į kalėjimą, Hari. 

— Niekas nežino, kad aš jį paėmiau. 

— Kur jis? 

— Paslėptas. 

Ramiai gulėdamas lovoje, jis pajuto ant veido jos lūpas ir 
paskui jos rankos prisilietimą. Pasivertęs tvirtai prie jos prisi- 
glaudė. 

— Tu nori? 

— Taip. Dabar. 

— Jau buvau užmigęs. Prisimeni, kaip mes darydavom mie- 
godami? 

— Klausyk, tau nieko mano ranka? Tau nebjauru? 

— Kvailas. Man patinka. Man viskas, kas tavo, patinka. Už- 
dėk ją čia. Uždėk. Man tikrai patinka. 

— Kaip jūrų vėžlio plaukmuo. 

— Tu visai ne vėžlys. Ar tikrai jie tai daro po tris dienas? 

— Tikrai. Klausyk, tyliau. Mes išbudinsim mergaites. 

— Jos nežino, ką aš turiu. Jos niekad nežinos, ką aš turiu. O, 
Hari. Taip. O, brangusis. 

— Palauk. 

— Aš nenoriu laukti. Eikš. Štai taip. Štai čia. Klausyk, ar tu 
kada turėjai negrę prostitutę? 

— Žinoma. 


— Ir kaip? 

— Kaip su rykliu. 

— Juokdarys tu. O, Hari, kad tau nereikėtų plaukti. Kad 
tau niekad nereikėtų niekur plaukti. Su kuo tau buvo geriausia? 

— Su tavim. 

— Meluoji. Tu man visada meluoji. Ak, Hari! Taip, taip, taip. 

— Nemeluoju. Tu geriausia. 

— Aš sena. 

— Tu niekad nebūsi sena. 

— Aš turėjau tą. 

— Tai nesvarbu, jei moteris tikrai gera. 

— Na, Hari. Na, dabar, dabar. Uždėk čia ranką. Laikyk. 
Laikyk čia. Laikyk. 

— Mes per daug triukšmaujam. 

— Mes kalbam pašnibždom. 

— Man reikia su patamsiu išeiti. 

— Tai mik. Aš tave pakelsiu. Kai tu sugrįši, mes pasilinks- 
minsim. Nuvažiuosim į Majamį ir apsistosim viešbuty, kaip 
anuomet. Visai taip, kaip anuomet. Kur nors, kur mūsų niekas 
nepažįsta. O gal žinai kur, gal į Naująjį Orleaną? 

— Gal, - pasakė Haris. - Gerai, Marija, dabar man reikia migti. 

— Važiuosim į Naująjį Orleaną? 

— Galėsim. Tik dabar man reikia pamiegoti. 

— Mik. Tu mano dičkis, tu mano mieliausias. Aš tave pažadin- 
siu. Nesirūpink. 

Jis užmigo, atmetęs strampą ant pagalvio, ir jinai ilgai žiūrė- 
jo į jį. Pro langą švietė gatvės žibintas, ir jo veidas buvo gerai 
matyti. Man pavyko, galvojo jinai. O mergaitės? Jos nežino, ką 
jos turės. O aš žinau, ką aš turiu ir ką turėjau. Man tikrai pavy- 


ko. Jis sako, kaip vežlio. O aš sakau, gerai dar, kad ranka, o ne 

koja. Nenorėčiau, kad jis būtų bekojis. Ir kodėl jis turėjo likti 
be rankos? Bet keista, man visai nieko. Su juo man viskas gerai. 
Man tikrai pavyko. Nėra daugiau tokių vyrų. Kas nebandė, tas 
nežino. Aš jų daug turėjau. Man pavyko, kad sutikau jį. Kažin, 
ar tie jūrų vėžliai tą pat jaučia, ką mes? Negi jie visas tris dienas 
tai jaučia? O gal jai skauda? Kas čia dabar man lenda į galvą. 
Kaip jis miega — kaip kūdikis. Geriau aš nemigsiu, kad galėčiau 
jį pažadint. Viešpatie, aš galėčiau visą naktį, kad vyrai būtų ki- 
taip sutvarkyti. Aš norėčiau visą naktį, ir visai nemiegoti. Ne 
kiek, nė kiek nemiegoti. Visai, visai, visai nemiegoti. Atsikvošek! 
Tokiam amžiuj! Bet aš dar nesena. Jis sakė, kad aš dar gera. 
Keturiasdešimt penkeri dar ne senatvė. Aš už jį dvejais metais 


vyresnė. Kaip jis miega. Kaip vaikas. 


Dvi valandos prieš aušrą jie jau darbavosi prie bako gara- 
že — pilste benziną į didelius apipintus butelius, kimšo kamš- 
čiais ir statė į bagažinę. Haris prie dešinės rankos buvo prisitai- 
sęs kablį ir mikliai kilnojo butelius. 

— Pusryčių nori? 

— Kai grįšiu. 

— Ne kavos negersi? 

— Ar turi? 

— Turiu. Užplikiau išeidama. 

— Atnešk. 

Ji atnešė, ir jis išgėrė patamsy, prisėdęs ant automobilio ra- 
to. Ji paėmė puodelį ir pastatė garaže ant lentynos. 

— Aš važiuosiu kartu, padėsiu tau iškelti butelius. 

— Gerai, — atsakė jis, ir jinai atsisėdo greta jo, stambi mote- 
ris, ilgakoje, didelėm rankom, plačių klubų, dar graži, užsitrau- 
kusi skrybėlaitę ant dažytų šviesių plaukų. 


92 


TURĖTI IR NETURĖTI 


Jie važiavo priešaušrio tamsoj ir vėsumoj keliu pro tirštą miglą, 
sunkiai kabančią virš lygumos. 

— Ko tu nerimauji, Hari? 

— Nežinau. Šiaip nerimauju. Klausyk, tu augini plaukus? 

— Sakau, gal pasiauginti. Mergaitės ramybės neduoda. 

— Eina jos velniop. Ilgesnių neaugink. 

— Tu tikrai taip nori? 

— Taip, — pasakė jis. - Man taip patinka. 

— Ar tau neatrodo, kad aš per sena? 

— Tu gražiau atrodai negu jos visos. 

— Gerai, aš pasikirpsiu. Galiu dar ir pasišviesinti, jeigu tu 
nori. 

— Kas mergaitėm darbo, kaip tu nešioji? — pasakė Haris. — 
Ko jos kišasi į tavo reikalus? 

— Žinai, kaip ir mergaitės. Visos mergaitės tokios. Klausyk, 
jeigu reisas bus geras, važiuojam į Naująjį Orleaną, ką? 

— Į Majamį. 

— Tegul bus į Majamį. Jas paliksim namie. 

— Man dar reisas prieš akis. 

— Tu nerimauji, ką? 

— Ne. 

— Žinai, aš kokias keturias valandas negalėjau užmigti, galvo- 
jau apie tave. 

— Tu puiki, motin. 

— Aš kai tik apie tave pagalvoju — ir susijaudinu. 


— Gerai, dabar išpilkim benziną, — pasakė Haris. 

Dešimtą valandą ryto pas Fredį prie baro stovėjo Haris su 
keturiais ar penkiais kitais, ir ką tik iš ten išėjo du muitininkai. 
Jie klausinėjo jį apie laivą, ir jis sakėsi nieko nežinąs. 

— Kur jūs buvot vakar vakare? 

— Čia ir namie. 

— Iki kelių buvote čia? 

— Kol uždarė. 

— Ar jus kas nors čionai mate? 

— Daug kas, - atsakė Fredis. 

— Ko jums reikia? — paklausė juos Haris. - Gal manote, kad 
aš pats pavogiau savo laivą? Ką su juo daryčiau? 

— Aš tik paklausiau, kur jūs buvote, — pasakė muitininkas. — 
Nėra ko širsti. 

— Aš neširstu, — tarė Haris. — Aš tada širdau, kai iš manęs 
atemėt laivą, nors nebuvo jokių įrodymų, kad juo vežta kontra- 
banda. 

— Buvo parodymai su priesaika, - pasakė muitininkas. - Ne 
aš daviau parodymus. Pats žinote, kas tai padarė. 

— Gerai, - pasakė Haris. — Tai ir nesakykit, kad aš širstu už 
tai, kad jūs mane paklausėt. Man būtų geriau, jei laivas stovėtų 
ten, kur jūs jį prišvartavot. Tuomet aš dar turėčiau vilties jį at- 
gauti. O ko galiu tikėtis dabar, kai jį pavogė? 

— Manau, kad nieko, - atsakė muitininkas. 

— Tai ir žiūrėkit savo popierių, — tarė Haris. 

— Nesiskeryčiokit, — pasakė muitininkas, — o jei ne - nuve- 
siu ten, kur galėsit skeryčiotis kiek tinkamas. 

— Penkiolika metų tai girdžiu, - pasakė Haris. 


— Penkiolika metų nesiskeryčiojot. 

— Taigi, ir kalėjime nesėdėjau. 

— Nesiskeryčiokit, nes atsisėsit. 

— Raminkitės, —- pasakė Haris. 

Kaip tik tada įeina tas puskvaišis kubietis, tas, kur taksi važi- 
nėja, įeina su kažkokiu keleiviu, ką tik iš lėktuvo, o Dilba Rodžeris 
ir sako jam: 

— Cheisusai, sako, kad tau gimė vaikas? 

— Taip, sere, - atsako Cheisusas labai išdidžiai. 

— O kada tu vedei? - klausia Rodžeris. 

— Praeitas mėnesis. Kur buvo prieš tas. Jūs buvai vestuvėse? 

— Ne, - atsako Rodžeris. — Aš nebuvau vestuvėse. 

— Jūs daug nematei, — sako Cheisusas. — Jūs nematei labai 
smagus vestuvės. Kodėl jūs neatėjai? 

— Tu manęs nepakvietei. 

— O, taip, — sako Cheisusas. — Aš užmiršai. Aš jūsų nepa- 
kvietei... Jūs gavai, ko reikia? — klausia jis tą keleivį. 

— Atrodo. Ar tai pats brangiausias bakardis, kokį turite? 

— Taip, sere, - atsako jam Fredis. — Tai pats tikriausias carta 
del oro. 

— Klausyk, Cheisusai, kas tau sakė, kad tai tavo vaikas? — 
klausia Rodžeris. — Tai visai ne tavo vaikas. 

— Kaip jūs sakai — ne mano vaikas? Kaip ne mano? Velnias 
rautų, aš neleisi, kad jūs taip kalbėti! Kaip tas ne mano vaikas? 
Jūs pirkai karvė ir negavai veršiukas? Mano vaikas. Velnias rau- 
tų, mano. Mano vaikas. Man priklausė. Taip, sere! 

Jis išeina su tuo keleiviu ir buteliu bakardžio, ir dabar visi 
juokiasi iš Rodžerio. Keistuolis tas Cheisusas, kaip kažin ką. Jis 
ir tas kitas kubietis Svitvateris. 

Kaip tik tada įeina Gražbylys, advokatas, ir sako Hariui: 


— Muitininkai ką tik nuvažiavo paimti tavo laivo. 

Haris pažiūrėjo į jį, ir jo veidas pasidarė toks, kad, rodos, 
žmogų galėtų užmušti. Gražbylys tęsė tuo pačiu blankiu, be 
jokios išraiškos balsu: 

— Kažkas nuo tų aukštųjų sunkvežimių pamatė jį tarp mangli- 
jų ir paskambino į muitinę iš statybų, kur stato stovyklą prie 
Boka Cikos. Aš ką tik sutikau Hermaną Frederiksą. Jis man 
pasakė. 

Haris patylėjo, bet jo veidas atsileido ir žvilgsnis tapo toks 
kaip visados. Paskui pasakė Gražbyliui: 

— Jūs visada viską žinot. 

— Aš maniau, kad jums bus įdomu, — atsakė Gražbylys tuo 
pačiu be išraiškos balsu. 

— Tai ne mano reikalas, — tarė Haris. — Reikėjo jiems geriau 
saugoti. 

Abudu stovėjo prie baro, ir nė vienas daugiau nė žodžio 
neištarė, kol Dilba Rodžeris ir kiti du ar trys išsinešdino lauk. 
Tada jiedu suėjo į galinį kambarį. 

— Gyvatė jūs, - pasakė Haris. — Kur tik liežuvį prikišat, viską 
apnuodijat. 

— Ar aš kaltas, kad nuo sunkvežimio jį pamatė? Pats išrinko- 
te vietą. Pats paslėpėte savo laivą. 

— Užsičiaupkit, — atšovė Haris. — Kodėl seniau ten nevaži- 
nėdavo tokie aukšti sunkvežimiai? Tai buvo man paskutinė pro- 
ga sąžiningai užsidirbti pinigo. Paskutinė proga išplaukti į reisą 
ir nors kiek užsidirbti. 

— Aš jums pranešiau iškart, kai tik pats sužinojau. 

— Jūs kaip kranklys. 

— Liaukitės, — pasakė Gražbylys. — Dabar jie nori išplaukti 
šiandien vakare. 


— Tegul sau plaukia po velnių. 

— Jie kažko ėmė nerimauti. 

— Kelintą jie nori? 

— Penktą. 

— Aš gausiu laivą. Nuboginsiu juos į patį pragarą. 

— Nebloga mintis. 

— Nekranksėkit. Ir nesikiškit į mano reikalus. 

— Klausyk tu, galvažudy, - pasake Gražbylys. — Aš noriu tau 
padėti, noriu ką nors... 

— Ir viską apnuodijat. Užsičiaupkit. Kur tik liežuvį prikišat, 
viską apnuodijat. 

— Ar liausies pagaliau. 

— Gerai jau, gerai, — pasakė Haris. —- Man reikia pagalvoti. 
Iki šiol aš galvojau apie viena ir viską apgalvojau, o dabar man 
reikia apgalvoti visai ką kita. 

— Kodel nenori, kad aš padėčiau? 

— Ateikit čia dvyliktą ir atneškit užstatą už laivą. 

Kai jie sugrįžo į barą, ten buvo Elbertas, jis tuoj priėjo prie 
Hario. 

— Gaila, Elbertai, bet negaliu tavęs imti, — pasakė jam Ha- 
ris. Šitai jis jau suspėjo apgalvoti. 

— Aš neužsiprašysiu, — tarė Elbertas. 

— Labai gaila, - pasakė Haris, —- bet man jau nebereikia. 

— Tu negausi geresnio už tiek. 

— Aš plauksiu vienas. 

— Į tokį reisą vienas? — paklause Elbertas. 

— Užsičiaupk, — pasake Haris. — Ką tu išmanai apie tai? O 
gal prie viešųjų darbų tave to moko? 

— Eik po velnių. 

— Gal ir eisiu, — tarė Haris. Pažiūrėjęs galėjai suprasti, kad jis 


kažką galvoja ir nenori būti trukdomas. 

— Aš vis dėlto norėčiau plaukti su tavim, — pasakė Elbertas. 

— Aš negaliu tavęs imti, — atsakė Haris. - Klausyk, duok tu 
man ramybę. 

Elbertas išėjo, o Haris stovėjo prie baro ir žiūrėjo į penkių 
centų automatą, dešimties ir dvidešimt penkių centų automa- 
tus ir į Kasterio fotografiją „Paskutinis sustojimas“ ant sienos — 
tarsi niekad nebūtų jų matęs. 

— Tai gerai Cheisusas atrėžė Dilbai Rodžeriui apie vaiką, a? 
— pasakė Fredis, merkdamas kavos puodelius į kibirą su mui- 
luotų vandeniu. 

— Duok man pakelį Chesterfzelds, — paprašė Haris. Jis pasi- 
spaudė pakelį po strampu, sveikąja ranka praplėšė, išsiėmė ci- 
garetę ir įsidėjo į burną, paskui įsimetė pakelį į kišenę ir priside- 
gęs užtraukė dūmą. 

— Ar tavo laivas tvarkingas, Fredi? — paklausė jis. 

— Neseniai plaukiojau, - pasake Fredis. - Tvarkingas. 

— Gal nori jį išnuomoti? 

— Kam tau reikia? 

— Reisui į Kubą. 

— Jeigu paliks užstato visą jo kainą. 

— O kokia jo kaina? 

— Tūkstantis du šimtai dolerių. 

— Aš jį nuomoju,- pasakė Haris. — Gal patikėsi man be 
užstato: 

— Ne, - atsakė Fredis. 

— Savo namą paliksiu kaip užstatą. 

— Man nereikia tavo namo. Man reikia tūkstančio dviejų 
šimtų. 


— Sutarta, — nusileido Haris. 

— Nešk pinigus, — pasakė Fredis. 
— Kai ateis Gražbylys, pasakyk, kad palauktų manęs, — tarė 


Haris ir išėjo. 


VI skyrius 


Namie Marija su mergaitėm valgė priešpiečius. 

— Labas, tėveli, — pasisveikino vyriausioji mergaitė. - Tėvelis 
parėjo. 

— Ko turit užvalgyti? — paklausė Haris. 

— Turim keptos mėsos, - pasakė Marija. 

— Sako, tavo laivą pavogė, tėveli? 

— Jau rado, — atsakė Haris. 

Marija pažvelgė į jį. 

— Kas rado? — paklausė jinai. 

— Muitininkai. 

— O Hari! - pasakė ji su gailesčiu. 

— Ar ne geriau, kad jį rado, teveli? — paklausė antroji 
mergaitė. 

— Prie stalo mažiau kalbėkit, — atsake jai Haris. — Tai kurgi 
valgis? Ko lauki? 

— Nešu, nešu. 

— Aš skubu, — pasakė Haris. — Vaikai, greičiau baikit valgyt 
ir eikit iš čia. Man reikia pasikalbėti su mama. 

— Teveli, duok pinigų, mes norim šiandien eiti į teatrą. 

— Geriau eitumėt maudytis. Ten nekainuoja. 

— Ai, teveli, maudytis jau šalta, ir mes norim į teatrą. 


— Gerai, — pasakė Haris, — gerai. 

Kai mergaitės išėjo iš kambario, jis paprašė Mariją: 

— Supjaustyk man. 

— Tuojau, mieliausias. 

Ji supjaustė mėsą kaip mažam vaikui. 

— Ačiū, — pasakė Haris. — Nieko, po galais, iš manęs nebėra. 
Iš mūsų mergaičių irgi nedaug džiaugsmo, ar ne? 

— Taip, mieliausias. 

— Juokinga, kad mes neturim nė vieno berniuko. 

— Todėl, kad tu toks vyras. Nuo tokių vyrų visad būna 
mergaitės. 

— Koks aš, po galais, vyras, — pasakė Haris. — Klausyk, aš 
rengiuosi į velnišką reisą. 

— Pasakyk, kaip ten buvo su laivu. 

— Pamatė nuo sunkvežimio. Nuo tų didžiųjų. 

— Sumautas reikalas. 

— Ne sumautas, o suš... 

— O Hari, nekalbek taip namie. 

— Tu dar ne taip kartais kalbi lovoje. 

— Tai kitas dalykas. O prie stalo aš nenoriu girdėt tokių 
žodžių. 

“* 

— O mieliausias, tau tikrai negera, — pasakė Marija. 

— Ne, - atsakė Haris. — Aš tik galvoju. 

— Gerai, galvok. Aš tavim pasitikiu. 

— Ir aš savim pasitikiu. Daugiau niekuo. 

— Tai nepasakysi man? 

— Ne. Tik nesirūpink, kad ir ką išgirstum. 

— Nesirūpinsiu. 

— Klausyk, Marija. Užlipk į viršų ir atnešk mano tomsoną. 


Ir pažiūrėk toj medinėj šovinių dežėj, ar visos apkabos pilnos. 

— Neimk ginklo. 

— Reikia. 

— Dėžutes su šoviniais paimt? 

— Ne. Aš pats negaliu įsidėti šovinių į apkabą. Turiu ketu- 
rias apkabas. 

— Mieliausias, ar tu rengiesi į tokį reisą? 

— Tai bus bjaurus reisas. 

— O Viešpatie, - atsiduso jinai. — O Viešpatie, kaip aš norė- 
čiau, kad tau nereikėtų daryti tokių dalykų. 

— Eik paimk ir atnešk man viską žemyn. Ir išvirk kavos. 

— Einu, — pasakė Marija. Ji pasilenkė per stalą ir pabučiavo 
jį į lūpas. 

— Palik mane vieną, — pasakė Haris. - Man reikia pagalvoti. 

Jis sėdėjo prie stalo ir žiūrėjo į pianiną, bufetą ir radiją, į 
paveikslą „Rugsėjo rytas“, į kupidonus, iškėlusius lankus virš 
galvų, į blizgantį tikro ąžuolo stalą ir blizgančias tikro ąžuolo 
kėdes, į užuolaidas ant langų ir galvojo. Kažin, ar teks kada ra- 
miai gyventi savo namuose? Kodėl dabar man blogiau negu ta- 
da, kai pradėjau? Jeigu prakišiu šitą partiją, ir to nebeturėsiu. 
Ne, velniai rautų! Nė šešiasdešimt dolerių nebeturiu kišenėj, 
neskaitant namo, ir viską statau ant kortos. Nelemtos mergio- 
tės. Nieko geresnio mudu su sene nesugebėjom. Gal berniukai 
išsibaigė joje, kai dar mudu nebuvom pažįstami? 

— Štai, — pasakė Marija, nešdama dėklą už audeklinio dir- 
žo. — Visos pilnos. 

— Reikia eiti, — pasakė Haris. Jis pakėlė sunkų alyva išteplio- 
tą audeklinį deklą, kuriame pūpsojo išardytas automatinis 
šautuvas. — Pakišk po priekine sėdyne. 

— Sudie, — pasakė Marija. 


— Sudie, motin. 

— Aš nesirūpinsiu. Bet tu būk atsargus. 

— Būk gera. 

— O Hari, - pasakė jinai ir stipriai priglaudė jį prie savęs. 

— Leisk. Neturiu laiko. 

Jis paplojo jai per nugarą savo strampu. 

— Jūrų vėžlys, — pasakė jinai. — O Hari. Būk atsargus. 

— Reikia eiti. Sudie, motin. 

— Sudie, Hari. 

Ji žiūrėjo, kaip jis išeina iš namų, aukštas, tiesus, plačių pe- 
čių, siaurų klubų; iš judesių, galvojo ji, vis dar panašus į žverį, 
greitas, vikrus ir dar nesenas, jis taip lengvai ir eikliai eina, gal- 
vojo ji, ir kai jis sėdosi į automobilį, ji pamatė jo šviesius, nuo 
saulės išblukusius plaukus, veidą su plačiais mongoliškais skruos- 
tikauliais, siauras akis, įlaužtą nosį, plačią burną ir apvalų smak- 
rą, ir kai sėsdamas į automobilį, jis šyptelėjo jai, jinai pravirko. 
Prakeiktas veidas, galvojo jinai. Kai tik pamatau tą jo prakeiktą 


veidą, man norisi verkti. 


VII skyrius 


Trys turistai sėdėjo pas Fredį prie baro, ir Fredis pilstė jiems 
gerimus. Vienas buvo labai aukštas, liesas, plačių pečių vyras su 
šortais ir storų stiklų akiniais, įdegęs, su trumpais rusvais ūsiu- 
kais. Jo draugė buvo garbanota blondinė trumpai vyriškai kirp- 
tais plaukais, nešvaria oda, iš veido ir figūros panaši į imtyninin- 
kę. Irgi su šortais. 

— Oi, eikit po paraliais, — sakė jinai trečiajam turistui, pa- 


purtusio raudono veido vyriškiui su rūdžių spalvos ūsais, balta 

drobine kepure žaliu priekakčiu; kalbėdamas jis kažkaip keistai 
judino lūpas, lyg turėtų ką karšta burnoj. 

— Kaip žavinga, — sake vyriškis žaliu priekakčiu. — Aš nebu- 
vau girdėjęs šio posakio šnekamojoj kalboj. Maniau, kad tai ar- 
chaizmas arba vartojamas nebent e... tam tikroj spaudoj, bet ne 
literatūrinėje kalboje. 

— Po paraliais, po paraliais, — kartojo imtynininkė koketiš- 
kumo priepuoly, maloningai leisdama jam pasigrožėti spuoguo- 
tu jos profiliu. | 

— Kaip gražu, — kartojo vyriškis žaliu priekakčiu. — Jūs taip 
žavingai jį ištariate. Ar kartais tai ne brukliniškas posakis? 

— Nepaisykit, ką ji šneka. Ji mano žmona, — tarė aukštasis 
turistas. — Ar judu pažįstami? 

— O, po paraliais jį ir po paraliais pažintį su juo! — pasakė 
žmona. — Kaip laikotės? 

— Neblogai, — atsakė vyriškis žaliu priekakčiu. — O jūs? 

— Ji tai puikiausiai, — įsiterpė aukštasis. — Pamatytumėt... 

Kaip tik tada įėjo Haris, ir aukštojo turisto žmona pasake: 

— O, koks nuostabus. Tokio aš ir norėjau. Nupirk man, tėtuk. 

— Man reikia su tavim pasikalbėti, - pasakė Haris Fredžiui. 

— Drožk tiesiai ir ką tik nori, - pertarė aukštojo turisto žmona. 

— Užsičiaupk, tu šliundra, — pasakė Haris. — Eikš į galinį 
kambarį, Fredi. Kambaryje už baro prie stalo jo laukė Gražbylys. 

— Sveikas, šefe, — pasisveikino jis su Hariu. 

— Užsičiaupkit, — atsakė Haris. 

— Klausyk, — pradėjo Fredis. — Liaukis. Taip negalima. Ne- 
galima padorioj vietoj taip burnoti. Negalima padorioj vietoj 
damą vadinti šliundra. 


— Šliundra, — pakartojo Haris. — Girdėjai, ką ji man sakė? 


103 


Ernest Hemingway 


— Vis tiek, į akis žmogaus taip niekas nevadina. 

— Gerai. Atnešėt pinigus? 

— O kaipgi, - pasakė Gražbylys. — Kaip aš galėjau neatnešti? 
Ar aš sakiau, kad neatnešiu? 

— Parodykit. 

Gražbylys padavė jam pinigus. Haris suskaičiavo dešimt ban- 
knotų po šimtą ir keturis po dvidešimt. 

— Turėjo būti tūkstantis du šimtai. 

— Atskaityti mano komisiniai. 

— Duokit šen visus. 

— Ne. 

— Duokit. 

— Nekvailiok. 

— Na, palauk, parazite. 

— Liaukis, smarkuoli, - pasakė Gražbylys. - Nebandyk jėga 
atimti, nes aš jų Čia neturiu. 

— Aha, - tarė Haris. — Kaip aš pirma nepagalvojau. Klau- 
syk, Fredi. Tu mane seniai pažįsti. Aš žinau, kad tavo laivas 
vertas tūkstančio dviejų šimtų. Čia trūksta šimto dvidešimt. 
Imk šituos ir surizikuok likusiais šimtu dvidešimt ir nuomos 
mokesčiu. 

— Tai bus trys šimtai dvidešimt, — pasakė Fredis. Tokia su- 
ma rizikuoti jam buvo nejuokai, ir jį išmušė prakaitas vien pa- 
galvojus apie tai. 

— Aš turiu automobilį ir radiją namie už tokią sumą. 

— Galėčiau raštu patvirtinti užstatą, — pasiūlė Gražbylys. 

— Nereikia man jokių raštų, — atsakė Fredis. Jį vėl išmušė 
prakaitas, ir jo balsas buvo netvirtas. Paskui jis tarė: — Gerai. 
Surizikuosiu. Bet dėl Dievo meilės, Hari, saugok laivą. 


— Saugosiu kaip savo. 

— Savo tu praradai, — pasakė Fredis, ir jį dar smarkiau ėmė 
mušti prakaitas tai prisiminus. 

— Aš būsiu atsargus. 

— Padėsiu pinigus į savo seifą banke, — pasakė Fredis. 

Haris pažvelgė į Gražbylį. 

— Patikima vieta, — tarė jis ir šyptelėjo. 

— Šeimininke! — pašaukė kažkas iš baro. 

— Tave šaukia, —- pasakė Haris. 

— Šeimininke! — pašaukė vėl. 

Fredis nuėjo į barą. 

— Tas žmogus mane įžeidė, — išgirdo Haris spigų balsą, bet 
kalbėjo toliau su Gražbyliu. 

— Aš lauksiu prieplaukoje, gatvės gale. Tai maždaug už pu- 
sės kvartalo. 

— Gerai. 

— Tada viskas. 

— Gerai, šefe. 

— Joks aš jums šefas. 

— Kaip sau norit. 

— Aš ten būsiu nuo keturių valandų. 

— Daugiau nieko? 

— Jie turi laivą patys užimti, suprantat? Aš nieko nežinau. Aš 
tikrinu variklį. Aš reisui nepasirengęs. Išsinuomojau jį iš Fre- 
džio mėgėjams vežioti. Jie turi man pagrasinti revolveriu, kad 
paleisčiau variklį, ir patys nupjauti lynus. 

— O kaip Fredis? Jūs jam nesakėte, kad nuomojat mėgėjams 
vežioti? 

— Fredžiui aš pasakysiu. 

— Nepatarčiau. 


— Pasakysiu. 

— Nepatarčiau. 

— Klausykit, aš nuo pat karo esu turėjęs reikalų su Fredžiu. 
Du kartus mudu buvome kompanionais ir niekad nepasitaikė 
jokių nesusipratimų. Jūs žinot, kiek aš jam prekių esu vežiojęs. 
Iš viso miesto sukčių jis vienintelis, kuriuo aš pasitikru. 

— Aš niekuo nepasitikėčiau. 

— Kur jūs pasitikėsit! Kiekvienas pagal save sprendžia. 

— Ne apie mane dabar kalba. 

— Gerai. Eikite pas savo draugus. O kokią legendą sukurpėt? 

— Jie kubiečiai. Aš sutikau juos užkandinėj. Vienam reikėjo 
pagelbėti pasiimti pinigų pagal patvirtintą čekį. Kas čia bloga? 

— Ir jūs nieko nepastebėjot? 

— Ne. Aš susitariau su jais susitikti banke. 

— Kas juos atveš? 

— Taksi. 

— O taksistas ką pagalvos — kad jie smuikininkai, ar ne? 

— Rasim tokį, kuris negalvoja. Mieste tokių kiek nori. Kad ir 
Cheisusas. 

— Cheisusas nekvailas. Tik iš jo plepalų taip atrodo. 

— Pasakysiu jiems, kad pasiieškotų kur kvailesnio. 

— Imkit tokį, kuris neturi vaikų. 

— Visi jie turi vaikų. Ar teko jums kada sutikti bevaikį taksistą? 

— Parsidavėlis prakeiktas! 

— Bet žmogaus aš nesu nužudęs, — atsakė jam Gražbylys. 

— Ir nebenužudysit. Gerai, eime iš čia. Su jumis pabuvus 
utėlės apipuola. 

— Gal pats jų turi. 

— Ar jos atsiranda nuo kalbėjimo? 

— Jeigu neužsiklijuoji burnos. 


— Tai užsiklijuokit savo. Aš einu išgerti, —- pasakė Haris. 

Priekiniam kambary trys turistai tebesedėjo ant aukštų ta- 
burečių. Kai Haris priėjo prie baro, moteriškė nusisuko, 
demonstruodama savo pasibjaurėjimą. 

— Ko gersi? — paklausė Fredis. 

— Ką dama geria? — paklausė Haris. 

— Cuba libre. 

— Tai man duok grynos. 

Aukštasis turistas su rusvais ūsiukais ir storų stiklų akiniais 
prikišo savo platų veidą su tiesia nosimi prie Hario: 

— Kaip jūs drįsote taip kalbėti su mano žmona? 

Haris nužvelgė jį nuo galvos iki kojų ir pasakė Fredžiui: 

— Kas čia pas tave dedasi? 

— Aš klausiu, — pakartojo aukštasis. 

— Nusiraminkit, — pasakė jam Haris. 

— Su manim juokų nekrėskit. 

— Klausykit, — pasakė jam Haris, - atvažiavot čia pasitaisyti 
ir pailsėti, ar ne? Tai ir nusiraminkit. 

Ir išėjo. 

— Reikėjo turbūt užduoti jam, — pasakė aukštasis turistas. — 
Kaip tau atrodo, brangioji? 

— O, kad aš būčiau vyras, — atsakė žmona. 

— Daug pasiektumėt su tokia figūra, — tarstelėjo turistas su 
žaliu priekakčiu į savo bokalą. 

— Ką jūs pasakėte? — paklausė aukštasis. 

— Aš pasakiau, kad jūs galite sužinoti jo pavardę ir adresą, 
parašyti jam laišką ir išdėstyti savo nuomonę apie jį. 

— Klausykit, po galais! Kaip jūsų pavardė? Jūs čia šaipotės iš 
manęs, ar ką? 

— Galite vadinti mane profesoriumi Makvolsiu. 


— Mano pavardė Laftonas, — pasakė aukštasis. — Aš rašytojas. 


107 


Ernest Hemingway 


— Labai malonu susipažinti, — tarė profesorius Makvolsis. — 
Ir dažnai jūs rašote? 

Aukštasis turistas apsidairė. 

— Eikim iš čia, brangioji, - pasakė jis. — Cia visi akiplėšos 
arba puspročiai. 

— Čia nepaprasta vietelė, — kalbėjo profesorius Makvolsis. — 
Nuostabi, iš tiesų. Ją vadina Amerikos Gibraltaru, ir jinai trim 
šimtais septyniasdešimt penkiom myliom įpiečiau negu Kairas, 
Egipte. Bet vienintelis dalykas, ką aš čia suspėjau apžiūrėti — 
šitas baras. Puikus baras, jei norite žinoti. 

— Aš matau, kad jūs tikrai protesorius, - pasakė žmona. — Ir 
žinot, jūs man patinkat. 

— Jūs man taip pat, meilute, — tarė profesorius Makvolsis. — 
Bet man metas eiti. 

Jis atsistojo ir išėjo ieškoti savo dviračio. 

— Čia visi puspročiai, - pasakė aukštasis. - Gal dar po vieną, 
brangioji? 

— Man patiko tas profesorius, — tarė žmona. — Jis labai ma- 
lonus. 

— O tas kitas... 

— O, to nuostabiai gražus veidas, - pasakė žmona. - Jis pana- 
šus į totorių. Gaila, kad toks akiplėša. Jis kaip koks Čingischa- 
nas. Ak, koks jis didelis. 

— Jis be vienos rankos, — tarė jos vyras. 

— Aš nepastebėjau, — atsakė žmona. — Gal dar po vieną? 
Įdomu, ką dar čia pamatysime. 

— Gal Tamerlaną? 

— Ak, koks tu išsilavinęs, — pasakė žmona. — Bet man gana ir 
to Čingischano. Kodėl profesoriui taip patiko, kai aš sakiau „po 


paraliais ? 

— Nežinau, brangioji, — atsakė Laftonas, rašytojas. — Man 
tai niekad nepatiko. 

— Matyt, aš jam patikau tokia, kokia esu, — tarė žmona. — 
Ak, koks jis malonus. 

— Tu dar tikriausiai jį pamatysi. 

— Jūs visados j; pamatysite, kada tik užeisite čia, — įsiterpė 
Fredis. — Jis čia gyvena. Jau kokios dvi savaitės, kaip čia. 

— O kas tas toks, kuris taip nemandagiai kalbėjo? 

— Tas? A, jis vietinis. 

— Kuo jis verčiasi? 

— Viskuo po truputį, — atsake jai Fredis. — Jis žvejys. 

— Kaip jis neteko rankos? 

— Nežinau. Susižeidė, rodos. 

— Ak, koks jis gražus, — pasakė turisto žmona. 

Fredis nusijuokė: 

— Visaip girdėjau apie jį sakant, bet taip dar niekas nesakė. 

— Argi jums ne gražus jo veidas? 

— Kur jau ten, madam, - atsakė Fredis. — Jo veidas kaip 
kumpis, ir dar įlaužta nosim. 

— Vaje, kokie tie vyrai kvaili! — tarė turisto žmona. — Jis ma- 
no išsapnuotasis. 

— Prastus sapnus sapnuojat, — pasakė Fredis. 

Tuo metu rašytojas sedėjo kvailoku veidu, kuris pasikeisda- 
vo, kai jis susižavėjęs pažvelgdavo į savo žmoną. Tik rašytojas 
arba viešųjų darbų valdininkas gali turėti tokią žmoną, galvojo 
Fredis. Viešpatie, kokia baidyklė! 

Kaip tik tada įėjo Elbertas. 

— Kur Haris? 

— Į prieplauką nuėjo. 

— Ačiū, — pasake Elbertas. 

Jis išėjo, o rašytojas su žmona tebesėdėjo, ir Fredis, stovėda- 
mas už baro, nerimavo dėl savo laivo ir galvojo, kaip įskausta 
kojas nuo stoviniavimo visą dieną. Jis pasidarė medines groteles 
ant cementinių grindų, bet ne ką geriau. Kojas nepaliauja skau- 
dėti. Bet jam gerai einasi, geriau negu kam kitam mieste, ir pri- 
dėtinių išlaidų nedaug. Ta moteriškė tikra kūtvėla, kaip kažin 
ką. Ir koks jau čia vyras, kad gyvena su tokia. Aš nė užsimerkęs 
negalėčiau, galvojo Fredis. Nė su skolintu. Bet jie geria tik kok- 
teilius, ir brangius. Tai šis tas. 

— Taip, sere, — atsakė jis. —- Tuojau. 

Įėjo nudegęs, šviesiaplaukis, dailiai nuaugęs vyras su jūrini- 
ke ir chaki spalvos šortais ir labai graži jauna moteris su plonų 
baltu megztuku ir tamsiai mėlynom kelnėm. 

— O, ką aš matau! — Laftonas net atsistojo. —- Ričardas Gor- 
donas su žaviąja ponia Helina. 

— Sveikas, Laftonai, — pasisveikino Ričardas Gordonas. — Ar 
nematete čia tokio girtuoklio profesoriaus? 

— Jis ką tik išėjo, — pasakė Fredis. 

— Nori vermuto, širdele? — paklausė Ričardas Gordonas sa- 
vo žmoną. 

— Jeigu ir tu gersi, — atsakė jinai. Paskui pasisveikino su abiem 
Laftonais. — Man dvi dalis prancūziško ir vieną itališko, Fredi. 

Ji atsisėdo ant aukštos taburetės pariesdama kojas ir nukrei- 
pė žvilgsnį į gatvę. Fredis žiūrėjo į ją susižavėjęs. Jam jinai buvo 
gražiausia moteris iš gyvenančių šią žiemą Ki Veste. Gražesnė 
netgi už tą garsiąją gražuolę ponią Bredli. Ponia Bredli jau pra- 
dėjo tukti. Šita mergina buvo dailaus airiško veidelio, jos tam- 
sios garbanos kone siekė pečius, veido oda lygi, skaisti. Fredis 


žiūrėjo į jos tamsią rankutę, laikančią taurę. 

— Kaip darbai? — paklausė Laftonas Ričardą Gordoną. 

— Neblogai, — atsakė Gordonas. — O kaip jūsų? 

— Džeimsas nenori dirbti, - pasakė ponia Lafton. - Jis tiktai 
geria. 

— Sakykit, kas per vienas tas profesorius Makvolsis? — pa- 
klausė Laftonas. 

— Kažkoks ekonomistas, rodos, metinėse profesoriaus atos- 
togose, ar kaip ten. Jis Helinos bičiulis. 

— Jis man irgi patiko, — pasakė ponia Lafton. 

— Jis man pirmiau pradėjo patikti, — juokais pareiškė Heli- 
na Gordon. 

— O, galite jį sau turėtis, — pasakė ponia Lafton. — Tokios 
gerutės mergytės visad gauna, ko nori. 

— Todėl mes ir gerutės, — tarė Helina Gordon. 

— Man dar vieną vermuto, — užsisakė Ričardas Gordonas. — 
Gal išgersim? — paklausė jis Laftoną. 

— Kodėl ne, - pasakė Laftonas. — Sakykit, jūs einat rytoj į tą 
Bredlių keliamą puotą? 

— Žinoma, jis eina, - pasakė Helina Gordon. 

— Man ji, žinote, patinka, — tarė Ričardas Gordonas. — La- 
bai įdomi ir kaip moteris, ir kaip socialinis reiškinys. 

— Ak, — atsiduso ponia Lafton. — Jūs taip mokate kalbėti, 
kaip ir profesorius. 

— Nedemonstruok savo neišsilavinimo, brangioji, — pasakė 
Laftonas. 

— Ar su socialiniais reiškiniais miegama? — paklausė Helina 
Gordon, žiūrėdama pro atdaras duris. 

— Nekalbėk nesąmonių, - pasakė Ričardas Gordonas. 


— Aš tik noriu sužinoti, ar tai irgi būtina rašytojui patirti? 

— Rašytojas turi žinoti viską, — pasakė Ričardas Gordonas. — 
Jis negali riboti savo gyvenimo patyrimo pagal buržuazinės 
normas. 

— Ak taip, — tare Helina Gordon. — O ką turi daryti rašytojo 
žmona? 

— O, daug ką, - pasakė ponia Lafton. — Ak, kad jūs būtu- 
mėt mačiusi vyrą, kuris ką tik buvo čia atėjęs ir įžeidė mudu su 
Džeimsu. Jis buvo stačiai šiurpą keliantis. 

— Reikėjo man jį primušti, — pasakė Laftonas. 

— Jis tikrai kėlė šiurpą, —- pakartojo ponia Lafton. 

— Aš einu namo, — pasakė Helina Gordon. — Eini, Dikai? 

— Dar kol kas pasiliksiu mieste, — atsake Ričardas Gordonas. 

— Taip? — paklausė Helina Gordon, žiūrėdama į veidrodį 
už Fredžio nugaros. 

— Taip, — atsakė Ričardas Gordonas. 

Fredis, žiūrėdamas į ją, pagalvojo, kad ji tuoj pravirks. Jis 
nenorėjo, kad jinai čia verktų. 

— Gal dar nori ko išgerti? — paklausė ją Ričardas Gordonas. 

— Ne, — papurtė galvą jinai. 

— Klausykit, kas jums yra? — paklausė ponia Lafton. — Ar 
jums čia nelinksma? 

— Baisiai linksma, — atsakė Helina Gordon. — Bet turbūt vis 
tiek eisiu namo. 

— Aš anksti grįšiu, — pasake Ričardas Gordonas. 

— Gali nesiskubint, — tarė jinai. 


Ji išėjo. Ji nepravirko. Ir Džono Makvolsio ji taip pat nerado. 

VIII skyrius 


Haris Morganas atvažiavo į prieplauką, kur stovėjo Fredžio 
laivas, apsidairė, pakėlė priekinę sėdynę, ištraukė plokščią, aly- 
va primirkusį audeklinį deklą ir įmetė į kokpitą. 

Jis įlipo pats ir, pakėlęs motorinės liuką, paslėpė automatą 
tarp variklių. Tada atidarė vožtuvus ir paleido abu variklius. 
Dešinysis po poros minučių ėmė lygiai tuksėti, bet kairysis vis 
užsikirsdavo ant antro ir ketvirto cilindrų. Apžiūrėjęs pamatė, 
kad žvakės įtrūkusios, paieškojo atsarginių, tačiau nerado. 

Reikia naujų žvakių ir benzino, pagalvojo jis. 

Pasilenkęs prie variklių, jis atsagstė dėklą ir sudėjo automa- 
tą. Susirado du plataus diržo galus ir keturis varžtus, įpjovęs 
keliose vietose diržą, pritaise po kokpito grindim į kairę nuo 
liuko dvi kilpas automatui pakabinti; kaip tik ties kairiuoju va- 
rikliu. Automatas kabojo sūpuodamasis tarsi lopšy, ir parinkęs 
iš keturių apkabų, kurios buvo deklo kišenėje, jis įstatė vieną į 
automatą. Atsiklaupęs tarp variklių, pabandė pasiekti automa- 
tą. Užteko poros judesių. Vienu atkabini kilpą, laikančią auto- 
matą per buožę, kitu ištrauki jį iš antros kilpos. Jis pabandė, ir 
buvo visai nesunku, netgi viena ranka. Nustūmė jungiklį iš pu- 
siau automatinio veikimo į automatinį ir patikrino, ar saugiklis 
nuleistas. Paskui vėl pakabino automatą. Jis nesugalvojo, kur 
padėti atsargines apkabas, todel pastūmė dėklą po benzino ba- 
ku, kad galėtų lengvai pasiekti, apkabas atsukęs storgaliais į sa- 
ve. Jei tik pasitaikys proga čia nulipti, kai jau būsim išplaukę, 
galėsiu įsidėt porą į kišenę. Geriau jų prie savęs neturėti, kad 
nekaukšteltų nelemtosios į ką nors. 

Jis atsistojo. Diena išpuolė graži, ne per šalta, pūtė silpnas 


šiaurys. Tikrai puiki diena. Buvo atoslūgis, ir ant polių prie pat 

kranto tupėjo du pelikanai. Tamsiai žalias žvejų kateris prapūš- 
kavo pro šalį link žuvų turgaus, vairagaly, laikydamas rumpelį, 
sėdėjo negras žvejys. Haris pažiūrėjo į vandenį, lygų, slūgstantį 
pavėjui nuo kranto, pilkai mėlyną popiečio saulėje, į smėlio sa- 
lą, supiltą, kai greta buvo gilinamas dugnas. Ties ja skraidė bal- 
tos žuvėdros. 

Bus gera naktis, pagalvojo Haris. Bus puiki naktis plaukti. 

Jis truputį suprakaitavo, besidarbuodamas prie variklių, ir 
atsitiesęs nusišluostė skuduru veidą. 

Prieplaukoje stovėjo Elbertas. 

— Klausyk, Hari, — tarė jis. — Gal vis dėlto tu mane pa- 
imtum? 

— Kas atsitiko? 

— Mes dabar dirbsim prie viešųjų darbų po tris dienas per 
savaitę. Aš tik šįryt sužinojau. Man reikia ko nors kito. 

— Gerai, — tarė Haris. Jis vel apsigalvojo. — Gerai. 

— Tai puiku, — pasakė Elbertas. — Aš bijojau savo senei į akis 
pasirodyti. Ji man per pietus tokią pirtį užkūrė, tarsi aš būčiau 
sutrumpinęs tą darbo savaitę. 

— Kas tai tavo senei? Ko tu jos neapkuli? — linksmai paklausė 
Haris. 

— Pabandytum ją apkulti, — pasakė Elbertas. — Pažiūrėčiau, 
ką ji tau pasakytų. Mano senė žodžio už dantų neieško. 

— Klausyk, Elai, — pasakė jam Haris. —- Imk mano mašiną, 
važiuok į uosto geležies krautuvę ir nupirk šešias žvakes kaip 
šita. Paskui paimk už dvidešimt centų ledo ir kokia dešimt kefa- 
lių. Nupirk dvi dėžutes kavos, keturias mėsos, du kepaliukus 
duonos, truputį cukraus ir dvi dėžutes kondensuoto pieno. Už- 
suk pas Sinklerį ir pasakyk, kad atvežtų čia pusantro šimto galo- 


nų benzino. Grįžk kuo greičiau ir pakeisk kairiojo variklio an- 

trą ir ketvirtą žvakę, skaičiuojant nuo smagračio. Tegul palau- 
kia arba tegu ieško manęs pas Fredį. Ar atsiminsi? Rytoj plau- 
kiame su mėgėjais žvejoti tarpūnų. 

— Kad jau per šalta tarpūnams žvejoti, —- pasakė Elbertas. 

— Mano mėgėjai sako, kad ne, - atsakė Haris. 

— Gal paimti dvylika kefalių? — paklause Elbertas. — Jeigu 
kartais lydekos užpultų? Dabar čia pakrantės knibžda lydekų. 

— Paimk dvylika. Bet kad per valandą grįžtum ir benzino 
būtų pripilta. 

— Kam tau tiek benzino? 

— Gali tekt plaukiot iki vėlumos, paskui nebus kada prisipilti. 

— O kur tie kubiečiai, kuriuos žadėjai vežti? 

— Nieko daugiau apie juos negirdėjau. 

— Ten tai geras buvo darbas. 

— Šitas irgi neblogas. Na, judėk. 

— Kiek aš gausiu už darbą? 

— Po penkis už dieną, - pasakė Haris. - Jei nenori, nereikia. 

— Gerai, — pasakė Elbertas. — Kokios, sakei, žvakės? 

— Antra ir ketvirta nuo smagračio, - pasakė jam Haris. 

Elbertas linktelėjo. 

— Gal neužmiršiu, — pasakė jis. 

Jis įlipo į automobilį, apsisuko ir nuvažiavo gatve. 

Haris, stovėdamas laive, galėjo gerai matyti Pirmojo valsty- 
binio kredito banko mūrą ir didžiąsias duris. Jis buvo visai ne- 
toli, už kokio kvartalo nuo prieplaukos. Šoninių durų Haris 
nematė. Jis pažvelgė į laikrodį. Buvo kelios minutės po dviejų. 
Jis uždarė motorinės liuką ir išlipo į prieplauką. Ne, dabar kas 
bus, tas, pagalvojo jis. Aš padariau viską, ką galėjau. Eisiu pasi- 
šnekėt su Fredžiu, paskui sugrįšiu ir lauksiu. Iš prieplaukos jis 


pasuko į dešinę skersgatviu, kad nereikėtų eiti pro banką. 

IX skyrius 


Atėjęs pas Fredį, jis norėjo jam viską pasakyti, bet negalėjo. 
Bare nieko nebuvo, jis sėdėjo ant taburetės ir norėjo pasakyti, 
bet tai buvo neįmanoma. Kai jau buvo bepraveriąs burną, pa- 
juto, kad Fredis nesileis. Seniau gal ir būtų, dabar tikrai ne. O 
gal ir seniau nebūtų. Tik tada, kai jis pagalvojo, kaip čia Fre- 
džiui pasakyti, tik tada suprato, kaip tai negerai. Galėčiau pasi- 
likti čia, pagalvojo jis, ir tada nieko nebūtų. Aš galėčiau pasilikti 
čia, išgerti dar kelias porcijas ir įkaušti. Ir būtų viskas. Tik mano 
automatas laive. Bet niekas, be mano senės, nežino, kad jis ma- 
no. Aš jį parsivežiau iš Kubos, iš vieno reiso, kai dar anais daly- 
kais užsiiminėjau. Niekas nežino, kad aš jį turiu. Galėčiau da- 
bar pasilikti čia, ir būtų viskas. Bet iš ko, po velnių, gyvenu? Iš 
kur paimti pinigų Marijai ir mergaitėms išlaikyti? Nei laivo, nei 
kapitalo, nei išsilavinimo. Ką gali dirbti viena ranka? Tik su pau- 
tais žaisti. Aš galėčiau pasilikti čia ir išgerti dar, na, kokias pen- 
kias porcijas, ir tuo viskas baigtųsi. Paskui būtų per vėlu. Aš 
galėčiau nieko nedaryti ir praleisti progą. 

— Duok išgerti, — pasakė jis Fredžiui. 

Galėčiau parduoti namą ir išsinuomoti butą, kol atsirastų 
kokio nors darbo. Kokio darbo? Jokio darbo. Jokio darbo nėra. 
Galėčiau nueiti į banką ir pranešti, bet ką aš gaučiau? Ačiū. 
Žinoma. Ačiū. Vieni šunsnukiai kubiečiai be jokio reikalo šau- 
dė į mane, kai vežiau krovinį, per juos netekau rankos, kiti šun- 
snukiai amerikiečiai atėmė man laivą. O dabar dar palikti be 
namų už ačiū? Ne jau, tiek to. Velniop, galvojo jis. Man nėra iš 
ko rinktis. 

Jis norėjo pasakyti Fredžiui, kad nors kas žinotų, ką jis keti- 


na daryti. Bet negalėjo, nes suvokė, kad Fredis nesileis. Jis da- 

bar nemažai pinigo uždirba. Dieną pas jį nedaug lankytojų, 
bet užtat paskui baras pilnas iki dviejų nakties. Fredžio kišenėj 
vėjai nešvilpauja. Haris žinojo, kad jis nesileis. Aš turiu tai pa- 
daryti vienas, galvojo jis, su tuo nelemtu skurdžium Elbertu. 
Viešpatie, koks jis atrodė alkanas, kai stovėjo prieplaukoj, al- 
kanesnis nei kada nors. Yra končų, kurie geriau badu dvės, bet 
nevogs. Kiek dabar tokių mieste su gurgiančiais pilvais. Bet jie 
piršto nepajudins. Geriau badmiriauja taip iš lėto diena po die- 
nos. Kaip pradėjo nuo pat gimimo; ne visi, žinoma. 

— Klausyk, Fredi, — pasakė jis. — Man reikia poros butelių. 

— Ko? 

— Bakardžio. 

— Gerai. 

— Tik atkimšk, gerai? Tu žinai, kad aš išsinuomojau tavo 
laivą keliems kubiečiams perplukdyti. 

— Sakei. 

— Nežinau, kada jie plauks. Gal šiąnakt. Man dar nepranešė. 

— Laivas tvarkingas, gali plaukti kada nori. Naktis bus gera, 
jei šiandien teks. 

— Jie kažką kalbėjo, kad šiandien norėtų dar pažvejoti. 

— Ant denio yra, ko reikia, jeigu pelikanai neišnešiojo. 

— Tebėra. 

— Tai gerai, laimingos kelionės, — pasakė Fredis. 

— Ačiū. Duok dar vieną butelį. 

— Ko? 

— Viskio. 

— Tu juk geri bakardį. 

— Tą gersiu, jei sušalsiu plaukdamas. 

— Tau bus visą laiką pavėjui, - pasake Fredis. - Tokią nakų 


ir aš norėčiau plaukti. 

— Puiki naktis bus, kaip kažin ką. Tai duodi man dar butelį? 

Kaip tik tada įėjo aukštasis turistas su žmona. 

— O, mano išsapnuotasis, — pasakė jinai ir atsisėdo ant tabure- 
tės greta Hario. 

Jis pažvelgė į ją ir atsistojo. 

— Aš dar užeisiu, Fredi, — pasakė jis. - Einu dabar prie laivo, 
jeigu jie sumanytų žvejoti. 

— Neišeikit, — pasakė turisto žmona. — Prašom neišeiti. 

— Nekvailiok, - pasakė Haris ir išėjo. 

Ričardas Gordonas žingsniavo į didelę Bredlių žiemos vilą. 
Jis tikėjosi, kad ponia Bredli bus viena. Tikriausiai viena. Ponia 
Bredli kolekcionavo rašytojus kaip ir jų knygas, bet Ričardas 
Gordonas to dar nežinojo. Jo žmona tuo metu pajūriu traukė 


namo. Ji nesutiko Džono Makvolsio. Gal jis eis pro jų namą. 


X skyrius 


Elbertas jau laukė laive, ir benzino buvo pripilta. 

— Aš paleisiu variklį ir pažiūrėsiu, kaip tie du cilindrai vei- 
kia, — pasake Haris. —- Sudėjai maistą? 

— Taip. 

— Tai papjaustyk masalo. 

— Stambiai? 

— Stambiai. Tarpūnams. 

Elbertas vairagaly pjaustė masalą, o Haris prie šturvalo šil- 
dė variklius, kai kažkas pokštelėjo lyg įjungus atbulinį bėgį. 
Jis pažvelgė į gatvę ir pamatė, kaip iš banko išbėgo žmogus. 
Rankoje jis turėjo revolverį. Paskui pranyko iš akių. Išbėgo du 


vyrai su odiniais portfeliais ir revolveriais ir nubėgo į tą pačią 

pusę. Haris pažvelgė į Elbertą, užsiėmusį masalo pjaustymu. 
Tuo tarpu ketvirtasis, tas didysis, atbulas išniro pro banko du- 
ris, atstatęs tomsoną, ir kai jis traukėsi tolyn nuo durų, banke 
pratisai sukaukė sirena; Haris pamatė, kaip automato vamz- 
dis pradėjo strykt strykt strykt šokinėti ir išgirdo ta ta ta ta, 
tankų ir duslų pro sirenos kauksmą. Žmogus apsisuko ir lei- 
dos: bėgti, dar kartą iššovęs į banko duris, ir kai Elbertas atsi- 
tiesė vairagaly ir suriko: „Viešpatie, banką plėšia! Viešpatie, 
ką darytu?“, Haris išgirdo skersgatvyje burzgiant automobilį ir 
pamatė fordą, sukantį į prieplauką. 

Trys kubiečiai sėdėjo užpakaly ir vienas prie vairuotojo. 

— Kur laivas? — suriko kažkuris ispaniškai. 

— Štai, kvaily, — atsakė kitas. 

— Čia ne tas laivas. 

— Kapitonas tas. 

— Greičiau. Greičiau, velniai rautų! 

— Lipk lauk, — pasakė vienas kubietis vairuotojui. — Rankas 
aukštyn! 

Kai tas išlipo iš automobilio, jis užkišo peilį jam už diržo ir, 
patraukęs į save, perpjovė diržą ir kelnes beveik iki kelių. Nu- 
traukęs kelnes pasakė: 

— Ne iš vietos. 

Tie du, kurie turėjo portfelius, sviedė juos į kokpitą, ir visi 
keturi stumdydamiesi suvirto į laivą. 

— Judam! - riktelėjo vienas. 

Didysis su automatu bakstelėjo vamzdžiu Hariui į nugarą. 

— Greičiau, kapitone, — paragino jis. — Pirmyn. 

— Ramiau, — pasakė Haris. - Nusuk tą į šalį. 

— Atriškit lynus, — riktelėjo didysis. — Ei tu! — Elbertui. 

— Palauk, Hari, - pasakė Elbertas. — Juk tai banko plešikai. 

Didysis kubietis atsisuko ir mostelėjęs automatu nusitaikė į 
Elbertą. 

— Ei, ne! Ne! — pasakė Elbertas. — Ne! 

Vamzdis buvo taip arti jo krūtinės, kad kulkos tik čiaukšt ir 
susmigo, lyg kas būtų botagu triskart sukirtęs. Elbertas suklupo 
ant kelių, akis išplėtęs, išsižiojęs. Tarsi darsyk norėdamas pakar- 
toti: „Ne!“ 

— Apsieisi be padėjėjo, — pasakė didysis kubietis, — tu viena- 
ranki šunsnuki! — paskui ispaniškai: - Nupjaukit lynus peiliu, — 
ir angliškai: — greičiau. Judam! — paskui vel ispaniškai: — Įrem- 
kit jam į nugarą revolverį! — ir angliškai: — Greičiau. Plaukiam. 
Aš tau galvą nunešiu. 

— Plaukiam, — pasakė Haris. 

Vienas iš tų dviejų į indėnus panašių kubiečių įrėmė revol- 
verį jam į šoną, kur nebuvo rankos. Vamzdis beveik lietė kablį. 

Gręždamasis nuo kranto ir sukdamas šturvalą sveikąja ran- 
ka, jis pažvelgė atgal, kad neužkliudytų polių, ir pamatė vaira- 
galy Elbertą, suklupusį kraujo klane, su nusvirusia dabar ant 
šono galva. Prieplaukoj stovėjo fordas ir storas vairuotojas vie- 
nom apatinėm, viršutinės nusmukusios ant kulnų, rankos virš 
galvos, išsižiojęs taip pat plačiai, kaip Elbertas. Gatvėje vis dar 
nieko nebuvo matyti. 

Poliai prašliaužė pro šalį, laivas išplaukė iš prieplaukos ir pro 
švyturį leidosi uosto vartų link. 

— Varyk, — pasakė didysis kubietis. —- Spausk visu pirmyn. 

— Atitraukit revolverį, — tarė Haris. Galėčiau užvesti laivą 
ant Krautišo seklumos, galvojo jis, bet aišku, kad tas prakeiktas 
kubietis nudėtų mane. 

— Spausk, — pasakė didysis kubietis. Paskui ispaniškai: — 
Gulkit. Kapitono neišleiskit iš akių. 

Jis pats atsigulė vairagaly, nutraukęs Elbertą į kokpitą. Kiti 
trys išsitiesė kniūbsti kokpite. Haris sėdėjo prie šturvalo. Žiūrė- 
damas į priekį, jis vedė laivą iš uosto, pro jachtų prieplauką su 
skelbimų lenta ir žaliu signalinių švyturiuku, pro molą, paskui 
pro tvirtovę, pro raudoną švyturiuką, paskui atsigręžė. Didysis 
kubietis, išsiėmęs iš kišenės žalią šovinių dėžutę, kišo šovinius į 
apkabas. Automatas gulėjo greta jo, ir jis grūdo šovinius į apka- 
bas apčiuopom, žiūrėdamas pro vairagalį atgal į uostą. Kiti taip 
pat žiūrėjo atgal, išskyrus vieną iš tų, panašių į indėnus, kuris jį 
saugojo. Šis mostelėjo jam revolveriu, kad nesidairytų. Niekas 
dar jų nesivijo. Varikliai tuksėjo lygiai, ir atoslūgis juos neše. 
Plaukdamas jis matė, kaip smarkiai buvo pakrypęs į jūros pusę 
plūduras, o aplink jį sukosi verpetai. 

Yra du greitieji kateriai, kurie galėtų mus pavyti, galvojo 
Haris. Vienas Rėjaus, vežioja paštą iš Matekumbes. Kur kitas? 
Prieš kelias dienas mačiau Edo Teiloro dirbtuvėse, prisiminė 
jis. Tai tas, kurį aš norėjau išsinuomoti iš Gražbylio. Yra dar du, 
toptelėjo jam. Vieną valstybinė kelių valdyba laiko prie salų. 
Kitas stovi Harison Baite. Kiek mes jau nuplaukėm? Jis atsigrę- 
že — fortas liko tolokai užpakaly, raudonų plytų senojo pašto 
mūras kilo virš Karinio uosto pastatų ir geltonas viešbučio rū- 
mas stūksojo ant trumpos miesto horizonto linijos. Buvo matyti 
įlankėlė prie forto ir švyturys virš namų, išsirikiavusių iki di- 
džiojo žiemos viešbučio. Kokios keturios mylios, pagalvojo jis. 
Štai ir atsiveja. Dvi baltos žvejų valtys aplenkė bangolaužį ir plau- 
kė tiesiai paskui juos. Tos nė po dešimt mylių per valandą ne- 
įveiks, pagalvojo jis. Vargšai. Kubiečiai šnekėjosi ispaniškai. 

— Kokiu greičiu mes plaukiam, kapitone? — paklausė didy- 
sis, žiūrėdamas atgal. 


— Apie dvylika, — pasakė Haris. 

— O koks didžiausias tų valčių greitis? 

— Gal dešimt. 

Visi kubiečiai žiūrėjo į valtis, net tas, kuris turėjo neišleisti 
Hario iš akių. Bet ką aš galiu daryti, galvojo jis. Kol kas nieko. 
Dvi baltos valtys nesidarė didesnės. 

— Žiūrėk, Robertai, — pasakė mandagusis. 

— Kur? 

— Žiūrėk! 

Toli užpakaly, taip toli, kad vos galėjai įžvelgti, pakilo van- 
dens stulpelis. 

— Jie šaudo į mus, — pasakė mandagusis. - Kaip kvaila. 

— Velniai rautų, — susikeikė didysis. — Iš trijų mylių. 

Iš keturių, pagalvojo Haris. Bus visos keturios. 

Haris mate lygiam paviršiuj tolydžio iškylančius nedidelius 
vandens stulpelius, bet garso nebuvo girdėti. 

Vargšai tie končos, galvojo jis. Dar blogiau. Juokingi. 

— Ar čia yra koks valstybinis laivas, kapitone? — paklausė pla- 
čiaveidis, žiūrėdamas pro vairagalį atgal. 

— Kranto apsaugos kateris. 

— Kokiu greičiu jis plaukia? 

— Gal dvylika. 

— Tai mums ner ko bijoti? 

Haris neatsakė. 

— Ko mums daugiau bijoti? 

Haris tylėjo. Iš kairės pro šalį slinko aukštėjantis, platėjantis 
smailaviršūnis Send Ki, o stulpas, žymintis Send Ki seklumas, 
buvo dešinio borto traverse. Už kokių dešimties minučių rifas 
liks užpakaly. 

— Kas yra? Liežuvį prarijot? 

— Ko klauset? 

— Ar gali dar kas nors mus pavyti? 

— Kranto apsaugos lėktuvas. 

— Mes nupjovėm telefono laidus, kai tik atvažiavom į mies- 
tą, — pasakė tas mandagusis. 

— Ar ir radiją nupjovet? — paklausė Haris. 

— Manote, kad lektuvas gali čia atskristi? 

— Kol šviesu, gali, — tarė Haris. 

— O kaip jums atrodo, kapitone? — paklausė Robertas, tas 
plačiaveidis. 

Haris neatsakė. 

— Na, tai ką manote? 

— Kodel jūs leidote tam šunsnukiui nušauti mano padėjė- 
ją? — paklausė Haris mandagųjį, kuris stovėjo greta ir sekė kur- 
są pagal kompasą. 

— Užsičiaupk, — pasakė Robertas — Nes ir tave nušausiu. 

— Kiek pinigų paėmėt? — paklausė Haris mandagųjį. 

— Nežinom. Dar neskaičiavom. Vis tiek jie ne mūsų. 

— Tai jau, — pasakė Haris. Jis praplaukė švyturį ir pasuko 
dviejų šimtų dvidešimt penkių laipsnių kursu, kaip visuomet 
plaukdamas į Havaną. 

— Aš noriu pasakyti, kad mes ne dėl savęs. Del revoliucinės 
organizacijos. 

— Ir mano padėjėją nušovėt dėl to? 

— Man labai gaila, - pasakė jaunuolis. — Aš negaliu jums 
apsakyti, kaip man dėl jo negera. 

— Ir nesistenkit, — pasakė Haris. 

— Matot, - tyliai kalbėjo jaunuolis. - Tas Robertas - blo- 
gas žmogus. Jis geras revoliucionierius, bet blogas žmogus. 
Jis taip daug žudė Mačado laikais, kad priprato. Jam dabar 


patinka žudyti. Žinoma, jis žudo dėl reikalo. Dėl gero reika- 

lo, - jis grįžtelėjo į Robertą, kuris dabar sėdėjo vairagaly vie- 
noje žvejojimo kėdžių, pasidėjęs tomsoną ant kelių, ir žiūrė- 
jo atsisukęs į baltas valtis, kurios Hariui pasirodė dabar ma- 
žesnės. 

— Ko turite išgerti? — šūktelėjo Robertas iš vairagalio. 

— Nieko, - atsakė Haris. 

— Tai geriu savo, - pasakė Robertas. 

Vienas kubiečių atsigulė ant suoliuko virš benzino bako. At- 
rode, kad jam jau bloga. Kitam, matyt, irgi buvo bloga, bet jis 
dar sėdėjo. 

Pažvelgęs atgal, Haris pamatė švino spalvos laivą, kuris ką 
tik buvo praplaukęs fortą ir baigė prisivyti baltąsias valtis. 

Kranto apsaugos kateris, pagalvojo jis. Irgi vargšai. 

— Kaip jums atrodo, ar lėktuvas atskris? — paklausė manda- 
gusis jaunuolis. 

— Po pusvalandžio sutems, — pasakė Haris. Jis atsisėdo ant 
suoliuko prie šturvalo. — Ką jūs manote su manim daryti? Nu- 
žudysit? 

— Aš nenorėčiau, — pasakė jaunuolis. — Aš nekenčiu žudymo. 

— K tu ten veiki? —- paklause Robertas, kuris sėdėjo dabar 
su buteliu viskio rankoje. — Gretiniesi prie kapitono? Kam tau 
to prireikė? Gal manai prie jo stalo valgyti? 

— Paimkit vairą, - pasakė Haris jaunuoliui. - Matote kursą? 
Du šimtai dvidešimt penki. 

Jis atsistojo nuo suolo ir nuėjo į vairagalį. 

— Duokit ir man išgerti, - pasakė jis Robertui. - Štai kranto 
apsaugos kateris, bet jis mūsų nepavys. 

Jis atmetė pyktį, neapykantą ir bet kokią savigarbą kaip pra- 


bangą ir ėmė kurti savo planą. 


124 


TURĖTI IR NETURĖTI 


— Žinoma, — pasakė Robertas, — kad jis mūsų nepavys. Pa- 
žiūrėk, tiems kūdikiams jau bloga. Ką sakai? Nori išgerti? Gal 
dar turi kokį paskutinį prašymą, kapitone? 

— Juokdarys jūs, — atsakė jam Haris. Jis ilgai traukė iš butelio. 

— Ei, nepersistenk! — sušuko Robertas. - Daugiau aš neturiu. 

— Aš turiu, — pasakė Haris, — pajuokavau. 

— Su manim nejuokauk, - pasakė Robertas įtariai. 

— Galiu nejuokauti. 

— Ko turi? 

— Bakardžio. 

— Nešk čia. 

— Raminkitės, — pasakė Haris. —- Nėra ko skubėti. 

Jis peržengė Elberto lavoną. Priėjo prie šturvalo, pažvelgė į 
kompasą. Jaunuolis buvo nukrypęs nuo kurso maždaug dvide- 
šimt penkis laipsnius, ir kompaso rodyklė šokinėjo. Jis ne jūreivis, 
pagalvojo Haris. Vadinasi, dar turiu laiko. Pažiūrėsim į kilvaterį. 

Kilvaterio srovė dviem putotom kreivėm bėgo atgal į švytu- 
rį, kuris dabar buvo tiesiai už vairagalio, rudas, kūginis, tarsi 
išpieštas ant horizonto linijos. Valčių beveik nebuvo matyti. Mies- 
to radijo bokštai susiliejo į neaiškią dėmę. Varikliai tuksėjo ly- 
giai. Haris pasilenkė ir ištraukė vieną bakardžio butelį. Nusine- 
šė jį į vairagalį. Ten pirma pats nugėrė, paskui padavė butelį 
Robertui. Stovedamas vairagaly, jis pažvelgė žemyn į Elbertą, ir 
jam pasidarė negera. Vargšas badmirys, pagalvojo jis. 

— Kas yra? Ko tu bijai? — paklausė plačiaveidis kubietis. 

— Gal, sakau, išmeskim jį? — paklausė Haris. — Kam čia jį 
vežiotis? 

— Gerai, — pasakė Robertas. — Turi košės galvoj. 


— Imkit už pažastų, - pasakė Haris. — Aš imsiu už kojų. 

Robertas pasidėjo tomsoną ant plataus vairagalio ir pasilen- 
kęs pakėlė lavoną už pečių. 

— Žinai, sunkiausias daiktas pasaulyje — negyvas žmogus, — 
pasakė jis. — Ar tau kada teko kelti kokį negyvą dėdulę, ka- 
pitone? 

— Ne, — atsake kapitonas. — Ar jums teko kelti negyvą 
tetulę? 

Robertas užtempė lavoną ant vairagalio. 

— Tu nepėsčias, vyruti, — pasakė jis. — Gal išgerkim, ar ką? 

— Kodel ne, - sutiko Haris. 

— Gaila, žinai, kad jį nudėjau, — pasakė Robertas. - Kai tave 
nudėsiu, dar labiau gailėsiuos. 

— Liaukitės, — pasakė Haris. - Kam tokios kalbos? 

— Na, imk, — pasakė Robertas. — Viens, du. 

Kai jie pasilenkę kelė ir vertė lavoną per bortą, Haris paspy- 
rė koja automatą. Jis pūkštelėjo į vandenį tuo pat metu kaip ir 
Elbertas, bet Elbertas dar du kartus persivertė baltose kunku- 
liuojančiose kilvaterio putose, o automatas iš karto nugrimzdo į 
dugną. 

— Na štai, — pasakė Robertas. — Bent laive tvarka! - pama- 
tęs, kad nebėr automato: — Kur jis? Kur padėjai? 

— Ką? 

— La ametralladora! — iš susijaudinimo jis sušuko ispaniškai. 

— Ką? 

— Pats žinai ką. 

— Aš jo nemačiau. 

— Tu jį numetei nuo vairagalio. Dabar tau galas! Tuojau par. 

— Ramiau, — pasake Haris. - Kam jums mane žudyti? 

— Duokš revolverį, — pasake Robertas ispaniškai vienam blo- 


guojančiam kubiečiui. — Greičiau duokš revolverį! 

Haris stovėjo ir jautėsi kaip niekad didelis, stambus, jautė, 
kaip jam šlampa pažastys, jautė, kaip prakaitas srūva per šonus. 

— Tu pernelyg įjunkai į žudymą, - išgirdo jis sakant bloguo- 
jantį kubietį ispaniškai. — Nužudei padėjėją. Dabar nori nužu- 
dyti kapitoną. Kas mus nuplukdys? 

— Atsitrauk nuo jo, — pasakė kitas. — Galėsi pribaigti, kai 
nuplauksim. 

— Jis išmetė automatą per bortą, — pasakė Robertas. 

— Mes turim pinigų. Kam tau dabar tas automatas? Kuboje 
automatų kiek nori. 

— Aš jums sakau, gailėsitės, jei dabar jo nenušausim, aš jums 
sakau. Duokit revolverį. 

— Liaukis. Tu girtas. Visada, kai pasigeri, įsigeidi ką nors 
nudėti. 

— Išgerkit, — pasakė Haris, žiūrėdamas tenai, kur už pilkų 
Golfo srovės ribulių apvali raudona saulė jau lietė vandenį. — 
Žiūrėkit. Kai jinai visai nusileis, vanduo pasidarys skaisčiai žalias. 

— Eik po velnių! — burbtelėjo plačiaveidis kubietis. - Nema- 
nyk, kad tau baigsis geruoju. 

— Aš jums nupirksiu kitą automatą, — pasakė Haris. - Ku- 
boje toks tik keturiasdešimt penki doleriai. Nusiraminkit. Jums 
nėra ko bijoti. Joks lėktuvas dabar mūsų nesivys. 

— Aš tave nudėsiu, — pasakė Robertas, nužvelgdamas jį. — 
Tu tyčia taip padarei. Del to ir privertei su tuo lavonu terliotis. 

— Jūs negalit manęs nudėti, — pasakė Haris. — Kas jus nu- 
plukdys į Kubą? 

— Nudėsiu tave tuojau pat! 

— Nusiraminkit, — pasakė Haris. — Eisiu pažiūrėti variklių. 

Jis atidarė liuką, įlipo, paveržė tepalines, pačiupinėjo varik- 


lius ir palietė ranka savo tomsono buožę. Dar ne, galvojo jis. 

Dar ne dabar. Po velnių, pavyko. Juk Elbertui dabar vis tiek, 
kai nebe gyvas. Jo senei nebus laidotuvių išlaidų. Benkartas pla- 
čiasnukis! Plačiasnukis benkartas ir banditas! Po velnių, kaip 
norėčiau tuoj pat jį pribaigti. Bet geriau dar palauksiu. Jis atsi- 
stojo, išlipo ir uždarė liuką. 

— Kas girdėt? — paklausė jis Robertą, uždėdamas ranką ant 
jo riebaus peties. Plačiaveidis kubietis debtelėjo į jį, bet nieko 
neatsakė. 

— Matet, koks dabar žalias vanduo? — paklausė Haris. 

— Eik po velnių, — pasakė Robertas. Jis buvo girtas, bet įta- 
rus ir kaip žvėris nujautė negera. 

— Dabar leiskite mane, - pasake Haris vaikinui prie šturva- 
lo. - Kaip jūsų vardas? 

— Galit vadinti Emiliu, — atsakė vaikinas. 

— Eikit į apačią, ten rasit užvalgyt, — pasakė Haris. — Yra 
duonos ir mėsos. Jei norit, išsivirkit kavos. 

— Nenoriu. 

— Paskui aš pats išvirsiu, - pasakė Haris. Jis sėdėjo prie šturva- 
lo, kompaso lempelei šviečiant, lengvai vedė laivą pagal kursą 
ramia jūra pavėjui ir žiūrėjo, kaip naktis leidžiasi ant vandens. 
Borto šviesų jis nedegė. 

Gera būtų naktis plaukti, galvojo jis, puiki naktis. Kai pas- 
kutiniai saulėlydžiai išblės, reikės leisti labiau į rytus. Jei ne, po 
kokios valandos pamatysim Havanos pašvaistę. Po dviejų tai tik- 
rai. Kai tik tas šunsnukis pamatys pašvaistę, jam gali šaut į galvą 
mane nužudyti. Velniškai pavyko. Kažin, ką Marija turi vaka- 
rienei. Turbūt nerimauja jinai. Turbūt taip nerimauja, kad nė 
kąsnio negali praryti. Kažin kiek tie benkartai pinigų paėmė? 
Net neskaičiuoja. Nieko sau būdas parūpinti pinigų revoliuci- 


jai. Velniai, ne žmonės tie kubiečiai. 

O Robertas niekšas. Aš jį šiąnakt nudėsiu. Nudėsiu, nors 
kažin kas paskui būtų. Tik vargšui Elbertui nuo to nebus ge- 
riau. Nekaip jaučiausi, kai leidau jį į vandenį. Nežinau, kas man 
pakišo tokią mintį. 

Jis užsidegė cigaretę ir rūkė patamsy. 

Viskas eina gerai, galvojo jis. Net geriau, negu tikėjausi. Tas 
vaikinas tikrai malonus. Būtų gerai, kad tie du būtų vienoj pu- 
sėj. Kaip juos suvaryti į tą vieną pusę? Reikia veikti kuo atsar- 
giau. Kuo ramesni jie bus kol kas, tuo geriau. Kuo sklandžiau 
viskas eis, tuo geriau. 

— Norit sumuštinio? — paklausė vaikinas. 

— Ačiū, — atsakė Haris. - Duokit savo draugui. 

— Jis geria. Nevalgys, — pasakė vaikinas. 

— O kiti? 

— Jie bloguoja, — pasakė tas. 

— Puiku plaukti tokią nakų, — pasakė Haris. Jis pastebėjo, 
kad vaikinas nežiūri į kompasą, ir toliau leido laivą į rytus. 

— Būtų puiku, - pasakė vaikinas, — jei ne jūsų padėjėjas. 

— Geras buvo vyras, — tarė Haris. — Ar banke kas nors nu- 
kentėjo? 

— Advokatas. Regis, Simonsas jo pavardė. 

— Negyvas? 

— Turbūt. 

Taigi, galvojo Haris. Ponas Gražbylys. O ko, po velnių, jis 
tikėjosi? Kaip manėsi išvengsiąs? Štai kas būna, kai nori likt už 
visus gudresnis. Ponas Gražbylys. Sudiev, pone Gražbyly. 

— Kaip ten nutiko, kad jis nebegyvas? 

— Manau, jūs suprantat, — pasakė vaikinas. — Ne tai, kas 


rėjo. Bet dabartiniu revoliucijos etapu tai neišvengiama. 

— Rodos, buvo neblogas žmogus, — pasakė Haris ir pagalvojo: 
ką ta mano burna šneka. Prakeikimas, burna ką nori gali pasaky- 
ti. Bet man juk reikia susidraugaut su tuo vaikiu, jeigu kartais... — 
Tai kokią revoliuciją jūs dabar rengiate? — paklausė jis. 

— Esame vienintelė tikrai revoliucinė partija, - pasakė vaiki- 
nas. — Mes norime atsikratyti visų senų politinių vadovų, Ame- 
rikos imperializmo, kuris mus smaugia, ir karinės tironijos. Mes 
norime pradėti viską iš naujo ir kiekvienam žmogui duoti gali- 
mybę gyventi. Norime išlaisvinti gwaj:ros, na, žinot, valstiečius, 
ir padalyti didžiąsias cukrašvendrių plantacijas tiems, kurie jose 
dirba. Bet mes ne komunistai. 

Haris pakelė į jį akis nuo kompaso. 

— O kaip jūs tai padarysit? — paklausė jis. 

— Dabar mes kaupiam pinigus kovai, — pasakė vaikinas. — 
Tam esam priversti naudoti tokias priemones, kurių paskui nie- 
kad nebenaudosim. Ir pasitelkti žmones, kurių pagalbos pas- 
kiau mums nebereikės. Bet tikslas pateisina priemones. Ir Rusi- 
joje taip darė. Stalinas plėšikavo daug metų prieš revoliuciją. 

Jis kairysis, galvojo Haris. Štai kas jis - kairysis. 

— Jūsų programa atrodo gera, — pasakė jis, — jeigu išties no- 
rite padėti darbo žmogui. Aš pats kiek kartų esu dalyvavęs strei- 
kuose seniau, kai pas mus Ki Veste buvo cigarų fabrikai. Aš 
jums būčiau padėjęs kuo galėdamas, jeigu būčiau žinojęs, kas 
jūs tokie. 

— Daug kas mums padėtų, - tare vaikinas. — Bet dabartinėj 
judėjimo stadijoj mes niekuo negalime pasitikėti. Man labai gai- 
la, bet toks etapas būtinas. Aš nekenčiu terorizmo. Ir man labai 
nepatinka tokie pinigų parūpinimo būdai. Bet nera kitos išei- 
ties. Jūs nežinote, kokia bloga dabar padėtis Kuboje. 

— Atrodo, kad bloga. 

— Ne, jūs negalite žinoti, kaip ten blogai. Ten viešpatauja 
kruvina tironija, kurią jaučia mažiausias kaimelis. Trys žmonės 
negali drauge pasirodyti gatvėje. Kuba neturi išorinių priešų, ir 
jai nereikia kariuomenės, bet jinai laiko dvidešimt penkis tūks- 
tančius kariškių, ir visi jie, nuo kapralo iki vyriausiųjų vadų, 
čiulpia tautos kraują. Kiekvienas, net eilinis, žiūri, kaip pasipel- 
nyti. Be to, yra dar karinis rezervas, kur sulindę visi sukčiai, ban- 
ditai ir skundikai, pasilikę nuo Mačardo laikų, jie surenka vis- 
ką, kas atlieka nuo kariuomenės. Kariuomenės mes turime 
nusikratyti visų pirmiausia. Anksčiau mus valdė bizūnais. Da- 
bar valdo šautuvais, revolveriais, patrankom ir durtuvais. 

— Atrodo, kad blogai, - pasakė Haris, vairuodamas į rytus. 

— Jūs negalite nė įsivaizduoti, kaip blogai, — kalbėjo vaiki- 
nas. — Aš myliu savo vargšę tėvynę ir padaryčiau viską, viską, 
kad tik galėčiau ją išlaisvinti nuo tironijos. Tai, ką aš dabar da- 
rau, man bjauru. Bet nors ir tūkstantį kartų bjauriau būtų, aš 
vis tiek tai daryčiau. 

Kad taip išgėrus dabar, galvojo Haris. Kas man, po velnių, 
rūpi ta revoliucija. Man nusi... ant jo revoliucijos. Norėdamas 
padėti darbo žmogui, jis apiplėšia banką, nužudo tą, kas jam 
padėjo, paskui nužudo tą vargšą Elbertą, kuris niekam nieko 
blogo nepadarė. Nužudo darbo žmogų. Bet jis apie tai negal- 
voja. Žmogų, kuris turi vaikų. Kubą valdo kubiečiai. Visi jie 
viens kitą išdavinėja, viens kitą pardavinėja. Ir gauna, ką užsi- 
pelnė. Velniop tas jų revoliucijas. Aš tik tiek žinau, kad man 
reikia išmaitinti šeimą, ir aš negaliu jos išmaitinti. O jis pasakoja 
man apie savo revoliuciją. Velniop tą jo revoliuciją. 

— Taigi, blogi reikalai, — pasakė jis vaikinui. — Gal perimtu- 
mėt šturvalą minutei? Aš eisiu išgerti. 


— Gerai, — sutiko vaikinas. — Kaip laikyti? 

— Du dvidešimt penki, — tarė Haris. 

Buvo jau tamsu, ir čia, vidury Golfo srovės, gerokai supo. 
Pro abu kubiečius, gulinčius ant suoliukų, jis nuėjo į galą, 
kur Robertas sėdėjo žvejojimo kėdėj. Vanduo putojo tamsoje 
už bortų. Robertas buvo susikėlęs kojas ant kitos kėdės, atsuk- 
tos į jį. 

— Duokit ir man truputį, - paprašė Haris. 

— Eik po velnių, — atsakė plačiaveidis kimiu balsu. — Čia 
mano. 

— Gerai, — tarė Haris ir nuėjo atsinešti kito butelio. Žemai 
patamsy, pasispaudęs po dešinės rankos strampu butelį, kurį 
Fredis buvo atkimšęs ir vėl lengvai pridaręs, ištraukė kamštį ir 
gerai nugėrė. 

Dabar pats geriausias laikas, pasakė jis sau. Nėr ko ilgiau 
laukti. Vaikinukas savo pasaką pasekė. Plačiasnukis benkartas 
girtas; kiti du guli sublogavę. Dabar. 

Jis patraukė iš butelio, bakardis sušildė jį ir padrąsino, bet 
po krūtine jis vis tiek jautė šaltį ir tuštumą. Visi jo viduriai buvo 
užšalę. 

— Norit išgerti? — paklausė jis vaikiną prie šturvalo. 

— Ne, ačiū, — atsake vaikinas. — Aš negeriu. 

Haris matė kompaso lempelės šviesoje, kaip jis nusišypsojo. 
Gražus vaikinas, kaip kažin ką. Ir maloniai kalba. 

— Aš gurkštelėsiu, — pasakė Haris. Jis patraukė užsivertęs, 
bet bakardis vis tiek neišsklaidė to drėgno, veriamo šalčio, kuris 
nuo vidurių plito po visą krūtinę. Jis pastatė butelį ant grin- 
dų. — Laikykitės to kurso, - pasakė vaikinui. — Eisiu pažiūrėti 
variklių. 

Jis atidarė liuką ir įlipo. Tada prikabino liuko dangtį ilgu 
kabliu prie grindų. Pasilenkė prie variklių, pačiupinėjo šaldy- 

mo sistemą, cilindrus ir uždėjo ranką ant riebokšlių. Paskui pri- 
suko abi tepalines po pusantro karto. Gana delsti, pasakė jis 
sau. Gana delsti, sakau. Kur dingo tavo narsa? Į kulnus turbūt 
nusirito, galvojo jis. 

Jis pažiūrėjo pro liuką. Abu suoliukai virš benzino bakų, 
kur gulėjo tuodu sublogavę, beveik ranka pasiekiami. Vaikinas 
sėdėjo atsukęs nugarą ant aukštos kėdės, apšviestas kompaso lem- 
pelės. Atsigręžęs į vairagalį, jis matė Robertą, atsilošusį kėdėje, 
tamsiam vandens fone. 

Dvidešimt vienas šovinys apkaboj — tai keturios salvės dau- 
giausia po penkis, galvojo jis. Aš turiu būti taiklus. Gerai. Pra- 
dėk. Gana delsti ir abejoti, tu ištižėli. Tai velnias, viską atiduo- 
čiau už gerą gurkšnį. Ne, dabar jokių gurkšnių. Jis pakėle kairę 
ranką, atsegė pirmąją kilpą, uždėjo pirštą ant gaiduko, pakėlė 
nykščiu saugiklį iki galo ir ištraukė automatą. Pritūpęs šalia va- 
riklių, jis atidžiai nusitaikė į vaikino galvą kompaso lempelės 
šviesos rate. 

Tamsoje iš vamzdžio pliūptelėjo skaisti liepsna, gilzės subarš- 
kėjo į pakeltą liuko dangtį ir į variklį. Kol vaikino kūnas sunkiai 
smuko nuo kėdės, Haris apsisuko ir iššovė į tamsią figūrą ant 
kairiojo gulto, prikišęs trūkčiojantį, liepsną spjaudantį vamzdį 
taip arti, kad net užuodė degančio drabužio kvapą; paskui švys- 
telėjo automatu į kitą pusę ir paleido salvę į antrąjį gultą, nuo 
kurio pasikėlęs žmogus graibėsi revolverio. Tada pritūpė ir pa- 
žiūrėjo į vairagalį. Plačiaveidis buvo dingęs. Abi kėdės stovėjo 
tuščios. Vaikinas užpakaly nejudėjo. Del jo nėra abejonės. Vie- 
nas kubietis daužėsi ant suoliuko. Kitas, — akies krašteliu matė 
jis, — gulėjo kniūbsčias, persisvėręs per planšyrą. 

Haris stengėsi tamsoje surasti plačiaveidį. Laivas dabar su- 


kosi vietoje, ir kokpite buvo truputį šviesiau. Haris sulaikė kva- 

pą ir įsižiūrėjo. Tikriausiai jis ten, kur kampe ant grindų kažkas 
tamsuoja. Jis žiūrėjo neatitraukdamas akių, ir šešėlis sujudėjo. 
Taip, jis ten. 

Jis šliaužia prie jo. Ne, prie to, kuris persisveręs per bortą. Jis 
nori paimti jo revolverį. Pasilenkęs visai žemai, Haris sekė jį aki- 
šliaužiojančiojo rankas ir kelius, ir kai ta ta ta ta nutilo, Haris 
išgirdo, kaip jis konvulsiškai daužosi ant grindų. 

— Še tau, šunsnuki, — pasakė Haris. — Še tau, plačiasnuki 
benkarte! 

Šaltis atslūgo jam nuo širdies, ir jis išgirdo krūtinėje pažįsta- 
mą duslų gaudesį. Atsitūpęs pakišo ranką po keturkampiu ben- 
zino baku mediniu rėmu, ieškodamas antros apkabos. Išsitrau- 
kė apkabą, bet jo ranka buvo šlapia ir greitai džiūvo. 

Baką pramušiau, pasakė jis sau. Reikia išjungti variklius. Ne- 
surasi dabar, kokioj vietoj teka. 

Jis paspaudė lenktą rankenėlę, išmetė tuščią apkabą, įsidėjo 
pilną ir išlipo viršų. 

Kai atsistojo su tomsonu kairėj rankoj ir apsidairė, prieš už- 
darydamas liuką savo dešinės rankos kabliu, kubietis nuo kairiojo 
gulto, — triskart peršautu kairiu petimi, du šoviniai buvo perėję 
kiaurai ir pramušę benzino baką, — sugebėjo atsisėsti, atidžiai 
prisitaikė ir šovė jam į pilvą. 

Haris loštelėjo ir atsisėdo. Jam pasirodė, kad kas basliu tren- 
kė į pilvą. Jo nugara rėmėsi į vieną iš metalinių vamzdžių žvejo- 
jimo kėdės kojoms įstatyti, ir kai kubietis vėl šovė į jį ir sutrupi- 
no kėdę prie pat jo galvos, Haris pasigraibė aplink, užčiuopė 
savo tomsoną, atsargiai jį pakėlė prilaikydamas vamzdį kabliu, 
ir išleido pusę naujos apkabos į kubietį, kuris sėdėjo pasilenkęs 


į priekį ir ramiausiai šaudė į jį. Vyras susmuko ant suoliuko, ir 

Haris vėl ėmė graibytis po grindis, kol aptiko plačiaveidį, gu- 
lintį kniūbsčią, apčiupinėjo jį savo kabliu, rado galvą, atsuko į 
save, paskui įrėmė vamzdį ir paspaudė gaiduką. Pasigirdo toks 
garsas kaip basliu daužant moliūgą. Haris numetė automatą ir 
atsigulė ant grindų. 

— Aš šunsnukis, — pasakė jis, lūpomis beveik liesdamas len- 
tas. — Aš šunsnukis, ir dabar man galas. 

Reikia išjungti variklius, nes visi čia sudegsim, galvojo jis. 
Dar ne viskas prarasta. Man dar ne viskas prarasta. Viešpatie! 
Vienas dalykas viską sugadino. Dėl vieno dalyko viskas velniop 
nuėjo. Prakeikimas! Tebūnie prakeiktas tas benkartas kubietis! 
Kas galėjo pagalvoti, kad aš jo nepribaigiau? 

Jis atsistojo keturpėsčias ir, užtrenkęs vieną liuko dangčio 
pusę, nušliaužė per ją į priekį prie šturvalo suoliuko. Įsikibęs 
atsistojo stebėdamasis, kad taip lengvai gali judėti, bet staiga, 
stovėdamas tiesiai, pajuto silpnumą ir šleikštulį, pasilenkė, stram- 
pu remdamasis į kompasą, ir išjungė abu variklius. Jiems nuti- 
lus buvo girdėti, kaip vanduo pliuškena į bortus. Ir jokio kito 
garso. Laivas pasisuko skersas ir ėmė suptis ant nedidelės šiauri- 
nio vėjo keliamos vilnies. 

Jis užsikvempė ant šturvalo, paskui iš lėto atsisėdo ant suo- 
liuko ir atsirėmė į žemėlapių staliuką. Jautė, kaip senka jėgos 
užėjus ilgam šleikštumo priepuoliui. Sveikąja ranka atsisagstė 
marškinius ir užčiuopė žaizdą delnu, paskui pirštais. Žaizda ne- 
smarkiai kraujavo. Visas suėjo į vidų, galvojo jis. Geriau gul- 
siuos, gal nustos. 

Pakilo mėnuo, ir dabar jis galėjo matyti, kas dedasi kokpite. 

Velniava, pagalvojo jis, tai velniava. 

Geriau gulsiuos, kol nenuvirtau, galvojo jis, ir nusileido ant 


grindų. 

Jis atsigulė ant šono, ir paskui laivas taip pasisuko, kad mė- 
nuo apšvietė kokpitą, ir jis galėjo aiškiai viską matyti. 

Priklota, galvojo jis. Taigi, priklota. Bet ką jinai darys, galvojo 
jis. Ką darys Marija? Gal jai atiduos premiją? Prakeiktas kubie- 
tis. Gal ji kaip nors išsivers. Jinai smarki. Gal visi būtume kaip 
nors išsivertę. Nesąmonė buvo imtis. Matyt, apžiojau didesnį 
kąsnį, negu galėjau nuryti. Nereikėjo nė pradėti. Bet juk aš vis- 
ką buvau apgalvojęs nuo pradžių iki galo. Niekas nesužinos, 
kas čia atsitiko. Kad galėčiau kuo nors padėti Marijai. Šitiek 
pinigų laive. Aš net nežinau kiek. Tiek pinigų turėdamas, kiek- 
vienas galėtų gyventi. Dabar tikriausiai apsauga išvogs. Dalį tai 
tikrai. Kad galėčiau kaip nors savo senei pranešti, kas atsitiko. 
Ką jinai darys? Nežinau. Turbūt reikėjo man ieškotis darbo prie 
degalinės ar kur kitur. Reikėjo mesti iš galvos laivą. Nebeužsi- 
dirbsi dorai pinigų dabar su laivu. Kad nors nesuptų, prakeik- 
tasis. Kad nors nustotų supti. Jaučiu net, kaip ten viduj teliūs- 
kuojasi. Vadinasi, aš, ponas Gražbylys ir Elbertas. Visi, kas tik 
buvo prisidėję. Tie benkartai taip pat. Matyt, toks jau tas reika- 
las. Toks jau nelaimingas reikalas. Turbūt tokiam kaip aš ge- 
riausia būtų laikyti degalinę. Velnio aš tau galėčiau laikyti de- 
galinę. Marija, ta tai galėtų. Jinai dabar jau per sena uodegą 
kraipyti. Kad nors nesuptų. Reikia tik būti ramiam. Kuo ra- 
mesniam. Sako, jei negersi vandens ir ramiai gulėsi, svarbiausia, 
jei negersi vandens. 

Jis pažiūrėjo į tai, kas buvo matyti mėnulio apšviestam 
kokpite. 

Tiek to, man neteks valyti, galvojo jis. Ramiau. Svarbiausia 
man dabar būti ramiam. Kuo ramesniam. Dar ne viskas praras- 


ta. Jei gulėsiu ramiai ir negersiu vandens. 

Jis pasivertė ant nugaros ir stengėsi lygiai alsuoti. Laivas su- 
posi Golfo srovės bangose, ir Haris Morganas gulėjo ant nuga- 
ros kokpite. Iš pradžių jis bandė pasispirti sveikąja koja, kad 


mažiau suptų. Paskui nurimo ir nebesipriešino. 


XI skyrius 


Kitą rytą Ki Veste Ričardas Gordonas grįžo namo iš Fre- 
džio baro, kur buvo nuvažiavęs pasiklausinėti apie banko api- 
plėšimą. Važiuodamas dviračiu, jis sutiko melynakę stambią 
moterį dažytais šviesiais plaukais, išlindusiais iš po senos vyriš- 
kos fetrinės skrybelės; jinai skubėjo skersai gatvę, jos akys bu- 
vo raudonos nuo verkimo. Didelė kaip karvė, pagalvojo jis. 
Įdomu, kas tos moters galvoje? Įdomu, kokia jinai lovoje? Ką 
gali jausti vyras, kai jo žmona taip įkūnėja? Įdomu, pas ką ji 
vaikšto šitam mieste? Baisu ir pažiūrėti į tokią moterį. Kaip 
šarvuotis. Klaikų. 

Jis privažiavo prie namų. Palikęs dviratį ant priebučio, įėjo į 
holą ir uždarė termitų išvarpytas lauko duris. 

— Ką sužinojai, Dikai? — sušuko jam žmona iš virtuvės. 

— Nekalbink manęs, - pasakė jis. — Einu dirbti. Turiu viską 
galvoj. 

— Tai puiku, — pasakė ji. — Aš tau netrukdysiu. 

Jis atsisėdo prie didelio stalo pirmam kambary. Jis rašė ro- 
maną apie streiką tekstilės fabrike. Šios dienos skyriuje jis keti- 
no pavaizduoti storąją moterį užverktom akim, kurią sutiko va- 
žiuodamas namo. Jos vyras, grįžęs vakare, bodisi ja, bodisi jos 


dažytais plaukais, per didelėmis krūtimis, neapkenčia už tai, kad 

ji taip išstorėjo ir pasidarė nevalyva, už tai, kad visai nesidomi 
jo, kaip organizatoriaus, darbu. Jis lygina ją su jauna žydaite 
standžiomis krūtimis ir sodriom lūpom, kuri kalbėjo mitinge tą 
vakarą. Tai bus gerai. Tai bus pasiutiškai gerai ir išeis visai leng- 
vai, ir tai bus tikroviška. Aiškiaregystės akimirką jis pamatė visą 
tokio tipo moters vidinį pasaulį. 

Jos ankstyvą atšalimą vyro glamonėms. Troškimą motinys- 
tės ir ramaus gyvenimo. Nesupratimą vyro siekių. Pasigailėtinas 
pastangas simuliuoti pasitenkinimą lytiniu aktu, kuris jau se- 
niai kelia jai pasibjaurėjimą. Bus nuostabus skyrius. 

Ta moteris, kurią jis sutiko, buvo Hario Morgano žmona 


Marija, ji ėjo namo iš šerifo. 


XII skyrius 


Fredžio Voleso laivas „Končų karalienė“, trisdešimt keturių 
pėdų ilgio, su numeriu „Tampa V“, buvo baltas, priekinis de- 
nis nudažytas vadinama linksmai žalia spalva, kokpito vidus taip 
pat linksmai žalias. Tokios pat spalvos ir būdelės stogas. Laivo 
vardas ir uostas, Ki Vestas, Florida, išvedžioti juodom raidėm 
ant laivo galo. Laivas buvo be utlegarių ir be stiebo. Jis turėjo 
tik stiklinius skydus, priekinis, tas priešais vairą, buvo išdaužtas. 
Neseniai nudažytam lentiniam korpuso apkale matyti keliose 
vietose pramuštos skylės išdraskytais kraštais. Išdraskytais kraštais 
skylių matyti ir ant abiejų bortų, per kokią pėdą žemiau planšy- 
ro, priekinėj kokpito daly. Dar kelios tokios skylės beveik prie 
pat vaterlinijos dešiniam borte, priešais užpakalinę būdelės, arba 
stoginės, pasparą. Iš pačios žemiausios skylės ištekėjęs kažkoks 


tamsus skystis, tąsiai nuvirvenęs ant neseniai nudažyto šono. 

Laivas dreifavo, atsukęs bortą nesmarkiam šiauriniui, už ko- 
kių dešimties mylių nuo šiaurėn plaukiančių tanklaivių kelio, 
toks linksmas, skaisčiai baltas ir žalias ant tamsiai mėlynų Golfo 
srovės vandenų. Kuokštai pageltusių nuo saulės Sargaso jūržo- 
lių, plūduriuojančių paviršiuje, iš lėto slinko pro šalį su tekme į 
šiaurės rytus, o laivą vėjas po truputį kreipė į šoną, nešdamas 
tolyn į srovės gilumą. Laive nebuvo jokių gyvybės žymių, tik iš 
po planšyro kyšojo kiek išpurtęs vyro kūnas, gulintis ant suole- 
lio virš benzino bako kairėj pusėj, o nuo ilgo suolelio pagal de- 
šinįjį bortą kitas vyras gulėjo persisvėręs per kraštą, tarsi norė- 
damas ranka pasiekti vandenį. Jo galva ir pečiai buvo saulėje, ir 
toje vietoje, kur pirštai vos nesiekė vandens, zujo būrys mažų 
žuvyčių, kokių poros colių, ovalių, auksinių su neryškiais rau- 
donais dryžiais; jos pasitraukė nuo jūržolių ir susimetė pasro- 
viui plaukiančio laivo šešėlyje, ir kaskart, kai iš laivo į vandenį 
kažkas nulašėdavo, žuvytės puldavo prie lašo ir stumdydamosi 
sukdavosi aplink, ko! lašo nelikdavo. Du pilki lipčiai po kokia 
aštuoniolika colių suko ratus šešėlyje apie laivą, čia pražiodami, 
čia sučiaupdami žiotis viršugalvy; bet, matyt, jie nejuto, kad la- 
šai, kuriais minta mažosios žuvytės, krinta lygiais laiko tarpais, ir 
lyg tyčia tą akimirką būdavo kitoj laivo pusėj. Jie jau seniai nu- 
traukė tąsius raudonus krešulius ir draikanas iš žemiausių sky- 
lių, ir surijo, kratydami savo bjaurias galvas su čiulptuvais ir pail- 
gus, siaurėjančius, smailauodegius kūnus. Dabar jie nenorėjo 
plaukti iš ten, kur taip netikėtai ir sočiai gavo prisiryti. 

Kokpite buvo dar trys žmonės. Vienas, negyvas, gulėjo ant 
nugaros, matyt, nuvirtęs nuo suolelio prie šturvalo. Kitas, taip 
pat negyvas, didelis, buvo sukniubęs tarp špigato ir užpakalinės 
būdelės dešinės pasparos. Trečiasis, dar gyvas, bet jau seniai be 


sąmonės, tysojo ant šono, pasidėjęs galvą ant rankos. 

Dvigubas laivo dugnas buvo pilnas benzino, ir kai laivas su- 
posi, buvo girdėti, kaip jis teliūskuoja. Gyvasis - Haris Morga- 
nas — manė, kad tas garsas ėjo iš jo pilvo, ir jam dabar atrodė, 
kad jo pilvas didelis kaip ežeras ir teliūskuojasi iš karto į abu 
krantus. Taip jam atrodė todel, kad jis dabar gulėjo ant nuga- 
ros, pritraukęs kelius ir atmetęs galvą. Vanduo ežere, tas ežeras 
jo pilvas, buvo labai šaltas, toks šaltas, kad kai jis įbrido prie pat 
krašto, jam užgėlė kojas ir buvo nepakenčiamai šalta, ir viskas 
atsidavė benzinu, tartum jis būtų čiulpęs guminę žarną, kuria 
benzinas perpilamas į baką. Jis žinojo, kad čia nėra jokio bako, 
tačiau juto šaltą guminę žarną, kuri, rodos, įėjo jam pro burną 
ir susirangė, didelė, šalta ir sunki, jo viduriuose. Sulig kiekvie- 
nu oro įkvėpimu žarna darėsi vis šaltesnė ir vis kiečiau vyniojosi 
jo pilve, ir pro ežero pliuškenimą jis juto ją kaip didelę, lėtai 
besirangančią gyvatę. Jis jos bijojo, bet nors jinai buvo jame, 
atrodė, kad jinai kažkur be galo toli, ir dabar labiausiai jį vargi- 
no šaltis. 

Šaltis kiaurai vėrė, geliantis šaltis, kuris niekaip nesiliovė, 
ir jis gulėjo ramiai jį jusdamas. Vienu metu Haris pagalvojo, 
kad jeigu prisitrauktų kelius ir užsiklotų savimi kaip antklo- 
de, tai sušiltų, ir jam pasirodė, kad jis užsiklojo savimi ir pasi- 
darė šilčiau. Bet iš tikrųjų ta šiluma buvo tik nuo kraujavimo, 
kuris prasidėjo, kai jis pritraukė kelius; ir kai šiluma išsisklai- 
dė, jis suprato, kad negalima užsikloti savimi ir nieko negali- 
ma šalčiui padaryti, todėl neverta nė priešintis. Jis gulėjo, iš 
paskutiniųjų stengdamasis nemirti kuo ilgiau, kai neteks są- 
monės. Laivas dreifavo, ir dabar jis gulėjo šešėly, ir darėsi vis 
šalčiau ir šalčiau. 

Laivas dreifavo nuo dešimtos valandos vakaro, o dabar jau 


buvo kitos dienos popietė. Visame Golfo srovės plote tebuvo 

matyti tik jūržolės, keli rausvi stangrūs medūzų burbulai, šau- 
niai pūpsantys ant vandens, ir tolimas dūmelis tanklaivio, plau- 


kiančio su kroviniu iš Tampiko į šiaurę. 


XIII skyrius 


— Na? — paklausė Ričardas Gordonas savo žmonos. 

— Ant tavo marškinių dėmė nuo lūpų dažų, — pasakė ji, — 
kita prie ausies. 

— O del to? 

— Dėl ko? 

— Del to, kad aš radau tave gulinčią ant sofos su tuo nevekš- 
la girtuokliu. 

— Visai ne. 

— Tai kaip aš jus radau? 

— Tu radai mus sėdinčius ant sofos. 

— Patamsy? 

— Kur tu buvai? 

— Pas Bredlius. 

— Taip, - pasakė jinai. - Žinau. Neik artyn prie manęs. Tu 
dvoki ta moterim. 

— O kuo tu dvoki? 

— Niekuo. Aš sėdėjau ir kalbėjausi su draugu. 

— Tu jį bučiavai? 

— Ne. 

— Jis tave bučiavo? 

— Taip, ir man buvo malonu. 

— Tu kalė. 


— Jeigu tu mane taip vadinsi, aš tave paliksiu. 

— Tu kalė. 

— Gerai, — pasakė ji. — Viskas baigta. Jeigu tu nebūtum toks 
savimyla ir aš nebūčiau tavęs gailėjusi, tu būtum seniai supra- 
tęs, kad viskas baigta. 

— Tu kalė. 

— Ne, — pasakė ji. — Aš ne kalė. Aš stengiausi būti gera 
žmona, bet tu egoistas ir pasipūtęs kaip gaidys ant šiukšlyno. 
Tiek ir težinai giedoti: „Pažiūrėk, ką aš padariau. Pagalvok, 
kokią laimę aš tau daviau! Tu tik lakstyk aplink ir kudakuok“. 
Jokios tu man nedavei laimės, ir tu man atsipykai. Nekuda- 
kuosiu daugiau. 

— Ko tu kudakuosi. Nieko nepadėjai, kad galėtum ku- 
dakuoti. 

— O kas kaltas? Ar aš nenorėjau vaikų? Bet mes niekad nega- 
lėjom sau to leisti. Važiuoti į Antibus maudytis ir į Šveicariją 
slidinėti mes galėjom sau leisti. Atvažiuoti čia, į Ki Vestą, mes 
galėjom sau leisti. Tu man atsipykai. Aš tavęs nekenčiu. Ta tavo 
Bredli šiandien buvo paskutinis lašas. 

— O, nekišk jos čia. 

— Pareini namo išsitepliojęs lūpų dažais. Ar negalėjai bent 
nusiprausti? Va, ir ant kaktos. 

— Tu bučiavai tą menkystą girtuoklį? 

— Ne, nebučiavau. Bet būčiau, jei būčiau žinojusi, ką tu 
darai. 

— Kodel tu leidaisi jo bučiuojama? 

— Iš pykčio tau. Mes laukėm, laukėm, laukėm. O tu net 
nepriėjai prie manęs. Išėjai su ta moterim ir kelias valandas ne- 
sirodei. Džonas palydėjo mane namo. 

— Ak, Džonas? 

— Taip, Džonas. DŽONAS. Džonas. 

— O kaip jo pavardė? Tomas? 

— Jo pavardė Makvolsis. 

— Kodėl nepadiktuoji raidėmis, kaip rašoma? 

— Nežinau, — pasakė ji ir nusijuokė. Bet tuoj nutilo. - Ne- 
manyk, kad vėl viskas gerai, jeigu aš nusijuokiau, — pasakė ji 
drebančiom lūpom, su ašarom akyse. — Niekas ne gerai. Tai 
nėra paprastas barnis. Viskas baigta. Aš tau net pykčio nejuntu. 
Labai paprastai. Tu man tik bjaurus. Tu man bjaurus, ir tarp 
mūsų viskas baigta. 

— Gerai, — pasakė jis. 

— Ne, ne gerai. Viskas baigta. Argi tu nesupranti? 

— Rodos, suprantu. 

— Tegu nesirodo. 

— Nebūk melodramatiška, Helina. 

— Ak, aš melodramatiška? Nieko panašaus. Tik tarp mūsų 
viskas baigta. 

— Ne, nebaigta. 

— Pasakiau ir nebekartosiu. 

— K3 ketini daryti? 

— Dar nežinau. Galbūt ištekėsiu už Džono Makvolsio. 

— Neišrekėsi. 

— Ištekėsiu, jei tik panorėsiu. 

— Jis tavęs neves. 

— Nebijok, ves. Jis šiandien prašė mano rankos. 

Ričardas Gordonas nieko neatsakė. Tuštuma įšliaužė į tą 
vietą, kur pirma buvo jo širdis, ir viskas, ką jis girdėjo ar pats 
sakė, atrodė lyg sklindą kažkur iš šalies. 

— Ko jis tave praše? — paklausė jis tolimu, lyg ne savo balsu. 

— Tekėti už jo. 


— Kodėl? 

— Nes jis mane myli. Nes jis nori su manimi gyventi. Jis ga- 
nėtinai uždirba ir gali mane išlaikyti. 

— Tu ištekėjusi už manęs. 

— Netikrai. Ne bažnyčioje. Tu nenorėjai tuoktis bažnyčio- 
je ir tu gerai žinai, kad sugildei širdį vargšei mano mamai. Aš 
taip tave mylėjau, kad dėl tavęs būčiau bet kam širdį sugil- 
džiusi. Dieve, kokia buvau kvaila. Aš juk ir sau širdį sugildžiau. 
Ji sugildyta, ir aš nebeturiu širdies. Viską, kuo tikėjau, viską, 
ką branginau, mečiau dėl tavęs, nes tu buvai toks nuostabus, 
ir tu taip mane mylėjai, kad meilė buvo viskas. Meilė buvo už 
viską svarbiau, ar ne taip? Meilė buvo tai, ką tik mes turėjome 
ir ko niekas kitas negalėjo turėti. Tu buvai genijus, aš buvau 
visas tavo gyvenimas. Aš buvau tavo draugė ir tavo mažoji juo- 
doji gėlelė. Pliauškalai. Meilė — taip pat bjaurus melas. Mei- 
lė — tai ergoapiolo tabletės, nes tu bijojai, kad nebūtų vaikų. 
Meilė - tai chininas ir chininas, ir chininas, kol pradeda ausy- 
se spengti. Meilė — tai šlykštus abortų siaubas, į kurį tu mane 
siųsdavai. Meilė — tai mano išdraskyti viduriai. Tai kateteriai 
ir apsiplovimai. Aš žinau, kas yra meilė. Meilė visada kabo 
vonioje už durų. Ji dvokia lizoliu. Velniop meilę! Meilė - kai 
tu, davęs man laimės, užmingi išsižiojęs, o aš guliu visą naktų 
akių nesumerkdama ir bijau net melstis, nes žinau, kad nebe- 
turiu teisės. Meilė — tai visi tie šlykštūs triukai, kurių tu mane 
išmokei, pats turbūt prisiskaitęs iš kažkokių knygų. Viskas. Vis- 
kas baigta su tavim ir viskas baigta su meile! Su tavo šlykščia 
meile. Tu, rašytojau! 

— Tu, airiška nevala! 

— Nesiplūsk. Ir aš žinau tau vardą. 


— Ir gerai. 

— Ne, ne gerai. Blogai, labai blogai. Jeigu tu bent būtum 
geras rašytojas, gal ir galėčiau pakęsti visa kita. Bet aš prisižiū- 
rėjau, koks tu piktas, pavydus, kaip kaitalioji savo politines 
pažiūras, vaikydamasis mados, kaip meilikauji į akis, o už akių 
keiki. Prisižiūrėjau tiek, kad tu man atsipykai. Ir dar šiandien 
ta bjauri turtinga kalė Bredli! O, kaip man atsipyko visa tai. 
Aš stengiausi tavim rūpintis ir tave linksminti, tau tarnauti ir 
tau virti, ir tylėti, kai tu nori, ir būti linksma, kai tu nori, ir 
kęsti tavo nuotaikas, ir dėtis laiminga, ir taikstytis su tavo pyk- 
čiais ir pavyduliavimais, ir su tavo niekšybėmis, bet dabar vis- 
kas baigta. 

— Tai dabar nori pradėti iš naujo su girtuokliu profesorium? 

— Jis tikras žmogus. Jis geras ir nuoširdus, ir su juo taip ra- 
mu, ir mes turime daug dvasinio bendrumo ir interesų, kurių 
tu niekad neturėsi. Jis panašus į mano tėvą. 

— Jis girtuoklis. 

— Taip, jis geria. Ir mano tevas gėrė. Ir mano tėvas nešiojo 
vilnones puskojines ir vakarais ištiesdavo kojas ant kėdės ir 
skaitydavo laikraštį. Ir kai mes sirgome krupu, jis mus slaugė. 
Jis dirbdavo katilus, ir jo rankos buvo visos suskilusios, ir jis mėg- 
davo muštis, kai išgerdavo, ir mokėdavo muštis, kai būdavo blai- 
vas. Jis eidavo klausyti mišių, nes mama to norėdavo, ir atlikda- 
vo velykinę dėl jos ir dėl mūsų Viešpaties, bet labiausiai dėl jos, 
tr jis buvo geras sutuoktinis, o jeigu kada ir būdavo jai neištiki- 
mas, ji niekada to nesužinodavo. 

— Galiu kirsti, kad jis dažnai būdavo jai neištikimas. 

— Galbūt, bet jeigu taip atsitikdavo, jis pasisakydavo kuni- 
gui, o ne jai, ir jeigu taip atsitikdavo, tai tik todėl, kad jis ne- 


galėdavo susivaldyti, o paskui gailedavosi ir atgailaudavo. Jis 

ne iš smalsumo tai darydavo ar gaidiško pasipūtimo, ar kad 
galėtų pasigirti žmonai, koks jis vyras. Jeigu taip atsitikdavo, 
tai tik todėl, kad mama su mumis, vaikais, būdavo išvažiavusi 
visai vasarai, ir jis susitikdavo su draugais ir pasigerdavo. Jis 
buvo tikras žmogus. 

— Tu galėtum būti rašytoja ir parašyti apie jį knygą. 

— Aš būčiau geresnė rašytoja už tave. Ir Džonas Makvolsis 
geras žmogus. O tu ne. Ir niekad nebūsi. Ir ne politinės pa- 
žiūros ar religingumas čia svarbu. 

— Aš nereligingas. 

— Ir aš ne. Bet kadais buvau ir vėl būsiu. Ir šito tu iš manęs 
neatimsi. Kaip atėmei visa kita. 

— Na žinoma. 

— Žinoma. Galėsi sau miegoti su kokia nors turtinga kale, 
kaip Elen Bredli. Kaip tu jai patikai? Ar ji nesakė, kad tu 
nuostabus? 

Žiūrėdamas į jos liūdną, piktą veidą, pro ašaras dar gražes- 
nį, su papurtusiomis kaip pumpurai po lietaus lūpomis, išsi- 
draikiusiais tamsiais garbanotais plaukais, Ričardas Gordonas 
suprato, kad neteko jos galutinai. 

— Tai tu manęs nebemyli? 

— Man net tas žodis bjaurus. 

— Gerai, — pasakė jis ir ūmiai sudavė jai per veidą. 

Ji pravirko dabar iš skausmo, ne iš pykčio, užsikniaubusi ant 
stalo. 

— Nereikėjo taip daryti, — pasakė ji. 

— Ne, labai reikėjo, — pasakė jis. — Tu labai daug žinai, bet 
nežinai, kaip man to reikėjo. 

Siandien pavakare, kai aisidarė durys, jinai jo nematė. Ji 


matė tik baltas, tarsi iš glajaus išlietas, lubas su kupidonais, ba- 

landelėmis ir raitytais ornamentais, kurie staiga išryškėjo nuo švie- 
sos, kai durys atsidare. 

Ričardas Gordonas pasuko galvą ir pamatė jį, stovintį 
tarpduryje, petingą, barzdotą. 

— Nenustok, - pasakė Elen. — O, nenustok. 

Jos šviesūs plaukai buvo išsidraikę ant pagalvio. 

Bet Ričardas Gordonas nustojo ir, pasukęs galvą, žiūrėjo ne- 
atitraukdamas aktų. 

— Nekreipk į jį demesio. Nekreipk į nieką demesio. Argi 
nesupranti, kad dabar negalima nustoti? — pasakė moteris beato- 
dairiškai primygtinai. 

Barzdotasis vyras tyliai uždarė duris. Jis šypsojosi. 

— Kas yra, brangusis? — paklausė Elen Bredli, dabar vel 
patamsy. 

— Aš turiu išeiti. 

— Tu juk negali išeiti, argi nesupranti? 

— Tavo vyras... 

— Juk tai tik Tomis, — pasakė Elen. — Jis viską seniai žino. 
Nekreibk į jį demesio. Na, brangusis. Na, prašau. 

— Aš negaliu. 

— Tu privalai, - pasakė Elen. Jis juto, kaip ji visa virpa, net 
galva dreba ant jo peties. — Viešpatie, negi tu nieko nesupranti? 
Nejau ne kiek neturi pagarbos moteriai? 

— Aš turiu išeiti. 

Tamsoje Jis pajuto smūgį per veidą, net akyse jam sužaibavo. 
Paskui vėl smūgį. Šį kartą per burną. 

— Tai štai koks tu, — pasake jinai jam. — Aš maniau, kad jūs 
prityręs vyras. Nešdinkitės lauk! 

Stai kas buvo šiandien pavakare. Štai kaip baigėsi pas 
Bredlius. 

O dabar jo žmona sėdėjo prie salo, užsikniaubusi ant ran- 
kų, ir abudu tylėjo. Ričardas Gordonas girdėjo, kaip tiksi laik- 
rodis, ir jo krūtinėj buvo taip tuščia, kaip šitam kambary tylu. 
Po valandėlės žmona pasakė, nežiūrėdama į jį: 

— Man labai gaila, kad taip susiklostė. Bet tu juk pats matai, 
kad viskas baigta? 

— Taip, jeigu jau taip buvo, kaip tu sakai. 

— Ne visada taip buvo, bet dabar jau seniai taip. 

— Atsiprašau, kad aš tau sudaviau. 

— O, tai niekis. Ne tai svarbu. Tai tik tokia atsisveikinimo 
forma. 

— Liaukis. 

— Man reikia išeiti, — pasakė ji labai pavargusiu balsu. — 
Reikia turbūt imti didįjį lagaminą. 

— Atidek rytui, — pasakė jis. — Viską galima padaryti rytą. 

— Geriau aš tai padarysiu dabar, Dikai, taip bus lengviau. 
Bet aš taip pavargau nuo viso šito, ir man taip skauda galvą. 

— Kaip nori. 

— O Viešpatie, - pasakė ji. - Kaip norėčiau, kad nieko nebūtų 
buvę. Bet buvo. Pasistengsiu tau čia viską sutvarkyti. Reikės tau 
pasamdyti ką nors, kad patarnautų. Jeigu aš nebūčiau tiek vis- 
ko prišnekėjusi, jeigu tu nebūtum man sudavęs, gal būtume 
galėję dar kaip nors susitaikyti. 

— Ne, dar prieš tai viskas buvo baigta. 

— Man taip tavęs gaila, Dikai. 

— Nesigailėk manęs, nes aš vėl tau suduosiu. 

— Gal man bus lengviau, jei tu man suduosi, - pasakė ji. — 
Man tavęs gaila. Labai gaila. 

— Eik po velnių. 

— Man gaila, kad pasakiau, jog tu prastas lovoje. Aš nieko 
apie tai neišmanau. Tikriausiai tu nuostabus. 

— Manai, tu tai kažin kas, — pasakė jis. 

Ji vėl pravirko. 

— Tai blogiau negu antausis, — pasakė ji. 

— Kaip tu ten sakei? 

— Nežinau. Nebeprisimenu. Aš taip buvau supykus, ir tu 
mane taip įskaudinai. 

— Juk jeigu viskas baigta, ko dar pykti? 

— O, aš nenoriu, kad viskas būtų baigta. Bet taip yra, ir da- 
bar jau nieko nebepadarysi. 

— Tu turi savo girtuoklį profesorių. 

— Liaukis, — pasakė ji. - Geriau baikim tas kalbas ir patylėkim. 

— Taip. 

— Tu sutinki? 

— Taip. 

— Aš miegosiu čia. 

— Ne. Gali eiti į lovą. Tikrai gali. Aš truputį išeinu. 

— Neišeik. 

— Man reikia, — pasakė jis. 

— Sudiev, — pasakė ji, ir jis pamatė jos veidą, kurį visados 
taip mylėjo ir kurio niekad negadino ašaros, ir jos garbanotus 
juodus plaukus, mažas standžias krūtis, aptemptas megztuku ir 
liečiančias stalo kraštą, bet nematė jos visos, kurią taip mylėjo ir 
mane, kad patenkina, bet pasirodo, nesugebėjo; ir kai jis ėjo 
pro duris, ji žiūrėjo į jį iš anapus stalo, pasidėjusi smakrą ant 


rankų, ir verkė. 

XIV skyrius 


Jis neėmė dviračio, išėjo pėsčias. Mėnuo jau buvo patekėjęs, 
ir medžiai atrodė tamsūs dangaus fone, ir jis ėjo pro medinius 
namus su siaurais kiemeliais ir uždarinėtom langinėm, pro ku- 
rias skverbėsi šviesa; negrįstom gatvelėm su dviem eilėm namų; 
končų kvartalais, kur viskas oru, paslėpta nuo svetimų akių — 
dorybė, nesėkmės, avižinė košė ir virta žuvis, nuolatinis nepri- 
valgymas, prietarai, teisumas, kraujomaiša ir tikėjimo paguoda; 
pro atlapus, apšviestus kubiečių 5o//to, lūšnas, kurių visa roman- 
tika tiktai jų vardas: „Raudonasis namelis“, „Čiča“: pro akmens 
blokų bažnyčią su bjauriais smailais trikampiais bokštais šviesia- 
me danguje, pro didelius sodus ir ilgą vienuolyno masyvą juo- 
du kupolu, gražų mėnesienoje, pro degalinę ir skaisčiai apšvies- 
tą užkandinę prie dykynės, kur kažkada buvo miniatiūrinis golfo 
laukas, skaisčiai apšviesta pagrindine gatve, kurioj trys vaistinės, 
muzikos instrumentų parduotuvė, penkios žydų krautuvės, trys 
biliardinės, dvi kirpyklos, penkios alinės, trys ledainės, penki 
prasti ir vienas geras restoranas, du laikraščių ir žurnalų kioskai, 
keturios sendaikčių krautuvėlės (vienoje dirbami raktai), foto- 
grafo ateljė, valstybinių įstaigų namas, kurio antram aukšte ke- 
turi stomatologų kabinetai, didelė smulkių prekių parduotuvė, 
viešbutis prie sankryžos su taksi aikštele priešais, paskui gatvele 
už viešbučio, kuri veda į „džiungles“, pro didelį dažytą namą 
šviesiais langais, kurio viduje skambėjo pianola, tarpdury stovė- 
jo merginos, o ant šaligatvio sedėjo jūreivis; paskui kiemais, pro 
mūrinius teismo rūmus su šviečiančiu laikrodžiu, kuris rodė pusę 
vienuolikos, pro kalėjimą, kurio baltos sienos spindėjo mėne- 
sienoje, tiesiai prie tamsaus „Alyvų žydėjimo“ prieangio skers- 


gatvy, pristatytame automobilių. 

„Alyvų žydėjime“ buvo šviesu ir pilna žmonių, ir įėjęs Ričar- 
das Gordonas pamate, kad lošimo salėj sausakimša; ruletė su- 
kosi ir mažas rutuliukas skardžiai cinksėjo į metalines pertvarė- 
les, ruletė lėtėjo, rutuliukas zvimbė, kol pašokęs spragtelėjo ir 
sustojo; ir taip tolydžio, ir nieko daugiau nebuvo girdeti, tik 
kaip sukasi ruletė ir kaukši kauliukai. Už baro stovėjo šeiminin- 
kas su dviem barmenais, jis pasakė: 

— Sveiki gyvi, pone Gordonai. Ką gersite? 

— Nežinau, - atsake Ričardas Gordonas. 

— Nekaip atrodom šiandien. Kas yra? Nesveikuojam? 

— Taip. 

— Aš jums šio to sutaisysiu. Tuoj pasijusit geriau. Ar esate 
ragavęs ispaniško absento 0jen7 

— Duokit šen. 

— Išgersit — ir tuoj pasidarys geriau. Panorėsit su visais Čia 
susikibti, —- pasakė šeimininkas. — Ponui Gordonui - 0jen special. 

Stovedamas prie baro Ričardas Gordonas išgėrė tris 0jen spe- 
cial, bet geriau jam nepasidarė; drumstas, salstelėjęs, šaltas, saldy- 
medžiu atsiduodantis gėrimas niekaip jo nepaveikė. 

— Duokit ko nors kito, — pasakė jis barmenui. 

— Kas yra? Jums nepatiko ojen special? — paklausė šeiminin- 
kas. — Jums nepasidarė geriau? 

— Ne. 

— Po ojen special ne viską galima gerti. 

— Duokite gryno viskio. 

Viskis sušildė jam liežuvį ir gomurį, bet nuotaikos nepataisė, 
ir ūmiai, žiūrėdamas į save veidrodyje už baro, jis suprato, kad 
gėrimas jam jau niekada nebepades. Tai, kas jam dabar yra, yra 
ir bus nuo šiol, visada bus, ir nors jis pasigers iki sąmonės nete- 


kimo, kai išsiblaivys, bus taip pat. 

Aukštas, labai liesas jaunuolis su retais šviesiais pūkeliais ant 
smakro, stovįs greta jo prie baro, paklausė: 

— Ar tik nebūsite Ričardas Gordonas? 

— Taip. 

— Aš Herbertas Spelmanas. Man rodos, mes susipažinome 
vienam pobūvy Brukline. 

— Gali būti, — pasakė Ričardas Gordonas. — Labai gali būti. 

— Man labai patiko jūsų paskutinė knyga, —- pasakė Spelma- 
nas. — Man visos jūsų knygos patiko. 

— Aš labai džiaugiuosi, — pasakė Ričardas Gorodnas. — Gal 
išgersim? 

— Su jumis mielai, — pasakė Spelmanas. — Ar jūs ragavote to 
ojen? 

— Jis man nepadeda. 

— O kas jums yra? 

— Nuotaika prasta. 

— Pabandykit dar vieną. 

— Ne, aš gersiu viskį. 

— Žinote, man tai didelis įvykis, kad jus sutikau, — pasakė 
Spelmanas. — Jūs turbūt neprisimenate manęs tą vakarą? 

— Ne. Ber gal tai buvo geras vakaras. Juk gerų vakarų pa- 
prastai neprisimenam, ar ne? 

— Gal ir taip. Mes buvome pas Margaritą Van Brunt. Prisi- 
menate? — paklausė jis su viltim. 

— Stengiuosi. 

— Tai aš tuomet padegiau namą, — pasakė Spelmanas. 

— Negali būti. 

— Taip, taip, — pasakė Spelmanas džiaugsmingai. — Tikrai 
aš. Tai buvo nuostabiausias iš visų man atmintinų vakarų. 


— Ką jūs dabar veikiate? — paklausė Gordonas. 

— Nieko ypatinga, - atsakė Spelmanas. — Truput keliauju. 
Ilsiuosi, taip sakant. O jūs rašote naują knygą? 

— Taip. Jau įpusėjau. 

— Šaunu! — pasakė Spelmanas. — Apie ką? 

— Apie streiką tekstilės fabrike. 

— Nuostabu, — tarė Spelmanas. — Aš ryju viską apie sociali- 
nius prieštaravimus. 

— Kaip? 

— Be galo mėgstu, — pakartojo Spelmanas. — Labiau už vis- 
ką. Ir jūs tikrai pats geriausias iš jų visų. Klausykit, ar yra ten 
gražuolė žydaitė agitatorė? 

— O ką? — paklausė Ričardas Gordonas įtariai. 

— Tai vaidmuo Silvijai Sidni. Aš ją įsimylėjęs. Norite pama- 
tyti jos nuotrauką? 

— Mačiau, — atsakė Ričardas Gordonas. 

— Išgerkim, — pasiūlė Spelmanas pakiliai. — Kas galėjo pa- 
galvoti, kad aš jus čia sutiksiu. Išties esu laimės kūdikis. Tikras 
laimės kūdikis. 

— Kodel? — paklause Ričardas Gordonas. 

— Aš pamišęs, — pasakė Spelmanas. — Ak, kaip nuostabu. 
Tarsi būtum visą laiką įsimylėjęs, tik visados laimingai. 

Ričardas Gordonas truputį pasitraukė į šalį. 

— Be reikalo, — pasakė Spelmanas. — Aš nepavojingas. Tai 
yra — aš beveik nepavojingas. Išgerkim dar. 

— Ar jūs seniai pamišęs? 

— Man rodos, visada toks buvau, — atsakė Spelmanas. — Aš 
jums sakau, kad tai vienintelis būdas mūsų laikais būti laimin- 
gam. Kas man rūpi, koks Douglas Azrcraft akcijų kursas? Kas 
man rūpi, koks Telefono ir telegrafo kompanijos akcijų kursas? 


Tai manęs nedomina. Aš skaitau vieną jūsų knygų arba geriu, 

arba žiūriu į Silvijos fotografiją ir esu laimingas. Aš kaip paukš- 
tis. Dar geriau negu paukštis... Aš... — valandėlę jis dvejojo, ieš- 
kodamas žodžio, paskui greitai išpyškino: — Aš mažas dailus 
gandriukas, — ir nuraudo. Jis žiūrėjo į Ričardą Gordoną neatit- 
raukdamas akių, krutindamas lūpas, ir tuomet augalotas švie- 
siaplaukis jaunas vyras atsiskyrė nuo kompanijos kitam gale ba- 
ro ir priėjęs uždėjo ranką jam ant peties. 

— Eime, Heroldai, — pasakė jis. - Mums jau metas namo. 

Spelmanas nuožmiai žiūrėjo į Ričardą Gordoną. 

— Jis juokiasi iš gandro, — pasakė jis. — Jis pasitraukė nuo 
gandro. Nuo gandro, kuris sklendžia ratus... 

— Eime, Heroldai, - pasakė augalotasis šviesiaplaukis. 

Spelmanas atkišo ranką Ričardui Gordonui. 

— Aš nepykstu, — pasakė jis. — Jūs geras rašytojas. Laikykitės 
ir toliau tokios linijos. Atminkit, kad aš visad laimingas. Nesi- 
leiskite išmušamas iš vėžių. Iki greito pasimatymo. 

Augalotasis šviesiaplaukis viena ranka apkabino jį per pe- 
čius, ir abu nuėjo pro žmones link durų. Spelmanas atsigręžė ir 
mirktelėjo Ričardui Gordonui. 

— Puikus vaikinas, — pasakė šeimininkas. Jis patekšnojo sau 
per kaktą. — Labai mokytas. Turbūt per daug mokosi. Mėgs- 
ta taures daužyti. Bet ne iš piktumo. Už viską sumoka, ką su- 
daužo. 

— Ar jis čia dažnai užeina? 

— Kas vakarą. Kas jis sakėsi esąs? Gulbė? 

— Gandras. 

— Aną vakarą buvo arklys. Su sparnais. Toks, kaip ant Whire 
horse“ butelių, tik su sparnais. Bet šiaip puikus vyrukas. Turi 


* Baltasis žirgas. 

pinigų. Galvoj jam negerai. Giminės ir laiko jį čia su priežiūra. 
Jis man gyrė jūsų knygas, pone Gordonai. Ką gersite? Mano 
sąskaita. 

— Viskio, — atsakė Ričardas Gordonas. 

Jis pamatė ateinantį šerifą. Šerifas buvo blyškaus kaip la- 
vonas veido ir labai malonus žmogus. Ričardas Gordonas bu- 
vo sutikęs jį pobūvy pas Bredlius ir kalbėjęs apie banko api- 
plėšimą. 

— Klausykit, — tarė šerifas, — jeigu nesat labai užsiėmęs, va- 
žiuokite su manim, truputį vėliau. Kranto apsauga parplukdo 
Hario Morgano laivą. Tanklaivis pranešė, pastebėjo netoli Ma- 
tekumbes. Visa gauja paimta. 

— Oho! - pasakė Ričardas Gordonas. - Visi suimti? 

— Telegramoje sakoma, kad iš visų tik vienas gyvas. 

— Nežinote kas? 

— Ne, neaišku. Dievaižin, kas ten atsitiko. 

— Pinigai laive? 

— Niekas nežino. Bet turėtų būti laive, jeigu jie nepasiekė 
Kubos. 

— Kada jie parplauks? 

— Veikiausiai po kokių poros valandų. 

— Kur arplukdys laivą? 

— Turbūt į Karinį uostą. Prie kranto apsaugos tiltelio. 

— Kur aš jus rasiu? 

— Užvažiuosiu čia jūsų paimti. 

— Arba pas Fredį. Čia gal taip ilgai neišbūsiu. 

— Pas Fredį šiandien karšta. Ten prisirinkę karo veteranų iš 
salų. Jie visada kelia riaušes. 

— Eisiu pažiūrėti, - pasake Ričardas Gordonas. — Tokia bjau- 


ri nuotaika šiandien. 

— Tik nepakliūkit jiems po ranka, — perspėjo šerifas. — Aš 
užvažiuosiu jūsų paimti po poros valandų. Gal dabar pavėžėti 
iki tenai? 

— Ačiū. 

Jie prasispraudė pro žmones, ir Ričardas Gordonas atsisėdo 
į automobilį greta šerifo. 

— Kas, jūsų manymu, atsitiko Morgano laive? — paklausė jis. 

— Dievas žino, — pasakė šerifas. — Bet, matyt, kažkas baisu. 

— O daugiau nėra jokios informacijos? 

— Ničnieko, — atsakė šerifas. — Na, štai, tik pažiūrėkit. 

Jie privažiavo prie skaisčiai apšviesto Fredžio baro ir pama- 
tė, kad jis pilnut pilnutėlis. Vyrai su brezentiniais drabužiais, 
kai kurie vienplaukiai, kiti su kepurėm, senom kariškom skry- 
bėlėm arba kartoniniais šalmais, buvo trim eilėm apgulę barą, 
automatinis patefonas su garsintuvu grojo „Kaprio salą“. Tą aki- 
mirką, kai jie sustojo prie šaligatvio, pro atdaras duris paknops- 
tom išvirto žmogus, jam iš paskos kitas. Jiedu nuvirto ir raičio- 
josi susikibę po šaligatvį, ir tas, kuris buvo viršuj, abiem rankom 
įsitvėręs pirmajam už plaukų, daužė jo galvą į cementą, net šleikš- 
tu darėsi nuo to garso. Bare niekas nekreipė į juos dėmesio. 

Šerifas išlipo iš automobilio ir sugriebė už peties tą, kuris 
buvo ant viršaus. 

— Liaukis, — pasakė jis. — Stokitės greičiau. 

Žmogus atsitiesė ir pažvelgė į šerifą. 

— Kurių velnių kišatės ne į savo reikalus? 

Antrasis, kurio buvo kruvini plaukai, kraujas sunkėsi iš vie- 
nos ausies ir tekėjo per strazdanotą veidą, užsipuolė šerifą. 

— Ko kimbate prie mano bičiulio? — kimiu balsu paklausė 


jis. - Ko jums reikia? Gal manot, kad aš negaliu pakęsti? 

— Tu viską gali pakęsti, Džojau, - pasakė tas, kuris jį daužė. — 
Klausykit, — tarė jis šerifui, — ar negalėčiau pasiskolinti si- 
dabrinio? 

— Ne, - atsakė šerifas. 

— Tai eikit po velnių! - jis atsisuko į Ričardą Gordoną: - O 
iš jūsų, drauguži? 

— Aš jus pavaišinsiu, — pasakė Gordonas. 

— Eime, — pasakė veteranas ir įsikibo Gordonui į parankę. 

— Aš užvažiuosiu, — tarė šerifas. 

— Gerai. Lauksiu jūsų. 

Kai jie spraudėsi prie baro, pirmasis veteranas, rudaplaukis 
šlakuotas vyras su kruvina ausim ir skruostu, sugriebė Gordoną 
už rankos. 

— Senas bičiulis, — pasakė jis. 

— Jis bravo vyras, — tarė antrasis veteranas, — jis gali pakęsti. 

— Aš galiu pakęsti, supranti? — pasakė kruvinasis. — Tuo aš ir 
nušluosčiau jiems nosį. 

— Bet tu negali atgal duoti, - atsiliepė kažkieno balsas. — Ir 
nesistumdyk čia. 

— Praleiskite mus, — pasakė kruvinasis. — Praleiskit mane ir 
mano bičiulį, — jis sušnibždėjo Ričardui Gordonui į ausį: - kam 
man duoti atgal? Aš juk galiu pakęsti, supranti? 

— Klausykit, — tarė antrasis veteranas, kai jie pagaliau atsi- 
dūrė prie alumi sulieto baro. - Kad būtumėt matę jį šiandien 
dieną pas Penktosios stovyklos komisarą. Aš jį parsiverčiau ir 
emiau daužyti per galvą buteliu. Kaip būgną mušdamas. Galiu 
lažintis, gal kokia penkiasdešimt kartų sudaviau. 

— Daugiau, — pasakė kruvinasis. 


— O jam nieko. 

— Aš galiu pakęsti, — pakartojo tas. Jis sušnibždėjo Ričardui 
Gordonui į ausį: - Tai paslaptis. 

Ričardas Gordonas perdavė jiems du alaus bokalus iš trijų, 
kuriuos storapilvis negras barmenas su baltu švarku prileido 
ir pastūmė jam. 

— Kokia paslaptis? — paklausė jis. 

— Mano, - atsakė kruvinasis. - Mano paslaptis. 

— Jis turi paslapų, — pasakė antrasis veteranas. — Jis ne- 
meluoja. 

— Norit sužinoti? — sušnibždėjo kruvinasis Ričardui Gordo- 
nui į ausį. Gordonas linktelėjo. - Man neskauda. 

Antrasis linktelėjo. 

— Pasakyk viską. 

Rudaplaukis prikišo savo kruvinas lūpas Gordonui beveik 
prie pat ausies. 

— Kartais man net malonu, - pasakė jis. - Ką jūs pasakysite? 

Šalia Gordono stovėjo aukštas liesas vyras su randu nuo au- 
sies iki pat smakro. Jis pažiūrėjo į rudaplaukį ir nusišiepė. 

— Iš pradžių tai buvo sportas, — paaiškino jis. — Paskui pasi- 
darė malonumas. Jeigu man nuo ko nors galėtų būti bloga, tai 
nuo tavęs tikrai susivemčiau, Rudi. 

— Greit vemi, — pasakė pirmasis veteranas. — Kokiam daliny 
tarnavai? 

— Ką tu išmanai apie dalinius, prasigėręs mušeika, — atrėžė 
aukštasis. 

— Gal išgersim? — pasiūlė Gordonas aukštajam. 

— Ačiū, — atsakė šis. — Dar turiu. 

— Neužmirškit mūsų, — pasakė vienas iš tų, kurie įėjo su 


Gordonu. 

— Dar tris alaus, - užsakė Ričardas Gordonas, negras prilei- 
do ir pastūmėjo jiems. Prie baro buvo taip ankšta, kad rankų 
negalėjai pakelti, ir Gordoną prispaudė prie aukštojo. 

— Jūs iš laivo? — paklausė aukštasis. 

— Ne, čia gyvenu. O jūs iš salų? 

— Mes šiandien atvažiavom iš Torgutos, — pasakė aukšta- 
sis. — Tokį vėją ten pakelėm, kad bijojo mus ilgiau laikyti. 

— Jis kairysis, — pareiškė pirmasis veteranas. 

— Ir tu toks būtum, jei bent kiek košės galvoj turėtum, — 
pasakė aukštasis. — Išsiuntė mus ten norėdami atsikratyti, bet 
mes pakelėm vėją, — jis nusišiepė Ričardui Gordonui. 

— Duok jam! - suklykė kažkas, ir Ričardas Gordonas pama- 
te kumšų smogiant kažkam į veidą visai netoli jo. Du vyrai nu- 
tempė nuo baro į šalį tą, kuriam smogė. Išsivedė, kur laisviau, ir 
vienas vel smogė jam į veidą, kitas į pilvą. Žmogus pargriuvo 
ant cementinių grindų ir užsidengė veidą rankomis, ir vienas 
vyrų spyrė jam į nugarą. Visą laiką žmogus neištarė nė garso. 
Vienas vyrų truktelėjęs pastatė jį ir pastūmė prie sienos. 

— Pamokyk jį, — pasakė jis, ir kai anas atsišliejo išblyškęs prie 
sienos, antrasis vyras atsistojo į poziciją, truputį sulenkęs kelius, 
užsimojo dešiniu kumščiu beveik nuo pat cementinių grindų ir 
kirto jam į žandikaulį. Tas suklupo, paskui palengva parvirto, 
ir apie jo galvą emė tvenktis kraujo klanelis. Tie du vyrai paliko 
jį ten ir sugrįžo prie baro. 

— Tai bent smūgis, vyruti, - pasakė pirmasis. 

— Šunsnukis koks, atvažiuoja į miestą, pasideda atlyginimą į 
banką, o paskui trinasi čia taikydamas nukniaukti porciją, — 
pasake antrasis. — Aš jau antrą kartą jį mokau. 


— Gerai jį pamokei šį kartą. 

— Kai aš jam smogiau, pajutau, kad žandikaulis subraškėjo 
lyg kauliukų maišelis, - džiūgavo antrasis. Vyras gulėjo prie sie- 
nos, ir niekas nekreipė į jį dėmesio. 

— Klausyk, jeigu tu man taip trenktum, aš nė nemirktel- 
čiau, — pareiškė rudaplaukis veteranas. 

— Užsičiaupk, pliauškale, - pasakė „mokytojas“, — tu sifilitike. 

— Ką pasakei?! 

— Nuo tokių kaip tu mane vemt verčia, - pasakė „mokyto- 
jas“. —- Ko man trankyti rankas į tave? 

— Užtatai kad atsitrenktum. Klausyk, seni, — rudaplaukis 
kreipėsi į Ričardą Gordoną, — gal dar po vieną? 

— Ar ne šaunūs vaikinai? — paklausė aukštasis. — Karas apva- 
lo žmogų ir padaro jį kilnesnį. Tiktai klausimas, ar kareiviais 
gali būti tik tokie kaip mes, ar kariuomenė mus tokius padarė? 

— Aš nežinau, - atitarė Ričardas Gordonas. 

— Galiu lažintis, kad čia jūs nerastumėt nė trijų atsarginių, — 
pasakė aukštasis. — Čia rinktinė publika. Padugnių grietinėlė. 
Tie, su kuriais Velingtonas laimėjo prie Vaterlo. Ką gi, ponas 
Huveris išvijo mus iš Antikosčio, ponas Ruzveltas atgrūdo čia, 
norėdamas mumis nusikratyti. Stovykloj yra visos sąlygos epi- 
demijai kilti, bet tie vargšai benkartai nemiršta, ir tiek. Kai ku- 
riuos išgrūdo į Tortugą, bet dabar ir ten klimatas sveikesnis. Be 
to, mes nenorėjom ten pasilikti. Teko parvežti atgal. Kur dabar 
mus nubogins? Juk turi kaip nors mumis nusikratyti. Negi jūs 
nesuprantate? 

— Bet kodėl? 

— Nes mes beviltiški, — atsake jis. — Mes neturime ko praras- 
ti. Mes jau visiškai sužvėrėję. Mes blogesni už tuos, kuriuos ve- 
dė Spartakas. Bet mums nieko negali padaryti, nes mes tiek muš- 


ti, kad dabar vienintelė mūsų paguoda — gėrimas, ir vienintelis 

pasididžiavimas — kad galim viską pakęsti. Bet ne visi tokie. Kai 
kurie gali ir atgal duoti. 

— Ar daug stovykloje komunistų? 

— Tik apie keturiasdešimt, — atsakė aukštasis. — Iš dviejų tūks- 
tančių. Komunistu būti reikia disciplinos ir susivaldymo; gir- 
tuoklis negali būti komunistu. 

— Neklausykit jo, — tarė rudaplaukis veteranas. — Jis pra- 
keiktas radikalas. 

— Klausykit, — pasakė kitas veteranas, kuris gėrė alų su Ri- 
čardu Gordonu. — Klausykit, aš jums papasakosiu, kas dedasi 
laivyne. Klausykis ir tu, prakeiktas radikale. 

— Neklausykit jo, — pakartojo rudaplaukis. — Kai laivynas 
nuplaukia į Niujorką ir išeini vakare į krantą, ten po Riversaid- 
draivu būna senių su ilgom barzdom, kurie leidžia už dolerį 
prim... jų barzdas. Kaip jums patinka? 

— Aš tau pastatysiu išgerti, —- pasakė aukštasis, — ir tu užmir- 
ši. Nenoriu apie tai nė girdėti. 

— Nieko aš neužmiršiu, — atrėžė rudaplaukis. — Kas jums 
yra, drauguži? 

— Ar teisybė apie tas barzdas? — paklausė Ričardas Gordo- 
nas. Jis pajuto, kad darosi bloga. 

— Prisiekiu Dievu ir savo motina, — atsakė rudaplaukis. — 
Čia, po velnių, tai dar vieni niekai. 

Kitame gale baro vienas veteranas ginčijosi su Fredžiu dėl 
sąskaitos. 

— Tiek išgėrei, — pasakė Fredis. 

Ričardas Gordonas pasižiūrėjo į tą veteraną. Jis buvo visai 
girtas, akys krauju pasruvusios, ir jis aiškiai ieškojo priekabių. 

— Tu prakeiktas sukčius, — pasakė jis Fredžiui. 


— Aštuoniasdešimt penki centai, — nenusileido Fredis. 

— Žiūrėkit, žiūrėkit, — tarė rudaplaukis veteranas. 

Fredis pasidėjo rankas ant baro. Jis nenuleido nuo veterano 
akių. 

— Tu prakeiktas sukčius, — pakartojo veteranas, čiupdamas 
alaus bokalą. Kai jis apgniaužė stiklą pirštais, dešinioji Fredžio 
ranka švystelėjo puslankiu virš baro ir kaukštelėjo didele, pa- 
šluoste apvyniota druskine veteranui per galvą. 

— Švariai, ar ne? — pasakė rudaplaukis. - Dailiai, ar ne? 

— Pamatytumėt, kaip jis kaukši per galvas nupjauta biliardo 
lazda, — pasake kitas. 

Du veteranai, stovintys prie to, kuris nuvirto žemėn, gavęs 
su druskine, piktai pasižiūrėjo į Fredį. 

— Už ką tu jį? 

— Viskas gerai, — tarė Fredis. — Išgerkit mūsų sąskaita. Ei, 
Volesai, - šūktelėjo jis. - Patrauk tą prie sienos. 

— Švariai, ar ne? — atsisuko rudaplaukis į Ričardą Gordo- 
ną. — Dailiai, ką? 

Plačiapetis jaunas vyras nuvilko druskine kaukštelėtąjį nuo 
baro. Paskui pastatė stačią, ir tas įsistebeilijo į jį bereikšmiu 
žvilgsniu. 

— Dink iš čia, - pasakė plačiapetis. — Eik prasivėdinti. 

Žmogus prie sienos, jau anksčiau „pamokytas“, atsisėdo su- 
siėmęs rankomis galvą. Plačiapetis priėjo prie jo. 

— Pats irgi dink, — pasakė jis. - Amžinai įkliūni. 

— Mano žandikaulis sulaužytas, — kimiai atsakė šis. Iš burnos 
jam bėgo kraujas ir tekėjo per smakrą. 

— Džiaukis, kad dar gyvas likai, tokį smūgį gavęs, — pasakė 
plačiapetis. — Ir dink iš akių. 

— Mano žandikaulis sulaužytas, — murmėjo tas. — Jis man 


žandikaulį sulaužė. 

— Drožk sau, supranti ar ne? — pakartojo plačiapetis. - Am- 
žinai čia tu įkliūni. 

Jis padėjo žmogui su sulaužytu žandikauliu atsistoti, ir šis 
sunkiai išsvirduliavo į gatvę. 

— Būna vakarų, kai čia prie sienos koks tuzinas guli, —- pasa- 
kė rudaplaukis veteranas. — Vieną sykį mačiau, kaip tas stora- 
pilvis čia su šluotražiu trynė. Ar nemačiau, kaip tu čia šluotra- 
žiu trynei grindis? — paklausė jis storą negrą barmeną. 

— Taip, sere, — atsakė barmenas. — Daug kartų. Taip, sere. 
Bet jūs niekada nematete, kad aš būčiau ką mušęs. 

— Ar nesakiau? — pasakė rudaplaukis veteranas. — Su šluot- 
ražiu. 

— Ir šiandien gali būti toks vakaras, — pasakė antrasis vetera- 
nas. — Kaip jums atrodo, drauguži? — Ričardui Gordonui. — 
Gal išmeskime dar po vieną? 

Ričardas Gordonas jautė, kad jau girtėja. Jo veidas veidro- 
dyje už baro ėmė rodytis nepažįstamas. 

— Kaip jūsų pavardė? — paklausė jis aukštąjį komunistą. 

— Džeksas, — atsake aukštasis. - Nelsonas Džeksas. 

— Kur jūs pirma gyvenot! 

— O, visur, — atsakė šis. - Meksikoj, Kuboj, Pietų Ameri- 
koj, visur. 

— Aš jums pavydžiu, — tarė Ričardas Gordonas. 

— Ko jūs man pavydit? Kodėl jūs nedirbat? 

— Aš parašiau tris knygas, — pasake Ričardas Gordonas. — 
Dabar rašau ketvirtą, apie Gastoniją. 

— Gerai, — pasake aukštasis. — Puiku. Kaip, saket, jūsų pa- 
varde? 

— Ričardas Gordonas. 


— A-a! — pratarė aukštasis. 

— Ką reiškia, „A-a'? 

— Nieko, - atsakė aukštasis. 

— Arjūs skaitėte mano knygas? — paklausė Ričardas Gordonas. 

— Taip. 

— Patiko? 

— Ne. 

— Kodėl? 

— Nenoriu sakyti. 

— Drožkitt. 

— Man atrodo, kad jos - š... - pasakė aukštasis ir nusisuko. 

— Matyt, šiandien mano vakaras, — tarė Ričardas Gordo- 
nas. — Vakaras mano garbei. Ką, sakėt, gersit? —- paklausė jis ruda- 
plaukį veteraną. — Aš dar turiu du dolerius. 

— Alaus, - atsakė rudaplaukis. — Klausykit, aš jūsų draugas. 
Aš manau, kad jūsų knygos puikios. Velniop tą prakeiktą kai- 
ruolį benkartą. 

— Ar neturit čia kokios savo knygos, drauguži? — paklausė 
antrasis veteranas. — Aš norėčiau paskaityti. Ar jūs kada rašėte 
„Vakarų apsakymams“ arba „Karo didvyriams“? Aš tuos „Karo 
didvyrius“ galėčiau kasdien skaityti. 

— Kas per paukštis tas aukštasis? — paklausė Ričardas Gor- 
donas. 

— Aš jums sakiau, kad jis tik prakeiktas radikalas, — pasakė 
antrasis veteranas. — Stovykloje jų knibždėte knibžda. Mes juos 
išvytume, bet sakau, mūsų vyrai dažniausiai negali prisiminti. 

— Ko negali prisiminti? — paklausė rudaplaukis. 

— Nieko negali prisiminti, — atsakė antrasis. 


— Jūs mane matot? — paklausė rudaplaukis. 


— Taip, — atsakė Ričardas Gordonas. 

— Ar galėtumėt pagalvoti, kad aš turiu puikiausią pasaulyje 
žmonikę? 

— Kodėl gi ne. 

— Tikrai turiu, — teigė rudaplaukis. - Ta mergaitė įsimylėjus 
mane iki ausų. Ji man kaip vergė. „Duok man dar puodelį ka- 
vos“, — sakau aš jai. — „Nešu, tetuk “, — sako jinai. Ir kava ant 
stalo. Ir visa kita taip. Įsimylėjus mane iki ausų. Mano norai jai 
įstatymas. 

— Tiktai kur jinai? — paklausė antrasis veteranas. 

— Tas ir yra, — pasake rudaplaukis. — Tas ir yra, drauguži. 
Kur jinai? 

— Jis nežino, kur jinai, — pareiškė antrasis veteranas. 

— Ne tik tai, — tarė rudaplaukis. — Aš nežinau, kur aš ją 
paskutinį kartą mačiau. 

— Jis nežino net, kokioj šaly jinai. 

— Bet klausyk, bičiuli, nesvarbu, kur jinai, bet ta mergaitė 
man ištikima, — atrėmė rudaplaukis. 

— Šventa teisybė, — pritarė antrasis veteranas. — Gali dėl to 
galvą guldyti. 

— Kartais, — pasakė rudaplaukis, — man atrodo, kad jinai — 
Džindžer Rodžers. Na žinai, iš filmo. 

— O kodėl ne. 

— Paskui aš vėl matau, kad jinai ramiai sėdi namie ir laukia 
manęs. 

— Saugo šeimos židinį, — pasakė antrasis. 

— Taigi, — pritarė rudaplaukis. — Jinai puikiausia moterėlė 
visam pasauly. 

— Klausykit, — pareiškė antrasis. — Mano senė irgi nebloga. 


— Teisybė. 

— Jinai numirė, — pasakė antrasis veteranas. — Nekalbėkim 
apie ją. 

— Ar jūs vedęs, drauguži? — paklausė rudaplaukis Ričardą 
Gordoną. 

— Žinoma, — atsakė šis. 

Prie kito baro galo, už kokių keturių žmonių, jis matė rau- 
doną profesoriaus Makvolsio veidą, melynas akis ir smėlio spal- 
vos putotus ūsus. Profesorius Makvolsis žiūrėjo tiesiai prieš sa- 
ve, ir Ričardas Gordonas mate, kaip jis baigė gerti bokalą ir, 
atkišęs apatinę lūpą, nučiulpė nuo ūsų putą. Ričardas Gordo- 
nas pastebėjo, kokios skaisčiai mėlynos jo akys. 

Žiūrėdamas į jį Ričardas Gordonas pajuto kažkokį negeru- 
mą krūtinėje. Ir jis pirmąkart suprato, ką jaučia vyras, žiūrėda- 
mas į vyrą, dėl kurio jį palieka žmona. 

— Kas yra, drauguži? — paklausė rudaplaukis veteranas. 

— Nieko. 

— Jums negerai, aš matau, kad blogai jaučiatės. 

— Ne, — pasakė Ričardas Gordonas. 

— Atrodot, lyg šmėklą pamatęs. 

— Matot aną su ūsais? — paklausė Ričardas Gordonas. 

— Ar tą? 

— Taip. 

— Tai ką? — paklausė antrasis veteranas. 

— Nieko, —atsakė Ričardas Gordonas. — Tegu jį šimts. Nieko. 

— Jis kliudo jums? Mes galim jį pamokyt. Trise jį patvarky- 
sim, ir jūs galėsit kaukšteli jam batu. 

— Ne, — pasakė Ričardas Gordonas. — Tai nieko nepadės. 

— Mes jį pričiupsim, kai jis išeis, — pasakė rudaplaukis vetera- 
nas. — Man nepatinka jo fizionomija. Tas šunsnukis panašus į 


streiklaužį. 

— Aš jo neapkenčiu, — pasakė Gordonas. — Jis mane pra- 
žudė. 

— Mes jam parodysim, — pagrasino antrasis veteranas. — 
Geltona žiurkė! Klausyk, Rudi, čiupk porą butelių. Mes jį ne- 
gyvai pritvatysim. Kada jis taip padarė, drauguži? Klausykit, gal 
dar po vieną? 

— Mes turim dolerį trisdešimt centų, — pasakė Ričardas 
Gordonas. 

— Tuomet geriau gal butelį paimkim, — pasiūlė rudaplaukis 
veteranas. — Nuo alaus aš nespėju lakstyt. 

— Ne, - pasakė antrasis. — Tau alus sveikiau. Alus iš statinės 
sveikiau. Kad pradėjai, tai nemaišyk. Eime, prikulsim tą aviną, 
paskui sugrįšim ir išgersim alaus. 

— Nelieskit jo. 

— Ne, drauguži. Mes taip negalim. Jūs pasakėt, kad jis jūsų 
žmoną nužudė. 

— Mane pražudė. 

— Tfu! Atsiprašau. Dovanokit, drauguži. 

— Jis apiplėšė banką, — pasakė antrasis veteranas. — Galiu 
lažintis, kad už jo galvą pažadėta premija. Po velnių, juk tai jo 
fotografiją aš mačiau šiandien pašte. 

— Ką tu veikei pašte? — įtariai paklausė antrasis. 

— Gal ir laiško nebegalima gauti? 

— Ar į stovyklą laiškai neateina? 

— Gal manai, banke buvau? 

— Ką tu veikei pašte? 

— Užėjau pro šalį eidamas. 

— Še tau, — pasakė jo draugužis ir taip trenkė užsimojęs, kaip 
tik buvo galima užsimoti tokioj kamšaty. 


— Kameros draugai susiėmė, — atsiliepė kažkas. 

Susikibusius, besimušančius, besispardančius ir besikumš- 
čiuojančius juos išstūmė pro duris. 

— Tegu imasi ant šaligatvio, — pasakė plačiapetis. — Tie ben- 
kartai po tris keturis kartus per vakarą susiima. 

— Mušeikų pora, — tarė kitas veteranas. — Rudis kadaise ge- 
rai imdavosi, bet dabar jį priveikė sifas. 

— Abu juos priveikė. 

— Rudis gavo nuo vieno vyruko per imtynes, - pasakė mažas 
kresnas veteranas. — Tas vyrukas sirgo situ, buvo visas išbertas, 
visi pečiai ir nugara. Kai tik jie susikibdavo, tas trindavosi pečiu 
Rudžiui į nosį arba į burną. 

— Paistalai. Kam Rudžiui ten kišti veidą? 

— O kad jis visuomet taip laikydavo galvą, kai imdavosi. Že- 
mai, va taip. Tai tas vyrukas ir trynėsi į jį. 

— Eik jau, mažvaikiams pasakok. Dar niekas nėra gavęs sifo 
ringe. 

— Tau taip atrodo. O aš pasakysiu, kad tokio švaruolio kaip 
Rudis pasauly nėra buvę. Juk aš jį pažinojau. Vienam būry tar- 
navom. Ir geras kovotojas buvo. Kaip kažin ką, geras. Ir vedęs 
tokią puikią mergaitę. Kaip kažin ką, puikią. O sifą gavo nuo to 
Benio Sempsono, tegul aš prasmengu, jei neteisybė. 

— Tai ir prasmek, — pasakė kitas veteranas. — O kur Sargis 
gavo? 

— Sargis Šanchajuj. 

— O kur tu? 

— Aš niekur. 

— O Puta kur? 

— Nuo mergšės Breste, važiuodamas namo. 

— Kad jūs, vyrai, tiek ir težinot. Sifas, sifas. Ar ne vis tiek, ar 


žmogus serga sifu, ar ne. 


168 


TURETI IR NETURETI 


— Tokiems kaip mes vis tiek, — pasakė vienas veteranas. — 
Nuo jo nei geriau, nei blogiau. 

— Sargiui geriau. Jis nesupranta, kas jam yra. 

— Ką reiškia „sifas'? — paklausė profesorius Makvolsis savo 
kaimyną prie baro. Tas jam pasakė. 

— Įdomu, kodėl taip vadina? — teiravosi toliau profesorius 
Makvolsis. 

— Nežinau, - atsakė vyras. — Kiek girdėjau, visada taip vadi- 
no, dar tada, kai pirmąkart buvau paimtas į kariuomenę. Vadi- 
na ir kitaip. Bet daugiausia sifu. 

— Tikrai labai įdomu, - pasakė profesorius Makvolsis. - Dau- 
giausia tie terminai — seni angliški žodžiai. 

— Kodel tai vadina sifu? — paklausė profesoriaus Makvolsio 
kaimynas savo kaimyną. 

— Nežinau. 

Niekas, atrodė, nežinojo, bet visiems labai patiko šis rimtas 
fhilologinės problemos svarstymas. 

Ričardas Gordonas dabar stovėjo prie baro greta profeso- 
riaus Makvolsio. Jį čia atstūmė, kai Rudis su Sargiu susimušė, ir 
jis nesipriešino. 

— Sveiki, - pasakė jam profesorius Makvolsis. — Gal išgersite? 

— Tik ne su jumis, — atsakė Ričardas Gordonas. 

— Ko gero, turite pagrindo, — tarė profesorius Makvolsis. — 
Ar teko kada matyti ką nors panašaus? 

— Ne, - atsakė Ričardas Gordonas. 

— Labai įdomu, - kalbėjo profesorius Makvolsis. - Jie nuosta- 
būs. Aš kas vakarą čia ateinu. 

— Ir neįkliūvat? 

— Ne. O kodėl turėčiau įkliūti? 


— Girti mušasi. 


169 


Ernest Hemingway 


— Aš niekados neįkliūvu. 

— Prieš kelias minutes pora mano draugų norėjo jus apkulti. 

— Taip? 

— Gailiuosi, kad neleidau jiems. 

— Nemanau, kad nuo to kas labai pasikeistų, - pasakė pro- 
fesorius Makvolsis savo keista kalbėjimo maniera. - Jeigu jums 
nemalonu, kad aš čia, galiu išeiti. 

— Ne, — tarė Ričardas Gordonas. — Man net savotiškai patin- 
ka jūsų draugija. 

— Taip, — nutęse profesorius Makvolsis. 

— Ar jūs buvote kada vedęs? — paklausė Ričardas Gordonas. 

— Taip. 

— Kas atsitiko? 

— Mano žmona mirė per gripo epidemiją tūkstantis devyni 
šimtai aštuonioliktais metais. 

— Kodėl jūs dabar vėl norite vesti? 

— Manau, kad šį kartą man geriau pavyks. Manau, kad da- 
bar aš būsiu geresnis vyras. 

— Ir išsirinkot mano žmoną? 

— Taip, — atsakė profesorius Makvolsis. 

— Kad jus velniai! - keiktelėjo Ričardas Gordonas ir trenkė 
jam per veidą. 

Kažkas čiupo jį už rankos. Jis ištraukė ranką, ir kažkas vožė 
jam už ausies, net subraškėjo. Jis matė priešais profesorių Mak- 
volsį, tebestovintį prie baro, visą raudoną, mirkčiojantį akimis. 
Profesorius Makvolsis norėjo paimti kitą bokalą vietoj to, kurį 
Gordonas išlaistė, ir Ričardas Gordonas vėl užsimojo ant jo. Tuo 
metu kažkas vėl sprogo jam už ausies, visos šviesos plykstelėjo, 


pradėjo suktis ir užgeso. 


170 


TURĖTI IR NETURĖTI 


Paskui jis pasijuto stovintis baro tarpdury. Galvoj gaudė, ir 
žmonių pilnas kambarys iš lėto sukosi, ir jam darėsi bloga. Jis 
matė, kad žmonės žiūri į jį. Plačiapetis vyras stovėjo greta. 

— Klausykit, - kalbėjo jis. - Nėra ko čia jums kelti skandalą. 
Gana tie girtuokliai be perstojo mušasi. 

— Kas man sudavė? —- paklausė Ričardas Gordonas. 

— Aš jums sudaviau, — atsakė petingasis. — Tai mūsų nuola- 
tinis klientas. Ir nusiraminkit. Nėra ko čia riaušes kelti. 

Netvirtai stovėdamas ant kojų, Ričardas Gordonas pamatė 
profesorių Makvolsį, ateinantį nuo žmonių apgulto baro prie jo. 

— Atsiprašau, — pasakė jis. — Aš nenorėjau, kad jus sumuštų. 
Jūsų aš nekaltinu ir suprantu. 

— Eikit po velnių, — pasakė Ričardas Gordonas ir žengė 
prie jo. 

Daugiau jis nieko neprisiminė, nes petingasis vyras atsistojo 
į poziciją, truputį nuleido pečius ir vėl jam stuktelėjo, ir jis griu- 
vo, šį kartą kniūbsčias, ant cementinių grindų. Petingasis vyras 
atsisuko į profesorių Makvolsį. 

— Viskas gerai, daktare, — tarė jis paslaugiai. — Jis prie jūsų 
nebelįs. Ko jis norėjo? 

— Turiu parvežti jį namo, — pasakė profesorius Makvolsis. — 
Ar jis atsigaus? 

— Žinoma. 

— Padėkit man jį įkelti į taksi, — paprašė profesorius Mak- 
volsis. 

Jiedu ištempė Ričardą Gordoną suėmę iš abiejų pusių ir, 
vairuotojo padedami, įsodino į senutėlį taksi. 

— Garantuojat, kad jis atsigaus? — paklausė profesorius 


Makvolsis. 

— Patampykit gerai už ausų, kai norėsit, kad atsigautų. Pa- 
šlakstykit vandeniu. Tik kad vėl nepradėtų muštis, kai atsigaus. 
Pasisaugokit, daktare. 

— Gerai, — pasakė profesorius Makvolsis. 

Ričardo Gordono galva buvo keistai atmesta ant užpaka- 
linės sėdynės, alsuodamas jis karksėjo ir švokštė. Profesorius Mak- 
volsis pakišo ranką jam po galva ir prilaikė, kad nesitrankytų į 
sėdynę. 

— Kur važiuojam? — paklausė taksistas. 

— Į kitą galą miesto, — pasakė profesorius Makvolsis. — Pro 
parką. Paskui ta gatve, kur pardavinėja kefales. 

— Roki Roudu? 

— Taip, — tarė profesorius Makvolsis. 

Važiuojant pro pirmą kavinę profesorius Makvolsis paprašė 
taksistą sustoti. Jis norėjo nusipirkti cigarečių. Atsargiai pagul- 
dė Ričardo Gordono galvą ant sėdynės ir įėjo į kavinę. Kai grį- 
žo, Ričardo Gordono automobilyje nebebuvo. 

— Kur jisai? — paklause taksistą. 

— Antai eina gatve, — atsakė tas. 

— Pavykite jį. 

Kai taksi pavijo Ričardą Gordoną, šlitiniuojantį šaligatviu, 
profesorius Makvolsis išlipo ir priėjo prie jo. 

— Sėskitės, Gordonai, — pasakė jis. - Mes važiuojam namo. 

Ričardas Gordonas pažiūrėjo į jį. 

— Mes? — paklausė jis svyruodamas. 

— Aš noriu jus parvežti namo šituo taksi. 

— Eikit jūs po velnių. 

— Vis dėlto sėskitės, — pasakė profesorius Makvolsis. — Aš 
noriu saugiai parvežti jus namo. 


— Kur jūsų gauja? 

— Kokia gauja? 

— Jūsų gauja, kuri mane primušė. 

— Tai tvarkdarys. Net nenumaniau, kad jis ketina jums 
suduoti. 

— Meluojat, - pasake Ričardas Gordonas. Jis užsimojo smogti 
priešais stovinčiam žmogui raudonu veidu, bet nepataikė. Tik 
pats susvyravęs suklupo, paskui iš lėto atsistojo. Kelius buvo nu- 
sibrozdinęs į šaligatvį, bet nejautė. — Eikit šen, mušimės, — pasa- 
kė užsikirsdamas. 

— Aš nesimušu, — atsakė profesorius Makvolsis. — Sėskitės į 
taksi. Aš su jumis nevažiuosiu. 

— Eikit po velnių, — metė Ričardas Gordonas ir nuėjo gatve. 

— Tegul sau eina, - pasakė taksistas. — Jis jau atsigaivelėjo. 

— Jūs taip manot? 

— Žinoma, — patvirtino taksistas. — Visiškai. 

— Man dėl jo neramu, - suabejojo profesorius Makvolsis. 

— Geruoju jo neįsodinsite į mašiną, — pasakė taksistas. — Te- 
gul sau eina. Jis visai gerai jaučiasi. Ar jis jums brolis? 

— Tam tikru atžvilgiu, — tarė profesorius Makvolsis. 

Jis žiūrėjo, kol Ričardas Gordonas nušlitiniavo gatve ir pra- 
nyko po dideliais ūksmingais medžiais, kurių šakos buvo 
nusvirusios taip žemai, kad įaugo į žemę kaip šaknys. Profeso- 
riaus Makvolsio mintys nebuvo labai malonios. Tai miršta- 
moji nuodėmė, galvojo jis žiūrėdamas, sunki mirštamoji nuo- 
dėmė, ir tai labai žiauru, ir nors formaliai religija įteisintų 
galutinį rezultatą, aš pats negalėsiu sau atleisti. Kita vertus, 
chirurgas negali nutraukti operacijos dėl to, kad pacientui 
skauda. Bet kodėl visos operacijos gyvenime daromos be anes- 
tetikų? Jeigu aš būčiau geresnis, būčiau leidęsis jo primuša- 


mas. Jam būtų palengvėję. Vargšas kvailas žmogus. Vargšas 

benamis žmogus. Nereikėjo jo vieno palikti, bet aš žinau, kad 
jam tai nepakeliama. Man gėda, aš bjauriuosi savimi ir gai- 
liuosi to, ką padariau. Visa tai gali blogai baigtis. Bet nereikia 
apie tai galvoti. Dar kartą pavartosiu anestetikus, kurie man 
padėdavo septyniolika metų ir kurių man greit nebereikės. 
Nors tikriausiai tai jau virto yda, ir aš dabar tik ieškau pasitei- 
sinimo. Bet galiausiai tai aš prie šios ydos prisitaikęs. Tik kad 
galėčiau kuo nors padėti tam vargšui žmogui, kuriam darau 
skriaudą. 
— Vežkit mane atgal pas Fredį. 


XV skyrius 


Kranto apsaugos kateris su buksyruojama „Končų karalie- 
ne“ plaukė tarp rifų ir salų. Katerį supo ant priešpriešių bangų, 
kurias prasidėjus potvyniui kėlė nestiprus šiaurinis vėjelis, bet 
baltasis laivas lengvai ir klusniai sekė paskui buksyrą. 

— Bus viskas gerai, jei vėjas nesustiprės, — pasakė kranto ap- 
saugos katerio kapitonas. — Laivas eiklus. Gerus laivus statyda- 
vo tas Robis. Ar jūs ką nors supratot iš to, ką jis kalba? 

— Nieko negalima suprasti, — atsakė padėjėjas. — Jis nusi- 
šneka. 

— Man rodos, jis neišlaikys, — tarė kapitonas. — Taip peršau- 
tas pilvas. Kaip jums atrodo, ar jis nušovė tuos keturis kubiečius? 
— Ką gali žinoti. Aš jį klausiau, bet jis manęs nesuprato. 

— Gal dar bandykim paklausti? 

— Eikim pažiūrėti, — pasakė padėjėjas. 

Palikę vairininką prie šturvalo manevruoti pro plūdurus, jie 


nuėjo į kapitono kajutę už vairinės. Ten, ant geležinio gulto, 

gulėjo Haris Morganas. Jis buvo užsimerkęs, bet tuoj atsimer- 
kė, vos kapitonas palietė jo platų petį. 

— Kaip jautiesi, Hari? — paklausė jį kapitonas. Haris žiūrėjo 
į jį, bet nieko neatsakė. — Gal tau ko nors reikia? — paklausė jį 
kapitonas. 

Haris Morganas žiūrėjo į jį. 

— Jis negirdi, — pasakė padėjėjas. 

— Hari, — pakartojo kapitonas, — gal tau ko reikia, vyruti? 

Jis sudrėkino rankšluostį iš butelio, pritaisyto prie gulto, ir 
suvilgė giliai suskirdusias Hario Morgano lūpas. Jos buvo suke- 
pusios ir atrodė juodos. Žiūrėdamas į jį, Haris Morganas pra- 
dėjo kalbėti. 

— Žmogus... — pratarė jis. 

— Taip, - paragino kapitonas. — Sakyk, sakyk. 

— Žmogus, - labai iš lėto pasakė Haris Morganas, - neturi 
negali jokio nieko negali nėra niekur... — jis nutilo. Kai kalbėjo, 
jo veidas buvo be jokios išraiškos. 

— Sakyk, sakyk, Hari, - ragino kapitonas. - Pasakyk mums, 
vyruti, kas tai padarė? Kaip visa tai įvyko? 

— Žmogus, — pasakė Haris, žiūrėdamas tiesiai į jį savo siauro- 
mis akimis plačiam veide, dabar stengdamasis kažką paaiškinti. 

— Keturi žmonės, — pasakė kapitonas, norėdamas jam padė- 
ti. Jis vėl suvilgė jam lūpas, sugniauždamas rankšluostį, kad po- 
ra lašų patektų į burną. 

— Žmogus, — pataisė jį Haris; paskui nutilo. 

— Na, gerai. Žmogus, - pasakė kapitonas. 

— Žmogus, - prakalbo Haris vėl labai iš lėto, be išraiškos, 
vos judindamas sukepusias lūpas. —- Kaip dabar kad yra kad 
pasidarė kaip nori nieko. 


Kapitonas pažiūrėjo į padėjėją ir palingavo galvą. 

— Kas tai padarė, Hari? — paklausė padėjėjas. 

Haris pažiūrėjo į jį. 

— Neapgaudinėk savęs, — pasakė jis. 

Kapitonas su padėjėju abu pasilenkė prie jo. Dabar tai 
pasakys. 

— Tas pat, kaip stumti mašinas per kalnus. Tuo keliu į Ku- 
bą. Bet kokiu keliu. Visur. Taip ir čia. Kaip dabar kad yra. Kaip 
dabar kad pasidarė. Laikinai, žinoma, kaip kažin ką. Gal pasi- 
seks. Žmogus... 

Jis nutilo. Kapitonas vėl palingavo galvą, žiūrėdamas į padė- 
jeją. Haris Morganas žiūrėjo į jį blausiu žvilgsniu. Kapitonas vėl 
suvilgė jam lūpas. Ant rankšluosčio liko kraujo dėmė. 

— Žmogus, — pasakė Haris Morganas, žiūrėdamas į juos 
abu. - Žmogus vienas negali. Nė vienas žmogus vienas dabar... — 
jis nutilo. — Vis tiek žmogus vienas nė velnio negali. 

Jis užsimerkė. Daug laiko praėjo, kol jis tai pasakė, ir viso 
gyvenimo reikėjo, kol jis tai suprato. 

Jis gulėjo nejudėdamas, vėl atsimerkęs. 
nereikia, Hari? 

Haris Morganas žiūrėjo į jį, bet nieko neatsakė. Jis juk pasa- 
kė jiems; bet jie neišgirdo. 

— Mes dar ateisim, — tarė kapitonas. — Laikykis, vyruti. 

Haris Morganas išlydėjo juos žvilgsniu. 

Vairininko būdelėj žiūrėdamas, kaip temsta ir nuo Sombre- 
ro švyturio per jūrą tįsta takas, padėjėjas pasakė: 

— Net šiurpas eina, kai jis pradeda taip kliedėti. 

— Gaila vargšo, — tarė kapitonas. — Na, dabar jau greit bū- 
sim namie. Truputį po vidurnakčio ir parvešim jį. Kad tik ne- 


reikėtų sulėtint greičio del valties. 

— Manot, jis išgyvens? 
— Ne, - pasakė kapitonas. — Nors ką gali žinoti. 


XVI skyrius 


Daug žmonių susirinko tamsioje gatvelėje už geležinių vartų į 
buvusią povandeninių laivų bazę, dabar paverstą pramoginių 
jachtų prieplauka. Sargui kubiečiui buvo įsakyta nieko nejleisti, 
ir minia apgulė tvorą, kad galėtų nors pro geležinius virbus pa- 
žiūrėti į tamsią pakrantę, prie pat vandens apšviestą jachtų, ku- 
rios stovėjo prisišvartavusios prie tiltelių. Minia buvo rami, kokia 
tik gali būti rami Ki Vesto minia. Vienos jachtos keleiviai pečiais 
ir alkūnėmis prasiyrė prie vartų ir norėjo įeiti. 

— Ei! Čia negalima, — pasakė sargas. 

— Dar ko! Mes iš jachtos. 

— Niekas negalima įeiti, — spyrėsi sargas. — Eik atgal. 

— Neieškok kvailių, — tarė vienas ir, pastūmėjęs jį į šalį, pra- 
sibrovė į prieplauką. 

Už vartų pasiliko minia ir mažasis sargas, sumišęs ir suneri- 
męs, su savo uniformine kepure, ilgais ūsais ir žlugusiu autori- 
tetu, tą sekundę karštai trokštąs turėti raktą, kad galėtų užra- 
kinti didžiuosius vartus; o tie, žvaliai žingsniuodami nuolaidžiu 
keliu, pamatė priekyje būrelį žmonių, laukiančių prie kranto 
apsaugos tiltelio. Nepaisydami jų, vyrai nuėjo prieplauka pro 
jachtų tultelius ir pasuko į penktuoju numeriu pažymėtą tiltelį, 
iki kurio buvo lentų takas, prožektorių apšviestas, ir nuo šiurkš- 
taus medinio tiltelio nužengė ant New Exuma I tikmedžio denio. 
Kajutkompanijoje jie susėdo į didelius odinius krėslus prie ilgo 


stalo, apskleisto žurnalais, ir vienas iš jų paskambino stiuardui. 

— Škotiško viskio su soda, - pasakė jis. - O tau, Henri? 

— Taip pat, - pasakė Henris Karpenteris. 

— Kam tą asilą pastatė prie vartų? 

— Neturiu supratimo, — atitarė Henris Karpenteris. 

Stiuardas su baltu švarku įnešė dvi taures. 

— Uždekite plokšteles, kur aš paėmiau po pietų, — paprašė 
jachtos savininkas Volesas Džonstonas. 

— Atleiskite, sere, aš jas, rodos, vėl įdėjau, — pasakė stiuardas. 

— Velniai jus rautų, — tarė Volesas Džonstonas. — Tuomet 
uždėkite Bachą iš to naujojo albumo. 

— Gerai, sere, — pasakė striurdas. Jis priėjo prie spintelės, 
kur buvo sudėtos plokštelės, išėmė vieną albumą ir nusinešė 
prie patefono. Užgrojo „Sarabandą . 

— Ar matei šiandien Tomą Bredlį? —- paklausė Henris Kar- 
penteris. — Aš jį mačiau, kai lektuvas atskrido. 

— Aš jo nepakenčiu, — pasake Volesas. — Nei jo, nei tos kek- 
šės JO žmonos. 

— O man Elen patinka, — paprieštaravo Henris Karpente- 
ris. — Ji moka džiaugtis gyvenimu. 

— Gal ir pats pasidžiaugei? 

— Žinoma. Ir buvo nuostabu. 

— Už jokius pinigus su ja neprasidėčiau, — pasakė Volesas 
Džonstonas. — Kurių galų ji čia gyvena? 

— Jie čionai turi dailią vilą. 

— Ta prieplaukelė tikrai puiki, švari, — tarė Volesas Džons- 
tonas. — Ar teisybė, kad Tomis Bredlis impotentas? 

— Nemanau. Apie bet kurį galima taip pasakyti. Jis tik pla- 
čių pažiūrų. 


— Gražiai pasakei. Jinai tai tikrai plačių. 

— Ji nepaprastai puiki moteris, - pasakė Henris Karpente- 
ris. — Tau jinai patiktų, Voli. 

— Nemanau, - atrėmė Volesas. — Ji turi visa, ko aš labiausiai 
nepakenčiu moteryse, o Tomis Bredlis įkūnija tai, ko aš neken- 
čiu vyruose. 

— Tu šiandien labai kategoriškas. 

— O tu niekad nebūni kategoriškas — nes esi nepastovus, — 
pasakė Volesas Džonstonas. - Tu negali apsispręsti. Tu net ne- 
žinai, kas pats esi. 

— Tiek to, kas aš, - pasake Henris Karpenteris. Jis užsidegė 
cigaretę. 

— O kodėl gi? 

— Bent jau todel, kad aš plaukioju visur su tavim ta prakeik- 
ta tavo jachta ir didesnę laiko dalį darau tai, ką tu nori, ir tau 
nereikia mokėti žmonėms už tylėjimą, ir už dar šį tą; žmonėms, 
kurie žino, kas jie tokie ir kas tu toks. 

— Tavo nuotaika nuostabi, - pasake Volesas Džonstonas. — 
Tu pats žinai, kad aš niekad nemoku už tylėjimą. 

— Kur tu mokesi. Per daug šykštus esi. Verčiau susirandi 
tokių draugų kaip aš. 

— Tokių draugų kaip tu aš daugiau neturiu. 

— Tik nepradėk žarstyti komplimentų, — pasakė Henris. — 
Šįvakar aš tam nenusiteikęs. Geriau klausykis sau Bacho, įžeidi- 
nėk stiuardą, gerai išgerk ir eik miegoti. 

— Kas tau užėjo? — paklausė Džonstonas stodamasis. — Ko 
taip stengiesi pasidaryti nepakenčiamas? Ne toks jau neįkaino- 
jamas turtas esi, pats Žinai. 

— Žinau, — pasakė Henris. — Rytoj aš būsiu ak koks links- 


mas. Bet šiandien man blogas vakaras. Argi nepastebėjai, kad 

vakarai nevienodi? Bet turbūt kai esi ganėtinai turtingas, visi 
vakarai vienodi. 

— Šneki kaip gimnazistė. 

— Labanakt, — pasakė Henris Karpenteris. — Aš ne gimna- 
zistė ir ne gimnazistas. Einu miegoti. Rytą vėl bus viskas baisiai 
linksma. 

— Kiek pralošei? Ar del to esi toks surūgęs? 

— Pralošiau tris šimtus. 

— Matai! Sakiau, kad dėl to. 

— Tų visados viską žinai. 

— Ber klausyk. Tu pralošei tris šimtus. 

— Aš pralošiau daugiau. 

— Kiek? 

— Visą banką, — pasakė Henris Karpenteris. - Amžinai visą 
banką. Dabar lošiu rulete, ten nėra banko. Tik šįvakar aš apie 
tai pagalvojau. Paprastai apie tai negalvoju. O dabar einu miego- 
ti, nes jau nusibodau tau. 

— Tu man nenusibodai. Tik nebūk storžievis. 

— Aš storžievis, ir tu man nusibodai. Labanakt. Rytoj vėl bus 
viskas gerai. 

- Tu baisus storžievis. 

— Nori ryk. nori spjauk, — pasakė Henris. — Aš visą gyveni- 
mą darau viena ir kita. 

— Labanakt, — pasakė Volesas Džonstonas su viltim. 

Henris Karpenteris neatsakė. Jis klausėsi Bacho. 

— Neik miegoti toks, — pasakė Volesas Džonstonas. - Nerei- 
kia karščiuotis. 

— Tiek to. 

— Kodel tiek to? Aš juk ne pirmą kartą matau tave tokį, bet 


vis geruoju baigdavos. 

— Tiek to. 

— Išgerk, pralinksmėsi. 

— Nenoriu aš gerti ir nepralinksmėsiu nuo to. 

— Na, tai eik miegoti. 

— Einu, - pasake Henris Karpenteris. 

Štai kas dėjosi tą naktį New Exuma II jachtoj, komanda iš 
dvylikos žmonių, kapitonas Nilsas Larsonas, keleiviai: savinin- 
kas Volesas Džonstonas, trisdešimt aštuonerių metų, Harvar- 
do universiteto meno magistras, kompozitorius, pajamų šalti- 
nis — šilko fabrikai, nevedęs, /m:erdit de sejour“* Paryžiuje, gerai 
žinomas nuo Alžyro iki Biskros; ir vienas svečias, Henris Kar- 
penteris, trisdešimt šešerių metų, Harvardo universiteto me- 
no magistras, pajamų šaltinis — motinos palikimas, šiuo metų 
du šimtai per menesį iš globos fondo, anksčiau — keturi šimtai 
penkiasdešimt per menesį, kol bankas, tvarkantis globos tary- 
bos fondus, nebuvo pakeitęs vienos patikimos garantijos į kitą 
patikimą garantiją, paskui į daugybę kitų, ne tokių patikimų 
garantijų, ir galiausiai į solidų nekilnojamąjį turtą; jis, beje, 
pasirodė esąs nesolidus. Bet dar prieš šį pajamų sumažėjimą 
apie Henrį Karpenterį buvo sakoma, kad jeigu jį numesi be 
parašiuto iš penkių tūkstančių penkių šimtų pėdų aukščio, jis 
sveikas ir gyvas nutūps prie kokio nors turtuolio stalo. Tačiau 
už svečiavimąsi jis mokėjo visą kainą geroje kompanijoje, ir 
nors tokios nuotaikos ir tokios kalbos kaip šįvakar pasitaiky- 
davo retai ir tik pastaruoju metu, jo draugai jau seniau paju- 
to, kad jis pradeda pasuoti. Jeigu jie nebūtų pajutę instinktu, 
įspėjančiu, kad vienas iš jų bandos pradeda pasuoti, ir nebūtų 


paklusę sveikam siekiui išmesti jį iš savo tarpo, jeigu negalima 


* Draudžiama gyventi. 

jo sunaikinti, jis nebūtų nusileidęs ir priėmęs Voleso Džonsto- 
no vaišingumo. Taigi Volesas Džonstonas su savo gana ypa- 
tingais pomėgiais buvo paskutinė Henrio Karpenterio prie- 
elauda, ir savo sąžiningomis pastangomis nutraukti šį ryšį 
pastarasis nejučiomis gynė savo pozicijas, šiurkščiais žodžiais ir 
nuoširdžių būgštavimu del rytojaus intrigavo ir gundė Vole- 
są, kuriam nuolatiniu nuolaidžiavimu būtų greit atsibodęs, 
ypač turint galvoje Henrio Karpenterio amžių. Taip Henris 
Karpenteris atidėliojo neišvengiamą savižudybę jei ne keliems 
mėnesiams, tai nors kelioms savaitėms. 

Pajamos, iš kurių jam neapsimokėjo nė gyventi, buvo šimtu 
septyniasdešimčia dolerių per mėnesį didesnės negu žvejo El- 
berto Treisio, kuris už tiek išlaikydavo visą šeimą pastaruoju me- 
tu, kol dar nebuvo nušautas prieš tris dienas. 

Kitose jachtose, stovinčiose prie lentinių tiltelių, buvo kiti 
žmonės su kitais rūpesčiais. Vienoje pačių didžiausių jachtų, gra- 
žiam juodam tristiebiam laive, šešiasdešimties metų grūdų mak- 
leriui neleido užmigti iš jo biuro gautas pranešimas apie Finansų 
inspekcijos daromą patikrinimą. Paprastai tokiu metu jis būtų 
jau seniai numalšinęs nerimą škotiškų viskiu ir pasiekęs tokią 
būseną, kai jautiesi narsus ir nerūpestingas, kaip tie pakrančių 
broliai piratai, su kuriais, reikia pasakyti, jis turėjo daug ben- 
drų būdo bruožų ir elgesio normų. Bet gydytojas uždraudė jam 
gerti menesį, tikriau, tris mėnesius, kitaip tariant, jam buvo aiš- 
kiai pasakyta, kad nė metų neišgyvens, jeigu nesusilaikys negė- 
ręs bent tris mėnesius, ir jis nusprendė vieną tikrai negerti; ir 
dabar jis nerimavo dėl to gauto užklausimo prieš pat išvažiuo- 
jant: kur būtent jis vykstąs ir ar neketinąs išplaukti iš Jungtinių 


Valstijų vandenų. 

Jis gulėjo su pižama savo plačioje lovoje, pasidėjęs po galva 
du pagalvius, užsidegęs naktinę lempą, bet negalėjo sutelkti 
dėmesio į knygą, kurioje aprašoma kelionė į Galapagų salas. 
Seniau jis niekad neatsivesdavo moters į šitą lovą. Jis pats nu- 
eidavo pas ją į kajutę ir paskui sugrįždavo į šitą lovą. Tai buvo 
jo kajutė, tokia pat šventa kaip ir jo kontora. Jis nenorėjo, kad 
moteris būtų jo kajutėje. Jeigu jam reikėdavo moters, jis nuei- 
davo pas ją, ir kai visa pasibaigdavo, tai pasibaigdavo, ir da- 
bar, kai jau buvo amžinai pasibaigę, jo protas visuomet būda- 
vo toks aiškus ir šaltas, kaip anais laikais būdavo po to. Ir jis 
gulėjo dabar be tos palaimingos miglelės, be alkoholio įkvėp- 
tos drąsos, kuri tiek metų ramindavo jo protą ir sušildydavo 
širdį, ir galvojo apie tą komisiją, ką ji rado ir prie ko gali prisi- 
kabinti, ką praleis pro pirštus ir ką palaikys nusižengimu įsta- 
tymams, ir jis nebijojo, tik neapkentė jų ir tos galios, kurią jie 
panaudos prieš jį taip įžūliai, kad visas jo paties nedidelis, tvir- 
tas ir nepalaužiamas įžūlumas, vienintelis patvarus, paties įgy- 
tas ir tikrai vertingas dalykas, sutreškės ir, jeigu tik jis pasiduos 
baimei, subyrės į šipulius. 

Jis mąstė ne abstrakčiomis sąvokomis, o sandėriais, aukcio- 
nais, trasferais ir dovanomis. Jis mąstė akcijomis, pūdais, tūks- 
tančiais bušelių, opcionais, valdančiųjų kompanijų, trestų ir mo- 
nopolijų vardais ir, pergalvodamas dabar visa, suprato, kad 
prisikabinti jiems bus prie ko, tiek, kad jis ne vieneriems me- 
tams neteks ramybės. Jeigu jie nesileis į kompromisus, bus labai 
blogai. Anais laikais jis nebūtų nerimavęs, bet dabar jo kovinis 
pajėgumas nusilpęs, kaip ir tas kitas pajėgumas, ir jis buvo vie- 
nas prieš visa tai, ir gulėjo didelėje, plačioje senoje lovoje, ir 


negalėjo nei skaityti, nei užmigti. 
gal€j 

Žmona išsiskyrė su juo prieš dešimt metų, po dvidešimties 
bendro gyvenimo metų padorumo dėlei, ir jis niekad jos nepa- 
sigedo, kaip niekad nemylėjo. Jis pradėjo karjerą jos pinigais, ir 
jinai pagimdė jam du vyriškosios lyties įpėdinius; jie kaip ir mo- 
tina negalėjo pasigirti protu. Jis elgėsi su ja gerai, kol jo užgy- 
ventas turtas dvigubai prašoko jos įdėtą kapitalą, ir tuomet jis 
galėjo jos nebepastebeti. Kai jo pinigai pasiekė tą sumą, jam 
niekad nebeįkyrėdavo jos skundai, galvos skausmai ir planai. Jis 
jų nebepaisydavo. 

Jis turėjo puikiausius spekulianto duomenis, nes buvo ap- 
dovanotas nepaprastu seksualiniu gyvybingumu, kuris teikė 
jam gero lošėjo pasitikėjimą; sveiką nuovoką, skvarbų mate- 
matišką protą, pastovų, bet santūrų skeptiškumą, jautrų 
artėjančioms katastrofoms kaip tiksliausias aneroidas atmostfe- 
ros slėgiui; ir ypač vertingą laiko nuovoką, kuri neleisdavo jam 
veikti nei per anksti, nei per vėlai. Tie duomenys ir dar tai, 
kad neturėjo moralinių skrupulų, anei gailesčio, nejusdavo są- 
žinės graužimo, kad sugebėdavo įgyti žmonių simpatiją, už 
kurią nemokėdavo nei simpatija, nei pasitikėjimu, tik nuošir- 
džiai ir karštai įtikinedavo esąs jų draugas, ir ne koks abejin- 
gas, o taip susirūpinęs jų pasisekimu, kad jie automatiškai tap- 
davo jo bendrininkais, — visa tai padėjo jam tapti tuo, kas jis 
dabar buvo. O buvo jis dabar senis su dryžuota šilkine piža- 
ma, dengiančia įdubusią bejėgę krūtinę, išsipūtusį pilvuką, 
tuos nebe naudingus ir neproporcingai didelius dalykus, ku- 
riais kadaise taip didžiavosi, ir suvytusias kojukes; ir gulėjo da- 
bar lovoje, negalėdamas užmigti, nes pagaliau pajuto sąžinės 
graužimą. 

Sąžinė graužė jį dėl to, kad prieš penkerius metus buvo toks 


apsukrus. Galėjo tada sumokėti mokesčius be jokių gudravimų, 

ir jeigu jis būtų tai padaręs, dabar būtų ramus. Jis gulėjo ir 
galvojo apie tai, ir pagaliau užsnūdo; bet kai jau sąžinės grauži- 
mas randa plyšį, nebepaliauja juo skverbtis, tad jis pats nebeži- 
nojo, ar miega, ar ne, nes smegenys dirbo kaip dirbusios. Todėl 
jis neturėjo poilsio, o tokiam amžiuje nedaug tereikia žmogui 
pribaigti. 

Jis sakydavo, kad tik geltonsnapiai nerimauja, ir neprisilei- 
do nerimo, kol nebuvo patyręs nemigos. Jis galėdavo ir dabar 
jo neprisileisti miegodamas, bet paskui šis vis tiek apnikdavo, o 
tokiam amžiuj nesunku buvo ir įveikti. 

Jis nerimavo ne dėl to, ką buvo padaręs kitiems, ne dėl to, 
kas jiems atsitiko per jį ar kaip jiems baigėsi: kas atsisveikino 
su namu Leikšordraive ir dabar nuomoja kambarius Ostine; 
kieno ką tik pasirodžiusios visuomenėje dukterys dirba sto- 
matologo asistentėmis, jei tik gauna tokio darbo; kas šešiasde- 
šimt trejų Metų amžiaus pradėjo dirbti naktiniu sargu po to 
paskutinio ažiotažo; kas nusišovė vieną ankstų rytą prieš pus- 
ryčius ir kuris iš vaikų pirmasis jį rado, ir kas po to ten dėjosi; 
kas važinėjo traukiniu į darbą, kai būdavo darbo, iš Bervino ir 
pardavinėjo akcijas, paskui automobilius, paskui naujausius 
namų apyvokos reikmenis (mes neįsileidžiam prekeivių, eikite 
šalin, trinkt durys prieš nosį), kol galiausiai, nemėgdžiodamas 
tevo, kuris krito iš keturiasdešimt antro aukšto kaip erelis, tik 
nešnarėdamas sparnais, - žengė vieną žingsnį ant trečiųjų bė- 
gių prieš ateinantį Ororo-Eldžino traukinį, neišėmęs iš ap- 
siausto kišenės neparduotų virtuvinių kombainų kiaušiniams 
plakti ir sultims spausti. Lerskite tik pademostruoti, madam. 
Pritvirtinate štai čia, paskui priveržiate šitą mažą varžtelį. Da- 
bar žiūrėkite. Ne, man nereikia. Ber jūs pabandykite. Sakau, 


kad man nereikia. Išeikite. 

Ir jis išėjo į gatvę ir pro plikus katalpų medžius, plikus kie- 
mus ir medinius namukus, kur, kaip ir kitur, niekas nieko ne- 
norėjo pirkti, atėjo prie Ororo-Eldžino traukinio kelio. 

Kai kas pasirinkdavo ilgą kritimą iš buto ar kontoros lan- 
go; kai kas užsidarydavo patyliukais dviviečiame garaže ir pa- 
leisdavo variklį, kai kas pagal tautos tradiciją pasinaudodavo 
koltu arba smitu ir vesonu, tais gudriai sugalvotais prietaisais, 
kurie padeda atsikratyti nemigos, nuslopinti sąžinę, išgydyti 
vėžį, išvengti bankroto ir per akimirką, vienu piršto paspaudi- 
mu, išsisukti iš pačių beviltiškiausių situacijų; tais nuostabiais 
amerikietiškais įrankiais, tokiais lengvais, tokiais patikimais, taip 
puikiai pritaikytais užbaigti amerikietiškam sapnui, kai jis virsta 
košmaru, ir turinčius tik vieną trūkumą — kad giminėms po 
to būna valymo. 

Žmonės, kuriuos jis nusmukdydavo, pasitraukdavo bet ku- 
riuo iš tų įvairių būdų, bet dėl to jis niekad nepatirdavo neri- 
mo. Kas nors turi pralaimėti, ir tiktai geltonsnapiai nerimauja. 

Ne, jis neleisdavo sau galvoti apie juos, nei apie šalutinius 
sėkmingos spekuliacijos produktus. Tu laimi, kažkas turi pra- 
laimėti, ir tik geltonsnapiai nerimauja. 

Tereikėtų tik pradėt galvoti, kaip gerai dabar būtų, jei prieš 
penkerius metus jis nebūtų buvęs toks apsukrus, ir jo amžiuj 
labai greitai noras pakeisti tai, ko nebegalima pakeisti, rastų 
plyšelį nerimui. Tik geltonsnapiai nerimauja. Jis galėtų nuslo- 
pinti nerimą škotišku viskiu su soda. Velniop gydytoją ir jo 
patarimus! Ir jis skambina, ir ateina užsimiegojęs stiuardas; ir 
spekuliantas geria ir nebesijaučia esąs geltonsnapis; jei tik ne- 
būtų mirties. 

O gretimoje jachtoje miega maloni, nuobodi ir dora šeima. 


Tėvo sąžinė rami, ir jis saldžiai miega, pasivertęs ant šono, ties 

galvūgaliu rėmeliuose kliperis kovoja su vilnimis, dega naktinė 
lempa; knyga guli nukritusi prie lovos. Motina miega ramiai ir 
sapnuoja savo daržą. Jai jau penkiasdešimt, bet ji graži, sveika, 
gerai išsilaikiusi moteris ir atrodo visai patraukli, kai miega. Duk- 
tė sapnuoja sužadėtinį, kuris rytoj atskris lektuvu, ir vartosi per 
sapną, ir kažkam šypsosi, ir miegodama pritraukia kelius beveik 
prie smakro, susiriečia kaip kačiukas, tokia garbanota, šviesia- 
plaukė, lygaus, gražaus veiduko, mieganti taip panaši į motiną 
jaunystėje. 

Šeima laiminga, visi vienas kitą myli. Tėvas turi pilietinio 
orumo ir daugybę nuopelnų, jis kadaise buvęs sausojo įstatymo 
priešininkas, ne šventeiva, geraširdis, užjaučiantis, supratingas 
ir beveik niekad nepykstantis. Jachtos komanda gerai apmoka- 
ma, gerai maitinama, turi geras kajutes. Jie visi labai geros nuo- 
monės apie savo šeimininką ir myli jo žmoną ir dukterį. Suža- 
dėtinis — draugijos „Kaukolės ir kaulai"* narys, visų laikomas 
daug žadančiu, visų pripažintas gerbiamu, jis kol kas daugiau 
galvoja apie kitus negu apie save, ir būtų per geras bet kokiai 
mergaitei, tik ne dailutei Frensei. Jis turbūt ir Frensei truputį 
per geras, bet praeis dar daug metų, kol Frensė tai supras; o jei 
bus jos laime, gali ir nesuprasti. Vyriškis, atitinkantis visus rei- 
kalavimus „Kaukolėje“, retai atitinka taip pat visus reikalavi- 
mus lovoje; bet tokioms dailutėms mergaitėms kaip Frensė geri 
norai kone prilygsta atlikimui. 

Taigi, visi jie ramiai miega, tik iš kur imasi pinigai, kuriuos 
jie taip gražiai ir su malonumu leidžia ir jaučiasi labai laimingi? 
Pinigai imasi iš prekybos vienu tokiu milijonais butelių vartoja- 


mu produktu, kurio savikaina trys centai kvorta, o parduoda- 


* Studentų aristokratų draugija. 

ma po dolerį už didelį butelį, po penkiasdešimt centų už vidu- 
tinį ir po ketvirtį dolerio už mažą. Bet geriau išeina pirkti didelį 
butelį, ir nors tu uždirbi po dešimt dolerių per savaitę, tu moki 
tiek pat, kiek mokėtum būdamas milijonierium, o produktas 
tikrai geras. Jis teikia viską, kas pažadėta, ir kur kas daugiau. 
Dekingi vartotojai iš visų pasaulio kraštų rašo, kad randa vis 
naujus jo vartojimo būdus, o senieji vartotojai ištikimi jam kaip 
Heroldas Tomkinsas, sužadėtinis, savo „Kaukolei ir kaulams“ 
arba Stenlis Boldvinas — Harou mokyklai*. Ten, kur pinigai 
gaunami tokiu būdu, savižudybių nebūna, ir visi ramiai miega 
jachtoje A/zira III, kapitonas Džonas Džekobsonas, keturioli- 
kos žmonių komanda ir keleiviai: savininkas su šeima. 

Prie ketvirtojo tiltelio stovi trisdešimt keturių pėdų dvis- 
tiebe jachta, joje ilsisi du iš tų trijų šimtų dvidešimt keturių 
estų, kurie plaukioja po viso pasaulio vandenis laivais nuo dvi- 
dešimt aštuonių iki trisdešimt šešių pėdų ilgio ir siunčia iš vi- 
sur korespondencijas į Estijos laikraščius. Tos jų koresponden- 
cijos Estijoje turi didelį pasisekimą, ir autoriai gauna už jas 
nuo dolerio iki dolerio trisdešimt centų už skiltį. Jos spausdi- 
namos toj vietoj, kur Amerikos laikraščiuose dedamos futbolo 
ir beisbolo naujienos, bendrų pavadinimu „Mūsų drąsiųjų ke- 
liauninkų sagos“. Nėra nė vienos geros jachtų prieplaukos pie- 
tinėse jūrose, kurioje nebūtų bent dviejų įdegusių, jūros drus- 
ka nupudruotų baltaplaukių estų, laukiančių honoraro už savo 
paskutinę korespondenciją. Kai jis bus gautas, jachta pakels 
bures ir plauks į kitą uostą rašyti kitos sagos. Jie taip pat lai- 
mingi, kaip A/zi7za III keleiviai. Didelis dalykas būti drąsiuoju 


keliauninku. 


* Aristokratų koledžas Anglijoje. 

Jachtoje /rydia IV guli šeimininkas, iš profesijos labai turtin- 
go uošvio žentas, ir jo meilužė Doroti, žmona Džono Holiso, 
Holivudo režisieriaus, kuris gauna didžiulius honorarus ir de- 
da visas pastangas, kad smegenys pergyventų kepenis, ir ruo- 
šiasi prieš galą apsiskelbti komunistu, kad išgelbėtų savo sielą, 
nes kiti organai kiaurai supuvę, nebėra ko ir gelbėti. Tas žen- 
tas, stambus reklaminių stendų gražuolis, guli ant nugaros ir 
knarkia, bet Doroti Holis, režisieriaus žmona, negali užmigti, 
ji užsimeta chalatą, išeina ant denio ir žiūri į tamsų prieplau- 
kos vandenį, bangolaužio atskirtą nuo jūros. Ant denio vėsu, 
ir vėjas draiko jai plaukus, ir jinai nubraukia juos nuo įdegu- 
sios kaktos, ir glaudžiau įsisupa į chalatą, nes krūtų speneliai 
sukietėjo nuo šalčio, ir pastebi atplaukiančio laivo šviesas ana- 
pus bangolaužio. Ji žiūri, kaip jos greitai ir tiesiai artėja, ir 
prie jachtų prieplaukos prieigų užsidega laivo prožektorius, ir 
per vandenį nudryksta šviesos pluoštas, prašliauždamas jis apa- 
kina ją ir, pataikęs į kranto apsaugos tiltelį, apšviečia būrelį 
laukiančių žmonių ir juodą žvilganų naują greitosios pagal- 
bos automobilį, kuris priklauso laidotuvių biurui, nes per lai- 
dotuves atstoja taip pat ir katafalką. 

Reikia turbūt išgerti liuminalio, galvoja Doroti. Aš turiu nors 
kiek pamiegoti. Vargšas Edis girtas kaip dūmas. Aš jam labai 
reikalinga, ir jis toks puikus, bet jis taip pasigeria, kad krenta ir 
miega. Jis toks mielas. Žinoma, jeigu aš ištekėčiau už jo, jis tik- 
riausiai susirastų kitą. Bet vis tiek jis mielas. Vargšas berniukas, 
jis visai girtas. Kad nors rytą blogai nesijaustų. Reikia eiti susi- 
dėti plaukus ir pamiegoti. Atrodau kaip ragana. Aš noriu būti 
graži jam. Jis mielas. Gaila, kad neatsivežiau kambarinės. Bet 
negalima. Net Beitsės nebuvo galima vežtis. Kažin, kaip vargšas 


Džonas laikosi. Nelemtos kepenys. Norėčiau būti ten, kad ga- 

lėčiau jį prižiūrėti. Reikia eiti nors kiek numigti, nes rytoj atro- 
dysiu kaip baidyklė. Edis mielas. Ir Džonas mielas, ir jo kepe- 
nys. Ak, nelemtos kepenys. Edis mielas. Kad jis nebūtų taip pa- 
sigėręs. Jis toks didelis, ir linksmas, ir nuostabus, ir šiaip. Gal 
rytoj taip nepasigers. 

Ji nulipo žemyn, nuėjo į savo kajutę ir, atsisėdusi prieš veid- 
rodį, ėmė šukuotis plaukus. Kasdien šimtąkart persibrauk še- 
pečiu. Ji šypsosi sau veidrody, kai didelis tankus šepetys braukė 
per jos puikius plaukus. Edis mielas. Tikrai. Tik kad nebūtų 
taip nusigėręs. Amžinai tiems vyrams kas nors yra. Imkim kad 
ir Džono kepenis. Tik kaip jas paimsi. Turbūt baisu būtų. Ge- 
rai, kad jų negalima paimti. Bet iš tiesų tai vyrų niekas nebjau- 
ru. Juokinga, kad kai kam taip atrodo. Nors, pavyzdžiui, kepe- 
nys? Arba inkstai. Inkstai e7 brocherte*. Kiek tų inkstų yra? 
Beveik visko žmogus turi po porą, išskyrus skrandį ir širdį. Ir 
smegenis, žinoma. Štai. Jau šimtas. Man patinka šukuotis plau- 
kus. Tai turbūt vienintelis naudingas dalykas, kuris malonus. 
Žinoma, kai esi viena. O, Edis mielas. Gal nueiti pas jį. Ne, jis 
per daug girtas. Vargšas berniukas. Išgersiu liuminalio. 

Ji pasižiūrėjo į save veidrodyje. Ji buvo nepaprastai graži, 
smulkios, labai dailios figūros. Visai nieko, galvojo jinai. Kai kas 
blogiau, kai kas geriau, bet kol kas dar nieko. Bet būtinai reikia 
pamiegoti. Man patinka miegoti. Kad nors kartą galėčiau už- 
migti taip kietai, saldžiai, kaip miegodavom vaikystėje. Matyt, 
tas ir yra, užaugi, išteki, gimdai vaikus, paskui per daug geri ir 
darai visus tuos dalykus, kurių nereikėtų daryti. Jeigu galėtum 


gerai pamiegoti, turbūt niekas nekenktų. Tik gerti per daug 


* Ant iešmo. 

nereikėtų. Vargšas Džonas ir jo kepenys, ir Edis. Edis meilutis, 
vis tiek. Jis žavingas. Teks gerti liuminalį. 

Ji susiraukė prieš veidrodį. 

— Teks tau gerti liuminalį, — sušnibždėjo pati sau. Ji paėmė 
tabletę ir užgėrė vandeniu iš stiklinės, kuri su termosu stovėjo 
chromuotame padėkle ant naktinės spintelės. 

Nuo to aš darausi nervinga, galvojo ji. Bet juk reikia pamie- 
goti. Kažin koks Edis būtų, jeigu mes susituoktume. Tikriausiai 
susirastų jaunesnę. Turbūt vyrai taip sutvarkyti ir kitaip negali, 
kaip ir mes. Man, pavyzdžiui, reikia daug, ir tuomet man gera, 
ir visai nesvarbu, ar su kitu, ar su tuo pačiu. Kad tik būtų, ir 
visad mylėsi tą, kuris tau duoda. Nors ir tą patį. Bet jiems ne 
taip. Jiems reikia vis kitos, ar del to, kad ji jaunesne, ar kad 
nepasiekiama, ar kad į kažką panaši. Jeigu tu brunetė, jiems 
reikia blondinės. Jeigu tu blondinė, jie susiranda rudaplaukę. 
O jeigu tu rudaplaukė, dar kokią nors. Žydę, pavyzdžiui, ir kai 
jau visokių yra turėję, jiems reikia kinės ar dar dievaižin ko. Ne- 
žinau. O gal jie nuvargsta. Negali jų kaltinti, jeigu jau jie taip 
sutvarkyti, ir aš nekalta, kad Džonas tiek gėrė ir dabar niekam 
nebetikęs. Jis buvo geras. Jis buvo nuostabus. Buvo. Tikrai bu- 
vo. Ir Edis nuostabus. Bet dabar jis girtas. Turbūt aš galiausiai 
pasidarysiu kalė. O gal jau ir esu. Turbūt pati nejunti, kada 
pasidarai. Kol geriausios draugės pasako. Ponas Vinčelis apie 
tai nerašo. Tai būtų jam nauja įdomi tema. Kalės gyvenimas. 
Ponia Džon Hiolis paršuniavo iš pajūrio į miestą. Įdomiau negu 
vaikai. Aktualesne turbūt. Bet moterys tikrai nelaimingos. Kuo 
geriau elgiesi su vyru, kuo daugiau parodai, kad jį myli, tuo 
greičiau jam nusibosti. Geram vyrui reikia dešimties žmonų, 


bet kaip sunku pačiai atstoti dešimt žmonų, o paskui vis tiek 

kokia nors be gudrybių atima jį, kai jam tas nusibosta. Visos 
mes galiausiai pasidarom kalės, bet kas dėl to kaltas? Tokios 
linksmai gyvena, bet tik paskutinė kvaiša gali būti gera kale. 
Kaip Elen Bredli. Kvaila ir pilna gerų norų, ir baisi egoistė. 
Turbūt aš jau tokia. Sako, kad pati nejunti, ir tau visada atro- 
do, kad tu ne tokia. Turi juk būti vyrų, kuriems niekad nenu- 
sibosta moteris ir kurie niekad nuo to nepavargsta. Turi būti. 
Bet kur jie? Tie, kuriuos mes pažįstam, auklėjimo sugadinti. 
Ne, nereikia dabar apie tai. Tik ne apie tai. Nereikia prisi- 
minti tų šokių ir pasivažinėjimų automobiliais. Kodėl liumi- 
nalis neveikia? Bjaurybė Edis, tikrai. Galėjo taip nenusigerti. 
Sąžinės neturi, tikrai. Nieko nepadarysi, jeigu jau toks esi, bet 
kam dar gerti. Matyt, aš jau kalė, bet jeigu gulėsiu taip visą 
naktį nesumerkdama akių, iš proto išeisiu, o jeigu prisigersiu 
per daug tos bjaurybės, rytoj visą dieną blogai jausiuos, be to, 
kartais ir liuminalis nepadeda, ir vis tiek rytoj būsiu pikta ir 
nervinga, ir bjauriai jausiuos. Galėčiau ir taip. Baisiai nemėgs- 
tu, bet ką daugiau daryti. Ką daugiau gali daryti, jei ne taip, 
nors taip, nors bet kaip, o, jis mielas, ne, ne jis mielas, aš miela, 
taip, tu miela, tu graži, o, kokia tu graži, graži, aš nenorėjau, 
bet pradėjau, ir dabar, tikrai, o, jis mielas, ne, jis nemielas, jo 
net nėra čia, tik aš esu, aš visad esu ir aš visad būsiu su savim, 
visad. Tu mano miela. Tu mano gražuolė. Taip, tu gražuolė, 
gražuolė, gražuolė. O mano gražuole. Ir tu esi čia. Štai. Štai ir 
viskas. Štai kaip dabar visada, ir viskas. Viskas. Na ir gerai. 
Tiek to. Koks skirtumas. Jeigu gerai jauties, vadinasi, neken- 
kia. O man gerai. Dabar tik miegas ima, ir jei vel atsibusiu, tai 
vėl, kad neišsiblaškyčiau iš miego. 

Ir jinai užmigo, neužmiršusi paskutinę sekundę pasiversti 


ant šono, kad veidas nebūtų įbestas į pagalvį. Ir labiausiai no- 

rėdama miego, ji niekuomet neužmiršdavo, kad labai kenkia 
veidui, jeigu miegi taip, įbedusi veidą į pagalvę. 

Uoste buvo dar dvi jachtos, bet ten jau visi miegojo, kai 
kranto apsaugos kateris atitempė Fredžio Voleso motorlaivį 
„Končų karalienė“ į tamsią prieplauką ir prisišvartavo prie kran- 


to apsaugos tiltelio. 


XVII skyrius 


Haris Morganas nieko nejuto, kai nuo tiltelio padavė neš- 
tuvus ir du vyrai pastatė juos ant pilkai nudažyto katerio denio, 
apšviesto prožektoriaus iš kapitono kajutės, kiti du pakėlė jį nuo 
kapitono gulto, atsargiai išnešė ir paguldė ant neštuvų. Nuo 
pavakario jis buvo be sąmonės, ir didelis jo kūnas išduobė neš- 
tuvų audeklą, kai keturi vyrai pakėlė juos nešti. 

— Na, keliam. 

— Prilaikyk kojas. Kad neiškristų. 

— Keliam. 

Jie iškėlė neštuvus ant kranto. 

— Na kaip, daktare? — paklausė šerifas, kai vyrai stūmė neštu- 
vus į automobilį. 

— Dar gyvas, — atsakė gydytojas. - Daugiau nieko negaliu 
pasakyti. 

— Kai mes jį paėmėm, jis visą laiką tai kliedėjo, tai prarasda- 
vo sąmonę, — pasakė bocmano padėjėjas, komandavęs kateriui. 
Jis buvo mažas kresnas žmogelis su akiniais, kurie blykčiojo nuo 
prožektoriaus šviesos. Nuo vakar dienos nesiskutęs. — Visi ku- 


biečių lavonai tenai, valty. Mes palikom viską, kaip buvo. Nie- 

ko nelietėm. Tik du paguldėm kitoj vietoj, kad neiškristų per 
bortą. Viskas yra taip, kaip buvo. Pinigai ir ginklai. Viskas. 

— Eime, — pasakė šerifas. — Ar prožektoriaus ten nukreipti 
negalima? 

— Aš įjungsiu ant kranto, — pasakė prieplaukos viršininkas. 
Jis nuėjo prožektoriaus ir laido. 

— Eime, — pakartojo šerifas. Jie sulipo į valtį, pasišviesdami 
žibintuvėliais. — Parodykite man, kaip viskas buvo, kai radote 
juos. Kur pinigai! 

— Tuose dviejuose portfeliuose. 

— Kiek čia yra? 

— Aš nežinau. Atidariau vieną, pamačiau, kad pinigai, ir vėl 
uždariau. Nenorėjau jų liesti. 

— Labai gerai, — pagyrė šerifas. — Labai teisingai pasielgėte. 

— Viskas yra taip, kaip ir buvo, tik štai tuos du lavonus nukė- 
lėme nuo suoliukų į kokpitą, kad neiškristų per bortą, ir tą bulių 
Harį pernešėme į katerį ir paguldėme ant mano gulto. Aš ma- 
niau, kad jis neišlaikys, kol parvešim. Atrodė labai silpnas. 

— Ar jis visą laiką buvo be sąmonės? 

— Iš pradžių klejojo, —- pasakė škiperis. — Tik nieko nebuvo 
galima suprasti. Mes ilgai klausėmės, bet jis kalbėjo be sąryšio. 
Paskui prarado sąmonę. Štai jums tikslus vaizdas. Taip, kaip 
buvo. Tik ten, kur dabar guli tas, panašus į negrą, pirma gulėjo 
Haris. O šis buvo ant suoliuko virš dešiniojo bako, persisvėręs 
per apytvarą, tas antrasis juodaodis, greta jo, buvo sukniubęs 
ant kito suoliuko, kairėj pusėj. Atsargiai. Nebraukite degtukų. 
Čia pilna benzino. 

— Turi būti dar vienas, — pasakė šerifas. 

— Čia visi, kiek buvo. Pinigai portfeliuose. Ginklai irgi visi, 


ką radome. 

— Reikia kokio žmogaus iš banko, kai atidarysime portte- 
lius, — tarė šerifas. 

— Teisybė, — pritarė škiperis. — Gera mintis. 

— Dabar galim nunešti portfelius į mano kabinetą ir užant- 
spauduoti. 

— Gera mintis, — pakartojo škiperis. 

Prožektoriaus šviesoje baltai žalia valtis blizgėjo kaip nauja. 
Taip atrode del to, kad denis ir būdelės stogas aprasojo. Aplink 
skyles korpuse balti dažai buvo nutrupėję. Vanduo už borto žals- 
vavo elektros šviesoje, ir smulkios žuvelės sukiojosi apie polius. 

Kokpite išpurtę negyvėlių veidai irgi blizgėjo šviesoje ir at- 
rodė tarsi rudai nulakuoti tose vietose, kur buvo pridžiūvę krau- 
jo. Aplinkui gulėjo išmėtytos tuščios keturiasdešimt penkto ka- 
libro gilzės, ir tomsonas gulėjo laivagaly, kur jį buvo numetęs 
Haris. Du odiniai portfeliai, kuriuose kubiečiai atsinešė į laivą 
pinigus, stovėjo atremti į vieną benzino baką. 

— Aš pagalvojau vienu metu, kai plaukėme, kad reikėtų pa- 
imti pinigus į katerį, — pasakė škiperis. — Bet paskui, manau 
sau, geriau paliksiu, kaip yra, juoba kad oras ramus. 

— Ir gerai, kad palikot, — pasakė šerifas. — Bet kurgi penkta- 
sis, žvejys Elbertas Dreisis? 

— Aš nežinau. Čia viskas taip, kaip buvo, tik tuos du nukė- 
lėm, — pasakė škiperis. — Jie visi suvarpyti kulkų, išskyrus vieną, 
tą, kur guli aukštielninkas prie vairo. Tas nušautas iš sykio į pa- 
kaušį. Kulka išėjo kiaurai. Ant kaktos matyti. 

— Tai tas, kuris atrode dar visai vaikas, — pasakė šerifas. 

— Dabar nebesuprasi, kaip jis atrodė, — tarė škiperis. 

— Šitas didysis, tai tas su automatu, kuris nušovė advokatą 
Robertą Simonsą, — pasakė šeritas. - Kaip jums atrodo, kas čia 


įvyko? Kas, po velnių, juos visus iššaudė? 

— Tikriausiai susišaudė tarpusavy, — tarė škiperis. — Tikriau- 
siai nesutarė, kaip pasidalyti pinigus. 

— Reikia juos uždengti iki rytojaus, — pasakė šerifas. — Aš 
paimsiu portfelius. 

Jiems tebestovint kokpite, prieplaukoje pasirodė moteris, ji 
atbėgo pro kranto apsaugos katerį, o paskui ją būrys žmonių. 
Moteris buvo perkarusi, vidutinio amžiaus, vienplaukė, jos ly- 
gūs plaukai išsipešę, kuodas nuslinkęs ant kaklo, nors galai dar 
laikėsi susegti. Pamačiusi lavonus kokpite, ji sukliko. Stovėjo ant 
kranto ir klykė, atmetusi galvą, o dvi moterys laikė ją už rankų. 
Žmonės, atbėgę paskui ją, sustojo aplinkui, susispietė glaudžiu 
ratu ir žiūrėjo žemyn į motorinę valtį. 

— Kad juos velniai, — tarė šerifas. — Kas paliko vartus atda- 
rus? Gaukit kuo užkloti tuos lavonus, antklodžių, paklodžių ar 
ko, ir reikia išprašyti iš čia žmones. 

Moteris trumpam nutilo, pažiūrėjo į valtį, paskui atmetė 
galvą ir vėl pradėjo klykti. 

— Kur jie paslėpė jį? — paklausė viena moteris, stovinti greta 
jos. - Kur jie padėjo Elbertą? 

Moteris, kuri klykė, užsičiaupė ir vėl pažiūrėjo į valtį. 

— Jo čia nėra, — pasakė jinai. — Ei, Rodžeri Džonsonai! — 
sušuko ji šerifui. — Kur Elbertas? Kur Elbertas? 

— Jo nėra laive, ponia Treisi, — atsakė šerifas. 

Moteris atmetė galvą ir vėl pradėjo klykti, jos lieso kaklo 
gyslos išsipūtė, galva drebėjo. 

Gale žmonės stumdėsi, stengdamiesi prasibrauti į priekį. 

— Praleiskit. Duokit ir kitiems pasižiūrėti. 

— Juos tuojau uždengs. 


Ir ispaniškai: 

— Leiskit praeiti. Leiskit pasižiūrėti. ay cuatro muertos. T0- 
dos son muertos. Leiskit pasižiūrėti. 

Moteris dabar rėkė: 

— Elbertai! Elbertai! O Dieve, Dieve, kur Elbertas? 

Žmonių būrio gale du jauni kubiečiai, kurie ką tik atbėgo 
ir negalėjo prasibrauti į priekį, atsitraukė, įsibėgėjo ir nėrė kartu 
į žmones. Priekinė eilė susiūbavo, stumiama iš užpakalio, po- 
nia Treisi ir abi jos laikytojos, netekusios pusiausvyros, bevil- 
tiškai pasviro ties vandeniu, ir tuo tarpu, kai laikytojos iš pas- 
kutiniųjų atsitiesė, ponia Treisi, tebeklykdama, pliumptelėjo 
į žalią vandenį, ir vietoj klyksmo pasigirdo taškymasis ir bur- 
buliavimas. 

Du kranto apsaugos vyrai šoko į šviesiai žalią vandenį, kur, 
prožektoriaus apšviesta, taškėsi ponia Treisi. Šerifas pasilenkė 
nuo denio ir atkišo jai gelbėjimo kobinį, ir galiausiai, vyrų stu- 
miama iš užpakalio, šerifo keliama už rankų, ji buvo šiaip taip 
užtraukta ant denio. Niekas iš būrio nė nemanė jai padėti ir, 
atsistojusi ant denio, visa šlapia, ji atsisuko į juos ir mojuodama 
kumščiais suriko: 

— Bjaurybėš! Šunšnukiai! — paskui, pažvelgusi į kokpitą, su- 
vaitojo: — Elbertš! Kur Elbertš! 

— Jo nėra laive, ponia Treisi, - pasakė šerifas, paėmęs ant- 
klodę jai apsupti. — Nusiraminkit, ponia Treisi. Stenkitės susi- 
valdyti. 

— Mano dantys, - tragišku balsu vaitojo ponia T'reisi. - Pame- 
šiau dantiš. 

— Mes juos išgriebsim, kai išauš, — pasakė škiperis. - Nepra- 
žus jūsų dantys. 


Kranto apsaugos vyrai išlipo ant denio, vanduo žliaugė nuo jų. 

— Eime, — pasakė vienas. — Man šalta. 

— Na, kaip jaučiatės, ponia Treisi, viskas gerai? — paklausė 
šerifas, supdamas ją antklode. 

— Gerai? — pasakė ponia T'reisi. - Gerai? 

Paskui sugniaužė kumščius, atmetė galvą ir dar garsiau sukly- 
kė. Ponios Treisi sielvartas buvo didesnis, negu ji galėjo pakelti. 

Žmonės klausėsi jos pagarbiai tylėdami. Jos riksmas buvo 
kaip tik tinkamas garsinis fonas tai scenai su negyvais banditais, 
kuriuos tuo metu šerifas su vienu savo padėjėju apdangstė ap- 
saugos vyrų atneštomis antklodėmis ir paslėpė reginį, kokio mies- 
tas nebuvo matęs jau daugelį metų, nuo to laiko, kai Islenją 
nulinčiavo ant Kauntiroudo ir pakorė ant telefono stulpo, švie- 
čiant suvažiavusių automobilių žibintams. 

Žmonės jautėsi nusivylę, kai lavonus uždengė, bet iš viso 
miesto tik jie vieni matė juos. Jie matė ir kaip ponia Treisi įkrito 
į vandenį ir, kol dar stovėjo už vartų, kaip Harį Morganą išvežė 
į Jūrininkų ligoninę. Ir kai šerifas išprašė juos iš prieplaukos, jie 
išsiskirstė ramūs ir patenkinti. Jie suprato, kaip jiems pasiseke. 

Tuo tarpu Jūrininkų ligoninėje Hario Morgano žmona Mari- 
ja ir trys dukterys sėdėjo laukiamajame ant suolo. Mergaitės verkė, 
o Marija kramtė nosinę. Ji nuo pusiaudienio nebegalėjo verkti. 

— Tėveliui peršauti viduriai, — pasakė viena mergaitė seseriai. 

— Baisu, — atsakė sesuo. 

— Tylekit, — nutildė jas vyresnioji sesuo. — Aš meldžiuosi už 
jį. Netrukdykit. 

Marija nekalbėjo, tik kramtė nosinę ir apatinę lūpą. Po kiek 
laiko išėjo gydytojas. Ji pažiūrėjo į jį, ir jis papurtė galvą. 

— Ar man galima ten? — paklausė ji. 


— Dar ne, - atsakė jis. 

Ji priėjo prie jo. 

— Viskas? — paklausė ji. 

— Deja, turbūt taip, ponia Morgan. 

— Ar galiu jį pamatyti? 

— Dabar ne. Jis operacinėje. 

— O Viešpatie, — pratarė Marija. — O Viešpatie. Aš parvešiu 
mergaites namo. Tuoj sugrįšiu. 

Jai taip užspaudė gerklę, kad nebegalėjo seilės nuryti. 

— Einam, mergaitės, — pasakė ji. 

Visos trys mergaitės išėjo paskui ją prie seno automobilio, ji 
atsisėdo prie vairo ir užvedė variklį. 

— Kaip tėvelis? — paklausė viena. Marija neatsakė. — Kaip 
tevelis, mama? 

— Nekalbinkit manęs, — tarė Marija. — Tik nekalbinkit 
manęs. 

— Bet... 

— Tylek, vaike, - pasakė Marija. —- Tylėk ir melskis už jį. 

Mergaitės vel pravirko. 

— Kad jus kur, - pasakė Marija. - Liaukitės. Aš sakiau, melski- 
tės UŽ jį. 

— Mes meldžiamės, — pasakė viena. — Aš visą laiką meldžiuo- 
si, nuo pat ligoninės. 

Kai jos įsuko į baltą nuvažinėtą Rokiroudą, žibintai apšvietė 
priekyje žmogų, svirduliuojanų keliu. 

Koks nors vargšas girtuoklis, pagalvojo Marija, koks nors 
vargšas prakeiktas girtuoklis. 

Jos pralenkė jį, jo veidas buvo kruvinas, ir kai automobilio 
šviesos išnyko tolumoje, jis nusvirduliavo patamsy toliau. Tai 


Ričardas Gordonas ėjo namo. 

Marija sustabdė automobilį prie durų. 

— Eikit gult, mergaitės, — pasakė ji. — Eikit į viršų ir gulkitės. 

— Ber kaip tevelis, mama? — paklausė viena mergaičių. 

— Nekalbinkit manęs, — pakartojo Marija. - Del Dievo, tik 
nekalbinkit manęs. 

Ji apsigręžė ant kelio ir nuvažiavo atgal į ligoninę. Sugrįžusi 
tenai Marija Morgan leėkte užlėkė laipteliais. Tarpdury ji susiti- 
ko gydytoją. Jis atrodė išvargęs ir skubėjo namo. 

— Viskas, ponia Morgan, — pasakė jis. 

— Jis mirė? 

— Mirė ant stalo. 

— Ar galima jį pamatyti? 

— Galima, — atsakė gydytojas. — Jis mirė labai ramiai, ponia 
Morgan. Jis visai nekentėjo. 

— O velnias, — pratarė Marija. Ašaros pasipylė jai skruos- 
tais. — O ho ho... 

Gydytojas uždėjo ranką jai ant peties. 

— Nelieskit manęs, — pasakė Marija. Paskui: — Aš noriu jį 
pamatyti. 

— Eime, — tarė gydytojas. 

Jis nuvedė ją koridoriumi ir įleido į baltą kambarį, kur ant 
stalo su ratukais gulėjo didelis Hario Morgano kūnas, apdeng- 
tas paklode. Šviesa kambary buvo labai ryški ir niekur nemetė 
šešelio. Marija sustojo tarpdury, išsigandusi tos šviesos. 

— Jis visai nesikankino, ponia Morgan, —- pasakė gydytojas. 

Marija, rodės, jo negirdėjo. 

— O Viešpatie, — pasakė jinai ir vėl pravirko. — Prakeiktas 


veidas. 

XVIII skyrius 


Nežinau, galvojo Marija Morgan, sėdėdama valgomajame 
prie stalo, gal kęsti taip po truputį tą dieną, tą naktį, ir gal pama- 
žu praeitų. Prakeiktos naktys. Kad nors mylėčiau mergaites, būtų 
kas kita. Bet aš nemyliu tų mergaičių. Reikia vis dėlto ir apie jas 
pagalvoti. Reikia ko nors imtis. Aš visa viduj tarsi apmirus, bet 
gal praeis. Dabar juk vis tiek. Reikia pradėti ką nors daryti. Šian- 
dien jau savaitė. Jeigu vis galvosiu apie jį, bijau, kad neužmirš- 
čiau, kaip jis atrodė. Kaip tada, kai persigandau, kad nebegaliu 
prisiminti jo veido. Reikia ko nors imtis, nors kažin kaip jauties. 
Kad nors jis būtų palikęs pinigų ar davę premiją, būtų geriau, 
bet man geriau nebūtų. Pirmiausia reikia parduoti namą. Ben- 
kartai, nušovė jį. O prakeikti benkartai. Aš tik šitai jaučiu. Ne- 
apykantą ir kad tuščia viduje. Manyje tuščia kaip tuščiam na- 
me. Tiek to, reikia ko nors imtis. Negerai, kad nėjau į laidotuves. 
Bet negalėjau. Reikia tuojau pat ko nors imtis. Kas mirė, to 
nebeprikelsi. 

Jis buvo toks staigus ir tvirtas, ir greitas, panašus į kažkokį 
taurų žvėrį. Aš negaledavau ramiai žiūrėti, kaip jis eina ar ką 
dirba. Kaip man pavyko, kad turėjau jį. Laimė jį apleido pirmą 
kartą Kuboje. Paskui vis blogiau ir blogiau, kol pribaigė irgi 
kubietis. 

Kubiečiai neša nelaimę končoms. Kubiečiai visiems nelaimę 
neša. Ir ten pas juos per daug negrų. Prisimenu, kaip kartą jis 
buvo nusivežęs mane į Havaną, kai dar daug uždirbdavo, mu- 
du vaikščiojom po parką ir kažkoks negras man kažką pasake. 
Haris trenkė jam, net šiaudinė skrybėlė nulėkė, ir pakėlęs skry- 
bėlę pašveitė per pusę kvartalo, ir taksi ją pervažiavo. Aš taip 
juokiausi, kad net pilvą suskaudo. 

Tada pirmą kartą nusidažiau šviesiai plaukus tam grožio sa- 
lone Prado alėjoje. Kirpėjas darbavosi pusę dienos, jie buvo to- 
kie juodi, kad iš pradžių jis net neapsiėmė, ir aš bijojau, kad 
atrodysiu baisiai, bet prašiau, prašiau, ar negalėtumėt padaryti, 
kad būtų nors kiek šviesesni, ir kirpėjas pradėjo tepti oranžiniu 
pagaliuku, apvyniotu vata, dažydamas į dubenėlį su tokia koše, 
tokia lyg putojančia, lyg rūkstančia; atskiria pluoštą su šukom ir 
kitu galu pagaliuko patepa ir leidžia nudžiūu, o aš sėdžiu persi- 
gandusi, ką aš darau, ir tik prašau, ar negalėtumėt padaryti, 
kad būtų nors kiek šviesesni. 

Pagaliau jis pasakė, viskas, madam, šviesiau nebegalima, pas- 
kui išplovė su šampūnu, sudėjo, o aš bijojau net pažiūrėti, ma- 
niau atrodysiu baisiai, o jis perskyrė ant šono ir sušukavo aukš- 
tai už ausų, užpakaly padarė tokias kietas garbanėles, jie buvo 
dar šlapi, ir aš negalėjau suprasti, kaip atrodo, tik matau, kad aš 
visai pasikeitusi, savęs nebepažįstu. Jis užrišo tinkliuką ir paso- 
dino po džiovintuvu, o aš sėdžiu persigandus. O paskui, kai 
išlindau iš po džiovintuvo, jis nuėmė tinkliuką, ištraukė segtu- 
kus ir iššukavo, — jie buvo kaip auksas. 

Ir aš išėjau iš kirpyklos ir pasižiūrėjau į veidrodį, ir jie taip 
spindėjo prieš saulę ir buvo švelnūs kaip šilkiniai, kai paliečiau 
ranka, kad aš savo akimis netikėjau, kad tai aš, iš susijaudinimo 
man net kvapą užgniaužė. 

Aš nuėjau Prado alėja į kavinę, kur Haris manęs laukė, ir 
buvau taip susijaudinus, net kojos linko, rodos, krisiu, ir jis atsi- 
stojo, kai pamatė mane įeinant, ir negali akių atitraukti, ir jo 
balsas buvo toks užkimęs ir juokingas, kai pasakė: „Po velnių, 
Marija, tu gražuolė.“ O aš sakau: „Ar aš tau patinku šviesia- 
plaukė?“ „Nekalbėk, — sako jis. — Eime į viešbuų.“ „Gerai, — 


sakau, — eime." Man tuomet buvo dvidešimt šešeri. 

Ir toks jis visada buvo man, ir aš jam tokia buvau. Jis sakyda- 
vo, kad niekad nebuvo turėjęs tokios moters kaip aš, ir aš žino- 
jau, kad nėra daugiau tokių vyrų kaip jis. Aš tą velniškai gerai 
žinau, ir dabar jo nebėra. 

Dabar man reikia ko nors imtis. Žinau, kad reikia. Bet kai 
turi tokį vyrą ir kažkoks bjaurybė kubietis tau jį nušauna, ne 
taip lengva iš naujo pradėti; nes viskas tavo viduj mirę. Neži- 
nau, ką daryti. Tai visai ne taip, kaip jam išplaukus į reisą. Iš 
reiso jis visad grįždavo, o dabar visą gyvenimą būsiu viena. Ir 
dabar aš stora ir negraži, ir sena, ir jo nera, kad pasakytų man, 
jog tai netiesa. Turėsiu samdytis ką nors už pinigus, tik neži- 
nau, ar norėsiu. Tai štai kaip yra. Tai štai kaip dabar bus. 

Ir jis buvo man toks geras, ir aš galėjau juo pasikliauti, ir 
pinigus jis sugebėjo uždirbti, man nereikėjo rūpintis pinigais, 
tik juo, o dabar visa tai baigta. 

Mirusiajam niekas neberūpi. Geriau mane būtų nužudę. Ir 
Haris galiausiai tik pavargo, sakė daktaras. Jis net neatsibudo. 
Džiaugiuosi, kad lengva mirtis, nes, Jėzau Kristau, kiek jis turė- 
jo prisikentėti tam laive. Kažin, galvojo apie mane ar apie ką 
nors kita? Turbūt per daug skaudėjo. Bet galiausiai jis per daug 
pavargo. O Dieve, geriau aš būčiau numirus. Bet kas dabar iš 
to. Nieko nebepakeisi. 

Aš negalėjau eiti į laidotuves. Bet žmonės nesupranta. Jie 
nežino, kaip tau yra. Todel, kad gerų vyrų mažai. Iš kur gali 
žinoti, jeigu jų neturi. Niekas nežino, ką tu jauti, nes nežino, 
kas tai yra. Aš žinau. Aš per daug gerai žinau. Ir jeigu gyvensiu 
dar dvidešimt metų, ką reikės daryti? Niekas man to nepasakys, 
ir nieko daugiau dabar nelieka, kaip kęsti po truputį, diena po 
dienos, ir kuo greičiau imtis kokio nors darbo. Štai ką reikia 


daryti. Bet Jėzau Kristau, ką daryti naktimis, norėčiau žinoti. 

Kaip išgyventi naktį, jei negali užmigti? Turbūt sužinosiu, 
kaip sužinojau, ką reiškia netekti vyro. Tikriausiai sužinosiu. Juk 
viską sužinai per tą prakeiktą gyvenimą. Supranti, kai reikia. 
Turbūt aš jau pradedu suprasti. Paprasčiausiai apmiršti, kaip 
didžiuma žmonių didžiumą gyvenimo būna apmirę. Taip tur- 
būt ir gerai. Taip turbūt ir reikia. Ką gi, aš turėjau gerą pra- 
džią. Aš turėjau gerą pradžią, jeigu taip reikia. Turbūt, kad taip 
reikia. Turbūt. Ir turbūt taip baigiasi. Ką gi. Tuomet aš nors 
turėjau gerą pradžią. Visus toli pralenkiau. 

Lauke buvo puiki, vėsi subtropinės žiemos diena, ir palmių 
šakos siūbavo švelniam šiaurės vėjuje. Keli turistai pravažiavo 
pro šalį dviračiais. Jie juokėsi. Dideliam kieme kitoj gatvės pu- 
sėj sukerksėjo povas. 

Už lango plytėjo jūra, ji atrodė standi, nauja ir mėlyna žie- 
mos dienos šviesoj. 

Didele balta jachta plaukė į uostą, ir horizonte, už septynių 
mylių, buvo matyti tanklaivis, mažas ir dailus mėlynos jūros fo- 
ne, jis lenkė rifą iš vakarų pusės, kad nereikėtų eikvoti degalų 


plaukiant prieš srovę. 

